
393 


v, 
FORMÁLI. 


Íslendinga sögur hinar fornu gerast nú meir og 
meir fágætar meðal almennings, með því að hinar eldri 
útgáfur eru löngu uppseldar og slitnar. Þær sögur, 
sem aftr komið hafa út á síðari árum, hafa flestar 
verið gefnar út í vísindalegum útgáfum og því orðið 
dýrari enn svo að almenningr hafi getað keypt þær. 
Til að bæta úr þessari þörf almennings hefir því Sig: 
urður bóksali Kristjánsson í Reykjavík ráðizt í að 
gefa út allar Íslendinga sögur í ódýrum alþýðuútgáfum. 

Þetta fyrirtæki hefir fengið góð og greið svör hjá 
almenningi, og kemr hér fyrsta sögubókin, sem er Ís- 
lendingabók og Landnáma. Í boðsbréfinu var gert ráð 
fyrir að byrja á öðru, enn af því að Íslendingabók og 
Landnáma eru upphöf að hinum fornu íslensku sögum, 
þótti best fara á því að láta þessi rit fara á undan. 

Það er í raun og veru engu minni vandi að gefa út 
alþýðu-útgáfu af fornsögum enn vísindalega útgáfu. 
Við alþýðu-útgáfur eða texta-útgáfur er ekki síðr margs 


að gæta; það er ekki vandaminna að velja um þegar 
1* 


IV 


alt verðr að vera sem styzt, og ekki má tilfæra frásagna- 
mun eða orðamgn eftir hinum ýmsu handritum. Það 
er ólaglegt og í alla staði óvísindalegt, að hræra mörg- 
um handritum saman í einni útgáfu, án þess að geta 
þess hvaðan hvað eina sé tekið, enn undir eins og 
farið er að tilfæra þess konar að mun, getr útgáfan 


naumast heitið texta-útgáfa. 


Með því að ætlast er til, að sú útgáfu-röð af öllum 
„Íslendinga sögum. sem byrjar á þessari bók, verði svo 
ódýr, að allr þorri almennings geti keypt hana, verðr 
því ekki hér við komið, að taka upp frásagnamun og 


orðamun eftir hinum ýmsu handritum, nema sem minst 
að verða má, og setr kostnaðarmaðrinn þessi skilyrði, 
Þó munu fyllri eða réttari frásagnir eða einstök orð, 


sem finnast réttarn í öðrum handritum sögu þessarar 
enn því sem aðallega er fylgt, tekin upp í textann, og 
verða þá slíkar viðbætr eða leiðréttingar, svo og tilgátur 
allar, auðkendar með öðru letri, og þess getið í for- 
mála bókarinnar, hvaðan þetta sé tekið, eða hvernig á 
því standi. 


Um þessa úlgáfu af Íslendingabók og Landnámabók 
ér það skjótast að segja, að hér er prentað eftir út- 
gáfu þeirri sem fornfræðafélagið lét prenta 1843 (Ís- 
lendingasögur Í. bindi) og Jón Sigurðsson hefir að unn- 
ið. Íslendingabók er hér prentuð eftir hinni stafréttu 
útgáfu, sem þar er prentuð aftan við Landnámu á blað- 
síðunum 362— 363, enn stafsetningin þó samræmd nokk- 
uð, og er í því fylgt útgáfu Dr. Finns Jónssonar, Khöfn 
1387. Í prentsmiðjunni var ekki nóg til af stafnum 9, 


V 


og er því ö haft í staðinn, enn Ó er allstaðar haft til 
að tákna hljóð það sem breytist við eftirfaranda u, eins 
og er í útgáfu Dr. Finns Jónssonar. 

Landnámabók er hér prentuð eftir meginmálinu í út- 
gáfunni frá 1843. Þó hafa verið teknir inn í megin- 


málið nokkrir viðaukar eftir Melabók, úr orðamunar- 
greinunum neðanmáls, og eru. þessir kaflar og orð 


prentuð með skáletri og í milli hornklofa. Hið annað 
sem í þessari úlgáfu er prenlað með skáletri eru kafl- 
ar úr Hauksbók, hinir sömu, sem þannig eru teknir 


upp í meginmálið í útgáfu Jóns Sigurðssonar. 


Hin elzta gerð af landnámabók er eftir Sturlu lög- 
mann Þórðarson. - Það er þessi gerð Landnámabókar, 
sem meginmálið í Khafnar útg. 1843 er tekið eftir. Þar 
næst ritaði Styrmir hinn fróði Landnámabók; hún er 
ekki lengr til. Þá ritaði Haukr lögmaðr Landnámabók 
(um 1300), sem er enn til, og er sumt í henni talið 
vera með eiginhendi Hauks, og hafði hann fyrir sér 
Sturlubók og Styrmisbók, „ok hafða ek þat ór hvárri, 
sem framar greindi, enn mikill þorri var þat, er þær 
sögðu eins báðar, ok því er þat ekki at undra, þó 
þessi landnámabók sé lengri enn nökkur önnur“, segir 
hann.  Haukr segir og, að Ari prestr hinn fróði og 
Kolskeggr hinn vitri hafi fyrst skrifað um landnám, og 
má því ætla, að hin upphaflegasta Landnámabók sé 
samin af þeim. Auk þessara Landnámabóka, sem hér 
hafa nefndar verið, má tel'a fleiri gerðir at þeim, sem 
ekki hafa annað um fram hinar, en ættalölur. Svo er 
t. d. Melabók, sem til er í brotum. 


VI 


Ættatölurnar í Landnámu þurfa rannsókna við, því 
að þær munu vera rangar á sumum stöðum. Hér hafa 
að eins verið leiðréttar fáeinar villur, og eru þessar 
leiðréttingar með skáletri. Væri ættatölurnar úr Land- 
námu rannsakaðar nákvæmlega og bornar saman við 
ættatölur í öðrum sögum, einkanlega Sturlunga sögu, 
mundi mega lagfæra ýmislegt. 

Stafsetningin á þessari útgáfu er ekki samræmd, enda 
er það ekki hægt, og þykir réttara að halda misjöfn- 
um rithætti handritanna á einstökum orðum. Fáein 
mannanöfn munu ef til vill vera rangt rituð. Nafnið 
Hallsteinn hefir verið haft um Hástein Atlason ens 
mjóva, því að bæði er svo ritað í Melabók og Flóa- 
mannasögu. Mannsnafnið Vali á bls. 71 og víðar á 
víst að vera Váli; mannsnafnið Armóðr á bls. 101 og 
víðar á að vera Árnmóðr, og mannsnafnið Bruni á 
bls. 107 og víðar á víst að vera Brúni.  Viðrnefnið 
spörr (Þórólfr spörr) á bls. 100 og víðar er ranglneigt 
í handritum, og á eignarfallið víst að vera spörs, enn 
ekki sparrar.  Viðnefnið rúmgylta (Þuríðr rúmgylta) 
er líklega réttara rymgylta, sem sum handrit hafa. 

Í vísnaskýringunum hefir verið fylgt skýringum dr. 
Jóns Þorkelssonar rektors og í tímatalinu dr. Guðbrandi 
Vigfússyni. 

Þess er ekki að vænta, að útgáfa þessi fullnægi þeim 
kröfum, sem vísindalegum útgáfum hlýða, sem er tífalt 
dýrari. Hún er ætluð alþýðu, og henni á hún að geta 
orðið að notum. Landnámabók er eitt af þeim forn- 
ritum, sem mestr vandi er að fást við, ef rækilega 


vil 


skyldi rannsaka hana og leiðrétta eftir hinum ýmsu 
handritum, og hér gat ekki verið um slíkt að ræða. 


Aths. | - 

Síðan 1891, er Landnáma var hér gefm út, hefir 
Finnur háskólakennari Jónsson gefið út vandaða út- 
gáfu af henni (Kh. 1900). Það þótti ekki hlýða að 
ganga fram hjá þeirri útgáfu, og hefir henni verið 
fylgt þar sem hún víkur frá útg. 1891 (1848). Þó er 
sem áður að mestu fylgt vísnaskýringum Jóns rektors 
Þorkelssonar, nema þar sem annað er auðsýnna. Þenna 


samanburð og prófarkalestur hefir annazt cand. phil. 
Páll E. Ólason. 


870. 
874. 
871. 


TÍMATAL. 


Ísland fundið. 
Ingólfr byggir í Reykjavík. 
Ketill hæingr nemr Rangárvöllu. 


878. Skalla Grímr nemr land um Borgar- 


884. 
„886. 
Um 890. 
890 — 920. 
Um 892. 
Um 900. 
900 — 910. 
9927. 

929. 

930. 


982— 983. 
985— 986. 


1000. 


fjörð og Mýrar. 

Þórólfr mostrarskegg nemr land við 
Breiðafjörð sunnan fram. 

Björn enn austræni nemr land við 
Breiðafjörð sunnan fram. | 
Ingimundr enn gamli nemr land unn 
Húnavatnssýslu. Helgi enn magri 
nemr Eyjafjörð. 

Hefjast landnám um Austfjörðu. 
Uðr en djúpauðga nemr land í 
Breiðafjarðardölum. 

Bygðir Vestfirðir. 

Numin lönd í Skagafirði. 

Úlfljótr hefir út lög. 

Grímr geitskör (?) kannar Ísland. 
Lokið landnámum að mestu. Alþingi 
sett. 

Eiríkr enn rauði finnr Grænland. 
Eiríkr enn rauði nemr land á Græn- 
landi. 

Kristni lögtekin á alþingi. 


ÍSLENDINGA BÖC. 


| A BÚC gorþa ee fyrst byscopom ýr- 

Eð om Þorláki oc Katli, oc sýndac bæþi 
úr þeim oc Sæmundi presti. en meþ þuí at 
þeim lícaþi suá at hava eþa þar viþr auka, þá 
scrifaþa ec þessa of et sama 'far, fyr útan átt- 
ær tölo oc conunga ævi, oc lócc þuí es mér 
varþ síþan cunnara oc nú es gorr sagt á þessi 
an á þeiri. en huatki es missagt es í fræþom 
þessom, þá es seyllt, at hava þat heldr, es 
sannara rAyNISC. 


Hólfaan huítbeinn Upplendinga conungr, sonr 
Óláfs trételgio Suía, conungs, vas faþer Aysteins 
fretz, föþor Hálfdanar ens milda oc ens matar- 
„alla, föþor Goþrgþar veiþiconungs, föþor Hálf- 
danar ens suarta, föþor Harallz ens hárfagra, 
es fyrstr varþ þess kyns einn conungr at öllom 
Norvegi. 

In hoc codice continentur capitula.! 


Frá Íslanz bygþ .i. frá lannáms mönn- 
om ii. oc laga setning. frá alþingis setning 
„lll. frá misseris tali .ini. frá fiórþunga 
deild .v. — frá Grænlanz bygþ VI. frá. 
þuí es cristni kom á Ísland .vii. frá bysc- 
opom útlendom viii. frá Ísleifi byscopi .ix- 
frá Gizor1 byscopi (.æ.). 


Incipit libellus Íslandorum.? 


Ísland bygþise fyrst ýr Norvegi á dögom Har- 
allz ens hárfagra Hálfdanar sonar ens suarta' í 
þann tíþ at ætlon oc tölo þeira Teitz, fóstra 
míns, þess mannz, es ec kunna spacastan, son- 
ar Ísleifs byscops, .oc Þorkels, föþorbróþor mins, 
Gellissonar, es langt munþi fram, oc Þóríþar 
Snorra dóttor goþa, es bæþe vas margspöc oc 
óliúgfróþ, es Ívarr Ragnars sonr loþbrókar lét. 
drepa Eadmund enn helga Engla conung. en 
þat vas .dccelxx. vetra eptir burþ cristz, at þuí 
es ritit es í sögu hans. Ingólfr hét maðr nó- 
rænn, es sannlega es sagt at færi fyrst þaþan 
til Íslanz, þá es Haralldr enn hárfagri vas XVI. 
vetra gamall, en í annat sinn fóm vetrom síþar- 
hann bygþi suþr í Raykiarvíc. þar es Ingólís- 
höfþi kallaþr, fyr austan Minþacsayri, sem hann 


1) þ. e.: Í þessi bók eru kapítular þessir. 
2) þ. e: Hér hefir Íslendingabók. 

kom fyrst á land, en þar Ingólfsfell, fyr vestan 
Ölfossó, es hann lagþi sína eigo á síþan. í þann 
tíþ vas Ísland viþi vaxit á miþli fiallz oc fiðro. 
þá vóro hér menn eristner, þeir es Norþmenn 
kalla papa. en þeir fóro síþan á braut, af því 
at þeir vildo eigi vesa hér viþ heiþna menn, 
oc létu epter bæer irscar oc bjöllor oc bagla. 
af þuí mátti seilia, at þeir vóro menn írskir. 
en þá varþ för manna mikil miöc út hingat ýr 
Norvegi, til þess unz conungrenn, Haralldr, 
bannaþi, af þuí at honum þótti landauþn nema. 
þá sættosc þeir á þat, at huerr maþr seylldi 
giallda conungi .v. aura, sá es eigi væri frá því 
seiliþr, oc þaþan færi hingat. en svá es sagt, 
at Haralldr væri .Ixx. vetra conungr oc yrþi 
átræþr. þau hafa upphöf verit at gialldi þuí, es 
nú es kallat landaurar. en þar gallzk stundom 
meira, en stundom minna, unz Óláfr enn digri 
gorþi seýrt, at huerr maþr skylldi giallda con- 
ungi hálfa mörk, sá es færi á miþh Norvegs oc 
Íslanz, nema conor eþa þeir menn, es hann 
næmi frá. suá sagþi Þorkell oss Gellissonr. 


Hrottaugr, sonr Rögnvallz tarls á Mæri 
bygþi austr á Síþo. þaþan ero Síþomenn komner. 


Ketilbiörn Ketilssonr, maþr nórænn, bvgþi 
suþr at Mosfelli eno ofra. þaþan ero Mostell- 
ingar comner. 


6 ÍSLENDINGABÓC. 


Oþr, dótter Ketils flatnefs, hersis nóræns, 
bygþi vestr í Breiþafirþi, þaþan ero Breiþfirþ-- 
ingar comner. 

Helgi enn magri, nórænn, sonr Ayvindar- 
austmannz, bygþi norþr í Ayiafirþi. þaþan ero- 
Ayfirþingar comner. | 

En þá es Ísland vas víþa bygt orþit, þá hafþí 
maþr austrænn fyrst lög út hingat ýr Norvegi, 
sá es Úlfliótr hét, suá sagþi Teitr oss, oc vóro 
þá Úlfliótzlög kölloþ, — hann vas faþer Gunn- 
ars, es Diúpdæler ero comner frá í Aya- 
firi, — en þau vóro flest sett at þuií, 
sem þá vóro Golaþings lög, eþa róþ Þorleifs. 
ens spaca Hörþacára sonar vóro til, huar 
viþ seylldi auca eþa af nema eþa annan veg 
setia. Úlfljótr vas austrí Lóni. en suá es sagt, 
at Grímr geitscor væri fóstbróþir hans, sá es 
kannaþi Ísland alt at ráþi hans, áþr alþingi 
væri átt, en honom fecc huerr maþr penning til. 
á landi hér, en hann gaf fé þat siþan til hofa. 


Á iþingi vas sett at ráþi Úlfliótz oc allra lanz- 
manna, þar es nú es. en áþr vas þing á Kial- 
arnesi, þat es Þorsteinn Ingólfs sonr lannnáma- 
mannz, faþer Þorkels mána lögsögumannz, hafþv 
þar, oc höfþingiar þeir es at þuí hurfu. en maþr 
hafþi seer orþit of þræls morþ eþa laysings, sá. 
es land átti í Bláscógom. hann es nefndr Þórer 
croppinskeggi. en dóttorsonr hans es callaþr 

Þorvalldr croppinskeggi, sá es fór síþan í Aust- 
fiörþo, oc brendi þar inni Gunnar bróþor sínn. 
suá sagþi Hallr Órækiosonr. en sá hét Kolr, es 
myrþr vas. viþ hann es kend gea sú, er þar es 
kölloþ síþan Colsgea, sem hræen fundusc. land 
þat varþ síþan allzheriar té. en þat lögþo lanz- 
menn bl alþingis nayzlo. af þuí es þar almenn- 
ing at viþa til alþingis í scógom, oc á heiþonn 
hagi til hrossa hafnar. þat sagþi Úlfheþinn oss. 

Suá hava oc spacer menn sagt, at á .Íx. vetra 
yrþi Ísland albygt, suá at eigi væri meirr síþan. 
því nær tóc Hramn lögsögo, Hæings sonr lann- 
námamannz, næstr Úlflióti, oc hafþi .xx. sumor. 
hann vas ýr Rangárhuerfi. þat vas .Ix. vetra 
epter dráp Eadmundar conungs, vetri eþa tueim 
áþr Haralldr enn hárfagri yrþi dauþr at tölu 
spacra manna. Þórarinn Raga-bróþer, sonr Ó- 
leifs hialta, tóc lögsögo næstr Hramni, oc hafþa 
önnor .xx. hann vas borgfirþer. 


4, Þat vas oc þá, es ener spöcostu menn á landi. 
hér hugþo tal í tueim misserom fióra daga ens 
fiórþa hundraþs, þat verþa vicor .i. ens sétta. 
tegar, en mónoþr .xii. þrítagnáttar oc dagar ii. 
umbfram, þá mercþo þeir at sólargangi, at sum- 
ar munaþi aptr til várs, en þat cunni engi segla 
þeim, at degi einom vas fleira, an heilom vicom 
gegndi, Í tueim misserom, oc þat olli. en maþr 
hét Þorsteinn surtr, hann vas breiþfirþer, sonr 

Hallsteins Þórólfs sonar mostrarsceggia, land- 
námamannz, oc Óscar Þorsteins dóttor ens rauþa. 
Hann draymdi þat, at hann hygþisc vesa at 
lögbergi, þá es þar vas fiölment, oc vaca, en. 
hann hugþi alla menn aþra sova, en síþan hugþ- 
asc hann sofna, en hann hugþi þá alla menn 
aþra vacna. þann draum réþ Ósýfr Helgasonr, 
móþor faþer Gellis Þorkelssonar, suá, at aller 
menn mgnþu þögn varþa!, meþan hann mællti 
at lögbergi, en síþan, es hann þagnaþi, at þá 
móndi allir þat róma, es hann hefþi mællt. en 
þeir vóro báþer spacer menn mjöc. en síþan 
es menn quómo til þings, þá leitaþi hann þess 
ráþs at lögbergi, at et siaunda huert sumar 
seylldi auka vico, oc freista, hvé þá hlýddi. en 


suá sem Ósýfr réþ draumenn, þá vöcnoþo aller 


menn viþ þat vel. oc vas þá þat þegar í lög 
leitt at ráþi Þorkels mána oc annara spacra 
manna. at rétto tali ero í huerio áre .v. dagar 
ens fiórþa hundraþs, ef eigi es hlaupár, en þá 
einom fleira, en at óro tali verþa .nii. en þá es 
aycsc at óru tali et slaunda huert at. vico, en 
ongo at hino, þá verþa vii. ór saman tamnlöng 
at huórotueggia. en ef hlaupðr verþa ij. á miþli 
þeira, es auka scal, þá þarf auca et sétta. 

Þinga deilld mikil varþ á miþli þeira Þórþar 
gellis, sonar Óleifs feilans ýr Breiþafirþi, oc Odz, 


Þögn varða. Upphaflega tilgáta dr. Jóns Þorkelssonar 
rektors (í bréfi til Eiríks Magnússonar). Þegn varð hdr. 

þess es kallaþr vas Tungo-Oddr. hann vas. 


borgfirþer. Þorvalldr, sonr hans, vas at brenno 
Þorkels Blunnketilssonar meþ Hæsnaþóre í Örn- 


ólfsdali. eu Þórþr geller varþ höfþingi at söcenni, 


af þuí at Hersteinn Þorkelssonr Blunnketils- 
sonar átti Þórunni systordóttor hans. Hon vas 
Helgo dótter oc Gunnars, syster Jófríþar, es 
Þorsteinn átti, Egilssonr. en þeir vóro sótter á 


þingi þuí, es vas í Borgarfirþi í þeim staþ, es. 


síþan es kallat Þingnes. þat vóro þá lög, at 
vígsacar seylldi sækia á þuí þingi, es næst vas 
véttvangi. en þeir börþosc þar, oc mátti þinget 
eigi haylasc at lögom. þar fell Þórólfr refr, bróþ- 
er Álfs í Dölum, ýr liþi Þórþar gellis. en síþ- 
an fóro sacarnar til alþingis, oc börþosc þeir þar 
þá enn. þá fello menn ýr liþi Ödz. enda varþ secr 
hann Hæsnaþórer oc drepinn síþan, oc fleiri, 


þeir es at brennonni vóro, þá talþi Þórþr gell-“ 


er tölo umb at lögbergi, hvé illa mönnum gegndi 
at fara í ócunn þing at sækia of vig eþa harma 
sina, oc talþi, huat honom varþ fyrer, áþr hann 
mælti þuí máli til laga coma, oc quaþ ýmissa 
vandræþi mondo verþa, ef eigi réþisc bætr á. 
þá vas landino seipt í fiórþunga, suá at in. 
urþu þing í hueriom fiórþungi, oc seylldo þingo- 
nautar eiga huar sacsócner saman, nema í Norþ- 
lendinga fiórþungi vóro .iin., af þuí at þeir urþu 
eigi á annat sátter. þeir, es fyr norþan vóro 
Ayifiðrþ, villdo eigi þangat sækia þinget, oc 
2 


* 

eigi í Scagafiðrþ, þeir es þar vóro fyr vestan, 
en þó seylldi iömn dómnefna oc lögrétto scipon 
ýr þeira fiórþungi, sem ýr einom hueriom öþr- 
om. en síþan výro sett fiórþungar þing. suá 
sagþi oss Ulfheþinn Gunnarssonr lögsögumaþr. 
Þorkell máni Þorsteinssonr Ingólfssonar tóc lög- 
sögo epter Þórarin Raga-bróþor, oc hafþi .xv. 
sumor. þá hafþi Þorgeirr at Liósavatni Þorkels- 
sonr „Xvil. SUMOr. 


Ge Land þat es kallat es Grænland fannzc oc 
bygþisc af Íslandi. Eiríkr enn rauþi hét maþr, 
breiþfirþer, es fór út heðan þangat, oc nam þar 
land, es síþan es kallaþr Eiríksfiörþr; hann gaf 
namn landino, oc kallaþi Grænland, oc quaþ 
menn þat mendo fýsa þangat farar, at landet 
ætti namn gótt. þeir fundu þar manna vister 
bæþi austr oc vestr á landi, oc keiplabrot oc 
steinsmíþi þat es af þuí má seilia, at þar hafþi 
þess conar þióþ farit, es Vínland hevir bygt oc 
Grænlendingar calla Scrælinga. en þat vas, es 
hann tóc byggva landet, xi. vetrom eþa .xv. 
fyrr an eristni quæmi hér á Ísland, at þuí es 
sá talþi fyr Þorkeli Gellissyni á Grænlandi es 
slálfr fylgþi Eiríki enom rauþa út. 


7 Ólátr conungr Trygguasonr Óláfs sonar Har- 
allz sonar ens hárfagra com cristni í Norveg 
oc á Ísland. hann sendi hingat til lanz prest 

þann es hét Þangbrandr oc hér kendi mönnom 
eristne, oc skírþi þá alla es viþ trú tóco. en 
Hallr á Síþo Þorsteinssonr lét scírasc snimhend- 
is, oc Hiallti Sceggiasonr ýr Þiórsárdali, oc 
Gizorr enn huíti Teitzsonr Ketilbjarnarsonar frá 
Mosfelli, oc marger höfþingiar aþrer, en þeir 
vóro þo fleiri, es í gegn mællto oc neitto. en 
þá es hann hafþi hér verit einn vetr eþa. .n., 
þá fór hann á braut, oc hafþi vegit hér .i. 
menn eþa .i., þá es hann höfþo nítt. en hann 
sagþi conunginom Óláfi, er hann com austr, alt 
þat, es hér hafþi yfer hann gingit, oc lét or- 
vænt at hér mendi eristni enn tacasc. en hann 
varþ viþ þat reiþr miðc, oc ætlaþi at láta meiþa 
eþa drepa ossa landa fyrer. þá es þar vóro 
austr. en þat sumar et sama quýmu útan héþan 
þeir Gizorr oc Hiallti, oc þógo þá undan viþ 
conungenn, oc héto honom umbsýslo sinni til. á 
nýlaleic, at hér yrþi enn viþ eristninni tekit, 
oc léto sér eigi annars vón, an þar mendi hlýþa, 
en et næsta sumar epter fóro þeir austan oc 
prestr sá, es Þormóþr hét, oc quýmo þá í Vest. 
mannaeyilar, es .x. vicor vóro af sumri, oc hafþi 
alt farizc vel at. sua cuaþ Teitr þann segja, es 
slálfr vas þar. þá vas þat mællt et næsta sum- 
ar áþr í lögom. at menn seylldu suá coma tl 
alþingis, es .x. vicor væri af sumri, en þangat 
„til quýmo menn vico fyrr. en þeir fóro þegar 
inn til meginlanz, oc síþan til alþingis, oc ggto 
gs 

at Hiallta, at hann vas epter í Laugardali meþ 
xi. mann, af því at hann hafþi áþr seer orþit 
fiðörbaugsmaþr et næsla sumar á alþingi of goþgóú. 
en þat vas til þess haft, at hann cuaþ at lög- 
bergi quiþling þenna 
vile eigi goþ gayia, 
gray þycce mér Frayia. 

en þeir Gizorr fóro, unz. þeir quómo í staþ þann 
í hiá Ólfossvatui, es kallaþr es Vellankatla, oe 
gerþo orþ þaþan til þings, at á nót þeim seylldi 
coma aller fultingsmenn þeira, af þuí at þeir 
höfþo spurt, at andscotar þeira villdi veria þeim 
vígi þingvöllenn. en fyrr an þeir færi þaþan, 
þá kom þar ríðandi Hiallti oc þeir es epter 
vóro meþ honom. en síþan riþo þeir á þinget, 
oc quðmo áþr á mót þeim frændr þeira oc vin- 
er, sem þeir höfþo æst, en ener heiþno menn 
hurfu saman meþ alvæpni, oc hafþi suá nær, 
at þeir mondi beriasc, at eigi of sá á miþli. en 
annan dag epter gingo þeir Gizorr oc Hiallti 
til lögbergis, oc bóro þar upp erindi sín, en 
suá er sagt, at þat bæri frá, hué vel þeir mællto. 
en þat gorþisc af þuí, at þar nefndi annarr 
maþr at öþrom vátta, oc sögþosc hvárer ýr lög- 
om viþ aþra, ener cristno menn oc ener heiþno, 
oc gingo síþan frá lögbergi. þá bóþo ener eristno 
menn Hall á Siþo, at hann seylldi lög þeira 
upp segla, þau es eristninni seylldi fylgia. en 
hann laystise þuí undan viþ þá, at hann caypti 

at Þorgeiri lögsögomanni, at hann seylldi upp 
segla, en hann vas enn þá. heiþinn. en síþan 
es menn quýmo í búþer, þá lagþisc hann niþr, 
Þorgeirr, oc breiddi felld sinn á sic, oc hvilþi 
þann dag allan oc nóttena epter oc quaþ ecki 
orþ, en of morgonenn epter settise hann upp, 
oc ggrþi orþ, at menn seylldi ganga til lögberg- 
is, en þá hóf hann tölo sína upp, es menn quýmo 
þar, oc sagþi, at honom þótti þá comit hag 
manna í ónýtt efni, ef menn seylldi eigi hava 
aller lög ein á landi hér, oc talþi fyr mönnonm 
á marga vega, at þat skylldi eigi láta verþa, oc 
sagþi, at þat mendi at þuí ósætti verþa, es 
vísavón vas, at þær barsmíþer gerþisc á miþli 
manna, es landet ayddisc af. hann sagþi frá þuií, 
at conungar ýr Norvegi oc ýr Danmörco höfþo 
haft ófriþ oc orrostor á miþli sín lánga tíþ, til 
þess unz lanzmenn ggrþo friþ á miþli þeira, 
þótt þeir villdi eigi. en þat ráþ gorþise suá, at 
af stundu sendosc þeir gersemar á miþli, enda 
hellt friþr sá, meþan þeir hfþo — „en nú þykker 
mér þat ráþ“, quaþ hann, „at vér látim oc eigi 
þá ráþa, es mest vilia í gegn gangasc, oc miþl- 
om suá mól á miþli þeira, at huerer tueggio 
havi nacquat síns máls oc hövom aller ein lög 
oc einn siþ. þat mon verþa satt es vér slítom 
í sundr lögom, at vér monom slíta oc friþenn“. 
en hann lauc suá mál síno, at huárer tueggio 
lýtto þuí, at aller seylldi ein lög hava, þau sem 

hann réþi upp at segja. þá vas þat mællt í 
lögom, at aller menn seylldi eristuner vesa oc 


seirn taca, þeir es áþr vóro óseirþer á landi hér. 


en of barna útburþ seylldo standa en forno lög 
oc of hrossakiötz át. seylldo menn blóta á laun 
ef villdo, en varþa fiörbaugsgarþr, ef výttum of 
quæmi viþ. en síþar fóm vetrom vas sú heiþni 
af numin sem önnor. þenna atburþ sagþi Teitr 
oss at þuí es eristni com á Ísland. en Óláfr 
Trygguasonr fell et sama sumar at sögu Sæ- 
mundar prestz. þá barþisc hann viþ Suein Har- 
allzson Dana conung oc Óláf enn scænsca, Ei- 
rics son at Uppsölom Suía conungs, oc Eiric, 
es síþan vas iarl at Norvegi, Hóconarson. þat 
vas .exx. velra epter dráp FKadmundar, en .m. 
epter burþ eristz at alþýþo tali. 


Þessi ero nömn byscopa þeira, es verit hava 
á Íslandi útlender, at sögo Teitz. Friþreer com 
í heiþne hér, en þesser vóro síþan: Biarnharþr 
enn bócvísi .v. ór. Colr fó ór. Hróþólfr .xix. ór. 
Jauhan enn írski fó ór. Biarnharþr .xix. ór. 
Heinreer "1. ór. enn quómo hér aþrer .v., þeir 
es byscopar quóþosc vesa. Örnólfr oc Goþiscóler. 
oc „ii. ermsker, Pétrús oc Ábrahám oc Steph- 
ánús. 

Grimr at Mosfelli Svertingssonr tóc lögsögo 
epter Þorgeir oc hafþi .1n. sumor, en þá fece 


hann lof til þess, at Scapti Þórodzsonr hefþi, 

systorson hans, af þuí at hann vas hásmæltr“ 
sjálfr. Scapti hafþi lögsögo *xxvii. sumor. hann 
setti fimtardómslög, oc þat, at engi vegandi 
scylldi lýsa víg á hendr öþrom manni an sér. 
en áþr vóro hér slic lög of þat sem í Norvegi. 
á hans dögom urþu marger höfþingiar oc ríkis- 
menn seker eþa landflótta of víg eþa barsmíþer 
af ríkis söcom hans oc landstiórn, en hann and- 
aþisc á eno sama áre oc Óláfr enn digri fell 
Harallzsonr Goþróþarsonar Biarnarsonar Harallz 
sonar ens hárfagra, "xxx. vetrom síþar, an Óláfr 
felli Trygguasonr. þá tóc Steinn Þorgestessonr 
lögsögo oc hafþi 11. sumor, þá hafþi Þorkell 
Tiörvasonr .xx. sumor. þá hafþi Geller Bölvercs- 
sonr IX. sumor. 


Ísleitr Gizorar sonr ens huita vas vígþr til 
byscops á dögom Harallz Norvegs conungs Sig- 
urþarsonar Hálfdanarsonar Sigurþar sonar hrísa 
Harallz sonar ens hárfagra, en es þat sý höfþ- 
ingiar oc góþer menn. at Ísleifr vas myklo nýtri, 
an aþrer kennimenn, þeir es á þuísa landi næþi, 
þá selldo honom marger sono sína til læringar, 
oc léto vígia til presta; þeir urþu síþan vígþer 
„ti. til byscopa, Collr, es var í Víc austr, oc 
Jóan at Hólom. Ísleifr átti .iii. sono, þeir urþu 
aller höfþingiar nýter, Gizorr byscop oc Teitr 
prestr, faþer Hallz, oc Þorvalldr. Teit fæddi 
Hallr í Haukadali, sá maþr, es þat vas al- 

mællt, at milldastr væri oc ágæztr at góþo á 
landi hér ólærþra manna. ec com oc til Hallz 
"vii. vetra gamall, vetri epter þat es Geller 
- Þorkelssonr, föþor faþer minn oc fóstri andaþ- 
isc, oc vasc þar .xiiii. vetr. Gunnarr enn spaci 
hafþi tekit lögsögo, þá es Geller lét af, oc hafþi 
„ti. sumor. þá hafþi Colbeinn Flosasonr vi. þat 
sumar, es hann tóc lögsögo, fell Haralldr con- 
ungr á Englandi. þá hafþi Geller í annat sinn 
„li. sumor. þá hafþi Gunnar í annat sinn .i. 
sumar. þá hafþi Sighuatr Surtzsonr, systorson 
Colbeins, „viii. á þeim dögom com Sæmundr Sig- 
fússonr sunnan af Fraclandi hingat til lanz, oc 
lét síþan vígiasc til prestz. 

Ísleifr vas vígþr til byscops, þá es hann vas 
fimtogr. þá vas Léó nonus páve. en hann vas 
enn næsta vetr í Norvegi, oc fór síþan út hing- 
at. enn hann andaþisc í Scálahollti, þá es hann 
hafþi allz verit byscop .iili. vetr oc .xx. suá sagþi 
Teitr oss. þat vas á dróttins degi vi. nóttom 
epter hótíþ þeira Petars oc Póls, .Ixxx. vetra 
epter Ólafs fall Trygguasonar. þar vas ec þá 
meþ Teiti fóstra mínom. xi. vetra gamall. en 
Hallr sagþi oss suá, es bæþi vas minnigr oc ó- 
lyginn oc munþi stálfr þat, es hann vas seirþr, 
at Þangbrandr seirþi hann þrévetran. en þat 
vas vetn fyrr, an cristni væri hér í lög tekin. 
en hann gorþi bú þrítogr oc bió .Ixin. vetr í 
Haukadal, oc hafþi .xciii. vetr, þá es hann and- 

aðisc, en þat vas of hótíþ Martens byscops á. 
enom .x. vetri epter andlát Jsleifs byscops. 


10.Gtizorr byscop, sonr Ísleifs, vas vigþr til bysc- 
ops at bæn lanzmanna á dögom Óláfs conungs 
Harallzsonar, .ii. vetrom epter þat, es Ísleifr 
andaþisc. þann vas hann allan hér á landi, 
en annan á Gautlandi. en þá vas namn hans 
rétt, at hann hét Gisroþr. suá sagþi hann oss. 
Marcús Sceggiasonr hafþi lögsögo næstr Sighuati, 
oc tóc þat sumar, es Gizorr byscop hafþi einn 
vetr verit hér á landi, en fór meþ iii. sumor 
oc. xx. at hans sögo es serifoþ ævi allra lög- 
sögomanna á bóc þessi, þeira es vóro fyr várt 
minni. en honom sagþi Þórarinn bróþer hans, 
oc Sceggi faþer þeira, oc fleiri spaker menn, til 
þeira ævi, es fyr hans „minni vóro, at þuí es 
Biarni enn spaki hafþi sagt, föþor faþer þeira, es. 
munþi Þórarin lögsögomann oc .vi. aþra síþan. 
Gizorr byscop vas ástsælli af öllom lanzmönnom, 
an huerr maþr annarra, þeira es vér vilem hér 
á landi hava verit. af ástsælþ hans oc af töl- 
om þeira Sæmundar, meþ umbráþi Marcús lög- 
sögomannz, vas þat í lög leitt, at aller menn 
tölþo oc virþo alt fé sítt, oc sóro at rétt virt 
væri, huárt sem vas í löndom eþa í lausaaurom, 
oc ggrþo tíund af síþan. þat ero miclar íiar- 
tegner, huat hlýþner lanzmenn vóro þeim manni, 
es hann com þuí fram, at fé alt vas virt meþ 

suardögom, þat es á Íslandi vas, oc landet siálft, 
oc tíunder af ggrvar, oc lög á lögþ, at suá scal 
vesa meþan Ísland es bygt.  Gizorr byscop lét 


oc lög leggia á þat, at stóll byscops þess, es á ' 


Íslandi væri, seylldi í Scálahollti vesa, en áþr vas 
huergi, oc lagþi hann þar til stólsens Scálahollz- 
land oc margra cynia auþæve önnor bæþi í lönd- 
om oc, í lausom aurom. en þá es hónum þótti 
sá staþr hava vel af auþævom þróazk, þá gaf 
hann meir an fiórþung byscopsdóms sins til þess, 
at helldr væri .n. byscopsstólar á landi hér, an 
einn, suá sem Norþlendingar æsto hann til. en 
hann hafþi áþr látit telia búendr á landi hér, 
oc vóro þá í Austfirþinga fiórþungi vii. hundroþ 
heil, en í Rangæinga fiórþungi .x., en í Breiþ- 
firþinga fiórþungi .ix., en í Ayfirþinga fiórþungi 
„Xli., en ótalþer vgro þeir, es eigi ótto þingfar- 
ar caupi at gegna of alt Ísland. 

Úlfheþinn Gunnars sonr ens spaca tóc lögsögo 
epter Marcús, oc hafþi .ix. sumor, þá hafþi Berg- 
þórr Hramnssonr .vi., en þá hafþi Goþmundr 
Þorgeirssonr .xii. sumor. et fyrsta sumar, es 
Bergþórr sagþi lög upp, vas nýmæli þat ggrt, 
at lög ór seylldi seriva á bóc at Hafliþa Mós- 
sonar of vetrenn epter at sögo oc umbráþi þeira 
Bergþórs oc annara spacra manna, þeira es til 
þess vóro tecner. seylldu þeir ggrva nýmæli 
þau öll í lögom, es þeim litise þau betri, an en 
forno lög. seylldi þau segja upp et næsta sumar 

epter í lögrétto, oc þau öll hallda, es enn meiri 
hlutr manna mællti þá eigi gegn. en þat varþ 
fram at fara, at þá vas scrifaþr Vígslóþi oc mart 
annat í lögom, oc sagt upp í lögrétto af kenni- 
mönnom. of sumaret epter. en þat lícaþi öllom 
vel, oc mællti þuí mangi í gegn. þat vas oc 
et fyrsta sumar, es Bergþórr sagþi lög upp, þá 
vas Gizorr byscop óþingfærr af sótt. þá sendi 
hann orþ til alþingis vinom sínom oc höfþingiom, 
at biþia seylldi Þorlác Rúnólfsson Þorleikssonar, 
bróþor Hallz í Haukadali, at hann seylldi láta 
Vigiasc til byscops. en þat gorþo aller suá sem 
orþ hans quómo til, oc fecsc þat af þui, at Gizorr 
hafþi sjálfr fyrr miöc beþit, oc fór hann útan 
þat sumar, en kom út et næsta epter, oc vas þá 
vigþr til byscops.  Gizorr vas vigþr til byscops 
þá es hann. vas fertagr. þá vas Grégóríús sept- 
imus páve. en síþan vas hann enn næsta vetr 
í Danmörco, oc kom of sumaret epter hingat til 
lanz. en þá es hann hafþi verit .xxini. vetr 
byscop, suá sem faþer hans, þá vas Jóan Ög- 
mundarsonr vígþr til byscops fyrstr til stóls at 
Hólom. þá vas hann vetri miþr an hálfseætogr. 
en .xli. vetrom síþar, þá es Gizorr hafþi allz 
verit byscop .xxxvi. vetr, þá vas Þorlácr vigþr 
til byscops. hann lét Gizorr vígia til stóls í 
Seálahollti at sér Mfanda. þá vas Þorláer .1. 
vetrom meirr an .xxx. en Gizorr byscop andaþ- 

Isc „xxx. nóttom síþar í Scálahollti á enom þriþia 
degi í vico .v. kalend. íunii. 

Á þuí áre eno sama andaþisc Páschalis se- 
cundus páve, fyrr an Gizorr biscop, oc Baldvine 
Jórsala conungr, oc Arnaldus patriarcha í Hier- 
úsalem, oc Philippús Suía conungr. en síþar et 
sama sumar Álexíus Grikkia conungr. þá hafþí 
hann .xxxvili. vetr setit at stóli í Miclagarþi. 
en .ij. vetrom síþar varþ allda mót. þá höfþo 
þeir Aysteinn oc Sigurþr verit .xvii. vetr con- 
ungar í Norvegi eptir Magnús föþor sinn, Óláfs- 
son Harallzsonar. þat vas .exx. vetrom eptir 
fall Óláfs Trygguasonar, en .ccl. epter dráp 
Eadmundar Engla conungs. en .dxvi. vetrom 
epter andlát Grégóriús páva, þess es eristni com 
á England, at þuí es talit es, en hann andaþ- 
isc á öþro áre conungdóms Fócó keisara .dei. 
vetrom eptir burþ eristz at almannatali. þat 
verþr alt saman .mexx. ór. hér lýcsc siá bóc- 


Þetta es eyn byscopa Íslendinga oc áttar 
tala: 

Ketilbiörn landnámsmaþr, sá es bygþi suþr 
at Mosfelli eno sfra, vas faþer Teitz, föþor 
Gizorar ens huita, föþor Ísleifs, es fyrstr vas 
byscop í Scálahollte, föþor Gizorar byscops. 

Hrollaugr landnámsmaþr, sá es bygþi austr 

á Síþo, á Breiþabólstaþ, vas faþer Özorar, föþor 
Þórdísar, móþor Hallz á Síþo, föþor Egils, föþ- 
or Þorgerþar, móþor Jóans, es fyrstr vas bysc- 
op at Hólum. 

Oþr landnámscona, es bygþi vestr í Breiþa- 
firþi, í Huammi, vas móþer Þorsteins ens rauþa, 
föþor Óleifs feilans, föþor Þórþar gelles, föþor 
Þórhilldar rjúpu, móþor Þórþar hesthöfþa, föþ- 
or Carlsefnes, föþor Snorra, föþor Hallfríþar, 
móþor Þorlács, es nú es byscop í Scálahollti, 
mæstr Gizori. | 

Helgi enn magri landnámamaþr, sá es bygþi 
morþr í Eyiafirþi, í Cristnesi, vas faþer Helgo, 
móþor Einars, föþor Eyiólfs Valgerþarsonar, 
föþor Goþmundar, föþor Eyiólfs, föþor Þorsteins, 
föþor Ketils, es nú es byscop at Hólom, næstr 
Jóani. 


Þessi ero nömn langfeþga Ynglinga oc Breiþ- 
firþinga : 

1. Yngui Tyrkia conungr. .i. Niðrþr Suía 
conungr. ii. Freyr. . Fiölner, sá es dó at 
Friþfróþa. .v. Suegþer. „vi. Vanlandi. „vn. Vísburr. 
„villi. Dómaldr. .ix. Dómarr. .x. Dyggue. .x1. Dagr. 
„Xn. Alrecr. .xii. Agne. .xini. Yngui. .xv. Jörundr. 
„xvi. Áun enn gamli. .xvii. Egill vendilcráca. .xvii. 
Óttarr. .xix. Aþísl at Uppsölom. .xx. Eysteinn. 
„xx1i. Ynguarr. .xxii. Brautönundr. .xxii. Ing- 

ialdr enn illráþi. .xxiiii. Óláfr trételgia. .xxv- 
Hálfdan huitbeinn Upplendinga conungr. .xxvi. 
Goþrgþr. xxvii. Óláfr. -xxviii. Helgi. xxix. 
Ingialdr dóttorsonr Sigurþar Ragnars sonar loþ- 
brócar. xxx. Óleifr enn huíti. .xxxi. Þorsteinn 
enn rauþi. „xxxii. Óleifr feilan, es fyrstr bygþi 
þeira á Íslandi. .xxxiii. Þórþr geller. .xxxiiii. 
Eyiðlfr, es skírþr vas í elli sínni, þá es eristni 
com á Ísland. .xxxv. Þorkell. xxxvi. Geller, faþer 
þeira Þorkels, föþor Branz, oc Þorgils, Íöþor 
míns, en ec heitec Are. 


LANDNÁMABÓK. 


———————— 


Landnámabók. { 


Þetta er prologus fyri bók þessi. 


Í aldarfarsbók þeiri, er Beda prestur heilagr i 
gerði, er getið eylands þess, er Týli heitir, ok 
á bókum er sagt, at liggi sex dægra sigling í 
norðr frá Bretlandi; þar sagði hann eigi koma 
dag á vetr ok eigi nótt á sumar, þá er dagr iði 
er sem lengstr. Til þess ætla vitrir menn þat“ bg% 
haft, at Ísland sé Týli kallat, at þat er víða á ' 
Íandinu er sól skínn um nætr, þá er dagr er 

fs „sem lengstr, enn þat er víða um daga er sól 

“,æ sér eigi, þá er nótt er sem lengst: Enn:Beda 

tá prestr andaðist .dcexxxv. árum ettir Fól rot 
ins várs, at því er ritað er, ok meirr enn hundr- 
aði ára fyrr enn Ísland bygðist af Norðmönn- 
um. Enn áðr Ísland bygðist af Noregi, váru 
þar þeir menn, er Norðmenn kalla Papa; þeir 
váru menn kristnir, ok hyggja menn, at þeir 
hafi verit vestan um haf, því at fundust eftir 


þeim bækr irskar, bjöllur ok baglar, ok enn 
8 

fleiri hlutir, þeir er þat mátti skilja, at þeir váru 
Vestmenn; þat fanst í Papey austr ok í 
Paptli; er ok þess getit á bókum enskum, at 
í þann tíma var farit milli landanna. 


I. 


Hér hefr landnámabók, ok segir í hinum fyrsta 
capítula hvert skemst er frá Íslandi. 


1. Þá er Ísland fanst og bygðist af Noregi, 
var Adríanus pávi í Róma, ok Jóhannes eftir 
hann, sá er enn átti var með því nafni í postu- 
legu sæti; enn Hlöðvér Hlöðvésson keisari fyr- 
ir norðan fjall; enn Leó ok Alexandr son hans 
yfir Miklagarði; þá var Haraldr hárfagri kon- 
ungr yfir Noregi; enn Eiríkur Eymundarson í 
Svíþjóð ok Björn son hans; enn (Gormr enn 
gamli at Danmörk; enn Elfráðr enn ríki í Eng- 
landi ok Játvarðr son hans; enn Kjarvalr at 
Dýflinni; Sigurðr jarl enn ríki í Orkneyjum. 

Svá segja vitrir menn, at ór Noregi frá Staða 
sé sjau dægra sigling í vestr til Horns á Ís- 
landi austanverðu; enn frá Snæfellsnesi, þar er 
skemst er, er fjogurra dægra haf í vestur til 
Grænlands. Enn svá er sagt, ef siglt er ór 
Björgyn rétt í vestr til Hvarfsins á Grænlandi, 
at þá mun siglt vera tylft fyrir sunnan Ís- 
land. /Af Hernum í Noregi skal sigla jamn- 

an í vestur tíl Hvarfs á Grænlandi, ok er þá 
siglt fyrir norðan Hjaltland svá, at því at 
eins sé þat, at allgóð sé sjóvar sýn ; enn fyrir 
sunnan Færeyjar svá, at sjór er í miðjum 
hlíðum, enn fyrir sunnan Ísland, at þeir 
hafa af fugl ok hval}. Frá Reykjanesi á sunnan- 
verðu Íslandi er fimm dægra haf til Jolduhlaups 
á Írlandi, í suður; enn frá Langanesi á norð- 
anverðu Íslandi er fjogurra dægra haf norðr 
til Svalbarða í Hafsbotn; enn dægrsigling er 
til óbygða á Grænlandi ór Kolbeinsey norðr. 

Svá er sagt, at menn skyldu fara ór Nor- 
egi til Færeyja; nefna sumir til Naddoð víking; 
enn þá rak vestr í haf, ok fundu þar land mik- 
it; þeir gengu upp í Austfjörðum á fjall eitt 
hátt, ok sást um víða, ef þeir sæi reyki eða 
nökkur líkindi til þess at landið væri bygt; ok 
sá þeir þat ekki. Þeir fóru aftr um haustit til 
Færeyja; ok er þeir sigldu af landinu, fell snær 
mikill á fjöll, ok fyrir þat kölluðu þeir landit 
Snæland. Þeir lofuðu mjög landit. Þar heitir 
nú Reyðarfjöll í Austfjörðum, er þeir höfðu at 
komit. Svá sagði Sæmundur prestr enn fróði. 

Maðr hét Garðarr Svavarsson, sænskur at ætt; 
hann fór at leita Snælands at tilvísun móður 
sínnar framsýnnar; hann kom at landi fyrir 
austan Horn et eystra; þar var þá höfn. Garð- 
arr sigldi umhverfis lendit, ok vissi, at þat var 


eyland. Hann var um vetr einn norðr í Húsa- 
SL 

vik á Skjálfanda ok gerði þar hús. Um vánt, 
er hann var búinn til hafs, sleit frá honum 
mann á báti, er hét Náttfan, ok þræl ok amb- 
átt. Hann bygði þar síðan er heitir Náttfara- 
vik. Garðar fór þá til Noregs ok lofaði mjök 
landit. Hann var faðir Una, föður Hróars 
Tungugoða. Eftir þat var landit kallat Garð- 
arshólnr, tk var þá skógr milli fjalls ok 
fjöru. fa. 

2. Flóki Vilgerðarson hét maður; hann var 
víkingur mikill; hann /bjóst af Rogalandi at 
leita Snælands. Þeir lágu í ömjörsundi. 
Hann fekk at blóti míklu ok blótaði } hrafnd 
Þrjá, þá er honum skyldu leið vísa, þú a at 
þá höfðu hafstglingarmenn engir leiðarstein 


bann tíma á Norðrlöndum. Þeir hlóðu 


bar varða, er blótit hafði verit, ok kölluðu 
Flókararða; þat er þar er | mætist Hörðaland 
ok Rogaland. Hann fóy fyrst til Hjaltlands ok 
lá þar í Flókavági; þar týndist Geirhildr dóttir 
hans í Geirhildarvatni. Með Flóka var á skipi 
bóndi sá er Þórólfr hét, annarr Herjólfr. ( Flóki 
stgldi þaðan tíl Færeyja ok gifti þar dóttur 
sína. Frá henni var Þrándr í Götu. Það- 


an sigldi hann út í haf með hrafna þá þrjá 


er bann hafði blótat í Noregi); ok er hann 
lét lausan enn fyrsta, fló sá aftur um stafn; 
annarr fló í loft upp ok aftur til skips; enn 
þriði fló fram um stafn í þá átt sem þeir fundu 


ek — (sv. Aez, ð að FE Á Á 

landit. Þeir kvámu austan at Horni, ok sigldu 
fyrir sunnan landit. Enn er þeir sigldu vestr 
um Reykjanes, ok upp lauk firðinum, svá at 
þeir sá Snæfellsnes, þá ræddi Faxi um: „Þetta 
mun vera mikit land, er vér höfum fundit:; hér 
eru vatnföll stór“. Síðan er þat kallaðr Faxa- 
óss. Þeir Flóki sigldu vestr yfir Breiðafjörð, 
ok tóku þar land sem heitir Vatnsfjörðr, við 
Barðaströnd. Þá var fjörðrinn fullr af veiði- 
skap, ok gáðu þeir eigi fyrir veiðum at fá hey- 
janna, ok dó alt kvikfé þeira um vetrinn. Vár 
var heldr kalt. Þá gekk Flóki upp á fjall 
"eitt hátt, ok sá norðr yfir fjöllin fjörð fullan af 
hafísum; því kölluðu þeir landit Ísland, sem þat 
hefir síðan heitit. Þeir Flóki ætluðu brutt um 
sumarit, ok urðu búnir htlu fyrir vetr. Þar 
sér enn skálatóft þeira ínn frá Brííjanslæk 
ok svá hrófit, ok svá seyði þeira. Þeim beit 
eigi fyrir Reykjanes, ok sleit frá þeim bátinn ok 
þar á Herjólf. Hann tók þar /land/, sem nú 
heitir Herjólfshöfn. Flóki /kom í Hafnarfjörð. 
Þeir fundu hval á eyri einm út frá firð- 
inum ok kölluðu þar Hvaleyri. Þar fund- 
ust þeir Herjólfr|. Flóki var um vetrinn í Borgar- 
firði. Þeir sigldu um sumarnit eftir til Noregs. 
Ok er menn spurðu af lándinu, þá lét Floki illa 
yfir, enn Herjólfr sagði kost ok löst“af landinu ; 
enn Þórrólfr kvað drjúpa smjör af hverju strái 


"orð a 

á landinu, því er þeir höfðu fundit; því var 
hann kallaðr Þórólfr smjör. 

8. Björnólfur hét maðr, enn annarr Hróaldr; 
þeir váru synir Hrómundar Greipssonar; þeir 
fóru af Þelamörk fyrir víga sakir, ok staðfestust 
í Dalsfirði á Fjölum. Sonr Björnólfs var Örn, 
faðir þeira Ingólfs og Helgu, enn Hróalds son 
var Hróðmarr, faðir Leifs. Þeir Ingólfr ok Leifr 
fóstbræðr fóru í hernað með sonum Atla jarls 
ens mjóva af Gaulum, þeim H/all/steini, ok 
Hersteini ok Hólmtseini. Með þeim fóru öll 
skifti vel; ok er þeir kvámu heim, mæltu þeir 
til samfara með sér annat sumar; enn um vetr- 
inn gerðu þeir fóstbræðr veizlu sonum jarlsins. 
At þeiri veizlu strengdi Hólmsteinn heit, at hann 
skyldi eiga Helgu Arnardóttur eða öngva konu 
ella. Um þessa heitstrenging fanst mönnum 
fátt; enn Leifr roðnaði á at sjá, ok varð fátt 
um með þeim Hólmsteini, er þeir skildu þar at 
boðinu. 

4. Um várit eftir bjoggust þeir fóstbræðr 
at fara í hernað, ok ætluðu til móts við sonu 
Atla jarls. Þeir fundust við Hísargafl, ok lögðu 
þeir Hólmsteinn bræðr þegar til orrostu við þá 
Leif. Enn er þeir höfðu barizt um hríð, kom 
at þeim Ölmóðr enn gamli, son Hörða-Kára, 
frændi Leifs, ok veitti þeim Iugólfi. Í þeiri 
orrostu fell Hólmsteinn, enn Hersteinn flýði. 
Þá fóru þeir Leifr í hernað. Enn um vetrinn 

eftir fór Hérdlsini at þeim Leifi, ok vildi drepa 
þá; enn þeir fengu njósn af för hans, ok gerðu/st/ 
mót honum; varð þá enn orrosta mikil, ok fell 
þar Hersteinn.  Efir þat dreif at þeim fóst- 
bræðrum vinir þeira ór Firðafylki. Vóru þá 
menn sendir á fund Atla jarls ok H/ali/steins 
at bjóða sættir, ok sættust þeir at því, at þeir 
Leifr guldu eignir sínar þeim feðgum. Enn 
þeir fóstbræðr bjoggu skip mikit, er þeir áttu, 
ok fóru at leita lands þess, er Hrafnaflóki hafði 
fundit ok þá var Ísland kallat. Þeir fundu land- 
it, ok váru í Austfjörðum í Álftafirði enum syðra. 
Þeim virðist landit betra suðr enn norðr. Þeir 
váru einn velr á landinu, ok fóru þá aftr til 
Noregs. 

5. Eftir þat aði Ingólfr fé þeira til Íslands 
ferðar, enn Leifr fór í hernað í vestrvíking; 
hann herjaði á Írland, ok fann þar jarðhús mik- 
it; þar gekk hann inn í, og var myrkt, þar til 
erlýsti af sverði því, er maðr helt á. Leifr drap 
þann mann ok tók sverðit, ok mikit fé af hon- 
um; síðan var hann kallaðr Hjörleifr. Hjörleifr 
herjaði víða um Írland, ok fekk þar mikit fé; 
þar tók hann þræla tíu, er svo hétu: Dufþakr 
ok Geirrgðr, Skjaldbjörn, Halldórr ok Drafdnitr; 
eigi eru nefndir fleiri. Enn eftir þat fór Hjör- 
leifr til Noregs ok fann þar Ingólf fóstbróður 
sinn. Hann hafði áðr fengit Helgu Arnar- 
dóttur, systur Ingólfs. Þenna vetr fekk Ing- 


32 LANDNÁMABÓK. 


ólfr at blóti miklu, ok leitaði sér heilla um for- 
lög sin; enn Hjörleifr vildi aldn blóta. Frétt- 
in vísaði Ingólfi til Íslands. Eftir þat bjó sítt 
skip hvárr þeira mága til Íslands ferðar; hafði 
Hjörleifr herfang sitt á skipi, enn Ingólfr fé- 
lags fé þeira, ok lögðu til hafs er þeir váru 
búnir. 

6. Sumar þat, er þeir Ingólfr fóru til at 
byggja Ísland, hafði Haraldr hárfagri verit tólf 
ár konungr at Noregi; þá var lðit frá upphafi 
þessa heims sex þúsundir vetra ok sjautigir ok 
þrir vetr, enn frá holdgan dróttins átta hund- 
ruð ok sjautigir ok fjogur ár. Þeir höfðu sam- 
flot, þar til er þeir sá Ísland; þá skildi með 
þeim. Þá er Ingólfr sá Ísland, skaut hunn fyrir 
borð öndugis súlum sínum til heilla; hann mælti 
svá fyrir, at hann skyldi þar byggja, er súlurnar 
kæmi á land. #Ingólfr tók þar land, er nú 
heitir Ingólfshöfði; enn Hjörleif rak vestr fyrir 
land, ok fekk hann vatnfátt. Þá tóku þræl- 
arnir írsku þat. ráð, at hnoða saman mjöl ok 
smjör, ok kölluðu þat óþorstlátt; þeir nefndu þat 
minþak; enn er þat var tilbúit, kom regn mikit, 
ok tóku þeir þá vatn á tjöldum; enn er min- 
þakit tók at mygla, köstuðu þeir því fyrir borð, 
ok rak þat á land, þar sem nú heitir Minþaks- 
eyrr. Hjörleifr tók land vit Hjörleifshöfða, ok var 
þar þá fjörðr, ok horfði botninn inn at höfðanum. 
Hjörleifr lét þar gera skála tvá, ok er önnur 

————————— 

tóftin átján faðma, enn önnur nítján. Hjörleifr 
sat þar um vetrinn. Enn um várit vildi hann 
sá; hann átti einn uxa, ok lét hann þrælana 
draga arðriin. Enn er þeir Hjörleifr váru at 
skála, þá gerði Dufþakr þat ráð, at þeir skyldi 
drepa uxann ok segja, at skógarbjörn hefði drep- 
it, enn síðan skyldu þeir ráða á þá Hjörleif, ef 
þeir leitaði bjarnarins. Eftir þat sögðu þeir 
Hjörleifi þetta. Ok er þeir fóru at leita bjarn- 
arins, ok dreifðust í skóginn, þá settu þrælarnir 
at sérhverjum þeira, ok myrðu þá alla, jafn- 
marga sér. Þeir hljópu á brutt með konur 
þeira ok lausafé ok bátinn.  Þrælarnir fóru í 
eyjar þær, er þeir sá í haf til útsuðrs, ok bjogg- 
ust þar fyrir um hríð. Vífill ok Karli hétu 
þrælar Ingólfs; þá sendi hann vestr með sjó at 
leita öndvegissúlna sinna; enn er þeir kómu til 
Hjörleifshöfða, fundu þeir Hjörleif dauðan; þá 
fóru þeir aftr, ok sögðu Ingólfi þau tíðindi; hann 
lét illa yfir drápi þeira Hjörleifs. 

t. Eftir þat fór Ingólfr vestr til Hjörleifshöfða; 
ok er hann sá Hörleif dauðan, mælti hann: „Lítt 
lagðist hér fyrir góðan dreng, er þrælar skyldu 
at bana verða, ok sé ek svá hverjum verða, ef 
eigi vill blóta“. Ingólfr lét búa gröf þeira Hjör- 
leifs, ok sjá fyrir skipi þeira ok fjárhlut. Ingólfr 
gekk þá upp á höfðann, ok sá eyjar liggja í út- 
suðr til hafs; kom honum þat í hug, at þeir 
mundu þangat hlaupit hafa, því at bátrinn var 

horfinn; fóru þeir at leita þrælanna, ok fundu 
þá þar sem Eið heitir í eyjunum; váru þeir þá 
at mat, er þeir Ingólfr kvámu at þeim. Þeir 
urðu felmæfullir, ok hljóp sinn veg hverr. Ing- 
ólfr drap þá alla. Þar heitir Dufþaksskor, er 
hann lézt. Fleiri hljópu þeir fyrir berg, þar 
sem við þá er kent síðan. Vestmannaeyjar heita 
þar síðan, er þrælarnir váru drepnir, því at þeir 
váru Vestmenn. Þeir Ingólfr höfðu með sér kon- 
ur þeira, er myrðir höfðu verit; fóru þeir þá 
aftr tl Hörleifshöfða; var Ingólfr þar vetr ann- 
an; enn um sumarnit eftir fór hann vestr með sjó. 
Hann var enn þriðja vetr undir Ingólfsfelli fyri 
vestan Ölfusá, þar sem swnir segja hann sé 
heygðr. Þau missari fundu þeir Vífill ok Karli önd- 
vegissúlur hans við Arnarhvál fyri neðan heiði. 

8. Ingólfr fór um várit ofan um heiði; hann tók 
sér bústað þar sem öndvegissúlur hans höfðu á 
land komit; hann bjó í Reykjarvík; þar eru enn 
öndvegissúlur þær í eldhúsi. Enn Ingólfur nam 
land milli Ölfusár ok Hvalfjarðar, fyri utan 
Brynjudalsá, milli ok Óxarár, ok öll nes út. 
Þá mælti Karli: „Til ills fóru vér um góð her- 
uð, er vér skulum bvgægja útnes þetta“. Hann 
hvarf á brutt ok ambátt með honum. Vífli gaf 
Ingólfr frelsi, ok bygði hann at Vífilstóftum:; 
við hann er kent Vifilsfell; þar bjó hann lengi, 
ok varð skilríkr maðr.  Íngólfr lét gera skála 


hmns 

á Skálafelli; þaðan sá hann reyki við Ölfusvatn 
ok fann þar Karla. 

9. Ingólfr var frægastr allra landnámsmanna, 
því at hann kom hér at óbygðu landi, ok bygði 
fyrstr landit; gerðu þat aðrir landnámsmenn 
æftir hans dæmum. Ingólfr átti Hallveigu Fróða- 
dóttur, systur Lofts ens gamla.  Þeira son var 
Þorsteinn, er þing lét setja á Kjalarnesi, áðr al- 
þingi var sett. Son Þorsteins var Þorkell máni 
lögsögumaðr, er einn heiðinna manna hefir bezt 
verit siðaðr, at því er menn vita dæmi til. 
Hann lét sik bera í sólargeisla í banasótt sinni, 
ok fal sig á hendi þeim guði, er sólina hafði 
skapat; hafði hann ok lifat svá hreinliga sem 
þeir kristnir menn, er bezt eru siðaðir. Son 


kristni kom á Íslandi. Hans son var Hamall 


son Más, faðir Hamals, föður lið 
föður Þormóðar Skeiðagoða 

10. Björn buna hét hersir ágætr í Noregi, 
son Veðrar-Gríms, hersis ór Sogni. Móðir Gríms 
var Hervör, dóttir Þorgerðar Eylaugsdóttur, 
hersis ór Sogni. Frá Birni er því nær alt 
stórmenni komit á Íslandi. Hann átti Vélaugu, 
systur Vémundar ens gamla; þau áttu þrjá 
sonu: einn var Ketill flatnefr, annarr Hrappr, 
þriði Helgi; þeir váru ágætir menn, ok er frá 
þeira afkvæmi mart sagt í þessi bók. 


— 
hans var Þormóðr, er þá var allsherjargoði 4 


faðir Más ok Þormóðar ok Torfa. Sígurðr var, 

Þórðr skeggi hét maðr; hann var son Hrapps, 
Bjarnarsonar bunu. Þórðr átti Vilborgu Ósvalds- 
dóttur. Helga hét dóttir þeira; hana átti Ketil- 
björn enn gamli. Þórðr fór til Íslands ok nam 
land með ráði Ingólis í hans landnámi á mills 
Úlfarsár ok Leiruvágs. Hann bjó á Skeggja- 
stöðum. Frá Þórði er mart stórmenni komit: 
á Íslandi. 

11. Hallr goðlauss hét maðr; hann var son 
Helga goðlauss. Þeir feðgar vildu eigi blóta 
ok trúðu á mátt sinn. Hallr fór til Islands, ok 

"nam land með ráði Ingólfs frá Leiruvági til 
Mógilsár. Son Halls var Helgi, er átti Þuríði 
Ketilbjarnardóttur. Þeira son var Þórðr í Álfs- 
nesi, er átti Guðnýju Hrafnkelsdóttur. Hallr 
bjó í Múla. 

Haraldr enn hárfagri herjaði vestr um haf, 
sem ritat er í sögu hans. Hann lagði undir sik 
allar Suðreyjar, svá langt vestr, at engi Noregs 
konungr hefir síðan lengra eignaat. Enn er 
hann fór vestan, slógust í eyjarnar víkingar ok 
Skotar ok Írar, ok herjuðu ok ræntu víða. Ok. 
er þat spurði Haraldr konungr, sendi hann vestr- 
Ketil flatnef, son Barnar bunu, at vinna aftr 
eyjarnar. Ketill átti Yngveldi, dóttur Ketils veðrs, 
hersis. af Hringaríki. Þeira synir váru þeir 
Björn enn austræni ok Helgi bjóla. Uðr en. 
djúpauðga ok Þórunn hyrna váru dætr þeira. 
Ketill fór vestr, enn setti eftir Björn son sinn; 

hann lagði undir sik allar Suðreyjar, ok gerðist 
höfðingi yfir, enn galt ongva skatta konungi, 
sem ætlat var; tók þá konungr undir sik eign- 
ar hans, ok rak á brutt Björn son hans. 

Helgi bjóla, son Ketils flatnefs, fór til Íslands 
ór Suðreyjum. Hann var með Ingólfi enn fyrsta 
. vetr, ok nam með hans ráði Kjalarnes alt, milli 
Mógilsár ok Mýdalsár; hann bjó at Hofi. Hans 
son var Víga-Hrappr 'ok Kollsveinn, faðir Ey- 
vindar hjalta, föður Kollsveins, föður Þorgerðar, 
móður Þóru, móður Ögmundar, föður Jóns bysk- 
ups ens helga. 

12. Örlygr hétson Hrapps Bjarnarsonar bunu, 
hann var at fóstri með enum helga Patreki bysk- 
upi í Suðreyjum Hann Íýstist at fara til Ís- 
lands ok bað, at biskup sæi um með honum. 
Byskup lét hann hafa með sér kirkjuvið ok járn- 
klokku, ok plenarium ok mold vígða, er hann. 
skyldi leggja undir hornstafina. Byskup bað 
hann þar land nema, er hann sæi fjöll tvau af 
hafi, ok byggja undir enu syðra fjallinu, ok skyldi 
dalr í hvárutveggja fjallinu; hann skyldi þar 
taka sér bústað ok láta þar kirkju gera ok eigna 
enum helga Kolumba. Með Örlygi var á skipi 
maðr sá, ær Kollr hét, fóstbróðir hans; annarr 
Þorbjörg fri Þorbjörn tálkni, ok bróðir 
hans Þorbjörn skúma; þeir váru synir Böðvars 
blöðruskalla.. Þeir Örlygr létu í haf, ok fengu 
útivist harða, ok vissu eigi, hvar þeir fóru; þá 

hét Örlygr á Patrek byskup til landtöku sér, 
at hann skyldi af háns nafni gefa örnefni þar 
sem hann tæki land. Þeir váru þaðan frá lítla. 
hríð úti, áðr þeir sá land, ok váru komnir vestr 
um landit. Þeir tóku þar sem heitir Örlygshöfn, 
enn fjörðinn inn frá kölluðu þeir Patreksfjörð. 
Enn Kollr hét á Þór. Þá skildi í storminum. 
ok kom hann þar sem Kollsvík heitir ok braut 
hann þar skip sítt. Þar váru þeir um vetr; enn 
um várit bjó Örlygr skip sitt; enu hásetar hans 
námu þar sumir land, sem enn mun sagt verða, 
Örlygr sigldi vestan fyri Barð; enn er hann konn 
suðr um Snæfellsjökul á fjörðinn, sá hann fjöll 
tvau ok dal í hvárutveggja. Þar fell útbyrðis 
járnklokkan ok sökk niðr. Þar kendi hann 
land þat, er honum var til vísat. Hann helt þá. 
at enu syðra fjallinu, ok var þat Kjalarnes, ok 
hafði Helgi bræðrungr hans numit þar áðr. / Enn 
þeir sigldu ínn eftir firði ok tóku þar land 
sem nú heilir Sandvík á Kjalarnesi; þar lá þá. 
járnklokkan í þarabrúki|. Örlygr var með Helga 
enn fyrsta vetr, enn um várit nam hann land at 
ráði Helga frá Mógilsá til Ósvífrslækjar ok bjó 
at Esjubergi. Hann lét þar gera kirkju, sem mælt 
var. (Hjálp hét kona hans; þeira son var Val- 
Þjófr, er fulltíða kom til Íslands með Örlygi faðir 
Valbrands, föður Torfa. (Síðan átti Örlygr Ís- 
gerði, dóttur Þormóðar Bresasonar. Þeira son 
var Geirmundr, faðir Halldóru, er átti Þjóstólfr, 

son Bjarnar qullbera. Þeira son var Þorleifr, 
er bjó at Esjubergi eftir Geirmund móðurföður 
sinn|. Þeir Örlygr frændr trúðu á Kolumba, 
{bó at þeir væri óskírðir. Þorleifr var troll- 
aukinn, ok tók þó kristni: frá honum eru Es- 
bergingar ok mart manna komit. Dóttir Örlygs 
ensgamla ok Ísgerðar J var Vélaug, er átti Gunn- 
laugr ormstunga, sonr Hrómundar í Þverár- 
hlíð; þeira dóttir var Þuríðr dylla, móðir Illuga 
ens svarta á Gilsbakka. 

13. Svartkell hét maðr katneskr; hann /for af 
Englandítíl Íslands ok | nam land fyrir innan Mý- 
dalsá milli ok Eilífsdalsár, ok bjó at Kiðjafelli fyrst, 
enn síðan á Eyri. Hans son var Þorkell faðir 
Glúms, er svá baðst fyrir at krossi: „Gott ey 
gömlum mönnum, gott ey ungum mönnum“. 
Hann var faðir Þórarins, föður Glúms á Vatn- 
lausu. Arnleif hét systir Svartkels, er átti Þór-. 
ólfr viligisl, faðir Kleppjárns ens gamla ór 
Flókadal; þeira dóttir var Hallgerðr, er átti 
Bergþórr Kollsson. 

Valþjófr, son Örlygs ens gamla frá Esjuberg 
nam Kjós alla, ok bjó at Meðalfelli. / Þorbjörn. 
kollr hét son hans, faðir Hallveigar, er átt. 
Þórðr lambi; þat er Valþýflinga kyn. Signý hét 
dóttir Valþjófs,er Siynýjarslaðir eru við kendir; 
hana átti Grímkell, son Bjarnar gulibera, þeira: 
synir váru þeir Hörðr, er drepinn var í Geirs- 
hólmi, ok Gnúpr, faðir | Birnings, föður Gnúps, 

föður Eiríks Grænlendinga byskups. / Valbrandr 
hél annarr son Valþjófs, faðir Torfa, er fyrst 
bjó á Möðruvöllum. Þeir feðgar gerðu félag 
við Tungu-Odd; af því bjoggu þeir síðan á 
Breiðabólstað í Reykjardal hinum ngrðra. Torfi 
„war faðir Þorkels at Skáneyju. er átti Arn- 
gerði dóttur Þorkels Svartkelssonar |. 

14. Hvamm-Þórir nam land á milli Laxár 
ok Forsár, ok bjó í Hvammi. Þórir deildi við 
Ref enn gamla um kú þá, er Brynja hét; við 
hana er dalrinn kendr; hon gekk þar úli með 
xl nauta, ok váru öll frá henn komin. Þeir 
Refr ok Þórir börðust hjá Þórishólum; þar fell 
Þórir ok átta menn hans. 

Þorsteinn, son Sölmundar Þórólfssonar smjörs, 
nam land milli Botnsár ok Forsár: Brynjudal 
allan. Hann átti Þorbjörgu kötlu, dóttur Helga 
skarfs, Geirleifssonar, er nam Barðaströnd; 
þeira son var Refr enn gamli /er bjó at Múla 
í Bryn udal/, er Bryndælir eru frá komnir. Nú 
æru taldir þeir menn, er búit hafa í landnámi 
Ingólfs, vestr frá honum. 

Maðr hét Avangr, irskr at kyni; hann bygði 
fyrst í Botni; þar var þá svá stórr skógr, at 
hann gerði þar af hafskip, ok hlóð þar sem nú 
heitir Hlaðhamarr. Hans son var Þorleifr, faðir 
Þuríðar, er átti Þormóðr Þjóstarsson á Álfta- 
nesi ok Iðunnar Molda-Gnúps dóttur. Sonr Þor- 
anóðar var Börkr, faðir Þórðar, föður Auðunar 

í Brautarholti. Kolgrímr enn gamli, son Hrólfs 
hersis, nam land út frá Botnsá til Kalmansár, 
ok bjó á Ferstiklu. Hann átti Gunnvöru, dótt- 
ur Hróðgeirs ens spaka; þeira börn vóru þeir 
Þórhalli, faðir Kolgríms, föður Steins, föður Kvists, 
er Kvistlingar eru frá komnir. Bergþóra var dótt- 
ir Kolgríms ens gamla, er átti Refr í Brynjudal. 
15. /Þormóðr hinn gamli ok Ketill Bresa 
synir fóru af Írlandi -til Íslands, ok námu 
Akranes alt, á milli Örriðaár ok Kalmansár; 
eir váru írskir; Kalman var ok írskr, er á- 
án er við kend, ok bjó fyrst í Katanesi. Þeir 
bræðr skiftu löndum með sér, svá at Þormóðr. 
átti fyri sunnan Reyni ok til Kalmansár, ok 
bjó at Hólmi hinum iíðra, enn Ketill bróðir 
hans átti fyri vestan Reyni ok fyri norðan 
Akrafell til Örriðaár. Bersi hét son hans, fað- 
ár Þorgests, föður Stara at Hólmi, föður Knatt- 
ar, föður Ásdísar, er átti Klængr Snæbjarnar 
son, sonar Hafnar-Orms. Geirlaug var dóttir 
Þormóðs hins gamla, móðir Tungu Odds. Jör- 
undr hinn kristni var son Ketils Bresasonar; 
hann bjó í Jörundarholti; þat er nú kallat í 
Görðum. Hann helt vel kristni til dauðadags, 
ok var einsetumaðr í elli sinni. Son Jör- 
undar var Kleppr, faðir Einars, föður Narva. 
Hávarr hét annarr son Klepps, faðir Þorgeirs. 
Eðna hét dóttir Ketils Bresasonar; hon tar gift 
á Írlandi þeim manni, er Konáll hét; þeira son 
Eð 

var Ásólfr alskík, er í þann tíma fór af Írlandi 
tíl Íslands ok kom út austr í Ósum á Austfjörð- 
um. Hann var frændi Jörundar í Görðum ok 
var kristinn ok vildi ekki eiga við heiðna menn 
ok eigi vildi hann þiggja fæðu at þeim. Þeir fóru 
tólf saman austan, þar tél er þeir kómu at garði 
Þorgeirs ens hörðska í Holti undir Eyjafjöllum, 
ok settu þar tjald sítt. Enn förunautar hans 
þrír vóru þá sjúkir; þeir önduðust þar; enn 
Jón prestr Þorgeirsson, faðir Gríms í Holti, 
fann bein þeira ok flutti tal kirkju. Síðan gerði 
Ásólfr sér skála, því nær sem nú er kirkju hornit 
at Ásólfsskála, at ráði Þorgeirs, því at Þorgeirr 
vildi þá eigi hafa við hús sín). 

16. (Á fellvið skála Ásólfs sjálfan. Þat var 
öndverðan vetr. Áin varð þegar full með fiskum. 
Þorgeirr sagði, at þeir sæti í veiðistöð hans. 
Síðan fór Ásólfr brott þaðan, ok gerði annan 
skála vestar við aðra á; sú heitir Írá, því at 
þetr váru menn írskir. Enn er menn kómu til 
árinnar, var hon full með fiskum, svá at slíkt 
undr þóttust menn eigi sét hafa, enn brotlu var 
alt ór hinni eystri ánni. Þá ráku heraðsmenn 
þá brott þaðan, ok fór hann þá til hins vestasta- 
skálans; fór all á sömu leið. Bændr kölluðu þá 
fjölkunga, enn Þorgeirr kvezt hyggja, at þeir 
mundu vera góðir menn. Um várit fóru þeir 
brott, okvestr á Akranes. Hann gerði bú.at Hólmi 
á kirkjubólstað. Hans son var Sölvi, faðir Þór- 

luúldar, er átti Brandr, son Þorgríms Kjallaks- 
sonar; þeira son Þorleifr, faðir Bárðar, föður 
Jófríðar, er átti Árni Torfuson; þeira dóttir 
Helga, er átti Arngrímr Guðmundarson. Enn 
er Ásólfr eldist, gerðist hann einsetumaðr. Þar 
var kofi hans sem nú er kirkjan; þar andaðist 
hann, ok var þar grafinn at Hólmi. Enn þá er 
Halldórr, son llluga hins rauða, bjó þar, þá 
vandist fjóskona ein at þerra fætr sína á þúfu 
beiri, er var á leiði Ásólfs. Hana dreymdi, at Ás- 
ólfr ávítaði hana um það, er hon þerði fætr sína 
saurga á húsi hans: „enn þá munu vit sátt“, seg- 
úr hann, „ef þú segir Halldóri draum þínn“. Hon 
sagði honum, ok kvað hann ekki mark at því, er 
konor dreymdi, ok gaf ekki gaum at. Enn er 
Hróðólfr byskup fór brott ór Bæ, þar sem hann 
hafði búitum æix ár, þá vóru þar eftir munkar 
þrír; einn þeira dreymdi, at Ásólfr mælli við 
hann: „Sentu húskarl þínn til Halldórs at Hólmi 
ok kaup al honum þúfu þá,er á fjósgötu er, ok gef 
viðmörksilfrs“. Munkkinn gerði svá. Húskarl- 
inn gat keypt þúfuna, ok gróf síðan jörðina, ok 
halti þar manns bein; hann tók þau upp ok fór 
heim með. Ena næstu nótt eftir dreymdi Halldór, 

at Ásólfr kom at honum, ok kvest bæði augu 
mundu sprengja ór hausi honum, nema hann 
keypti bein hans slíku verði sem hann seldi. Hall- 
dórr keypti bein Ásólfs, ok lét gera attréskrín ok 


sea yfir allari. Halldórr sendi llluga son sínn 
4* 

—— 


útan eflir kirkjuviði, enn er hunn fór út afir, er 
hann kom miál'im Reykjaness ok Snjófjallsness, 
þá náði hann eigi fyri stýrimönnum at taka land 
þarer hann vildi. Þá bar hann fyriborð kirkju- 
viðinn allan ok bað þar koma sem Ásólfr vildi. 
Enn Austmenn kómu vestr í Vaðil. Enn þrimr 
nóltum síðar kom viðrinn á Kirkjusand at 
Hólmi, neina tvau tré kómu á haufarnes á Mýr- 
um. Halldór r lét gera kirkjo vææ álna ok viði 
bakta, ok helgaði Kolumba með guði. 

17. Bekan hét maðr, er nam land í land- 
námi Ketils, frá Berjadalsá til Örriðaár, ok bjó 
at Bekansstöðum. 

Fiðr enn auðgi Halldórsson, Högnasonar, fér 
ór Stafangri til Íslands; hann átti Þórvöru, 
dóttur Þorbjarnar frá Mosfeili, Hraðasonar. 
Hann nam land fyrir sunnan Laxá ok til 
Kalmansár ok bjó at Miðfelli. Hans son var 
Þorgeirr, faðir Jósteins, föður Þórunnar, móður 
Guðrúnar, móður Sæmundar, föður Brands bysk- 
ups.Skeggi í Skógum var son Þórunnar, faðir 
Styrmis ok Bolla í Skógum. 

Hallkell, er nam Hvílársíðu, bjó fyrstá Akra- 
nest, á Hallkelsstöðum, áðr Bresasynir ráku 
hann brott. Enn er hann fór eftir fé sínu, því 
er þar hafði sjálfala úli gengit, var hann 
drepinn, ok er þar heygðr. 

Hafnar-Ormr nam lönd um Melahverfi út til 
Örriðaár ok Laxár, ok inn til Andakílsár, ok 

bjó í Höfn. Hans son var Þorgeirr höggvin- 
kinni, faðir Þórunnar, móður Þórunnar, móður 
Jósteins, föður Sigurðar, föður  Bjarnheðins. 
Þorgeirr höggvinkinni var hirðmaðr Hákonar 
konungs Aðalsteinsfóstra; hann fekk á Fitjum 
kinnarsár ok orð gott. 

Bræðr tveir bjoggu í landnámi þeira Finns 
ok Orms. Hróðgeirr enn spaki í Saurbæ, enn Odd. 
geirr at Leirá; enn þeir Finnr ok Ormr keyptu 
þá brutt, því at þeim þótti þar þrönglent. Þeir 
Hróðgeirr bræðr námu síðan lönd í Flóa, Hraun- 
gerðingahrepp; bjó Hróðgeirr í Hraungerði, enn 
Oddgeirr í Oddgeirshólum; hann átti dóttur Ket- 
ils gufu. /(Hafnar-Ormr er heygðr þar í höfð- 
anum framfrá bænum í Höfn sem hann tók 
land!|. 

IS. Úlfr hét maðr, sonr Brunda- -Bjálfa ok 
Hallberu, dóttur Úlfs ens óarga ór Hrafnistu; 
Úlfr átti Salbjörgu, dóltur Berðlu-Kára; hann 


var kallaðr Kveldúlfr. Þórólfr ok Skalla-Grímr 
váru synir þeira. Haraldr konungr hárfagri lét 
árepa Þórð noiðr í Alöst á Sandnesi af rógi 


Hildiríðarsona; þat vildi Haraldr konungr eigi 
bæta; þá bjoggu þeir Grímr ok Kveldúlfr kaup- 
skip ok ætluðu til Íslands, því at þeir höfðu 
þar spurt til Ingólfs vinar síns. Þeir lágu til 
hafs í Sólundum; þar tóku þeir knör þann, er 
Haraldr konungr lét taka fyrir Þórólti, þá er 

menn hans váru nýkomnir af Englandi, ok drápu 
þar Hallvarð harðfara ok Sigtrvgg snarfara, er 
því höfðu valdit. Þar drápu þeir ok sonu Guð- 
þorms Sigurðarsonar hjartar, bræðrunga kon- 
ungs, ok alla skipshöfn þeira, nema tvá menn, 
er þeir létu segja konungi tíðindin. Þeir bjoggu 
"hvárttveggja skipit til Íslands ok þrjá tigu manna 
á hváru; stýrði Kveldúlfr því, er þá var fengit. 
Grímr enn háleyski, Þórisson, að 
Hrólfssonar, Ketilssonar kjölfara, var Íorráða- 
maðr með Kveldúlfi á því skipi, er hann stýrði; 
þeir vissust jafnan til í hafinu; ok er mjök sótt- 
ist hafit, þá tók Kveldúlfr sótt; hann bað þess, 
at kistu skyldi gera at líki hans, ef hann dæi, 
ok bað svá segja Grími syni sínum, at hann 
tæki skamt þaðan bústað á Íslandi, „ér kista 
hans kæmi á land, ef þess yrði auðit. Eftir 
þat andaðist Kveldúlfr, ok var skotit fyrir borð 
kistu hans. Þeir Grímr heldu suðr um landit, 
því at þeir höfðu spurt, at Ingólfr bygði sunnan 
á landinu. Sigldu þeir vestr fyrir Reykjanes, 
ok stefndu þar inn á fjörðinn; skyldi þá með 
þeim, svá at hvárigir vissu til annarra. Sigldu 
þeir Grimr enn háleyski alt inn á fjörðinn, 
þar til er þraut sker öll, ok köstuðu þá akker- 
um sínum. Enn er flóð gerði, fluttust þeir upp 
í árós einn, ok leiddu þar upp skipit sem gekk; 
sú á heitir nú Gufá; báru þeir þar á land föng 
sin; enn er þeir könnuðu landit, þá höfðu þeir . 


Syflans 

skamt gengit út frá skipinu, áðr þeir fundu 
kistu Kveldúlfs rekna í vík eina; þeir báru hana 
á þat nes, er þar var, ok hlóðu at grjóti. 

19. Skalla-Grímr kom þar at landi, er nú heit- 
ir Knarrarnes á Mýrum; síðan kannaði hann 
landit, ok var þar mýrlendi mikit ok skógar 
víðir, langt á milli fjalls ok fjöru; enn er þeir 
fóru inn með firðinum, kómu þeir á nes þat, er 
þeir fundu álftir; þat kölluðu þeir Álftanes. 
Þeir léttu eigi fyrr enn þeir fundu þá Grím enn 
háleyska; sögðu þeir Grimi alt um ferðir sínar, 
ok svá hver orð Kveldúlfr hafði sent Grími 
syni sínum. Skalla-Grímr gekk til at sjá, hvar 
kistan hafði á land komit; hugðist honum svá, 
at skamt þaðan mundi vera bólstaðr góðr. 
Skalla-Grímr var þar um vetrinn, sem hann kom 
af hafi, ok kannaði þá alt herað; hann nam 
land útan frá Selalóni ok et efra til Borgar- 
hrauns, ok suðr alt til Hafnarfjalla; herað alt 
svá. vítt sem  vatnföll deila til sjóvar; hann 
reisti bæ hjá vík þeiri, er kista Kveldúlfs kom 
á land, ok kallaði at Borg; ok svá kallaði hann 
fjörðinn Borgarfjörð. Síðan skipaði hann heraðit 
sínum félögum, ok þar námu margir menn síðan 
land með hans ráði. Skalla-Grímr gaf land Grími 
enum háleyska fyri sunnan fjörð, á milli Anda- 
kílsár ok Grímsár; hann bjó á Hvanneyri. Úlfr 
hét son hans. faðir Hrólfs í Geitlandi. 

Þorbjörn svarti hét maðr; hann keypti land 

at Hafnar-Ormi inn frá Selaeyri ok upp til 
Forsár; hann bjó á Skeljabrekku; hans son var 
Þorvarðr, er átti Þórunni, dóttur Þorbjarnar ór 
Arnarholti; þeira synir váru þeir Þórarinn blindi 
ok Þorgils orraskáld, er var með Óláfi kváran 
í Dýflinni. 

Skorri, leysingi Ketils gufu, nam Skorradal 
fyri ofan vatn, ok var þar drepinn. 

Björn gullberi nam Reykjardal enn syðra /frá 
Grímsá til Flókadalsár| ok bjó á Gullberastöðum; 
Hans son var Grímkell goði í Bláskógum; hann 
átti Signýju  Valbrandsdóttur, Valþjófssonar; 

þeira son var Hörðr, er var fyrir Hólmsmönnum. 

Björn gullberi átti Ljótunni /Hrólfsdóttur|, syst- 
ur Kolgríms ens gamla. Svarthöfði at Reyðar- 
felli var annarr son þeira; hann átti Þuríði 
Tungu-Odds dóttur; þeira dóttir Þórdís, er átta 
Guðlaugr enn auðgi; Þjóstólfr var enn þriði son 
Bjarnar, fjórði Geirmundr. 

Þorgeirr meldun þá lönd öll at Birni fyrir of- 
an Grímsá; hann bjó í Tungufelli; hann átta 
Geirbjörgu, dóttur Bálka ór Hrútafirði; þeira 
son Véleifr enn gamli. 

Flóki (leysingi Ketils gufu, bróðir Skorra|. 
nam Flókadal /allan á milli Hlókadalsár ok 
Geirsár ok bjóí Hrísum| ok var þar drepinn. 

20. Óleifr Hjalti hét maðr göfugr; hann kom 
skipi sínu sínu í Borgarfjörð, ok var enn fyrsta vetr 
með Skalla-Grími; hann nam land at ráði Skalla- 

aa 


Gríms milli Grímsár ok Geirsár, ok bjó at Varma- 
læk; hans synir váru þeir Ragi í Laugardal ok 
Þórarinn lögsögumaðr, er átti Þórdísi, dóttur Óláfs 
feilans; þeira dóttir Vígdís, er átti Steinn Þorfinns- 
son. Son Raga var Guðþormr, faðir Gunnvarar, 
móður Þórnýjar, móður Þorláks, föður Rúnólfs, 
föður Þorláks byskups. | 

Ketill blundr ok Geirr son hans kvámu til Ís- 
lands, ok váru með Skalla-Grími enn fyrsta vetr; 
þá fekk Geirr Þórunnar, dóttur Skalla-Gríms. 
Um várit eftir vísaði Grímr þeim til landa, ok 
námu þeir upp frá Flókadalsá til Reykjadalsár, 
ok tungu þá alla upp til Rauðsgils, ok Flóka- 
dal allan fyrir ofan brekkur. Ketill bjó í Þránd- 
arholti; við hann er kent Blundsvatn; þar bjó 
hann síðan. —Geirr enn auðgi, son hans, bjó 
í Geirshlíð, enn átti annat bú á Reykjum en- 
um efrum; hans synir váru þeir Þorgeirr 
blundr ok Blundketill, ok Svarðkell á Eyri; 
dóttir Geirs var Bergdís, er Gnúpr átti Flóka- 
son í Hrísum; þeirar ættar var Þóroddr hrísa- 
blundr. 

Önundr breiðskeggr var son Úlfars Úlfssonar 
Fitjumskeggja, Þórissonar hlammanda; Önundr 
nam tungu alla milli Hvítár ok Reykjadalsár, 
ok bjó á Breiðabólstað; hann átti Geirlaugu, 
dóttur Þormóðar á Akranesi, systur Bersa; þeira 
son var Tungu-Oddr; enn Þórodda hét dóttir 


þeira; hennar Tekk Torfi, son Valbrands Val- 

þjófssonar, Örlygssonar frá Esjubergi, ok fylgdi 


. henni heiman hálfr Breiðabólstaðr ok Hálsaland 


með. Hann gaf Signýju systur sinni Signýjar- 
staði, ok bjó hon þar. Torfi drap Kroppsmenn 
tólf saman; ok hann réð mest fyrir drápi Hólms- 
manna; ok hann var á Hellisfitjum, ok Tlugi 
ænn svarti ok Sturla goði, þá er þar váru drepn- 
ár átján Hellismenn; enn Auðun Smiðkelsson 
brendu þeir inni á Þorvarðsstöðum. Sonr Torfa 
var Þorkell at Skáney.  Tungu-Öddr átti Jór- 
unni Helgadóttur; þeira börn váru þau: Þorvaldr, 


"ær réð brennu Blundketils, ok Þóroddr, er átti 


Jófríði Gunnarsdóttur; þeira dóttir Húngerðr, 
ær átti Svertingr Hafrbjarnarson. Dóttir Tungu- 
Oddsvar Þuriðr, (er átti Svarthöfði, ok Jófríðr), 
ær Þorfinnr Selþórisson átti, ok Hallgerðr, er 
Hallbjörn átti, son Odds frá Kiðjabergi.  Kjöl- 
vör var móðursystir Tungu-Odds, er bjó á Kjöl- 
vararstöðum, móðir Þorleifar, móður Þuríðar, 
móður þeira Gunnhildar, er Kali átti, ok Glúms 
föður Þórarins, föður Glúms at Vatnlausu. 

21. Rauðr hét maðr, er nam land upp frá 
Rauðsgili til Giljár, ok bjó at Rauðsgili; hans 
synir váru þeir Úlfr á Úlfsstöðum ok Auðr á 
Auðsstöðum fyrir norðan á, er Hörðr vá; þar 
hefst saga Harðar Grímkelssonar ok Geirs. 

Grímr hét maðr, er nam land et syðra upp 
frá Giljum til Grímsgils, ok bjó við Grímsgil; 
hans synir váru þeir Þorgils auga á Augastöðum 

ok Hrani á Hranastöðum, faðir Gríms, er kallaðr 
var Stafngrímr; hann bjó á Stafngrímsstöðum; 
Þar heitir nú á Sigmundarstöðum; þar gagnvart 
fyrir norðan Hvítá við sjálfa ána er haugr hans; 
þar var hann veginn. 

Þorkell kornamúli nam ás enn syðra upp 
frá Kollslæk til Deildargils, ok bjó í Ási; hans 
son var Þorbergr kornamúli, er átti Álöfu ell- 
íðaskjöld, dóttur Ófeigs ok Ásgerðar, systur 
Þorgeirs gollnis; börn þeira váru þau Ey- 
steinn ok Hafþóra, er átti Eiðr Skeggjason, 
er síðan bjó í Ási; þar dó Miðfjarðar-Skeggi, 
ok er þar haugr hans fyri neðan garð.  Ann- 
arr son Skeggja var Kollr, er bjó at Kollslæk. 
Synir Eiðs váru Eysteinn ok Illugi. 

Úlfr, son Gríms ens háleyska ok Svanlaugar, 
dóttur Þormóðar af Akranesi, systur Bersa, 
(hann) nam land milli Hvitár ok suðrjökla, ok 
bjó í Geitlandi; hans synir váru þeir Hrólfr 
enn auðgi, faðir Halldóru, er átti Gizurr hviti; 
þeira dóttir Vilborg, er átti Hjalti Skeggjason. 
Annarr son hans var Hróaldr, faðir Hrólfs ens 
yngra, er átti Þuríði Valþjófsdóttur, Örlygssonar 
-ensgamla; þeira börn váru þau: Kjallakr at Lundi í 
-Syðradal, faðir Kolls, föður Bergþórs; annarr 
var Sölvi í Greitlandi, faðir Þórðar í Reykjaholti, 
föður Sölva, föður Þórðar, föður Magnúss, föð- 
ur Þórðar, föður Helgu, móður Guðnýjar, móð- 
ur Sturlusona, Sighvats ok Þórðar ok Snorra. 

Son Sighvats var Sturla, faðir Þuríðar, er herra 
Rafn átti; þeira börn Jón korpr, Hallkatla ok: 
Valgerðr ok Þorgerðr. Synir Hallkötlu ok Jóns 
Pétrssonar váru þer Sturla ok Pétr, ok Steinunn 
dóttir, er átti Guðmundr Þorsteinsson, Skeggja- 
sonar. Þriði son Hrólfs var Illugi enn rauði, er 
fyrst bjó í Hraunsási; hann átti þá Sigríði, dótt- 
ur Þórarins ens illa, systur Músa-Bölverks; þann 
bústað gaf Illugi Bölverki, enn Illugi fór þá at 
búa á Hofstöðum í Reykjadal, því at Geitlend- 
ingar áttu at halda uppi hofi því at helmingi 
við Tungu-Odd. Síðast bjó Illugi at Hólmi iðra 
á Akranesi, því at hann keypti við Hólm-Starra 
bæði löndum ok konum ok fé öllu; þá fekk 
Illugi Jórunnar, dóttur Þormóðs Þjóstarssonar 
af Álftanesi; enn Sigríðr hengdi sig í hofinu, 
því at hon vildi eigi manna kaupit. Hrólfr enn 
yngri gaf , ðju, dóttur sína, Oddi Ýr- 
arsyni; því réðst Hrólfr vestr til Ballarár, ok 
bjó þar lengi síðan, ok var kallaðr Hrólir at 
Ballará. 


ll. 


Hér hefr upp landúám í Vestfirðinga fjórðungi, er 
mart stórmermi hefir bygðan. 


1. Maðr hét Kalman, suðreyskr at ætt; hann 
fór til Íslands ok kom í Hvalfjörð, ok sat við 

Kalmansá. Þar druknuðu synir hans tveir á 
Hvalfirði. Enn síðan nam hann land fyrir vest- 
an Hvítá, á milli ok Fljóta, Kalmanstungu alla, 
ok svá alt austr undir jökla sem grös eru vax- 
in, ok bjó í Kalmanstungu. Hann druknaði í 
Hvítá, er hann hafði farit suðr í Hraun at hitta 
friðlu sína, ok er haugr hans á Hvítárbakka 
fyrir sunnan. Hans son var Sturla goði, er 
bjó á Sturlustöðum uppi undir Tungufelli, upp 
frá Skáldskelmisdal; enn síðan bjó hann í Kal- 
manstungu. Hans son var Bjarni, er deildi við 
Hrólf enn yngra ok sonu hans um Tunguna 
lítlu; þá hét Bjarni at taka kristni; eftir þat 
braut Hvítá út farveg þann, er nú fellr hún; 
þá eignaðist Bjarni Tunguna Litlu, ok ofan um 
Grindr ok Sölmundarhöfða.  Kýlan hét bróðir 
Kalmans; hann bjó fyrir neðan Kollshamar; 
hans son var Kári, er deildi við Karla Konáls- 
son á Karlastöðum, leysingja Hrólfs ór Geit- 
landi, um oxa, ok reyndist svá, at Karli átt. 
Síðan eggjaði Kári þræl sing til at drepa Karla; 
þrællinn lét sem hann ærr væri, ok hljóp suðr 
um hraun; Karli sat á þreskildi; þrællinn hjó 
hann banahögg; síðan drap Kári þrælinn. Þjóð- 
ólfr, sonr Karla, drap Kýlan Kárason í Kýlans- 
hólum. Síðan brendi Þjóðólfr Kára inni þar 
sem nú heitir á Brennu. Bjarni Sturluson tók 
skirn, ok bjó á Bjarnastöðum í Tungunni litlu, 
ok lét þar gera kirkju. 


hu 

Þrándr nefja hét maðr ágætr, faðir Þorsteins, 

er átti Lofthænu dóttur Arinbjarnar hersis ór 

„ Fjörðum. Systir Lofthænu var Arnþrúðr, er“ 
átti Þórir hersir Hróaldsson; var þeira son Ar- 

inbjörn hersir. Móðir þeira Arnþrúðar var Ást- 

ríðr slækidrengr, dóttir Braga skálds ok Loft- 

hænu, dóttur Erps lútanda. Sonr Þorsteins ok 

Lofthænu var Hrosskell, er átti Jóreiði Ölvés- 

dóttur, /sonar Möttuls Finna konungs|; Hall- 

kell hét son þeira. Hrosskell fór til Íslands, 

og kom í Grunnafjörð; hann bjó fyrst á Akrar 

nesi; þá ömuðust þeir Ketill bræðr við hann; 

síðan nam hann Hvitársíðu milli Kjarrár ok 

Fljóta; hann bjó á Hallkellsstöðum, ok Hall- 

kell son hans eftir hann, ok átti hann Þuríði 

dyllu, dóttur Gunnlaugs ór Þverárhlíð ok Vé- 

laugar Örlygsdóttur frá Esjubergi. Hrosskell 

gaf land Þorvarði, föður Smiðkels, föður þeira 

Þórarins ok Auðunar, er réðu fyrir Hellismönn- 

um; hann bjó á Þorvarðsstöðum, ok átti Fljóts- 

dal allan upp með Fljótum. Hrosskell gaf Þor- 

Þeauti, skipverja sínum, land niðri í Síðu; hann bjó á 
*Þorgautsstöðum; hans synir váru Gíslar tveir. 
- Börn þeira Hallkels ok Þuríðar váru þau Þór- 

' S arinn ok Finnvarðr, Tindr ok Illugi enn svarti, 
2 ok Gríma, er átti Þorgils Arason. Þórarin vá 
Músa-Bölverkr, er bann bjó í Hraunsási; þá lét 

hann gera þar virki, ok veitti Hvítá í gegnum 

ásinn, enn áðr fell hon um Melrakkadal ofans 
Illugi ok Tindr sóttu Bölverk í virkit. 

2. Asbjörn hinn auðgi Harðarson keypti land 
fyrir sunnan Kjarrá, upp frá Sleggjulæk til 
Hvítbjarga; hann bjó á Ásbjarnarstöðum; hann 
átti Þorbjörgu, dóttur Miðfjarðar-Skeggja; þeira 
dóttir var Ingibjörg, er átti Illugi enn svarti. 

Örnólfr hét maðr, er nam Örnólfsdal ok Kjarra- 
dal fyrir norðan upp til Hvítbjarga; Ketilk 

 blundr keypti land at Örnólfi, alt fyrir norðan. 

Klif, ok bjó í Örnólfsdal; Örnólfr gerði þá bú: 
upp í Kjarradal, þar er nú heita Örnólfsstaðir. A 
Fyrir ofan Klif heitir Kjarradalr, því at þar váru eð“ 
hrískjörr ok smáskógar, milli Kjarrár ok Þver- 
ár, svo at þar mátti eigi byggja. Blundketilli RS 
var maðr stórauðigr; hann lét ryðja víða í "2 
skógum ok byggja. 

Hrómundr hét bróðir Gríms ens háleyska, sorr 
Þóris Gunnlaugssonar, Hrólfssonar, Ketilssonar 
kjölfara; Hrómundr kom skipi sínu í Hvítá; 
hann nam Þverárdal og Þverárhlíð ofan til 
Hallarmúla or fram til Þverár; hann bjó á. 
Hrómundarstöðum; þar er nú kallat at Karls- 
brekku. Hans son var Gunnlaugr ormstunga, 
er bjó á Gunnlaugsstöðum fyrir sunnan Þverá; 
hann átti Vélaugu, sem fyrr er ritat, Örlygs- 
dóttur frá Esjubergi; þeira d'ttir Þuríðr, móðir 
Illuga ens svarta, föður Hermundar, föður 
Hreina, föður Styrmis, föður Hreins ábóta, föð-- 

ur Valdísar, móður Snorra á Melum, föður 
Hallberu, er Markús Þórðarson átti. Högni hét 
skipveri Hrómundar; hann bjó á Högnastöðum ; 
hans son var Helgi at Helgavatni, faðir Arngríms 
goða, er var at Blundketils brennu; Högni var 
bróðir Finns ens auðga. 

Ísleifr ok Ísraðr, bræðr tveir, námu land of- 
an frá Sleggjulæk, milli Örnólfsdalsár ok Hvít- 
ár, et nyrðra ofan tl Rauðalækjar, enn et 
syðra ofan lil Hörðhóla; Ísleifr bjó á Ísleifs- 
stöðum, enn Ísraðr á Ísroðarstöðum, ok átti 
land et syðra með Hvítá; hann var faðir Þor- 
bjarnar, föður Ljóts á Veggjum, er fell í Heið- 
arvipl. 

Ásgeirr hét skipveri Hrómundar, er bjó á 
Hamri upp frá Helgafelli; hann átti Hildi 
Átjórnu, dóttur Þorvalds Þorgrímssonar brækis; 
þeira synir váru þeir Steinbjörn hinn sterki ok 
enn stórhöggvi, ok Þorvarðr, faðir Mæfu, er 
Hrifla átti, ok Þorsteinn enn þriði; fjórði Helgi, 
faðir Þórðar, föður Skáld-Helga. 

5. Arnbjörg hét kona; hon bjó at Arnbjarg- 
arlæk; hennar synir váru þeir Eldgrímr, er bjó 
á hálsinn upp frá Arnbjargarlæk, á Eldgríms- 
stöðum, ok Þorgestr, er fekk banasár, þá er 
þeir Hrani börðust, þar sem nú heitir Hrana- 


all. Þórunn hét kona, er bjó í Þórunnarholti; 


hon átti land ofan til Víðilækjar ok upp til 

móts við Þuríði spákonu, systur sína, er bjó í 
Gröf; við hana er kendr Þórunnarhylr í Þverá, 
ok frá henni eru Hamarbyggjar komnir. 

Þorbjörn, son Arnbjarnar Óleifssonar langháls, 

hann var bróðir Lýtings í Vápnafirði; Þorbjörn 
nam Stafaholtstungu milli Norðrár ok Þverár; 
hann bjó í Arnarholti; hans son var Teitr í 
Stafaholti, faðir Einars (ok Þorvalds, föður Þor- 
kötlu, er átlí Hyrningr Kleppjárnsson|. 
- Þorbjörn blesi nam land í Norðrárdal fyrir 
sunnan á, upp frá Króki, ok Hellisdal allan, 
ok bjó á Blesastöðum; hans son var Gísli at 
Melum í Hellisdal; við hann eru kend Gisla- 
vötn; annarr son Blesa var Þorfinnr á Þorfinns- 
stöðum, faðir Þorgerðar  heiðarekkju, móður 
Þórðar erru, föður 0rgpr0ðT móður Helga at 
Lundi. 

Geirmundr, son Gunnbjarnar gands, nam tung- 
una á milli Norðrár ok Sandár, ok bjó í lungu; 
hans son var Brúni, faðir Þorbjarnar at Stein- 
um, er fell í Heiðarvigi. 

Örn enn gamli nam Sanddal ok Mjóvadal, ok 
svá Norðrárdal ofan frá Króki til Arnarbælis, ok 
bjó á Háreksstöðum. 

Rauða-Björn nam Bjarnardal, ok þá dali, er. 
þar ganga af (hann bjó at Dalsmynni; hann 
blés fyrstr manna rauða á Íslandi, ok var hann 
at því kallaðr Rauða-Björn|, ok átti annat bú niðr 

ð 

frá Mælifellsgil, en annat niðri í heraði, sem 
ritat er. | 

Karl nam Karlsdal upp frá Hreðuvatni, ok 
bjó undir Karlsfelli; hann átti land ofan til Jafna- 
skarðs til móts við Grím. 

Gríss ok Grímr hétu leysingjar Skalla-Gríms ; 
þeim gaf hann lönd uppi við fjöll: Grísi Grísar- 
tungu, enn Grími Grímsdal. 

4. „Bersi goðlauss hét maðr, son Bálka Blæ- 
ingssonar ór Hrútafirði; hann nam Langavatns- 
dal allan ok bjó þar (á Torfhvalastöðum|. Hans 
systir var Geirbjörg, er átti Þorgeirr í Tungu- 
felli; þeira son var Véleifr enn gamli. Berst 
goðlauss fekk Þórdísar, dóttur Þórhadds ór Hitár- 
dal, ok tók með henni Hólmslönd; þeira son 
var Arngeirr, faðir Bjarnar Hitdælakappa. 

Sigmundr hét einn leysingi Skalla-Grims; hon- 

- um gaf hann land milli Gljúfrár ok Norðrár; 
hann bjó at Haugum, áðr hann færði sik f 
Munoðarnes; við hann er kent Sigmundarnes. 

Rauða-Björn keypti land at Skalla-Grími milli 

Gljúfrár ok Gufár; hann bjó at Rauða-Bjarnar- 
„' stöðum upp frá Eskiholti; hans son var Þorkell 
„ð v trefill í Skarði ok (Þorgeirr reyðrl, Helgi} t 
„*7 Hvammi ok Gunnvaldr, faðir Þorkels, er átti 

1„- Helgu, dóttur Þorgeirs á Víðimýri. 
(Son Trefils var Þormóðr, er orti Hrafnsmál 

um Snorra goða. 

Þorbjörn krumr ok Þórðr beigaldi hétu bræðr 


nm“ 

tveir; þeim gaf Skalla-Grímr lönd fyrir útan 
Gufá, ok bjó Þorbjörn í Hólum, enn Þórðr á 
Beigalda. 

Þóri þurs ok Þorgeiri jarðlang ok Þorbjörgu 
stöng, systur þeira, gaf Skalla-Grímr land upp 
með Langá fyrir sunnan; bjó Þórir á Þursstöð- 
um, enn Þorgeirr á Jarðlangsstöðum, Þorbjörg 
í Stangarholti. 

Einn maðr hét Áni, sá er Grímr gaf land 
ofan með Langá, milli ok Hafslækjar; hann bjó 
at Ánabrekku; hans son var Önundr sjóni, fað- 
ir Steinars ok Döllu, móður Kórmaks. 

Þorfinnr enn strangi hét merkismaðr Þórólfs 
Skalla-Grímssonar; honum gaf Skalla-Grímr Sæ- 
unni dóttur sína, ok land fyrir útan Langá 
út til Leirulækjar ok upp til fjalls; hann bjó 
at Forsi; þeira dóttir var Þórdís, móðir Bjarn- 
ar Hitdælakappa. 

Ingvarr hét maðr, faðir Beru, er Skalla-Grímr 
átti; honum gaf Grímr land á milli Leirulækjar 
ok Straumfjarðar; hann bjó á Álftanesi. Önnur 
dóttir hans var Þórdís, er átti Þorgeirr lambi 
á Lambastöðum, faðir Þórðar, er þrælarnir Ket- 
ils gufu brendu inni. Son Þórðar var Lambi 
enn sterki. | 

Steinólfr hét maðr, er nam Hraundal hvárn- 
tveggja alt til Grjótár að leyfi Skalla-Gríms 
(ok bjó í enum syðra Hraundal|, hann var fað- 


ir Þorleifs, er Hraundoælir eru frá komnir. Þór- 
5* 

unn hét dóttir Steinólfs, er átti Þorbjörn Vífils- 
son, faðir Þo gerða“, móður Ásmundar, föðus 
Sveinbjarna:, föður Odds, föður Gró, móður 
Odds á Álftanesi. 

Þórhaddr, son Steins mjöksiglanda, Vigbjóðs- 
sonar, Böðmóðssonar ór Búlkarúmi, hann nam 
Hitárdal til Grjótár et syðra, enn et ytra tl 
Kaldár ok á milli Hitár ok Kaldár til sjóvar; 
hans son var Þorgeirr, faðir Hafþórs, föður 
Guðnýjar, móður Þorláks ens auðga, föður Þo - 
letfs beiskalda, föður Þorláks, föður Ketils, föð- 
ur Valgerðar, móðu þeira Narfasona, Þorláks 
ok Þórðar.. Þorgeirs synir váru þeir Grímr í 
Skarði ok Þórarinn, Finnbogi, Eysteinn, Gestr, 
Torfi. 

Þorgils knappi, leysingi Kolla Hróaldssonar, 
nam Knappadal; hans synir váru þeir Ingjaldr 
ok Þórarinn ok Þórir er bjó at Ökrum, ok 
eignaðist land á milli Hitár ok Álftár, ok upp 
til móts við Steinólf. Son Þórís var Þrándr, 
er átti Steinunni, dóttur Hrúts á Kambsnesi; 
þeira synir váru þeir Þórir ok . . . Skúmr, fað- 
ir Torfa föður Tanna; hans son var Hrútr, er 
- átti Kolfinnu, dóttur Illuga ens svarta. 

Nú eru þeir menn taldir, er lönd hafa bygt 
í landnámi Skalla-Gríms. 

Ð. Grímr hét maðr, Ingjaldsson, Hróaldsson- 
ar ór Haddingjadal, bróðir Ása hersis; hann fór 
til Íslands í landaleit, "ok sigldi fyrir norðan 

landit; hann var um vetrinn í Grímsey á Stein- 
grímsfiði; Bergdís hét kona hans, enn Þórir 
son þeira; Grimr ron tl fiska um haustit með 
húskarla sína, enn sveinninn Þórir lá í stafni, 
ok var í selbelg, ok dreginn at hálsinum; Grímr 
dró Tíarmentíl, ok er hann kom upp, spurði 
Grímr: Hvat spár þú oss um forlög vár, eðr 
hvar skulu vér byggja á Íslandi?“ Marmennill 
svarar: „Ekki þarf ek at spá yðr, enn svein- 
inum, er liggr í selbelginum; hann skal þar 
BYBRÍR á SGS Or Skálm, merr yður, legst 
undir klyfjum“. Ekki fengu þeir fleiri orð af 
honum. Enn síðar um vetrinn roru þeir Grímr 
svá at sveinninn var á landi; þá týndust þeir 
allir. Þau Bergdis ok Þórir fóru um várit ór 
Grímsey ok vestr yfir heiði til Breiðafjarðar; 
þá gekk Skálm fyrir ok lagðist aldri. Annan 
vetr váru þau á Skálmarnesi í Breiðafirði; enn 
um sumar eftir snoru þau suðr; þá gekk enn 
Skálm fyrir, þar til er þau kvámu af heiðum 
suðr til Borgarfjarðar, þar sem sandmelir tveir 
rauðir stóðu fyrir; þar lagðist Skálm niðr und- 
ir klyfjum, undir enum ytra melnum; þar nam 
Þórir land fyrir sunnan Gnúpá til Kaldár, fyr- 
ir neðan Knappadal, milli fjalls ok fjöru; hann 
bjó at Rauðamel enum ytra; hann var höfðingi 
mikill. Þá var Þórir gamall ok blindr, er hann 
kom út síð um kveld, ok sá, at maðr rori útan 
í Kaldárós á járnnökkva, mikill ok illilegr, ok 


/ * 


Án 

gekk þar upp til bæjar þess, erí Hripi hét, ok 
gróf þar í stöðulshliði; enn um nóttina kom 
þar upp jarðeldr, ok brann þá Borgarhraun; 


þar var bærinn, sem nú er borgin. Son Sel- 


þóris var Þorfinnr, er átti Jófríði, dóttur Tungu- 
Odds; þeira synir váru þeir Þorkell ok Þorgils, 
Steinn ok Galti, Ormr ok Þórormr ok Þórir. 
Steinn Þorfinnsson var faðir ÁArnóru, móður 
Hallbjargar, móður Oddnýjar, móður Geirlaug- 
ar, móður, Snælaugar, móður Markúss á Mel- 


um. Dóttir Þorfinns var Þorbjörg, er átti Þorbrandr 


ór Álftafirði. Þeir Selþórir frændr enir heiðnu 
dó í Þórisbjörg. Þeir Þorkell ok Þorgils, syn- 
ir Þorfinns, áttu báðir Unni, dóttur Álfs ór 
Dölum. Skálm, merr Þóris, dó í Skálmarkeldu. 

Kolbeinn klakkhöfði Atlason, ór Atleyjm af 
Fjölum, fór til Íslands, ok keypti lönd öll máll- 
um Kaldár ok Hilár fyrir neðan Sandbrekku, ok 
bjó á Kolbeinsstöðum; hans son var Finnbogi 
í Fagraskógi ok Þórðr skáld. 

6. Þormóðr ok Þórðr gnúpa, synir Odds 
ens rakka, Þorviðarsonar, Freyviðarsonar, Álfs- 
sonar af Vors, þeir bræðr fóru til Íslands ok 
námu land frá Gnúpá til Straumsfjarðarár; hafði 
Þórðr Gnúpudal, ok bjó þar; hans son var 
Skafti, faðir Hjörleifs goða ok Finnu, er átti 
Refr enn mikli, faðir Steinunnar, móður Hof- 
garða-Refs.  Þórmóðr bjó á Rauðkollsstöðum; 
hann var kallaðr Þormóðr goði; hann átti Gerði, 


LANDNÁMABÓK. 63 


dóttur Kjallaks ens gamla; þeira son var Guð- 
laugr enn auðgi; hann átti Þórdísi, dóttur Svart- 
höfða, Bjarnarsonar gullbera ok Þuríðar Tungu- 
"Odds dóttur, er þá bjó í Hörgsholti. Guðlaugr 


enn auðgi sá, at Rauðamels lönd váru betri 
Þorfinn til landa, ok bauð honum hólmgöngu ; 
þeir fellu báðir á hólmi, enn Þuríðr Tungu- 
Odds dóttir græddi þá báða ok sætti þá. Guð. - 
laugr nam síðan land frá Straumfjarðará til 
Furu, milli fjalls ok fjöru, ok bjó í Borgarholti ; 
frá honum eru Straumfirðingar komnir; hans 
son var (Guðleifr, er skip átti annat, en ann- 
at Þórólfr, son Lofts ens gamla, þá er þeir 
börðust við Gyrð jarl Sigvaldason. Annarr son 
Guðlaugs, var Þorfinnr, faðir Guðlaugs, föður Þor- 
dísar, móður Þórðar, fóður Sturlu í Hvammi. 
Valgerðr hét dóttir Guðlaugs ens auðga. 

Vali enn sterki hét hirðmaðr Haralds kon- 
ungs ens hárfagra; hann vá víg í véum ok varð 
útlægr; hann fór til Suðreyja, ok staðfestist þar, 
enn synir hans þrír fóru til Íslands; Hlíf hesta- 
geldir var móðir þeira; hét einn Atli, annarr 
Alfarinn, þriði Auðun stoti; þeir fóru allir til 
Íslands. Atli Valason ok Ásmundr, son hans, 
námu land frá Furu til Lýsu.  Asmundr bjó í 
Langaholti at Þórutóftum; hann átti Langa- 
holts-Þóru. Þá er Asmundr eldist, bjó hann í 
Öxl, enn Þóra bjó þá eftir, ok lét gera skála 


64 LANDNÁMABÓK. 


sinn um þvera þjóðbraut, ok lét þar jafnan 
standa borð, enn hon sat úti á stóli ok laðaði 
þar gesti, hvern er mat vildi eta. Ásmundr var 
heygðr á Ásmundarleiði, ok lagðr í skip, ok 
þræll hans hjá honum. Vísu þessa heyrði (kona) 
kveðna í haugi hans er (hon) gekk hjá: 


Einn byggi ek, stoð steina, Y ÐÐU 
stafnrúm Atals hrafni; Ss EÐ 


skal-at of þegn á þiljum 
K , þrangbýlt á mar ranga. se 
Sett Rúm er böðvitrum betra 
brimdýris knáum stýri 
(lifa man þat með lofðum 


lengr), enn ilt of gengi E 
(4tlí var son Ásmundar, faðir Surts, föður 
Guðleifs, föður Guðbrands, föður Surts smiðs, 


föður Eyjólfs prests munks|. Eftir var 
leitat til haugsins, ok var þrællinn tekinn ór 
skipinu. a 

Hrólfr enn digri, son Eyvindar eikikróks, 
bróðir Illuga Fellsgoða austan af Síðu, nam 
land frá Lýsu til Hraunhafnarár; hans son var 
Helgi í Hofgörðum, faðir Finnboga ok Bjarnar ok 
Hrólfs. Björn var faðir Gests, föður Skáld-Refs. 

€. Sölvi hét maðr, er nam land milli Hellis 
ok Hraunhafnar; hann bjó í Brenningi, enn síð- 
ar á Sölvahamri, því at hann þóttist þar vera 
gagnsamari. 

Sigmundr, son Ketils þistils, þess er numit hafði 
Þistilfjörð norðr, hann átti Hildigunni; Sigmundr 

nam land á milli Hellishrauns ok Beruvikrhrauns 
hann bjó at Laugarbrekku, ok er þar heygðr; hann 
átti þrjá sonu; einn var Ermarr, er síðan bjó at 
Laugarbrekku. Þeir feðgar seldu Lónland Ein- 
ari, er síðan bjó þar; hann var kallaðr Lón- 
Einarr. (Hval rak á fjöru hans, ok rak á land. 
af nakkvat; hann sleit veðr út, ok rak á 
taldi fjölkyngi Hildigunnar því valda. Enn 
þá er hvalinn hafði út tekit frá Lón- 
Einari, fór hann at leita, ok kom svá al, at 
Einarr Sigmundarson skar hvalinn með hús- 
karla sína. Hann hjó þegar einn þeira bana- 
högg. Laugarbrekku-Einarr bað nafna sinn 
frá fara; „því at yðr man eigi duga at at: 
sækja.“ Lón-Einarr hvarf frá, því at hann: 
var liðvani.  Eínarr éigmundarson flutti. 
heim hvalinn.) Eftir andlát Sigmundar fór 
Einarr til Laugarbrekku með sjaunda mann, ok 
stefndi Hildigunni um fjölkyngi; (kon var dóttir 
Beinis Mássonar, Naddaða, sonar ór Færeyj- 
um|; enn Einarr, son hennar, var eigi heima; 
hann kom heim, þá er Lón-Einarr var nýfarinn. 
á burt; Hidigunnr sagði honum þessi tíðindi, 
ok færði honum kyrtil nýgervan. Einarr tók 
skjöld sinn ok sverð ok verkhest, ok reið eftir 
þeim; hann sprengdi hestinn á Þúfubjörgum. Þá. 
rann Fi-arr sem hann mátti; enn þá er hann 
kom hjá Dröngum, sá hann tröllkarl silja 


þ 

þar á uppi, ok láta róa fætr, svá at þeir 
tóku brámit, ok skellti þeim saman, svá at 
æjódrif varð af, ok kvað vísu: 

Vark þars fell af fjalli 

flóðkorn jötuns móður 

hám bergrisa ór himni 

heiðins á nóleiðar. 

Gorir fár jötunn fleiri, 

fold ífinga, moldu 

hömlu heiðar þrumlu 

hamváta mér báta 
Æinarr gaf engan gaum at þessu. Þeir fund- 
"mat þar sem heita Mannfallsbrekkur ok börð- 
ust þar. Enn kyrtil Einars bitu eigi járn. 
Fjórir menn fellu af Lón-Einari, enn tveir 
flýðu.) Þeir nafnar sóttust lengi, áðr sundr gekk 
bróklindi Lón-Einars; ok er hann tók þar til, hjó 
nafni hans hann banahögg. Þræll Laugarbrekku- 
Einars hét Hreiðarr; hann rann eftir þeim, ok 
Arap þá báða í Þrælavík. Fyrir þat gaf Einarr 
honum frelsi, ok land svá vitt, sem hann fengi 
gert um þrjá daga; þat heitir Hreiðarsgerði, er 
hann bjó síðan. Einarr at Laugarbrekku átti 
Unni, dóttur Þóris, bróður Ásláks í Langadal. 


u' Hallveig var dóttir þeira, er Þorbjörn Vífilsson 


tti. Breiðr hét annarrson Sigmundar, bróðir Ein- 
ars; hann átti Gunnhildi, dóttur Asláks ór Langa- 
dal; þeira son var Þormóðr, er átti Helgu Önundar- 


dóttur, systur Skáld-Hrafns; þeira dóttir Herþrúðr, 
ær Siinon átti; þeira dóttir Gunnhildr, er Þorgils átti; 

þeira dóttir Valgerðr, móðir Finnboga ens 
ramma, (Geirssonar. Þorkell hét enn þriði 
son Sigmundar; hann átti Jóreiði, „dóttur 
Tinds Hallkelssonar. Laugarbrekku-Einarr var 
heygðr skamt frá  Sigmundarhaugi, ok er 
haugr hans ávalt grænn . vetr ok sumar. 
Þorkell hét son (Laugarbrekku|-Einars; hann 
átti Grímu Hallkelsdóttur, fyrr enn Þorgils 
Arason; Finnvarðr var son þeira. Önnur 
dóttir Laugarbrekku-Einars var Arnóra, er átti 
Þorgeirr Vifilsson; þeira dóttir var Ingveldr, 
ær atti Þorsteinn, son Snorra goða. Inguðr var 
dóttir þeira, er átti Ásbjörn Arnórsson. 
8. Grímkell hét maðr, son Úlfs kráku, Hreið- 

arssonar, bróður Gunnbjarnar, er Gunnbjarnar- 
sker eru við kend; hann nain land frá Beru- 
víkrhrauni til Neshrauns, ok út um öndvert nes 
ok hjó at Saxahváli; hann rak á brutt þaðan 
Saxa Alfarinsson, Valasonar, ok bjó hann síð- 
an í Hrauni hjá Saxahváli; Grímkell átti Þor- 
gerði, dóttur Valþjófs ens gamla; þeira son var 
Þórarinn korni; hann var hamrammr mjök, ok 
liggri Kornahaugi. (Þat kvað maðr, er brotil 
hafði hauginn: 

Hljóp ek í hauginn forna, 

hvílt hefik lengr of morna, 

lét ek á braut of borna 

beltis hringju Kornal|. 


Þórarinn korni átti Jórunni, dóttur Ein- 

ars í Stafaholti; þeira dóttir var Járngerðr, 
er átti Úlfr Uggason. Klængr hét annarr 
son Grímkels; hann átti Oddfríði, dóttur 
Helga af Hvanneyri; son þeira var Kolli, er 
átti Þuríði, dóttir Ásbrands frá Kambi; þeira. ' 
son var Skeggi. -faðir Þorkötlu, er átti Illugi, 
son Þorvalds Tindssonar, faðir Gils, er vá Gjaf- 
vald. Bárðr hét annarr son Kolla; hann áttæ 
Valgerði Viðarsdóttir; Vigdís var dóttir þeira, 
er átti Þorbjörn enn digri; þeira dóttir Þórdis, 
er átti Þorbrandr at Ölfusvatni; Þórir var son 
þeira, ok Bjarni á Breiðabólstað, ok Torfi, enn 
„dóttir Valgerðr, er átti Rúnólfr byskups son- 
Ásdís hét önnur dóttir Bárðar; hana átti fyrr 
Þorbjörn Þorvaldsson, bróðir Mána-Ljóts sam- 
mæðri; þeira dóttir Þuríðr, er átti Þorgrímr Odds- 
son; börn þeira: Geirmundr í Mávahlið, ok fjogr- 
tán önnur. Ásdísi átti síðar Skúli Jörundarson 
Valgerðr frá Mosfelli var dóttir þeira. | 
Alfarinn Valason. hafði fyrst numit nesit á 
milli Beruvíkrhrauns ok Ennis; hans synir váru. 
þeir Höskuldr er bjó at Höskuldsám, ok Ing- 
jaldr, er bjó at Ingjaldshváli; enn Goti at Gota- 

læk, enn Hólmkell at Forsi við Hólmkelsá. 
Óláfr belgr hét maðr, er nam land fyrir inn- 

an Enni alt til Fróðár, ok bjó í Ólafsvík. 

þr 9." Ormr enn mjóvi hét maðr, er kom skipi 
sinu í Fróðárós, ok bjó á Brimilsvöllum um 
hríð; hann rak á brutt Óláf belg, ok nam Vík- 

ina gömlu milli Ennis ok Höfða, ok bjó þá at 
Fróðá. Hans son var Þorbjörn enn digri; hann 
átti fyrr Þuríði, dóttur Asbrands frá Kambi, ok 
váru þeira börn: Ketill kappi, Hallsteinn ok Gunn- 
laugr, ok Þorgerðr, er átti Önundr sjóni; Þorbjörn 
átti síðar Þuríði, dóttur Barkar ens digra ok Þór- 
dísar Súrsdóttur. Þorbjörn enn digri stefndi Geir- 


ríði Bægifótsdóttur um fjölkyngi, eftir þat er 
Gunnlaugr son hans dó af meini því, er hann V 


n íg 2 
s 


tók, þá er hann fór at nema fróðleik at (Geir- 
riði; hon var móðir Þórarins í Mávahlíð. Um þá > 
sök var Arnkell goði kvaddr tólftarkvöð, ok 


as 
He 


Sn 


bar hann af, því at Þórarinn vann eið at stallar á 7 ra 


hring, ok hratt svá málinu. Enn eftir þat... 


hurfu Þorbirni stóðhross á fjalli; þat kendi hann: 
Þórarni, ok fór í Mávahlíð ok setti duradóm. 


Þeir váru tólf, enn þeir Þórarinn váru sjau fyf- * 
ir: Álfgeirr Suðreyingr ok Nagh ok Björn aust:- 


maðr ok húskarlar þrir; þeir hleyptu upp dóm- 
inum ok börðust þar í túniu; Auðr, kona Þór- 
arins, hét á konur at skilja þá; einn maðr fell 
af Þórarni enn tveir af Þorbirni. Þeir Þorbjörn 
fóru á brutt, ok bundu sár sín hjá stakkgarði 
upp með Vágum. Hönd Auðar fanst í túni; því 
fór Þórarinn eftir þeim, ok fann þá hjá garðin- 
um. Nagli hljóp grátandi um þá, ok í fjall upp. 
Þá vá Þórarinn Þorbjörn, ok særði Hallstein 
til ólífis; fimm menn fellu þar af Þorbirni. Þeir 
Arnkell ok Vermundr veittu Þórarni, ok höfðu 


Æ rað a „ð; Á ng ff 

setu at Arnkels. Snorri goði mælti eftir Þor- 
björn, ok sekti þá alla, erat vígum höfðu verit, 
á Þórnesþingi. Eftir þat brendi hann skip þeira 
Alfgeirs í Salteyrarósi. Arnkell keypti þeim skip 
í Dögurðarnesi, ok fylgdi þeim út um eyjar. Af 
þessu gerðist fjandskapr þeira Arnkels ok Snorra 
goða. Ketill kappi var þá útan; hann var fað- 
ir Hróðnýjar, er átti Þorsteinn son Víga-Styrs. 

Sigurðr svínhöfði var kappi mikill; hann bjó 
á Kvernvágaströnd. Herjólfr son hans var þá 
átta vetra, er hann drap skógbjörn fyrir þat er 
hann hafði bitit geit fyrir honum; þar um var 
þetta kveðit: 


Bersi brunninrazi 

beit geit fyrir Herjólf, 
enn Herjólfr hokinrazi 
hefndi geitr á bersa. 


Þá var Herjólfr tólf vetra, er hann hefndi föð- 
ur síns; hann var enn mesti afreksmaður. Herj- 
ólfr fór til Íslands í elli sinni, ok nam land 
milli Búlandshöfða ok Kirkjufjarðar; hans son 
var Þorsteinn kolskeggr, faðir Þórólfs, föður 
Þórarins ens svarta Máhlíðings ok Guðnýjar, 
er átti Vermundr hinn mjóvi; þeira son Brandr 
enn örvi ok dóttir Þorfinna, er átti Þorsteinn 
Kuggason. 

Vestarr, son Þórólfs blöðruskalla, átti Svönu 
Herrgðardóttur; þeira son var Ásgeirr. Vestarr 
fór til Íslands með föður sínn afgamlan, ok 

nam Eyrarlönd ok Kirkjufjörð; hann bjó á 
Öndurðri-Eyri. Þeir Þórólfr feðgar eru heygðir 
á Skallanesi báðir. — Asgeirr Vestarsson áttr 
Helgu Kjarlaksdóttur; þeira son var Þorlákr; 
hans son Steinþórr, ok þeira Þuríðar, dóttur 
Auðunar stota, ok Þórðr blígr, er átti Otkötlu 
Þorvaldsdóttur, Þormóðssonar goða; þriði var 
Þormóðr, er átti Þorgerði, dóttur Þorbrands ór 
Alftafirði; fjórði Bergþórr, er fell á Vigrafirði; 
systir þeira Helga, er átti Ásmundr Þorgests- 
son. Steinþórr átti Þuríði, dóttur Þorgils ÁAra- 
sonar; Gunnlaugr var son þeira, er átti Þuríðr 
ena spöku, dóttur Snorra goða. 

10. Kolr hét maðr, er nam land útan frá 
Fjarðarhorni til Trollaháls, ok út um Berserks- 
eyri til Hraunsfjarðar; hans son var Þórarinn 
ok Þorgrímr; við þá er kent Kolssonafell. Þeir 
feðgar bjoggu allir at Kolgröfum; frá þeim eru 
Kolgreflingar komnir. 

Auðun stoti, son Vala ens sterka, nam Hrauns- 
fjörð allan fyrir ofan Hraun, á milli Svínavatns 
ok Trollaháls; hann bjó í Hraunsfirði, ok var 
mikill fyrir sér ok sterkr. Auðun átti Mýrúnu, 
dóttur Maddaðar Írakonungs. Auðun sá um 
haust, at hestr apaldgrár rann ofan frá Hjarðar- 
vatni ok til stóðhrossa hans; sá hafði undir 
stóðhestinn; þá fór Auðun til, ok tók enn grá 
hestinn, ok setti fyrir tveggja öxna sleða, ok 
ók saman alla töðu sína. Hestrinn var góðr 

meðferðar um miðdegit; enn er á leið, steig hann. 
í völlinn til hófskeggja; enn eftir sólarfall sleit; 
hann allan reiðing ok hljóp til vatnsins; hann, 
sást aldri síðan. Son Auðunar var Steinn, faðir. 
Helgu, er átti Án í Hrauni; þeira son var Már, 
faðir Guðríðar, móður Kjartans ok Ánar í 
Kirkjufelli. Ásbjörn hét annarr son Auðunar; 
þriði Svarthöfði, enn dóttir Þuríðr, er átti Þor- 
lákr son Ásgeirs á Eyri. 

11. Björn hét son Ketils flatnefs ok Yng- 
veldar, dóttur Ketils veðrs, hersis af Hringa- 
ríki. Björn sat eftir at eignum föður síns, þá 
ær Ketill fór til Suðreyja; enn er Ketill hélt 
sköttum fyrir Haraldi konungi enum hárfagra, 
þá rak konungr Björn son hans af eignum sín- 
um, ok tók undir sik; þá fór Björn vestr um 
haf, ok vildi þar eigi staðfestast; því var hann 
kallaðr Björn enn austræni; hann átti Gjaflaugu 
Kjallaksdóttur, systur Bjarnar ens sterka. Björn 
enn austræni fór til Íslands, ok nam land á 
milli Hraunsfjarðar ok Skaftár; hann bjó í Bjarn- 
arhöfn á Borgarholti, ok hafði selför upp til 
Selja, ok átti rausnarbú; hann dó í Bjarnar- 
höfn ok er heygðr við Borgarlæk, því at hann 
„einn var óskirðr barna Ketils flatnefs. Son 
Þeira jarnar ok Gjaflaugar var Kjallakr enn 
gamlh, er bjó í Bjarnarhöfn eftir föður sinn, ok 
Óttarr, faðir Bjarnar, föður Vigfúss í Drápuhlið, 
er (Snorri goði lét drepa. Annarr son Óttars 

var Helgi; hann herjaði á Skotland, ok tók þar 
at herfangi Niðbjörgu, dóttur Bjólans konungs 
ok Kaðlinar, dóttur Göngu-Hrólfs; hann fekk 
hennar ok var son þeira Ósvífr enn spaki ok 
Einarr skálaglam, er druknaði á Einarsskeri í 
Selasundi, ok kom skjöldr hans í Skjaldey, enn 
feldr á Feldarhólm.  Einarr var faðir Þorgerð- 
ar, móður Hérdísar, móður Steins skálds. Ó- 
svífr átti Þórdísi, dóttur Þjóðólfs ór Höfn; þeira 
börn váru þau: Óspakr, faðir Úlfs stallara, föð- 
ur Jóns á Reyrvelli, föður Erlends hímalda, 
föður Eysteins erkibiskups, ok Þórólfr, Torráðr, 
Einarr, Þorbjörn ok Þorkell; þeir urðu sekir 
um víg Kjartans Ólafssonar, ok Guðrún, móðir 
Gellis ok Bolla ok Þorleiks ok Þórðar kattar. 
Vilgeirr hét son Bjarnar ens austræna. Kjall- 
akr enn gamli átti Ástríði. dóttur Hrólfs hersis 
ok Öndóttar, systur Ölvés barnakarls; þeira 
son var Þorgrímr goði; hann átti Þórhildi dótt- 
ur (Þorkels meinakrs|; váru synir þeira Víga- 
Styrr ok Vermundr mjóvi ok Brandr, faðir Þor- 
leiks. Dætr Kjallaks ens gamla: Gerðr, er Þor- 
móðr goði átti, ok Helga, er Ásgeirr á Eyri átti. 

12. Þórólfr, son Örnólfs fiskreka, bjó í Mostr; 
því var hann kallaðr Mostrarskegg; hann var 
blótmaðr mikill, ok trúði á Þór; hann fór fyrir 
ofríki Haralds konungs hárfagra til Íslands ok 
sigldi fyrir sunnan land; enn er hann kom vestr 
fyrir Breiðafjörð, þá skaut hann fyrir borð önd- 

vegis súlum sínum; þar var skorinn á Þórr; 
hann mælti svá fyrir, at Þórr skyldi þár á land 
koma sem hann vildi, at Þórólfr bygði ; hét hann 
því, at helga Þór alt landnám sitt, ok kenna 
við hann. Þórólfr sigldi inn á fjörðinn, ok gaf 
nafn firðinum, ok kallaði Breiðafjörð; hann tók 
land fyrir sunnan fjörðinn, nær miðjum firðinum; 
þar fann hann Þór rekinn á nesi einu; þat heit- 
ir nú Þórsnes. Þeir lendu þar inn frá í vág- 
inn, er Þórólfr kallaði Hofsvág; þar reisti hann 
bæ sinn, ok gerði þar hof mikit, ok helgaði 
Þór; þar heita nú Hofstaðir. Fjörðrinn var 
þá bygðr lítt eðr ekki. Þórólfr nam land frá 
Stafá inn til Þórsár, ok kallaði þat alt Þórs- 
nes; hann hafði svá mikinn átrúnað á fjall þat, 
er stóð Í nesinu, er hann kallaði Helgafell, at 
þangat skyldi engi maðr óþveginn líta, ok þar 
var svá mikil fnðhelgi, at ongu skyldi granda 
í fjallinu, hvárki fé né mönnum, nema sjálft 
gengi braut; þat var trúa þeira Þórólfs frænda, 
at þeir dæi allir í fjalli. Þar á nesinu, sem 
Þórr kom á land, hafði Þórólfr dóma alla, ok 
þar var sett heraðsþing með ráði allra sveit 
A st —— 
armanna. Enn er menn váru þar á þinginu, 
þá skyldi víst eigi hafa álfreka á landi, ok var 
' ætlat til þess sker þat, er Dritsker heitir, því 
„Ér at þeir vildu eigi saurga svá helgan völl sem 
þar var. Enn þá er Þórólfr var dauðr, enn 
Þorsteinn son hans var ungr, þá vildu þeir 

Þorgrímr Kjallaksson ok Ásgeirr mágr hans eigi 
ganga Í skerit örna sinna; þat þoldu eigi Þórs- 
nesingar, er þeir vildu saurga svá helgan völl; 

því börðust þeir Þorsteinn þorskabitr ok Þor- 
geirr kengr við þá Þorgrím ok Ásgeir þar á 
þinginu um skerit, ok féllu þar nokkurir menn, 
enn margir urðu sárir, áðr þeir urðu skildir. 
Þórðr gellir sætti þá, ok með því hvárigir vildu 
láta af sínu máli, þá var völlinn óheilagr af 
heiftar blóði. Þá var þat ráð tekit, at færa! 
brutt þaðan þingit, ok inn í nesit, þar sem nú 
er; var þar þá helgistaðr mikill, ok þar stendr } 
enn Þórs-steinn, er þeir brutu þá menn um, er} 
þeir blótuðu; ok þar hjá er sá dómhringr, er 


menn skyldu til blóts dæma. Þar setti ok Þórð. 
manna. Son Þórólis Mostrarskeggja var Hall- 
steinn Þorkafjarðargoði, faðir Þorsteins surts 
ens spaka; Ósk var móðir Þorsteins surts, dótt- 
ir Þorsteins rauðs. Annarr son Þórólfs var 
Þorsteinn þorskabitr; hann átti Þóru, dóttur Ó- 
láfs feilans, systur Þórðar gellis; þeira son var 
Þorgrímr, faðir Snorra goða, ok Börkr enn digri, 
faðir Sáms, er Ásgeirr vá. 

13. Geirraðr hét maðr, er fór til Íslands, ok 
með honum Finngeirr, sonr Þorsteins öndurs, 
ok Úlfarr kappi; þeir fóru af Hálogalandi til, 
Íslands. Geirraðr nam land inn frá Þórsá til 
Langadalsár; hann bjó á Eyri. Geirraðr gaf 

land Úlfari skipverja sínum tveim megin Úlfars- 
fells ok fyrir innan fjall. Geirraðr gaf Finn- 
geiri lönd uppi um Álftafjörð; hann bjó þar er 
nú heitir á Kársstöðum; Finngeirr var faðir Þor- 
finns, föður Þorbrands í Álftafirði, er átti Þor- 
björgu, dóttur Þorfinns Selþórissonar. Geirríðr 
hér systir Geirrgðar, er átt hafði Björn, son 
Bölverks blindingatrjónu; Þórólfr hét son þeira. 
Þau Geirríðr fóru til Íslands eftir andlát Bjarn- 
ar, ok váru enn fyrsta vetr á Eyri. Um vár- 
it gaf Geirrgðr svstur sinni bústað í Borgar- 
dal, enn Þórólfr fór útan ok lagðist í víking. 
Geirríðr sparði ekki mat við menn, ok lét gera 
skála sinn um þjóðbraut þvera; hún sat á stóli 
ok laðaði úti gesti, enn borð stóð inni jafnan, 


i; ok matr á. Þórólfr kom til Íslands eftir and- 


lát Geirríðar; hann skoraði á Úlfar til landa, 
ok bauð honum hólmgöngu; Ulfarr var þá gam- 
all ok barnlauss; hann fell á hólmi, enn Þór- 
ólfr var sárr á fæti, ok gekk haltr ávalt sið- 
an; því var hann bægifótr kallaðr. Þórólfr 
tók lönd sum eftir Úlfar, enn sum Þorfinnr í 
Álftafirði; hann setti á leysingja sína Úlfar ok 
Örlyg. Geirraðr á Eyri var faðir Þorgeirs 
kengs, er bæinn færði ór eyrinni upp undir 
fjallit; hann var faðir Þórðar, föður Atla. Þór- 
ólfr bægifótr var faðir Arnkels goða ok Geir- 
ríðar, er átti. Þórólfr í Mávahlíð. Synir Þor- 
brands í Álftafirði váru þeir Þorleifr kimbi ok 

Þóroddr, Snorri, Þorfinnr, Illugi, Þormóðr; þeir 
deildu við Arnkel um arf leysingja sinna, ok 
váru at vígi hans með Snorra goða á Örlygs- 
stöðum. Eftir þat fór Þorleifr kimbi utan; þá 
laust Arnbjörn, son Ásbjörns ór Breiðavík, hann 
með grautarþvöru; Kimbi brá á gaman; Þórðr, *? 
blígr brá honum því á Þórsnesþingi, þá er hann %x. 
bað Helgu, systur hans; þá lét Kimbi ljósta þ 
í Blíg með sandtorfu. Af því gerðust deilur 
þeira Eyrbyggja ok Þorbrandssona ok Snorra. 
goða; þeir börðust í Alftafirði ok á Vigrafirði. 
Þorbergr hét maðr, er fór ór lÍafirði til Ís- 
lands, ok nam Langadal hvárntveggja ok bjó í 
enum ytra; hans son var Áslákr, er átti Arn- 
leifu, dóttur Þórðar gellis; þeira börn váru þau 
Illugi enn rammi, ok Gunnhildr, er Breiðr átti 
fyrr, enn síðar Halldórr á Hólmslátn. Illugi 
enn rammi átti Guðleifu. dóttur Ketils smiðju- 
drumbs; þeira synir Eyjólfr ok Endriði, Kollr 
ok Gellir, enn dóttir Herþrúðr, er Þorgrímr 
Vermundar son átti, ens mjóva, ok Friðgerðr, er 
Oddr Draflason átti, ok Guðríðr, er Bergþórr, 
son Þormóðar Þorlákssonar, átti fyrr, enn síð- 
ar Jörundr í Skorradal, ok Jódís, er átti Már, 
son llluga Arasonar, ok Arnleif, er átti Kollr, 
son Þórðar blígs. Frá Iluga eru Langdælir 
komnir. 
Steinn mjöksiglandi, Vígbjóðsson, bróðir Þór- 
is haustmyrkrs, nam Skógarströnd til móts við 

Þorberg, ok inn til Laxár; hann bjó á Breiða- 
bólstað. Hans son var Þórhaddr í Hitárdal, ok 
Þorgestr, er átti Arnóru, dóttur Þórðar gellis; 
synir þeira: Steinn lögsögumaðr, ok Asmundr, 
ok Hafliði, ok Þórhaddr. 

14. Þorvaldr, son Ásvalds Úlfssonar, Öxna- 
Þórissonar, ok Eiríkr rauði, son hans, fóru af 
Jaðri fyrir víga sakir, ok námu land á Horn- 
ströndum, ok bjoggu at Dröngum; þar andað- 
ist Þorvaldr. Eiríkr fekk þá Þjóðhildar, dóttur 
Jörundar Atlasonar ok Þorbjargar knarrar- 
bringu, er þá átti Þorbjörn enn haukdælski; 
réðst Eiríkr þá norðan, ok ruddi lönd í Hauka- 
dal; hann bjó á Eiríksstöðum hjá Vatnshorni. 
Þá feldu þrælar Eiríks skriðu á bæ Valþjófs 
á Valþjófsstöðum, enn Eyjólfr saurr, frændi hans, 
drap þrælana á Skeiðsbrekkum upp frá Vatns- 
horni. Fyrir þá sök vá Eríkr Eyjólf saur; 
hann vá ok Hólmgöngu-Hrafn at Leikskálum. 
Geirsteinn ok Oddr á Jörfa, frændr Eyjólís, 
mæltu eftir hann; þá var Eiríkr gerr ór Hauka- 
dal; hann num þá Brokey ok Öxney, ok bjó at 
Töðum í Suðrey enn fyrsta vetr; þá léði hann 
Þorgesti setstokka; síðan fór Eiríkr í Öxney, 
ok bjó á Eiríksstöðum; þá heimti hann setstokk- 
ana, ok náði eim; Eiríkr sótti setstokkana á 
Breiðabólstað, enn Þorgestr fór eftir honum; 
þeir börðust skamt frá garði at Dröngum; þar 
fellu tveir synir Þorgests ok nokkurir menn 

aðrir. Eftir þat höfðu hvárirtveggju setu; Styrr 
veitti Eiríki, ok Eyjólfr ór Svíney ok synir Þor- 
brands ór Álftafirði ok Þorbjörn Vífilsson; enn 
Þorgesti veittu synir Þórðar sellis ok Þorgeirr 
ór Hitárdal, Áslákr ór Langadal ok Illugi son 


hans. Þeir Eiríkr urðu sekir á Þórsnesþingi;- 


hann bjó skip í Eiríksvági; enn Eyjólfr leyndi 
honum í Dímunarvági, meðan þeir Þorgestr leit- 
uðu hans um eyjar. Þeir Þorbjörn ok Eyjólfr 
ok Styrr fylgdu Eiríki út um eyjar; hann sagði 
þeim, at hann ætlaði at leita lands þess, er Gunn- 
björn, son Úlfs kráku, sá, er hann rak vestr 
um Ísland, þá er hann fann Gunnbjarnarsker; 
hann kvaðst aftr mundu leita til vina sinna, ef 
hann fyndi landit. Eiríkr sigldi undan Snæfells- 
nesi, enn hann kom útan at Miðjökli, þar sem 
Bláserkr heitir; hann fór þaðan suðr með landi 
at leita þess, ef þannig væri byggjandi. Hann 
var enn fyrsta vetr í Eiríksey, nær miðri enni 
vestri bygð; um várit eftir fór hann til Eiríks- 
fjarðar, ok tók sér þar bústað; hann fór þat 
sumar í ena vestri óbygð, ok gaf víða örnefni. 
Hann var annan vetr í Eiríkshólmum við Hvarfs- 
gnipu; enn et þriðja sumar fór hann alt norðr 
til Snæfells, ok inn í Hrafnsfjörð; þá lézt hann 
kominn fyrir botn Eiríksfjarðar; hvarf hann þá 
aftr, ok var enn þriðja vetr í Eiríksey fyrir 
mynni Eiríksfjarðar. Efir um sumarit fór hann 
til Íslands, ok kom í Breiðafjörð; hann var þann 

vetr á Hólmslátri með Ingólfi. Um várit börð- 
ust þeir Þorgestr, ok fekk Eirikr'þá ósigur; eftir 


- þat váru þeir sættir. Þat sumar fór Eiríkr at 


J 


| 


byggja land þat, pr hann hafði fundit, ok hann 


kallaði Grænland, því at hann lét þat menn mjök 
mundu fýsa þangat, ef landit héti vel. 

Svá segja fróðir menn, at þat sumar fóru 
xxv skipa til Grænlands ór Breiðafirði ok Borg- 
arfirði, en xiii} komust út; sum rak aftr, enn 
um týndust; þat var xv vetrum fyrr enn „kristna 
var í lög tekin á Íslandi. 

Herjólfr hét maðr, Bárðarson, Herjólfsson- 


„ar, frænda Ingólfs landnámsmanns; þeim Herjólfi 


gaf Ingólfr land á milli Vágs ok Reykjaness. 
Herjólfr enn yngn fór til Grænlands, þá er 
Eiríkr enn rauði bygði landit. Með honum var 
á skipi suðreyskr maðr kristinn, sá er orti Haf- 
gerðingadrápu; þar er þetta stef í: 

Mínar bið ek munkareyni 

meinarlausan farar beina, 


heiðis haldi hárar foldar 
hallar dróttinn of mér stall. 


Herjólfr nam Herjólfsfjörð, ok bjó á Herjólfsr 
nesi; hann var enn göfgasti maðr. 

Eiríkr nam síðan Eiríksfjörð, ok bjó í Bratta- 
hlíð, enn Leifr son hans eftir hann. Þessir 
menn námu land á Grænlandi, er þá fóru út 
með Eiríki: Herjólfr Herjólfsfjörð; hann bjó á 
Herjólfsnesi; Ketill Ketilsfjörð; Hrafn Hrafns- 


A 


= 

fjörð; Sölvi Sölvadal; Snorri a Álfta- 
fjörð; Þorbjörn glora Siglufjörð; Einarr Einars- 
fjörð; Hafgrímr Hafgrímsfjörð ok Vatnahverfi; 
Arnlaugr Arnlaugsfjörð. Enn sumir fóru tib' 
vestri bygðar. | 

Maðr hét Þorkell farserkr, systrungr Eiríks} 
rauða; hann fór til Grænlands með Eiríki, ok 
nam Hvalseyjarfjörð ok víðast milli Eiríksfjarð- 
ar ok Einarsfjarðar, ok bjó í Hvalseyjarfirði; frá. 
honum eru Hvalseyjarfirðingar komnir. Hann 
var mjök rammaukinn; hann lagðist eftir geld- 
ingi gömlum út í Hvalsey ok flutti útan á bakr 
sér, þá er hann vildi fagna Eiríki frænda sin- 
um, enn ekki var sæfært skip heima; þat er 
löng hálf vika. Þorkell var dysjaðr í túni í 
Hvalseyjarfirði, ok hefir jafnan gengit þar um 
hýbýli. 

15. Ingólfr enn sterki nam land inn frá Laxá. 
til Sraumuhlaupsár, ok bjó á Hólmslátm. Hans. 
bróðir var Þorvaldr, faðir Þorleifs, er þar bjó- 
síðan. 

N Ólgifr enn hvíti hét herkonungr; hann var 
son Ingjalds konungs, Helgasonar, Ólafssonar, 
Guðraðarsonar, Hálfdanarsonar hvítbeins Upp- 
lendinga konungs. Óleifr enn hvíti herjaði í 
vestrvíking, ok vann Dýflinni á Írlandi ok Dýfl- 
innarskíri, ok gerðist þar konungr yfir; hann 
fekk Uðar ennar djúpauðgu, dóttur Ketils flat- 
nefs; Þorsteinn rauðr hét son þeira. Óleifr fell 

á Írlandi í orrostu, enn Uðr ok Þorsteinn fóru 
þá í Suðreyjar; þar fekk Þorsteinn Þuríðar dótt- 
ur Eyvindar austmanns, systur Helga ens mag- 
ra; þau áttu mörg börn. Óláfr feilan hét son 
þeira, enn dætr Gróa ok Álöf, Ósk ok Þórhildr, 
Þorgerðr ok Vigdís. Þorsteinn gerðist herkon- 
ungr; hann réðst til félags með Sigurði enum 
míka, syni Eysteins glumru; þeir unnu Katanes 
ok Suðrland, Ros ok Merrhæfi, ok meirr enn 
hálft Skotland; gerðist Þorsteinn þar konungr 
yfir, ok Skotar sviku hann, ok fell hann þar í 
orrostu. Uðr var þá á Katanesi, er hon spurði 
fall Þorsteins; hon lét þá gera knör í skógi á 
daun; enn er hann var búinn, helt hún út í 
- Orkneyjar; þar gifti hún Gró, dóttur Þorsteins 
rauðs; hon var móðir Grelaðar, er Þorfinnr hausa- 
kljúfr átti. Eftir þat fór Uðr at leita Íslands; 
hon hafði á skipi með sér xx karla frjálsa. 

16  Kollr hét maðr, Veðrar-Grímsson, Ása- 
sonar, hersis; hann hafði forráð með Uði, ok var 
virðr mest af henni. #Kollr átti Þorgerði, dótt- 
ur Þorsteins rauðs. Erpr hét leysingi Uðar; 
hann var son Mellduns jarls. af Skotlandi, þess 
er fell fyrir Sigurði jarli enum ríka; m móðir Erps 
var Myrgjol, dóttir Gljómals Írakonungs. Sig: 
urðr jarl tók þau at herfangi ok þjáði. Myrgjol 
var ambátt konu jarls, ok þjónaði henni trú- 
iega; hon var margkunnandi; hon varðveitti 
barn drotningar óborit, meðan hon var í laugu. 

Síðan keypti Uðr hana dýrt, ok hét henni frelsi, 
ef hon þjónaði svá Þuriði, konu Þorsteins rauðs, 
sem drotningu. Þau Myrgjol ok Erpr son henn- 
ar fóru til Íslands með Uði. Uðr helt fyrst til 
Færeyja, ok gaf þar Álofu, dóttur Þorsteins 
rauðs; þaðan eru Götuskeggjar komnir. Síðan 
fór hon at leita Íslands; hon kom á Vikarsskeið 
ok braut þar; fór hon þá á Kjalarnes til Helga 
bjólu, bróður síns; hann bauð henni þar með 
helming liðs síns, enn henni þótti þat varboðit, 
ok kvað hon hann lengi mundu lítilmenni vera. 
Hon fór þá vestr í Breiðafjörð til Bjarnar bróð- 
ur síns; hann gekk mót henni með húskarla 
sína, ok lézt kunna veglyndi systur sinnar; bauð 
hann henni þar með alla sína menn, ok þá hún r 
þat. Eftir um várit fór Uðr í landaleit inn í 
Breiðafjörð, ok lagsmenn hennar; þau átu dög- 
urð fyrir sunnan Breiðafjörð, þar er nú heitir 
Dögurðarnes; síðan fóru þau inn eyjasund; þau 
Hendu við nes þat, er Uðr tapaði kambi sínum; 
þat kallaði hon Kambsnes. Uðr nam öll Dala- 
lönd í innanverðum firðinum frá Dögurðará til 
'Skraumuhlaupsár; hon bjó í Hvammi við Örriða- 
„árós; þar heita Uðartóftir; hon hafði bænahald 
sk á Krostiðlum: þar Á 200 rósa. 0580, þú 
at hon var skírð ok vel trúuð. Þar höfðu frændr 
hennar síðan átrúnað mikinn“ á hólana. Var þá 
gerr hörgr, er blót tóku til; trúðu þeir því, at þeir 
dæi í hólana, ok þar var Þórðr gellir leiddr í 

áðr hann tók mannvirðing, sem segir í gi 
hans. 

17. Uðr gaf lönd skipverjum sínum ok ga 
ingjum. 

Ketill hét maðr, er hon gaf land frá Sló 
hlaupsá til Hörðadalsár; hann bjó á Ketilsstöð- 
um; hann var faðir Vestliða ok Einars, föður 
Kleppjárns ok Þorbjarnar, er Styrr vá, ok Þór- 
dísar móður Þorgests. 

Hörðr hét skipveri Uðar; honum gaf hon 
Hörðadal; hans son var Ásbjörn, er átti Þor- 
björgu, dóttur Miðfjarðar-Skeggja; þeira börn: 

R Bágki, hann átti Þorgerði, dóttur Þorgeirs högg- 

„ „“ vinkinna, ok Ingibjörg, er Illugi enn svarti átti. 
sj Vífill hét leysingi Uðar; hann spurði þess 
Uði, hví hon gaf honum ongvan bústað, sem 
öðrum mönnum; hon kvað þat eigi skifta, kvað 

hann þar göfgan mundu þykkja sem hann væri ; 
honum gaf hon Vifilsdal; þar bjó hann, ok átti 
deilur við Hörð. Son Vífils var Þorbjörn, faðir 
Guðríðar, er átti Þorsteinn, son Eiríks ens rauða, 


enn síðar Þorfinnr karlsefni; frá þeim eru. 
biskupar komnir: Björn, Þorlákr, Brandr. Ann- 
arr son Vífils var Þorgeirr, er átti Arnóru, 
dóttur Laugarbrekku-Einar; þeira dóttir Ing- 
vildr, er átti Þorsteinn, son Snorra goða. 

Hundi hét leysingi Uðar, skozkr; honum gaf 
hon Hundadal; þar bjó hann lengi. 

Sökkólfr hét leysingi Uðar; honum gaf hon 


“ 

Sökkólfsdal. Hann bjó á Breiðabólstað, ok er 
mart manna frá honum komt. 

Erpi, syni Mellduns jarls, er fyrr var getit, 
gaf Uðr frelsi ok Sauðafells lönd. Frá honum 
eru Erplingar komnir. Orinr hét son Erps; 
annarr Gunnbjörn, faðir Arnóru, er átti Kol- 
beinn Þórðarson; þriði Ásgeirr, faðir Þórörnu, 
er átti Sumarliði Hrappsson; dóttir Erps var 
Halldís, er átti Álfr í Dölum; Dufnall var enn 
son Erps, faðir Þorkels, föður Hjalta, föður Beinis. 
Skati var enn son Erps, faðir Þórðar, föður 
(rísla, föður Þorgerðar. 

Þorbjörn hét maðr, er bjó at Vatni í Hauka- 
dal; hann átti (Þorbjörgu knarrarbringu), ok 


"var þeira dóttir Hallfriðr, er átti Höskuldr í Lax- 
'árdal; þau áttu mörg börn; Bárðr var son þeira, 


ok Þorleikr, faðir Bolla, er átti Guðrúnu Ósvífrs- 
dóttur; þeira synir váru þeir Þorleikr ok Hösk- 
aldr, Surtr ok Bolli; Herdís ok Þórgerðr dætr 
þeira. Þórðr Ingunnarson átti fyrr Guðrúnu, 
„ok váru þeira börn: Þórðr köttr ok Arnkatla. 
Þorkell Eyjólfsson átti Guðrúnu síðast; þeira 
börn: Gellir ok Rjúpa. Bárður Höskuldsson var 
faðir Hallbjargar, er átti Hallr, son Víga-Styrs; 
Hallgerðr snúinbrók var dóttir Höskulds, ok 
Þorgerðr ok Þuriðr. 

18. Kollr nam Lasárdal allan ok alt til 
Haukadalsár; hann var kallaðr Dala-Kollr; hann átti 
Porgerði, dóttur Þorsteins rauðs; börn þeira váru 

þau Höskuldr ok Gróa, er átti Véleifr enn gamli, 
ok Þorkatla, er Þorgeirr goði átti. Höskuldr 
átti Hallfríði, dóttur Þorbjarnar frá Vatni; Þor- 
leikr var son þeira; hann átti Þuríði, dóttur 
Arnbjarnar, Sléttu-Bjarnarsonar; þeira son var 
Bolli. Höskuldr keypti Melkorku, dóttur Mýr- 


- aað" kjartans Írakonungs; þeira son var Ólafr pá ok 


Helgi; dætr Höskulds Þuríðr ok Þorgerðr ok 
Hallgerðr snúinbrók. Óláfr átti Þorgerði, dótt- 
ur Egils Skalla-Grímssonar; þeira son Kjartan 
ok Halldór, Steinþórr ok Þorbergr; dætr Óláfs 
Þuríðr, Þorbjörg digra ok Bergþóra. Kjartan 
átti Hrefnu, dóttur Ásgeirs æðikolls; þeira son 
Ásgeirr ok Skúmr. 

Herjólfr, son Eyvindar elds, fekk síðar Þor- 
gerðar, dóttur Þorsteins rauðs; Hrútr var son 
þeira. Honum galt Höskuldr í móðurarf sinn 
Kambsness land milli Haukadalsár ok hryggjar 
þess, er gengr ór fjalli ofan í sjó. Hrútr bjó 
á Hrútsstöðum; hann átti Hallveigu, dóttur 
Þorgríms ór Þykkvaskógi, systur Armóðs ens 
gamla; þau áttu mörg börn; þeira son var Þór- 
hallr, faðir Halldóru, móður Guðlaugs, fóður 
Þórdísar, móður Þórðar, föður Sturlu í Hvammi. 
Grímr var ok sonr Hrúts, ok Már, Endriði ok 
Steinn, Þorljótr ok Jörundr, Þorkell, Steingrímr, 
Þorbergr, Átti, Arnórr, Ívarr, Kárr, Kúgaldi ; 
enn dætr: Bergþóra. Steinunn, Rjúpa, Finna, 
Ástríðr. 

Uðr gaf dóttur Þorsteins rauðs, Þórhildi, Ey- 
steini meinfret, syni Álfs ór Ostu; þeira son var 
Þórðr, faðir Kolbeins, föður Þórðar skálds, ok 
Álfr í Dölum; hann átti Halldísi, dóttur Erps: 
þeira son var Snorri, faðir Þorgils Höllusonar. 
Dætr Alís í Dölum váru þær Þorgerðr, er átta 
"Ar Másson, ok Þórelfr, er átti Hávarr, som 
Einars Kleppssonar; þeira son Þorgeirr. Þórólfr 
refr var ok son Eysteins, er fell á Þingness þingt { a) 
ór liði Þórðar gellis, er þeir Tungu-Oddur börð- tð { 
ust. Hrappr hét hinn fjórði Eysteins son. EM 

Uðr gaf Ósk, dóttur Þorsteins, Hallsteini 
goða; þeira son var Þorsteinn surtr. — Vigdíss 
Þorsteinsdóttur gaf Uðr Kampa-Grími; þeira 
dóttir Arnbjörg, er Ásólfr flosi átti í Höfða; 
þeira börn Oddr ok Vigdís, er átti Þorgeirr 
Kaðalsson. 

19. Uðrfæddi Óláf feilan, son Þorsteins rauðs ; 
hann fekk Álfdísar ennar barreysku, dóttur Kon-. 
áls, Steinmóðssonar, Ölvéssonar barnakarls. Sonr: 
Konáls var Steinmóðr, faðir Halldóru, er átti 
Eilífr, son Ketils ens einhenda. Þeira börn Þórðr 
gellir ok Þóra, móðir Þorgríms, föður Snorra 
goða; hon var ok móðir Barkar ens digra, ok 
Más Hallvarðssonar. Ingjaldr ok Grani váru. 
synir Óláfs feilans; Vigdís hét dóttir Óláfs feil-. 
ANSI 2... Helga hét en þriðja dótt-- ja a 
ir Óláfs, hana átti Gunnar Hlífarson; þeira A 
dóttir Jófríðr, er Þóroddr Tungu-Oddsson átti,“ „ÁÐ 
kg A 

enn síðar Þorsteinn Egilsson; Þórunn var önn- 
ær dóttir Gunnars, er Hersteinn Blundketilsson 
átti; Rauðr ok Höggvandill váru synir Gunnars. 
Þórdís hét en fjórða dóttir Óláfs feilans; hana 
átti Þórarinn Ragabróðir; þeira dóttir var Vig- 
dis, er Steinn Þorfinnsson átti, at Rauðamel. 
Uðr var vegskona mikil; þá er hon var elli- 
móð, bauð hon til sín frændum sínurn ok mág- 
mm ok bjó dýrlega veizlu; enn er þrjár nætr 
hafði veizlan staðit, þá valdi hon gjafir vinum 
sínum ok réð þeim heilræði; sagði hon, at þá 
AR skyldi standa veizlan enn þrjár nætr; hon kvað 
at vera skyldu erfi sitt; þá nótt eftir andaðist 
on ok var grafin í flæðarmáli, sem hon hafði 
ir sagt, því at hon vildi eigi liggja í óvígðri 
moldu, er hot var skírð. Eftir þat spiltist trúa 
- frænda hennar. a 
— Kjallakr hét maðr, son Bjarnar ens sterka, 
bróður Gjaflaugar, er átti Björn enn austræni; 
hann fór til Íslands, ok nam land frá Dögurðará 
til Klofninga, ok bjó á Kjallaksstöðum; hans 
son var Helgi hrogn ok Þorgrímr þöngull undir 
Felli, Eilifr prúði, Ásbjörn vöðvi á Orrastöðum, 
Björn hvalmagi í Túngarði, Þorsteinn þynning, 
Gizurr glaði í Skoravík, Þorbjörn skrofuðr á Ket- 
alsstöðum, Æsa í Svíney, móðir Eyjólfs ok Tin- 
Forna. „Ljótólfr hét maðr; honum gaf Kjallakr 
bústað á Ljótólfsstöðum inn frá Kaldakinn; hans 
synir váru þeir Þorsteinn ok Björn ok Hrafsi; 

hál var sn ætla al móðari var risa ættar at móðerni; Ljótólfr var 
járnsmiðr; þeir réðust út í Fellsskóga á Ljótólfs- 
sáði. Víhll var vin þeira, er bjó á Viífilstóft- 
um. Þórunn at Þórunnartóftum var móðir Odd- 

mars ok fóstra Kjallaks, sonar Bjarnar hval- 

maga. Ólof, dóttir Þorgríms undir Felli, tók 
ærsl; þat kendu menn Hrafsa; enn hann tók 
Oddmar hjá hvílu hennar, ok sagði hann sik 
valda; þá gaf pn arð Deildarey. Hrafsi 
kvaðst mundu höggva Oddmar á Birni eðr hann 
bætti fyrir hann. Eigi vildi Kjallakr láta eyna. 
Hrafsi tók fé þeira ór torfnausti; Kjallakssynir 
fóru eftir ok náðu eigi. Eftir þat stukku þeir 
Eilífr ok Hrafsi í eyna; ör kom í þarmínn Ei- 
lífs í-grás, ok hamaðist hann; Björn hvalmagi 
vá Björn Ljótólfsson at leik. Þeir Ljótólfr keyptu 
at Oddmari, at hann kæmi Birni í færi. Kjall- 
akr ungi.rann eftir honum; eigi varð hann sóttr 
áðr þeir tóku sveininn ok vágu hann á Kjallaks- 
hóli; hann var þá sjau vetra. Eftir þat sóttu 
Kjallakssynir Ljótólf ok Þorstein í jarðhús í 
Fellsskógum, ok fann Eilífr annan munna; gekk 
hann á bak þeim ok vá þá báða. Hrafsi gekk 
inn á Örrastöðum at boði; hann var í kven- 

fötum; Kjallakr sat á palli með skjöld; Hrafsi 
hjó hann Ásbjörn banahögg ok gekk út um vegg. 

Þórðr Vífilsson sagði Hrafsa, at uxi hans lægi 
í keldu; hann bar skjöld hans; Hrafsi fleygði 
honum fyrir kleif, er hann sá Kjallakssonu; eigi 

gátu þeir sótt hann, áðr þeir feldu viðu at hon- 
um; Eilífr sat hjá er þeir sóttu hann. 

Hjörleifr Hörða konungr átti Æsu ena ljósu; 
þeira son var Ótryggr,faðir Óblauðs, föður Högna 
ens hvíta, föður Úlfs ens skjálga. Annarr son 
Hjörleifs var Hálfr, er réð Hálfsrekkum; hans 
móðir var Hildr en mjóva, dóttir Högna í Njarð- 
ey. Hálfr konungr var faðir Hjörs konungs, 
þess er hefndi föður sins með Sölva Högnasyni. 
Hjörr herjaði á Bjarmaland; hann tók þar at 
herfangi Ljúfvinu, dóttur Bjarmakonungs; hon 
var eftir á Rogalandi þá er Hjörr konungr fór 

; þið hernað; þá ól hon sonu tvá; hét annar Geir- 
1 mundr enn annar Hámundr; þeir váru svartir 
mjök; þá ól ok ambátt hennar son; sá hét Leifr, 
son Loðhattar þræls; Leifr var hvítr; því skifti 
drotning sveinum við ambáttina, ok eignaði sér 
Leif; enn er konungr kom heim, var hann illa 
við Leif ok kvað hann vera smámannlegan. 
Næst er konungr fór í víking, bauð drotning 
heim Braga skáldi ok bauð hann skynja um 
sveinana; þá váru þeir þrévetrir; hon byrgði 
sveinana í stufu hjá Braga, enn fal sik í pall- 
inum. Bragi kvað þetta: 
Tveir "ro inni, 
trúik báðum vel, 
Hámundr ok Geirmundr, 
Hjörvi bornir, 
enn Leifr þriðji 
Loðhattarson, 

fæddir-at þú þann, kona, 
| fáir munu verri. 
Hann laust sprotanum á pall þann, er drotning 
var í. Þá er konungr kom heim, sagði drotn- 
ing honum þetta, ok. sýndi honum sveinana; 
hann lézt eigi slík heljarskinn sét hafa; því 
váru þeir svá síðan kallaðir báðir bræðr. Geir- 
mundr heljarskinn var herkonungr; hann herj- 
aði í vestrvíking, enn átti ríki á Rogalandi; enn 
er hann kom aftr, þá er hann hafði lengi í brutt 
verit, þá hafði Haraldr konungr barizt í Hafrs- 
firði við Eirík Hörðakonung ok Súlka konung 
af Rogalandi ok Kjötva enn auðga ok fengit 
sigr. Hann hafði þá lagt undir sik alt Roga- 
land; ok tekit þar marga menn af óðulum sínum; 
sá þá Geirmundr ongvan annan sinn kost enn 
ráðast brutt, því at hann fekk þar ongvar sæmdir; 
hann tók þá þat ráð at leita Íslands; til ferðar 
réðust með honum þeir Úlfr enn skjálgi, frændi 
hans, ok Steinólfr enn lági, son Hrólfs hersis af 
Ögðum ok Öndóttar, systur Ólvés barnakarls. 
Þeir Geirmundr höfðu samflot, ok stýrði sínu 
skipi hvárr þeira; þeir tóku Breiðafjörð, ok lágu 
við Elliðaey; þá spurðn þeir, at fjörðrinn var 
bygðr et syðra, enn lítt eða ekki et vestra. Geir- 
mundr helt inn at Meðalfellsströnd, ok nam land = 
frá Fábeinsá til Klofasteina; hann lagði í Geir- 
mundarvág, enn var enn fyrsta vetr í Búðardal. 


Steinólfr nam land í inn frá Klofasteinum, enn Úlfr 
Fá 

fyrir vestan fjörð, sem nú mun sagt verða. Geir- 
mundi þótti landnám sitt of lítið, er hann hafði 
rausnarbú ok fjölment, svá at hann hafði Ixxx 
frelsingja; hann bjó á Geirmundarstöðum undir 
Skarði. 

Maðr hét Þrándr mjóbeinn; hann fór til Ís- 
lands með Geirmundi heljarskinni; hann var ætt- 
aðr af Ögðum; Þrándr nam eyjar fyrir vestan 
Bjarneyjaflóa, ok bjó í Flatey; hann átti dóttur 
Gils skeiðarnefs; þeira son var Hergils hnapp- 
raz, er bjó í Hergilsey; dóttir Hergils var Þor- 
katla, er átti Már á Reykjahólum; Hergils átti 
Þórörnu, dóttur Ketils ilbreiðs. Ingjaldr var 
son þeira, er bjó í Hergilsey ok veitti Gísla 
Súrssyni; fyrir þat gerði Börkr enn digri af 
honum eyjarnar, enn hann keypti Hlíð í Þorska- 
firði; son hans var Þórarinn, er átti Þorgerði, 
dóttur Glúms Geðrasonar; þeira son var Helgu- 
Steinarr; Þórarinn var með Kjartani í Svína- 
dal, þá er hann fell. Þá bjó Þrándr mjóbeinn 
í Flatey, er Oddr skauti ok Þórir, son hans, 
kvámu út; þeir námu land í Þorskafirði; bjó 
Öddr í Skógum, enn Þórir fór útan, ok var í 
hernaði; hann fekk gull mikit á Finnmörk; með 
„ honum váru synir Halls af Hofsstöðum; enn er 
í þeir kvámu til Íslands, kallaði Hallr til gulls- 
ins, ok urðu þar um deilur miklar; af því gerð- 
Jst Þorkfirðinga saga. Gull-Þórir bjó á Þóris- 
isstöðum; ; hann áli Ingibjörgu, dóttur Gils skeið- 

arnefs, ok var þeira son Guðmundr; Þórir var 
et mesta afarmenni. 

20. Geirmundr fór vestr á Strandir, ok nam 
þar land frá Rýta-gnúp vestan til Horns, ok 
þaðan austr til Straumness; þar gerði hann fjogr : <-- 
bú: eitt í Aðalvík; þat varðveitti ármaðr hans; 
annat í Kjaransvík, þat varðveitti Kjaran, þræll 
hans; þriðja á almenningum enum vestrum; 
þat varðveitti Björn, þræll hans, er sekr varð 
um sauðatöku eftir dag Geirmundar; af hans 
sektarfé urðu almepningar; fjórða í Barðsvík ; 
þat varðveitti Atli, þræll hans, ok hafði hann 
fjogrtán þræla undir sér. Enn er Geirmundr fór 
meðal búa sinna, hafði hann jafnan áttatigi 
manna; hann var vellauðigr at lausafé, ok hafði 
of kvikfjár; svá segja menn, at svín hans gengi 
á Svínanesi, enn sauðir á Hjarðarnesi, enn hann 
hafði selför í Bitru; sumir segja, at hann hafi 
ok bú átt í Selárdal á Geirmundarstöðum í Stein- 
grímsfirði. Þat segja vitrir menn, at hann hafi 
göfgastr verit allra landnámsmanna á Íslandi; 
fí ál ann hér deilur við menn; hann kom 
heldr gamall út. Þeir Kjallakr deildu um land 
þat, er var á meðal Klofninga ok Fábeinsár,, 
ok börðust á ekrunum fyrir útan Klofninga;-—- ð, 
þeir vildu hvárirtveggja sá; þar veitti Geir 
mundi betr. Þeir Björn enn austræni ok Vest- 
arr af Eyri sættu þá; þá lendi Vestarr í Vest- 
arsnesi, er hann fór til fundarins.  Geirmundr 

fal fé sítt mikit í Andarkeldu undir Skarði; 
hann átti Herríði Gautsdóttur, Gautrekssonar. 
Ýr var dóttir þeira; síðan átti hann Þorkötlu, 
dóttur Ófeigs Þórólfssonar; þeira börn Geirríðr 
OK Geirmundr andaðist á Geirmundar- 
stöðum, ok er hann lagðr í skip þar út í skóg- 
inn frá garði. 
81. Steinólfr enn lági, son Hrólfs Ía af 
Ögðum, nam land inn frá Klofasteinum til Grjót- 
vallarmúla, ok bjó í Fagradal á Steinólfshjalla; 
hann gekk þar inn á fjallit, ok sá fyrir innan 
dal mikinn ok vaxinn allan viði; hann sá eitt 
rjóðr í dal þeim; þar lét hann bæ gera ok 
kallaði Saurbæ, því at þar var mýrlent mjök, 
ok svá kallaði hann allan dalinn; þat heitir nú 
Torfnes, er bærinn var gerr.  Steinólfr átti 
Eirnýju Þiðrandadóttur; Þorsteinn búandi var 
son þeira, enn Arndís en auðga var dóttir þeira, 
móðir Þórðar, föður Þorgerðar, er Oddr átti; 
þeira son var Hrafn Hlymreksfari, er átti Vig- 
dísi, dóttur Þórarins fýlsennis; þeira son var 
Snörtr, faðir Jódísar, er átti Eyjólfr Hallbjarn- 
arson; þeira dóttir Halla, er átti Atli Tanna- 
son; þeira dóttir Yngvildr, er átti Snorri Hún- 
bogason. Steinólfi hurfu svín þrjú; þau fund- 
ust tveim vetrum síðar í Svínadal, ok váru þau 
þá þrír tigir svína gir svína. Steinólfr nam ok Steinólfs- 
dal í Króksfirði. 

Sléttu-Björn hét maðr; hann átti Þuríði, dótt- 

ur Steinólfs ens lága; hann nam með ráði Stein- 
ólfs enn vestra dal í Saurbæ; hann bjó á Sléttu- 
Bjarnarstöðum upp frá Þvertelli; hans son var 
Þjóðrekr, er átti Arngerði, dóttur Þorbjarnar 
Skjalda-Bjarnarsonar; þeira son var Víga-Sturla, 
er bæinn reisti á Staðarhóli, ok Knöttr, faðir 
Ásgeirs, ok Þorbjörn, ok Þjóðrekr, er borgin er 
við kend á Kollafjarðarheiði. Þjóðreki Sléttu- 
Bjarnarsyni þótti of þrönglent í Saurbæ; því 
réðst hann til Ísafjarðar. Þar gerðist saga þeira 
- Þorbjarnar ok Hávarðar ens halta. 

láfr belgr, er Örmr enn mjóvf rak á brutt 
ór Óláfsvíx, nam Belgsdal, ok bjó á Belgstöð- 
um, áðr þeir Þjóðrekr ráku hann á brutt; síðan 
nam hann inn frá Grjótvallarmúla, ok bjó í 
Óláfsdal; hans son var Þorvaldr, sá er sauða- 
tökusök seldi á hendr Þórarni gjallanda Ög- 
mundi Völusteinssyni; fyrir þat vá hann Ög- 
mund á Þoskafjarðarþingi. 

Gils skeiðarnef nam Gilsfjörð, milli Óláfsdals 
ok Króksfjarðarmúla; hann bjó á Keifum; hans 
son var Heðinn, faðir Halldórs Garpdalsgoða, 
föður Þorvalds í Garpsdal, er átti Guðrúnu 
Ósvífrsdóttur. 

22. Þórarinn krókr nam Króksfjörð til Hafra- 
fells frá Króksfjarðarnesi; hann deildi um Stein- 
ólfsdal við Steinólt enn lága, ok rgri eftir hon- 
um með tíunda mann, er hann fór ór seli með 
sjaunda mann; þeir börðust við Fagradalsárós 

á eyrinni; þá komu menn til frá húsi at hjálpa 

Steinólfi; þar fell Þórarinn krókr, er þeir fjórir, 

. „enn sjau menn af Steinólfi; þar eru kuml þeira. 

A Ketill ilbreiðr nam Berufjörð, son Þorbjarnar 

tálkna; hans dóttir var Þórarna, er átti Her- 

gils hnappraz, son Þrándar mjóbeins. Ingjaldr 

hét son þeira; har var faðir Þórarins, er átti 

Þorgerði dóttur Glúms Geirasonar; þeira son 

var Helgu-Steinarr. Þrándr mjóbeinn átti dótt- 

ur Gils skeiðarnefs; þeira dóttir var Þórarna, 

er átti Hrólfr, son Helga ens magra. Þorbjörg 

knarrarbringa var önnur dóttir Gils skeiðar- 

nefs.  Herfiðr hét son hans, er bjó í Króks- 
firði. 

sd „aq Úlfr enn skjálgi, son Högna ens hvíta, nam 

FÁ Rðykjanes alt, milli Þorskafjarðar ok Hafra- 

fells;, hann átti Björgu, dóttur Eyvindar aust- 

manns, systur Helga ens magra; þeira son var 

Ath rauði, er átti Þorbjörgu, systur Steinólfs 

lága; þeira son var Már á Hólum; hann átti 

Þorkötlu, dóttur Hergils flapprar, þeira son 

var Ari; hann varð sæhafi“til Hvítramanna- 

“ lands: þat kalla sumir Írland et mikla; þat 

er kallat sex dægra sigling vestr frá Írlandi; 

þaðan náði Ári eigi á brutt at fara, ok var 

að þar skírðr. Þessa sögu sagði fyrst Hrafn Hlym- 

Eg reksfari, er lengi hafði verit í Hlymreki á Ír- 

landi. Svá kvað Þorkell Gellisson segja ís- 

lenska menn, þá er heyrt höfðu frá segja Þor- 
finn í Orkneyjum, at Ari hefði kendr verit á 
Hvítramannalandi, ok náði eigi brutt at fara, 
enn var þar vel virðr. Ari átti Þorgerði dótt- 
ur Álfs í Dölum; þeira son var Þorgils ok 
Guðleifr ok Illugi; þat er Keyknesinga ætt. 
Jörundr hét son Úlfs ens skjálga; hann átti 
Þorbjörgu knarrarbringu; þeira dóttir var Þjóð-. 
hildr, er átti Eiríkr rauði; þeira son Leifr enn 
heppni á Grænlandi. Jörundur hét son Atla ens 
rauða; hann átti Þórdísi, dóttir Þorgeirs suðu ; 
þeira dóttir var Otkatla, er átti Þorgils Kolls- 
son. Jörundr var ok faðir Snorra. 

23. — Hallsteinn son Þórólfs Mostrarskeggs 
nam Þorskafjörð, ok bjó á Hallsteinsnesi; hann 
blótaði þar til þess at Þórr sendi honum önd- 
vegissúlur; eftir þe kom tré á land hans, þat 
er var sextigi og ja álna ok tveggja faðma. 
digrt; þat var hafi til öndvegissúlna, ok eru 
þar af gervar öudvegissúlur nær á hverjum bo 
um þverfjörðuna; þar heitir nú Grenitrésnes, er 
trét kom á land. Hallsteinn hafði herjat á Skot- 
land, ok tók þar þræla þá, er hann hafði út; 
þá sendi hann til saltgerðar í Svefneyjar; þar 
höfðu þeir "Hallsteins hæla hag farm!. Hallsteinn 
átti Ósku, dóttur Þorsteins rauðs; þeira son Var. 
Þorsteinn (surtr), er fann sumarauka. Þorsteinn - 

1) Orðin "þeir Hallsteins hæla hag farm“ eru líklega -t-* 2. 
eitthvað misrituð. 

surtr átti. .....; þeira son var Þórarinn, enn 
dóttir Þórdís, er átti Þorkell trefill, ok Ósk, er 
átti Steinn mjöksiglandi; Þorsteinn hvíti hét 
son þeira. Sámr hét son Þorsteins surts, ó- 
skilgetinn; hann deildi um arf Þorsteins við 
Trefil, því at hann vildi halda í hendr börnum 
Þórarins. 

Þorbjörn loki hét maðr, son Böðmóðs ór 
Skut; hann fór til Íslands ok nam Djúpafjörð, 
ok Grónes til Gufufjarðar; hans son var Þorgils 
á Þorgilsstöðum í Djúpafirði, faðir Kolls, er 
átti Þuríði Þórisdóttur, Hallaðarsonar jarls, 
Rögnvaldssonar Mærajarls; Þorgils var son þeira; 
hann átti Otkötlu, dóttur Jörundar Atlasonar 
ens rauða; þeira son var Jörnndr; hann átti 
Hallveigu, dóttur Odda Ýrarsonar ok Ketils 
gufu. Snorri var Jörundarson; hann átti As- 
nýju, dóttur Víga-Sturlu; þeira son var Gils, er 
átti Þórdisi Guðlaugsdóttur ok Þorkötlu Hall- 
dórsdóttur, Snorra sonar goða; enn son Gils var 
Þórðr; hann átti Vigdísi Svertingsdóttur; þeira 
son var Sturla í Hvammi. 

24. Ketill gufa hét maðr, Örlygsson, Böð- 
varssonar, Vígsterkssonar; Örlygr átti Signýju 
Óblauðsdóttur, systur Högna ens hvíta. Ketill 
son þeira kom út síð landnámatíðar; hann hafði 
verit í vestrvíking, ok haft ór vestrvíking þræla 
írska; hét einn Þormóðr, annarr Flóki, þriði 
Kori, fjórði Svartr, ok Skorrar tveir. Ketill 

tók Rosmhvalanes; sat hann enn fyrsta vetr at 
Gufuskálum, enn um várit fór hann inn á Nes, 
ok sat á Gufunesi annan vetr; þá hljópu þeir 
Skorri enn eldri ok Flóki frá honum með kon- 
ur tvær ok fé mikit; þeir váru á laun í Skorra- 
holti, enn þeir váru drepnir í Flókadal ok 
Skorradal. Ketill fekk ongvan hústað á Nesj- 
um, ok fór hann inn í Borgarfjörð, ok sat hinn 
þriðja vetr at Gufuskálum við Gufá; snemna 
um várit fór hann vestr í Breiðafjörð at leita 
sér landa; þar var hann á Geirmundarstöðum, 
ok bað Ýrar, dóttur Geirmundar, ok gat; vísaði 
hann þá Katli til landa fyrir vestan fjörð. Enn 
meðan Ketill var vestr, þá hljópu þrælar hans 
á braut, ok kámu fram um nótt á Lamba- 
stöðum; þar bjó þá Þórðr, son Þorgeirs lamba 
ok Þórdísar Ingvarsdóttur, móðursystur Egils 
Skalla-Grímssonar; þrælarnir báru eld at hús- 
um, ok brendu Þórð inni ok hjón hans öll; 
þeir brutu þar upp gervibúr, ok tóku vöru 
mikla ok lausafé; síðán ráku þeir heim hross 
ok klyfjuðu; þeir snoru á leið til Álftaness. 
Lambi enn sterki, son Þórðar kom af þingi 
um morgininn, þá er þeir váru farnir á braut; 
hann fór eftir þeim, ok drifu þá menn til af 
bæjum; enn er þrælarnir sá þat, hljóp sinn veg 
hverr þeira. Þeir tóku Kora í Koranesi, enn 
sumir gengu á sund; Svart tóku þeir í Svarts- 
skeri, enn Skorra í Skorraey fyrir Mýrum, enn 

Þormóð úti í Þormóðsskeri; þat. er vika undan 
landi. Enn er Ketill gufa kom aftr, þá fór hann 
vestr fyrir Mýrar, ok var enn fjórða vetr á Snæ- 
fellsnesi at Gufuskálum; hann nam síðan Gufu- 
fjörð ok Skálanes til Kollafjarðar. Þau Ketilb 
ok Ýri áttu tvá sönu: var Þórhallr annarr, fað- 
ir Hallvarar, er átti Börkr, son Þormóðar Þjóst- 
arssonar; annarr var Oddi, er átti Þorlaugu 
Hrólfsdóttur frá Ballará ok Þuríðar, dóttur Val- 
þjófs Örlygssonar frá Esjubergi. 

25. Kolli Hróaldsson nam Kollafjörð ok Kvig- 
andanes ok Kvígandafjörð; hann seldi ýmsum 
mönnum landnám sitt /enn hann fór í Laxár- 
dal á Höskuldsstaði, er hann kvángaðist. Hann 
var kallaðr Dala-Kollr ; hans son var Höskuldr, 
er átti Hallfríði, dóttur Bjarnar, er nam. 
Bjarnarfjörð fyrir norðan Steingrímsfjörð. 
Þeira son var Þorleikr, faðir Bolla, er áttt 
Guðrúnu Ósvífrsdóttur |. 

Knjúkr hét son Þórólfs sparrar, er út kom með 
Örlygi; hann var kallaðr Nesja-Knjúkr; hann 
nam nes öll til Barðastrandar frá Kvígandafirði, 
Ok BjÓs a Annarr son Knjúks var Ein-- 
arr, faðir Steinólfs, föður Salgerðar, móður Bárð- 
ar svarta. Þóra hét dóttir Knjúks, er átti Þor- 
valdr, son Þórðar Víkingssonar; þeira son var 
Mýra-Knjúkur, faðir Þorgauts, föður Steinólfs, 
föður Höllu, móður Steinunnar, móður Hrafns á 
Eyri ok Herdísar, er átti Hallr Gizurarson lög- 

maðr. Dóttir Rafns var Steinunn, móðir he: ra 
Rafns ok Höllu, ok Herdís, er Svarthöfði 
Dugfússon átti; þeira son Óli, er átti Salyerði 
Jónsdóttur; þeira dóttir Steinunn, er Haukr 
Erlendsson átti. Knjúkr átti Eyju, dóttur Ingj- 
alds Helgasonar magra; þeira son var Kyjólfr, 
faðir Þorgríms Kötlusonar. Glúmr átti fyrr 
Kötlu; ok var þeira dóttir Þorbjörg kolbrún, er Þor- 
móðr orti um. Steingrímr hét son Þorgríms, 
faðir Yngvildar, er átti Úlfheðinn á Viðimýri. 
Geirsteinn kjálki nam Kjálkafjörð ok Hjarðar- 
nes með ráði Knjúks. Hans son var Þorgils, 
er átti Þóru, dóttur Vestars af Eyri; þeira son 
var Steinn enn danski; hann átti Hallgerði Örn- 
ólfsdóttur, Ármóðssonar ens rauða. Örnólfr átti 
Vigdísi dóttur Þorgils. Vigdis hét dóttir Steins 
ens danska ok Hallgerðar, er átti Illugi Stein- 
bjarnarson; þeira dóttir var Þórunn, móðir Þor- 
geirs langhöfða. 
- Geirleifr, son Eiríks Högnasonar ens hvíta, 
nam Barðaströnd milli Vatnsfjarðar ok Berg- 
hlíða; hann var faðir þeira Oddleifs ok Helga 
skarfs. Oddleifr var faðir Gests ens spaka ok 
Þorsteins ok Æsu, er átti Þorgils, son Gríms 
ór Grímsnesi; þeira synir váru þeir Jörundr í 
fin ok Þórarinn at Búrfelli. Gestr átti 
.- . 3 Váru þeira börn Þórðr ok Halla, 
er Skörrt Dala-Álfsson átti. Þorgils var son 
þeira. Önnur dóttur Gests var Þorey, er Þor- 

gils átti; Þórarinn var son þeira, Íaðir Jódísar, 
móður Illuga, föður Birnu, móður Illuga ok Arn- 
órs ok Eyvindar, föður Steingríms. föður Helgu, 
móður Jórunnar, móður Hauks Erlendssonar. 
Helgi skarfr var faðir Þorbjargar kötlu, er átti 
Þorsteinn Sölmundarson; þeira synir Refr í 
Brynjudal ok Þórðr, faðir Illuga, föður Hróð- 
nýjar, er Þorgrimr sviði átti. Þórdís hét önnur 
dóttir Helga skarfs, er átti Þorsteinn Ásbjarnar- 
son ór Kirkjubæ auslan; þeira son var Surtr, 
faðir Sighvats lögsögumanns. Geirleifr átti Jóru 
Helgadóttur. Þorfinnr hét enn þriði son Geir. 
leifs; hann átti Guðrúnu Ásólfsdóttur; Ásmundr 
hét son þeira; hann átti Hallkötlu, dóttur Bjarn- 
ar Mássonar, Ásmundarsonar. Hlenni hét son 
þeira; hann átti Ægileifu, dóttur Þorsteins Kröflu- 
sonar. Þorfiðr var son þeira, faðir Þorgeirs lang- 
höfða. Þorsteinn Oddleifsson var faðir Ísgerðar, 
er átti Bölverkr, son Eyjólfs ens grá; þeira son 
Gellir lögsögumaðr. Véný var enn dóttir Þor- 
steins, móðir Þórðar krákunefs; þaðan eru Krák- 
neflingar komnir. 

26. Armóðr enn rauði Þorbjarnarson, fósl- 
bróðir Geirleifs, nam Rauðasand; hans synir 
váru þeir Örnólfur ok Þorbjörn, faðir Hrólfs ens 
rauðsenzka. 

Þórólfr spörr kom út með Örlygi, ok nam 
Patreksfjörð fyrir vestan, ok Víkr fyrir vestan 
Barð nema Kollsvík; þar bjó Kollr, fóstbróðir 

Örlygs. Þórólfr nam ok Keflavik fyrir sunnan 
Barð, ok bjó at Hvallátrum. Þeir Nesja-Knjúkr 
ok Ingólfr enn sterki ok Geirþjófr váru synir 
Þórólfs sparrar. Þórarna var dóttir SI er 
Þorsteinn Oddleifsson átti. 

Þorbjörn tálkni ok Þorbjörn skúnn, synir Böð- 
vars blöðruskalla, kvámu út með Örlygi; þeir 
námu Patreksfjörð hálfan ok Tálknafjörð allan 
til Kópaness. 

Ketill ilbreiðr, son Þorbjarnar tálkna, nam 
Dali alla frá Kópanesi til Dufansdals; hann gaf 
Þórörnu, dóttur sína, Hergilsi hnappraz; rézt. 
hann þá suðr í Breiðafjörð, ok nam Berufjörð. 
hjá Reykjanesi. ER þí 

Örn hét maðr ágætr; hann var frændi (eir- 
mundar heljarskinns; a 
ir ofríki Haralds konungs; hann nam land í 
Arnarfirði svá vítt sem hann vildi; hann sat 
um vetrinn á Tjaldanesi, því at þar gekk eigs 
sól af um skammdegi. 

Án rauðfeldr, son Gríms loðinkinna ór Hrafn- 
istu ok Helgu, dóttur Anar bogsveigis, varð. 
missáttr við Harald konung enn hárfagra, ok. 
fór því ór landi í vestrvíking; hann herjaði á 
Irland, ok fekk þar Grelaðar, dóttur Bjartmars. 
jarls; þau fóru til Íslands ok kvámu í Arnar- 
fjörð vetri síðar enn Örn. Án var enn fyrsta. 
vetr í Dufansdal; þar þótti Grelöðu illa ilmat 
ór jörðu. Örn spurði til Hámundar heljarskinns, 

frænda síns, norðr í Eyjafirði, ok fýstist hann 
þangats því seldi hann Áni rauðfeld lönd öll 
milli Langaness ok Stapa; Án gerði bú á Eyri; 
þar þótti Grelöðu hunangsilmr ór grasi. Dufan 
var leysingi Ánar; hann bjó eftir í Dufansdal. 
Bjartmarr var son Ánar, faðir Végesta tveggja 
ok Helga, föður Þuríðr arnkötlu, er átti Her- 
gils; þeira dóttir var Þuríður arnkatla, er átti 
Helgi Eyþjófsson. Þórhildr var dóttir Bjartmars, 
ær átti Vésteinn Végeirsson; Vésteinn ok Uðr 
váru börn þeira. Hjallkárr var leysingi Ánar; 
hans son var Björn, þræll Bjartmars; hann gaf 
Birni frelsi; þá græddi hann fé, enn Végestr 
vandaði um, ok lagði hann spjóti gegnum, enn 
Björn laust hann með grefi til bana. 

Geirþjófr Valþjófsson nam land í Arnarfirði: 
Forsfjörð, Reykjarfjörð, Trostansfjörð, Geirþjófs- 
fjörð, ok bjó í Geirþjófsfirði; hann átti Valgerði 
dóttur Úlfs ens skjálga. Þeira son var Högni; 
hann átti Uði, dóttur Ólafs jafnakolls ok Þóru 
Gunnsteinsdóttur. Atli var son þeira; hann átti 
Þuríði Þorleifsdóttur, Eyvindarsonar knés ok 
Þuríðar rymgyltu. Þorleifr átti Gró, dóttur Þór- 
ólfs brækis. Höskuldr var son Atla, faðir Atla, 
föður Bárðar ens svarta, föður Sveinbjarnar, 
föður Rafns, föður Steinunnar, móður herra 
Rafns. A | 

24. Eiríkr hét maðr, er nam Keldudal fyrir 
sunnan Dýrafjörð ok Sléttanes til Stapa, ok til 

Háls ens ytra í Dýrafirði; hann var faðir Þor- 
kels, fóður Þórðar, föður Þorkels, föður Stein- 
ólfs, föður Þórðar, föður Þorleifar, móður Þor- 
gerðar, móður Þóru, móður Guðmundar gríss, 
er átti Solveigu, dóttur Jóns Loftssonar Þeira 
börn váru Magnús góði, ok Þorlákr, faðir 
Árna byskups, ok Þóra, móðir Gizurar jarls. 
Þorleif var móðir Línu, móður Ceecilíu, móður 
Birðar ok Þorgerðar, er átti Björn enn enski; 
þeira börn váru þau Arnis ábóti ok Þóra, er átti 
Ámundi Þorgeirsson. 

Vésteinn son Végeirs, bróðir Vébjarnar Sygna- 
kappa, nam land milli Hálsa í Dýrafirði ok bjó 
í Haukadal; hann átti Þórhildi Bjartmarsdóttur; 
þeira börn Vésteinn ok Uðr. Þorbjörn súrr 
kom út at albygðu landi; honum gaf Vésteinn 
hálfan Haukadal; hans synir váru þeir Gísli 
ok Þorkell ok Ari, enn dóttir Þórdís, er Þor- 
grimr átti; þeira son Snorri goði. Síðan átti 
Þórdísi Börkr enn digri; þeira dóttir Þuríðr, er 
átti Þorbjörn digri, enn síðar Þóroddr skattkaup- 
andi; þeira son var Kjartan at Fróðá. 

Dýri hét maðr ágætr; hann fór af Sunnmæri 
til Íslands at ráði Rögnvalds jarls, enn Íyrir 
ofríki Haralds konungs hárfagra. Dýri nam 
Dýrafjörð ok bjó at Hálsum; hans son var Hrafn 
á Ketilseyri, faðir Þuríðar, er átti Vésteinn 
Vésteinsson; þeira synir Bergr ok Helgi. 


Þórðr hét maðr, Víkingsson, eðr son Haralds 
8 

honungs hárfagra; hann fór til Íslands, ok nam 
land milli Þúfu á Hjallanesi ok Jarðfallsgils; 
hann bjó í Alviðru; Þórðr átti Þórhildi, dóttur 
Eyvindar austmanns, systur Helga ens magra. 
Þorkell Alviðrukappi enn auðgi var son þeira; 
hann átt ....... Þórðr hét son þeira; ann- 
ar Eyjólfr, faðir Gísla, er átti Hallgerði Ver- 
mundar dóttur ens mjóva; þeira son var Brandr 
faðir Guðmundar prests í Hjarðarholti, enn dóttir 
Þóra, er átti Brandr Þórhallsson; þeira dóttir 
Steinvör, móðir Rannveigar, móður Sæhildar, er 
Gizurr átti. Helgi hét annarr son Eyjólfs; hans 
börn váru þau Óláfr ok Guðleif, er F jarska-Fiðr 
átti. Þorvaldr hvíti hét annarr son Þórðar Vík- 
ingssonar; hann átti Þóru dóttur Nesja-Knjúks; 
þeira son var Mýra-Knjúkr, faðir. Þorgauts föð- 
ur Steinólfs, er átti Herdísi Tindsdóttur; þeira 
börn váru þau Þorkell á Mýrum ok Halla, er 
átti Þórðr Oddleifsson.  Annarr son Þorvalds. 
hvíta var Þórðr örvöndr, er átti Ásdísi Þor- 
grímdóttur, Harðrefssonar. Móðir Ásdísar var 
Rannveig, dóttir Grjótgarðs Hlaðajarls. Ásdís: 
var móðir Úlfs stallara, enn systir Ljóts ens. 
spaka, ok Halldísar, er Þorbjörn Þjóðrekssorr 
átti. Dóttir þeira Þórðar örvandar var Odd- 
katla, er átti Sturla Þjóðreksson; þeira son Þórðr, 
er átti Hallberu, dóttur Snorra goða; þeira dótt- 
ir Þuríðr, er átti Hafliði Másson. Snorn var 
son Þórðar Sturlusonar, er átti Oddbjörgu dótt- 

ur Gríms Loðmundarsonar; þeira börn váru þau 
Flugu-Grímr ok Hallbera, er Mág-Snorri átti. 
Dætr Sturlu váru sex; ein var Ásný, er Snorn 
Jörundarson átti; þeira dóttir Þórdís, móðir 
Höskulds læknis, föður Margretar, móður Þor- 
finns ábóta. Son þeira Snorra ok Ásnýjar var 
Gils, faðir Þórðar, föður Sturlu í Hvammi. 

28. Ingjaldr Brunason nam Ingjaldssand milli 
Hjallaness ok Ófæru; hann var faðir Harðrefs, 
föður Þorgríms, Íðður þeira Ljóts ens spaka, 
sem áðr var ritat. 

Ljótr enn spaki bjó á Ingjaldssandi, son Þor- 
gríms Harðrefssonar, enn móðir hans var Rann- 
veig, dóttir Grjótgarðs jarls. Þorgrímr gagðrr 
var son Ljóts. Halldísi, systur Ljóts, átti Þor- 
björn Þjóðreksson, enn Ásdísi, aðra systur Ljóts, 
nam Óspakr Ósvifrsson; um þá sök sótti Ljótr 
Óspak til sektar. Úlfr hét son þeira; þann fæddi 
Ljótr.  Grímr kögr bjó á Brekku, hans synir 
váru þeir Sigurðr ok Þorkell, litlir menn ok 
smáir. Þórarinn hét fóstrson Ljóts. Ljótr kaup- 
ir slátr at Grími til xx hundraða, ok galt læk, 
er fell meðal landa þeira; sá hét Ósómi. Grímr 
veitti hann á eng sína ok gróf land Ljóts, 
enn hann gaf sök á þvi, ok var fátt með þeim. 
Ljótr tók við austmanni í Vaðli; sá lagði hug 
á Ásdísi. Gestr Oddleifsson sótti haustboð til 
Ljóts; þá kom þar Egill Völu-Steinsson, ok bað 
Gestr, at hann legði ráð til at föður hans bætt- 

gs 

ist helstríð, er hann bar um Ögmund son sinn. 
Gestr orti upphaf Ögmundar.Áráp . -Ljótr spurði 
Gest, hvat manna Þorgrimr 2 ar verða. 
Gestr kvað Þórarin fóstra hans frægra mundu 
verða, ok bað Þórarin við sjá, at eigi vefðist 
hár þat um höfut honum, er lá á tungu hans. 
Óvirðing þótti Ljóti þetta, ok spurði um morg- 
ininn, hvat fyrir Þorgrími lægi.  Gestr kvað 
ÚIlf systurson hans mundu frægra verða. Þá 
varð Ljótr reiðr, ok reið þó á leið með Gesti, 
ok spurði: „Hvað man mér at bana verða?“ 
Gestr kvezt eigi sjá örlög hans, enn bað hann 
vera vel við nábúa sína. Ljótr spurði: „Munu 
jarðlýsnar, synir Gríms kögrs, verða mér at 


bana?“  „Sárt bítr soltin lús“, kvað Gestr. 


„Hvar man þat verða?“ kvað Ljótr. „Heðra 
nær,“ kvað Gestr. Austmaðr reiddi Gest á heiði 
upp, ok studdi Gest á baki, er hestr rasaði und- 
ir honum. Þá mælti Gestr: „Happ sótti þik 
nú, enn brátt mun annat; gættu at þér verði 
þat eigi at óhappi“. Austmaðrinn fann graf- 
silfr, er hann fór heim, ok tók tuttugu penn- 
inga, ok ætlaði at hann mundi feta til síðar; 
enn er hann leitaði, fann hann eigi; enn Ljótr 
fekk tekit hann, er hann var at grefti, ok 
gerði af honum þrjú hundruð fyrir hvern penn- 
ing. Þat haust var veginn Þorbjörn Þjóðreksson. 
Um vánt sat Ljótr at þrælum sínum á hæð 
einni; hann var í kápu, ok var höttrinn lerk- 

aðr um hálsinn, ok ein ermr á. Þeir Kögrssynir 
hljópu á hæðina, ok hjoggu til hans báðir senn; 
eftir þat snaraði Þorkell höttinn at höfði hon- 
um. Ljótr bað þá láta gótt í búsifjum sínum, 
ok hröpuðu þeir af hæðinni á götu þá, er Gestr 
hafði riðit; þar dó Ljótr. Þeir Grímssynir fóru 
til Hávarðs halta. Eyjólfr grái veitti þeim öll- 
um, ok Steingrímr son hans. 

29. Önundr Víkingsson, bróðir Þórðar í Al- 
viðru, nam Önundarfjörð ok bjó á Eyri. 

Hallvarðr súgandi var í orrustu mót Haraldi 
konungi í Hafrsfirði; hann fór af þeim ófriði til 
Íslands, ok nam Súgandafjörð ok Skálavík til 
Stiga ok bjó þar. 

Þuríðr sundafyllir ok Völu-Steinn, son henn- 
ar, fóru af Hálogalandi til Íslands, ok námu 
Bolungarvík, ok bjoggu í Vatnsnesi; hon var 
því kölluð sundafyllir, at hon seiddi til þess-í 
hallæn á Hálogalandi, at hvert sund var fult 
af fiskum; hon setti ok Kviarmið á Ísafjarðar- 
djúpi, ok tók til á kollótta af hverjum bónda í 
Ísafirði. Synir Völu-Steins váru þeir Ögmundr 
ok Egill. | 

Helgi hét son Hrólfs ór Gnúpufellli; hann var 
getinn austr, ok upplenzkr at móðurætt. Helgi 
fór til Íslands at vilja frænda sinna; hann kom 
í Eyjafjörð ok var þá albygt; eftir þat vildi 
hann útan ok varð aftrreka í Súgandafjörð; 
hann var um vetrinn með Hallvarði, enn um 

várit fór hann at leita sér bústaðar; hann fann 
fjörð einn, ok hitti þar skutil í flæðarmáli; þat 
kallaði hann Skutilsfjörð; þar bygði hann s síðan. 
Hans son var Þorsteinn ógæfa; hann fór útan 
ok vá hirðmann Hákonar jarls Grjótgarðssonar, 
enn Eyvindr ráðgjafi jarlsins sendi Þorstein til 
handa Vébirni Sygnatrausta; hann tók við hon- 
um, enn Védís systir hans latti þess. Fyrir þat 
seldi Vébjörn eigur sínar ok fór til Íslands, er 
hann treystist eigi at halda manninn. 

Þórólfr brækir nam sunnan Skutilsfjörð ok 
Skálavík ok bjó þar. 

Eyvindr kné fór af Ögðum til Íslands ok Þur- 
íðr rymgylta, kona hans; þau námu Álftafjörð 
ok Seyðisfjörð, ok bjoggu þar.  Þeira son var 
Þorleifr, er fyrr var getit, ok Valbrandr, faðir 
Halldórs ok Gunnnars ok Bjargeyjar, er átti 
Hávarðr halti; þeira son var Óláfr. 

Geirr hét maðr ágætr í Sogni; hann var kall- 
aðr Végeirr, því at hann var blótmaðr mikill; 
hann átti mörg börn. Vébjörn Sygnakappi var 
elztr sona hans, ok Vésteinn, Véþormr, Vémundr, 
Végestr, ok Véþorn, enn Védis dóttir. Eftir and- 
lát Végeirs varð Vébjörn ósáttr við Hákon 
jarl, sem fyrr var getit; því fóru þau systkin til 
Íslands. Þau höfðu útivist harða ok langa; þau 
tóku um haustit Hlöðuvík fyri vestan Horn; þá 
fekk Vébjörn at blóti miklu; hann kvað Hákon 
þann dag blóta þeim til óþurftar. Enn er hann 


ni 

var at blótinu, eggjuðu bræðr hans hann til braut- 


farar, ok gáði hann eigi blótsins, ok létu þeir 
út; þeir brutu þann dag skip sitt undir hömr- 


um miklum í illviðn; þar komust þeir nauðu- 
lega upp, ok gekk Vébjörn fyrir; þat er nú 
kölluð Sygnakleif. Enn um vetrinn tók við 
þeim öllum Atli í Fljóti, þræll Geirmundar helj- 
arskinns /ok bað þau engu launa vistina ; sagði 
Geirmund eigi vanta mat. Enn er Atli fann 
Geirmund, spurði Geirmundr, hví hann var 
svá djarfr at taka slíka menn upp á kost hans. 
Atli svaraði: „Því at þat man uppi meðan 
Ísland er bygt, hversu mvkils hátlar sá maðr 
mundi vera, al einn þræll þorði al gera slíkt 
utan hans orlof.“ Geirmundr svarar: „Fyr- 
ir þetta þitt tillæki skaltu þiggja frelsi ok bú 
þetta, er þú hefir varðveitt; ok varð Atl| 
síðan mikilmenni. Vébjörn nam um várit eftir 
land milli Skötufjarðar ok Hestfjarðar, svá vitt 
sem 'hann gengi um á dag, ok því meirr, sem 
hann kallaði Folafót. Vébjörn var vigamaðr 
mikill, ok er saga mikil frá honum. Hann gaf Vé- 
dísi Grímólfi í Unaðsdal; þeir urðu missáttir, ok 
vá Vébjörn hann hjá Grímólfsvötnum; fyrir þat 
var Vébjörn veginn á fjórðungsþingi á Þórsnesi 
ok þrír menn aðrir. 

Gunnsteinn ok Halldórr hétu synir Gunnbjarn- 
ar, Úlfs sonar kráku, er Gunnbjarnarsker eru við 
kend; þeir námu Skötufjörð, ok Laugardal ok 

' Ögrvík til Mjóvafjarðar. Bersi var son Halldórs, 
faðir Þormóðar Kolbrúnarskálds. Þar í Laugar- 
dal bjó síðan Þorbjörn Þjóðreksson, er vá Óláf, 
-son Hávarðar halta ok Bjargeyjar Valbrands- 


dóttur; þar. erðist saga Ísfirðinga ok vig 


Þorbjarnar. 

"30. Snæbjörn, son Eyvindar austmanns, bróð- 
ir Helga magra, nam land milli Mjóvafjarðar ok 
Langadalsár, ok bjó í Vatnsfirði; hans son var 
Hólmsteinn faðir Snæbjarnar galta; móðir Snæ- 
bjarnar var Kjalvör, ok váru þeir Tungu-Oddr 
systrasynir. Snæbjörn var fóstraðr í Þingnesi 
með Þóroddi, enn stundum var hann með 
Iungu-Oddi eðr móður sinni. Hallbjörn, son 
Odds frá Kiðjabergi Hallkelssonar, bróður Ketil- 
bjarnar ens gamla, fekk Hallgerðar dóttur Tungu- 
Odds; þau váru með Oddi enn fyrsta vetr; þar var 
Snæbjðrn galti. Óástúðigt var með þeim hjónum. 
Hallbjörn bjó för sína um várit at fardögum; 
enn er hann var at búnaði, fór Oddr frá húsi 
til laugar í Reykjaholt; þar váru sauðahús hans; 
vildi hann eigi verða við er Hallbjörn færi, því 
at hann grunaði, hvort Hallgerðr mundi fara 
vilja með honum. Oddr hafði jafnan bætt um 
með þeim. Þá er Hallbjörn hafði lagt á hesta 
á palli ok kembdi sér; hárit fell um alla hana 
ok niðr á gólfit; hon hefir kvenna , bezt verit 
hærð á Íslandi með Hallgerði snúinbrók. Hall- 

björn bað hana upp standa ok fara; hon sat ok 
þagði; þá tók 'hann til hennar ok lyftist hon 
ekki; þrisvar fór svá; Hallbörn nam staðar 
fyrir henni ok kvað: 


Ólkarma lætr erma 

eik, firrumk þat, leika, 

Lofn fyr lesnis stafni 

linbundin mik sinum. 

Bíða man ek of brúði 

(böl gorir mik fölvan; 

snertumk harmr í hjarta 

hrót) aldrigi bótir. 
Eftir þat snaraði hann hárit um hönd sér, ok 
vildi kippa henni af pallinum, enn hon sat ok 
veikst ekki. Eftir þat brá hann sverði ok hjó: 

eir váru þrír saman, ok höfðu tvau klyfja- 

hross. Fátt var manna heima, ok var þegar 
sent at segja Oddi. Snæbjörn var á Kjalvarar- 
stöðum, ok sendi Oddr honum mann; bað hann 
sjá fyrir reiðinni, enn hvergi kvezt hann fara 
mundu. Snæbjörn reið eftir þeim með, tólfta 
mann, ok er þeir Hallbjörn sá eftirreiðina, báðu 
förunautar hans hann undan ríða, enn hann 
vildi þat eigi. Þeir Snæbjörn kvámu eftir þeim 
við hæðir þær, er nú heita Hallbjarnarvörður ; 
þeir Hallbjörn fóru á hæðina ok vörðust þaðan; 
þar fellu þrir menn af Snæbirni ok báðir föru- 
nautar Hallbjarnar; Snæbjörn hjó þá fót (af 
Hallbirni í ristarlið; þá hnekti hann á ena syðra 

hæðina ok vá þar tvá menn af Snæðbirni, ok 
þar fell Hallbjörn; því eru þrjár vörður á þeiri 
hæðinni enn fimm á hinni; síðan fór Snæbjörn 
aftr. Snæbjörn átti skip í Grímsárósi; þat 
kaupir hálft Hrólfr enn rauðsenzki; þeir váru 
tólf hvárir, Með Snæbirni váru þeir Þorkell 
ok Sumarliði, synir Þorgeirs rauðs, Einarsson- 
ar Stafhyltings. Snæbjörn tók við Þóroddi ór 
Þingnesi, fóstra sínum, ok konu hans, enn 
Hrólfr tók við Styrbirni, er þetta kvað eftir 
draum sinn: 

Bana sé ek okkarn 

beggja, tveggja, 

alt ömurlegt 

útnorðr í haf, - 

frost ok kulda 

feikn hvers konar; 

veit ek af sliku 

Snæbjörn veginn. 
Þeir fóru at leita Gunnbjarnarskerja ok fundu 
land; eigi vildi Snæbjörn kanna láta um nótt. 
Styrbjörn fór af skipi ok fann fésjóð í kumli 
ok leyndi; Snæbjörn laust hann með öxi; þá fell 
sjóðrinn niðr. Þeir gerðu skála ok lagði hann 
í fönn. Þorkell, son Rauðs, fann at vatn var 
á forki, er stóð úti í skálaglugg; þat var um 
gói; þá grófu þeir sik út. Snæbjörn gerði at 
skipi, enn þau Þóroddr váru at skála af hans 


hendi, enn þeir Styrbjörn af Hrólfs hendi; aðr- 
ir fóru at veiðum. Slyrbjörn vá Þórodd, enn 


IR ft ..L———2-——....2—2—2————2222A22—2—. 2...“ 


LANDNÁMAB ÓK. 115 


Hrólfr ok þeir báðir Snæbjörn. Rauðssynir sóru 
eiða ok allir aðrir til lífs sér. Þeir. tóku Há- 
logaland ok fóru þaðan til Íslands í Vaðil. Þor- 
kell trefill gat sem farit hafði fyrir Rauðsson- 
um. Hrólfr gerði virki á Strandarheiði. Trefill 
sendi Sveinung til höfuðs honum; fór hann fyrst 
á Mýn til Hermundar, þá tl Óláfs at Dröng- 
um, þá til Gests í Haga; hann sendi hann til 
Hrólfs vinar síns. Sveinungr vá Hrólf ok 
Styrbjörn; þá fór hann í Haga. Geslr skifti 
við hann sverði ok öxi, ok fekk honum hesta 
tvá hnökkótta, ok lét mann ríða um Vaðil alt 
á Kollafjörð, ok lét Þorbjörn enn sterka heimta 
hestana. Þorbjörn vá hann í Sveinungseyri, 
því at sverðit brotnaði undir hjöltunum. Því 
hældist Trefill við Gest, þá er saman var jafn- 
at vili þeira, at hann hefði því komit á Gest, 
at hann sendi sjálfr mann til höfuðs vin sín- 
um. 
31. Óláfr jafnakollr nam land frá Langadalsá 
til Sandeyrarár ok bjó í Unaðsdal; hann átti 
Þóru Gunnsteinsdóttur; þeira son var Grímólfr, 
ær átti Védís, systur Vébjarnar. 

Þórólfr fasthaldi hét maðr ágætr í Sogni; 
hann var ósáttr við Hákon jarl Grótgarðsson 
ok fór til Íslands með ráði Haralds konungs; 
hann nam land frá Sandeyrará til Gýgjarspors- 
ár í Hrafnsfirði; hann bjó at Snæfjöllum. Hans 
son var Ófeigr, er átti Otkötlu. 

Örlygr, son Böðvars Vigsterkssonar, fór til Ís- 
lands fyrir ofríki Haralds konungs hárfagra; 
hann var enn fyrsta vetr með Geirmundi hel- 
jarskinn, enn um várnt gaf Geirmundr honunn 
bú í Aðalvík, ok lönd þau, sem þar lágu til. 
Örlygr átti Signýju, dóttur Óblauðs, systur Högna 
ens hvíta; þeira son var Ketill gufa, er átta 
Ýri Geirmundardóttur. 

Nú taka til landnám Geirmundar, sem fyrr 
er ritað, alt til Straumness fyrir austan Horn. 

Örlygr eignaðist Sléttu ok Jökulsfjörðu. 

Hella-Björn, son Herfinns ok Höllu, var vík- 
ingr mikill; hann var jafnan óvin Haralds kon- 
ungs; hann fór til Íslands, ok kom í Bjarnar- 
fjörð með alskjölduðu skipi; síðan var hann 
Skjalda-Björn kallaðr; hann nam land frá Straum- 
nesi tl Dranga; hann bjó í Skjalda-Bjarnarvík, 
enn átti annat bú á Bjarnarnesi; þar sér mikl- 
ur skálatóftir hans. Son hans var Þorbjörn, 
faðir Arngerðar, er átti Þjóðrekr Sléttu-Bjarnar- 
son; þeira synir Þorbjörn ok Sturla ok Þjóð- 
rekr. 

Geirólfr hét maðr, er braut skip sitt við Geir- 
ólfsgnúp; hann bjó þar síðan undir gnúpinum 
at ráði Bjarnar. 

Þorvaldr Ásvaldsson, Úlfssonar, Öxna-Þóris-- 
sonar, nam Drangaland ok Drangavík til Engi- 
ness, ok bjó at Dröngum alla ævi; hans son 

var Eiríkr rauði, er bygði Grænland, sem fyrr 
segir. 

Herroðr hvitaský var göfigr maðr; hann 
var drepinn af ráðum Haralds konungs, enn 

synir hans þrír fóru til Íslands ok námu land á 
Ströndum: Eyvindr Eyvindarfjörð, Ófeigr Ó- 
feigsfjörð, Ingólfr Ingólfsfjörð; þeir bjoggu þar 
síðan. 

Eiríkr snara hét maðr, er land nam frá Ing- 
ólfsfirði til Veiðilausu, ok bjó í Trékyllisvík; 
hann átti Álofu, dóttur Ingólfs ór „Ingólfsfirði; 
þeira son var Flosi, er bjó í Vík, þá er aust- 
menn brutu þar skip sitt ok gerðu ór hrænum 
skip þat, er þeir kölluðu Trékylli; á því fór 
Flosi útan, ok varð aftrreka í Öxarfjörð; þaðan 
af gerðist saga Böðmóðs gerpis ok Grimólts. 

32. Ónuundr tréfótr (var) son Ófeigs burluðót- 
ar, Ívarssonar beytils; Önundr var á móti Har- 
ældi konungi í Hafrsfirði ok lét þar fót sinn; eftir 
þat fór hann til Íslands ok nam land frá Kleif- 
um til Ófæru: Kaldbaksvík, Kolbeinsvík, Byrgis- 
vík, ok bjó í Kaldbak til elli; hann var bróðir 
Guðbjargar, móður Guðbrands kúlu, föður Ástu, 
móður Óláfs konungs. Önundr átti fjóra sonu: 
einn hét Grettir, annarr Þorgeirr flöskubak, þriði 
Asgeirr æðikollr, faðir Kálfs ok Hrefnu er Kjartan 
átt, ok Þuríðar, er Þorkell kuggi átti, enn síðarr 
Steinþórr Ólafsson; enn fjórði var Þorgrímr hæru- 


kollr, faðir Ásmun rettis ens sterka. 
id 

Björn hét maðr, er nam Bjarnarfjörð; hann 
átti Ljúfu; þeira son var Svanr, er bjó á Svanhóli. 
Steingrímr nam Steingrímsfjörð allan ok bjó í 
Trollatungu; hans son var Þórir, faðir Halldórs, 
föður Þorvalds örgoða, föður Bitru-Odda, föður 
Steindórs, föður Odds, föður Há-Snorra, föður 
Odds munks ok Þórólfs ok Þórarins rosta. 
Kolli hét maðr er nam Kollafjörð ok Skrið- 
nesenni, ok bjó undir Felli meðan hann lifði. 
Þorbjörn bitra hét maðr; hann var víkingr 
ok illmenni; hann fór til Íslands með skuldalið 
sitt; hann nam fjörð þann, er nú heitir Bitra, 
ok bjó þar. Nokkuru síðar braut Guðlaugr, bróð- 
ir Gils skeiðarnefs, skip sítt þar út við höfða 
þann, er nú heitir Guðlaugshöfði. Guðlaugr 
komst á land, ok kona hans ok dóttir, enn aðr- 
ir menn týndust; þá kom til Þorbjörn bitra ok 
myrði þau bæði, enn tók meyna ok fæddi upp- 
Enn er þessa varð varr Gils skeiðarnef, fór 
hann til ok hefndi bróður síns; hann drap Þor- 
björn bitru ok enn fleiri menn. Við Guðlaug 
er kend Guðlaugsvík. | 
*Bálki hét maðr Blæingsson, Sótasonar af Sóta- 
að ne hann var á móti Haraldi konungi í Hafrs- 
eð firði; eftir þat fór hann til Íslands ok nam 
Hrútafjörð allan; hann bjó á Bálkastöðum hvár- 
umfveggjum, enn síðast í Bæ, ok dó þar. Hans 
son var Bersi goðlauss, er fyrst bjó á Bersa- 
stöðum í Hrútafirði, enn síðan nam hann Langa- 

vatnsdal ok átti þar annat bú, áðr hann fekk 
Þórdísar, dóttur Þórhadds ór Hitárdal, ok tók 
með Hólmsland; þeira son var ÁArngeirr, faðir 
Bjarnar Hitdælakappa.  Geirbjörg var dóttir 
Bálka, móðir Véleifs ens gamla. 

Arndís en auðga, dóttir Steinólfs ens lága, 
nam síðan land í Hrútafirði út frá Borðeyri; 
hon bjó í Bæ; hennar son var Þórðr, er bjó 
fyrr í Múla í Saurbæ. 

38. Þröstr ok Grenjuðr, synir Hermundar 
hokins, námu land í Hrútafirði inn frá Borðeyri 
ok bjoggu at Melum. Frá Grenjaði var kom- 
inn Hesta-Gellir prestr, enn Ormr frá Þresti. 
Son Þrastar var ok Þorkell á Kerseyri, faðir 
Guðrúnar, er átti Þorbjörn þyna, son Hrómund-. 
ar halta; þeir bjoggu at Fagrabrekku; Þorleifr“ 
Hrómundarfóstri var son þeira. Hásteinn hét. 
enn son Hrómundar; þeir váru allir um eitt: 
ráð. Þórir hét son Þorkels Þrastarsonar; hann 
bjó at Melum; Helga hét dóttir hans. Í þanm 
tíma kom Sleitu-Helgi út á Borðeyri ok Jör- 
undr bróðir hans; þeir váru víkingar tólf frjáls- 
ir ok sveinar umfram; þeir fóru allir til Mela; 
þá fekk Helgi Helgu Þórisdóttur. Þeim Hró- 
mundi hurfu stóðhross; þat kendu þeir Helga,. 
ok stefndi Miðfjarðar-Skeggi þeim um stuld til 
alþingis, enn þeir Hrómundr skyldu gæta her- 
aðs, ok höfðu virki gott á Brekku. Austmenn 
bjoggu skip sitt. Einn morgin kom hrafn á. 


C , 
Árað, 

Íjóra á Brekku ok gall hátt; þá kvað Hró- 
anundr: 

Út heyrik svan sveita 

sára þorns es mornar 

(bráð vekr borginmóða) 

bláfjallaðan gjalla. 

Svá gól fyrr, þás feigir 

fólknárungar váru, 

Gunnar haukr, es gaakar 

Gauts bragða spá sagðu. 
Þorbjörn kvað; 

Hlakkar hagli stokkinn 

hræs es kemr at sævi 

(móðr krefr morgunbráðar) 

már valkastar báru. 

Svá gól endr þás unda 

eiðs af fornum meiði 

hræva gaukr, es haukar 
hildinga mjöð vildu. 
Í þenna tíma komu austmenn í virkit, því at 
verkmenn höfðu eigi aftr látit. Þeir bræðr 
gengu út, enn konur sögðu Hrómund of gaml- 
an enn Þorleif of ungan at ganga út; hann var 


fimtán vetra. Þá kvað Hrómundr: 
Vas-ut mér í dag dauði, 
draugr flatvallar bauga, 
búumk við Ilmar jálmi, 
áðr né gær of ráðinn. 
' Rækik lítt þót leiki 

litvöndr Heðins fitjar 

(oss vas áðr of markaðr 
aldr) við rauða skjaldu. 


Austmenn fellu sex í virkinu, enn aðrir sex 

stukku brutt. Þá er Þorbjörn vildi lúka aftr 
virkinu, var hann skotinn í gegnum með at-- 
geiri; Þorbjörn tók atgeirinn ór sárinu ok setti 
milli herða Jörundi, svá at út kom í brjóstit. 

Helgi kastaði honum á bak sér ok rann svá. 

Fallinn var Hrómundr, enn Þorleifr sárr til ó- 
lifis. Hásteinn rann eftir þeim, þar til er Helgi 
kastaði af sér Jörundi dauðum; þá hvarf hann 
aftr. Konur spurðu tíðinda; Hásteinn kvað: 


Hér hafa sex, þeirs sæfast 
sútlaust bana úti 
svipnjörðungar sverða 
sárteiní á brústeinum. 
Hygg, at hálfir liggi 
heftendr laga eftir; 
eggskeindar lét ek undir 
óbíðingum svíða. 


Konur spurðu, hvé margir þeir væri. Hásteinn 


kvað: 
Bark-at ek fúr með fleiri 
fetla stígs at vígi 
fyrir várum þar fjórir 
frændr ofstopa vændir; 
enn tólf af glað Gylfa 
gunnþings hvatir runnar 
kvöld ruðu vápn, þeirs vildu 
várs fundar til skunda. | 
Konur spurðu, hvé margir væri fallnir af vík- 
mgum; Hásteinn kvað: 
Sjav hafa sækitivar 
Svölnis garðs til jarðar 
(blóð fell varmt #l vallar 

valdögg) nösum höggvil. 
Mun-at fúrviðir fleiri 
Fjölnis þings, enn hingat 
út um Ekkils brautir 
lálks mærar skæ færa. 


Hér megu hælibörvar 
hljóms daltangar skjóma 
dýrs, hvat drýgðu fjórir 
dagverks séa merki; 
enn ek hyrbrigðir hugða 
(hrafn sleit af ná beitu) 
Gunnar ræfrs, at gæfim 
griðbítum frið lítinn. 


Unnum auðimönnum 

(á ek þunnan hjör) Gunnar 
(drýgðum vér at vígi 

verk) dreyrunga serki 
Höfðu herði-lofðar 

hildar borðs und skildi 
(þvarr hangvölum hengi 
hungr), valfasta tungur. 


Harðr vas gnýr, þás görðum 
grjótvarps lotu snarpa, 

gengu sverðs at songvi 

sundr grá klæði Þundar, 

áðr á hæl til hvílðar 

(hlutu þeir bana fleiri, 

hjaldrs kom hríð á skjöldum), 
hækings viðir æki. 


Heyri svan, þars sára 

sigrstalls viðir falla, 
(benskári drekkr báru 
blóðfalls) of ná gjalla. 

Þur fekk örn (enn erni 

eru greipar hræjum sveipðar) 
sylg, er Sleitu-Helgi 
segðauðigr felt rauðu. 


Báru upp af ára 

allþakklegum blakki 

ýtar oss at móti 

álmþin s sáma hjálma; 

enn á braut fil beitis 

beiðendr goðum leiðir . 
hliða, herðimeiðar, 

hauðrmens skarar rauðar. - 


Þeir Helgi létu út enn sama dag, ok týndust 
allir á Helgaskeri fyrir Skriðnesenni. Þorleifr 
varð græddr ok bjó at Brekku. Hásteinn fór 
útan ok fell á Orminum langa. 

Nú eru rituð landnám flest í Vestfirðingafjórð- 
ungi, eftir því sem fróðir menn hafa sagt; má 
þat nú heyra, at þann fjórðung hefir margt 
stórmenni bygt, ok frá þeim eru margar göfig- 
ar ættir komnar, sem nú mátti heyra. - 

Þessir landnámsmenn Or Eiga í Tesli- 
firðinga fjórðungi: Hrosskell, Skalla-Grímr, Sel- 
þórir, Björn enn austræni, Þórólfr Mostrarskegg, 
Uðr djúpauðga, Geirmundr heljarskinn, Ulfr 
skjálgi, Þórðr Víkingsson, þótt langfeðri hald- 


ist stærra í sumum ættum. Enn þá er bændr 
g* 

váru taldir á Íslandi, þá váru DCCCC bónda í 
þessum fjórðungi. 


Ill. 


Nú hefr upp landnám í Norðlendinga fjórðungi, 
er fjölbygðastr hefir verit af öllu Íslandi, ok stærst- 
ar sögur hafa gerzt bæði at fornu ok nýju, 
sem enn mun ritat verða ok raun berr á. 


1. Eysteinn meinfretr, son Alfs ór Ostu. 
nam Hrútafjarðarströnd ena eystri, næst eftir 
Bálka, ok bjó þar nokkura vetr, áðr hann fekk 
Þórhildar, dóttur Þorsteins rauðs; þá réðst hann 
norðan í Dali ok bjó þar; þeira synir váru 
þeir Álfr í Dölum, Þórðr ok Þórólfr refr, ok 
Hrappr. 

Þóroddr hét maðr, er land nam í Hrútafirði 
ok bjó á Þóroddsstöðum. Hans son var Arnórr 
hýnefr, er átti Gerði, dóttir Böðvars ór Böð- 
varshólum; þeira synir váru þeir Þorbjörn, er 
Grettir vá, ok Þóroddr drápustúfr, faðir Val- 
gerðar, er átti Skeggi skammhöndungr Gamla- 
son, Þórðarsonar, Eyjólfssonar, Eyjarssonar, 
Þórólfssonar fasthalda frá Snæfjöllum. Son 
Skeggja skammhöndungs var Gamli, faðir Ás- 
dísar, móður Odds munds. 

Skútaðar-Skeggi hét maðr ágætr í Noregi; hans 
son var Björn, er kallaðr var Skinna-Björn, því 
at hann var Hólmgarðsfari; ok er honum leidd- 
ust kaupferðir, fór hann til Íslands ok nam 
Miðfjörð ok Línakradal; hans son var Miðfjarð- 
ar-Skeggi; hann var garpr mikill ok farmaðr; 
hann herjaði í Austrveg ok lá í Danmörk við 
Sjóland, er hann fór austan; þar gekk hann upp 
ok brauzt í haug Hrólfs kraka ok tók þar ór 
ok mikit fé annat, enn hann náði eigi Laufa. 
Skeggi bjó á Reykjum í Miðfirði ok átti Hall- 
beru Grímsdóttur; þeira börn váru þau Eiðr, 
er átti Hafþóru dóttur Þorbergs kornamúla ok 
Álofar elliðaskjaldar, systur Þorgeirs gollnis; þau 
áttu mörg börn. Annarr son Skeggja var Kollr, 
faðir Halldórs, föður þeira Þórdísar, er Skáld- 
Helgi átti, ok Þorkötlu. Dætr Skeggja váru 
þær Hróðný, er átti Þórðr gellir, ok Þorbjörg, 
er átti Asbjörn enn auðgi Harðarson; þeira dótt- 
ir var Ingibjörg, er átti Illugi enn svarti; þeira 
synir Gunnlaugr ormstunga. Hermundr ok Ketill. 
Son Eiðs einn hél Þórhallr, faðir Eiðs föður 
Þórhalls, föður Oddnýjar, móður Geirlaugar, 
móður Snælaugar, móður Markúss á Melum. 

Haraldr hringr hét maðr ættstórr; hann kom 
skipi sínu í Vestrhóp, ok sat enn fyrsta vetr 
þar nær sem hann hafði lent ok nú heita 
Hringsstaðir; hann nam Vatnsnes alt útan til 

Ambáttarár fyrir vestan, enn fyrir austan inn 
til Þverár, ok þar yfir um þvert til Bjargaóss, 
ok alt þeim megin bjarga út til sjóvar, ok bjó 
at Hólum. Son hans var Þorbrandr, faðir Ás- 
brands, föður Sölva ens prúða á Ægissíðu, ok 
Þorgeirs, er bjó at Hólum; hans dóttir var Ást- 
ríðr, er átti Arnmóðr Heðinsson; Heðinn var son 
þeira. Önnur dóttir Þorgeirs var Þorgerðr, er 
átti Þorgrímr, son Péturs frá Ósi. 

Sóti hét maðr, er nam Vestrhóp ok bjó und- 
ir Sótafell. 

Hunda-Steinarr hét jarl á Englandi; hann átti 
Álofu dóttur Ragnars loðbrókar; þeira börn váru 
þau: Björn, faðir Auðunar skökuls, ok Eiríkr, 
faðir Sigurðar bjóðaskalla, ok Ísgerðr, er átti 
Þórir jarl á Vermalandi. Auðun skökull fór tal 
Íslands ok nam Víðidal, ok bjó á Auðunarstöð- 
með honum kom út Þorgils gjallandi, félagi 
hans, faðir Þórarins goða. Auðun skökull var 
faðir Þóru mósháls, móður Úlfhildar, móður Astu, 
móður Óláfs s konungs ena helga. Son Auðunar, 
skökuls var Ásgeir at Ásgeirsa; hann átti Jór- 
unni, dóttur Ingimundar ens gamla; þeira börn 
váru þau Þorvaldr, faðir Döllu, móður Gizurar 
byskups, ok Auðun, faðir Ásgeirs, föður Auðunar, 
föður Egils, er átti Ulfeiði, dóttur Eyjólfs Gruð- 
mundarsonar, ok var þeira son Eyjólfr, er veg- 


inn var á alþingi, faðir Orms, kapalins Þor- 


láks byskups. Annar son Auðunar skökuls var 

Eysteinn faðir Þorsteins, föður Helga, föður 
Þórorms, föður Odds, föður Arnbjarnar, föður 


Sighvats prests. Dóttir Ásgeirs at Ásgeirsá var | 


Þorbjörg bekkjarbót. 

Ormr hét maðr, er nam Ormsdal ok bjó þar; 
hann var faðir Odds, föður Þórodds, föður Helga, 
föður Harra, föður Jóru, móður Þórdísar, móð- 
ur Tanna, föður Skafta. 

2. Ketill raumr hét hersir ágætr í Raums- 
dal í Noregi; hann var son Örms skeljamola, 
Hross-Bjarnarsonar, Raumssonar, Jötun-Bjarnar- 
sonar norðan ór Noregi; Ketill átti Mjöll, dótt- 
ur Ánar bogsveigis. Þorsteinn hét son þeira; 
hann vá á skóginum til Upplanda af áeggjun 
föður síns Jökul, son Ingimundar jarls af Gaut- 
landi; Jökull gaf honum lif; síðan fekk Þor- 
steinn Þórdísar systur hans. Þeira son var 
Ingimundr enn gamli; hann var fæddr í Hefni 
með Þóri, föður Gríms ok Hrómundar. Heiðr 
völva spáði þeim öllum at byggja átti því landi, 
er þá var ófundit vestr í haf; enn Ingimundr 
kveðst við því skyldu gera; völvan sagði hann 
þat eigi mundu mega, ok sagði þat til jartegna, 
at þá mundi horfinn hlutr ór pússi hans, ok 
mundi finnast, er hann græfi fyrir öndvegis- 
súlum sínum á landinu. Ingimundr var víkingr 
mikill, ok herjaði í vestrvíking jafnan. Sæ- 
mundr hét félagi hans, saðreyskr; þeir kvámu 
ór hernaði þann tíma er Haraldr konungr gekk 


Á 

þá Þóri haklang; Ingimundr vildi veita konungi, 
enn Sæmundr eigi, ok skildi þar félag þeira. 
Eftir orrostuna gilti konungr Ingimundi Vig- 
dísi, dóttur Þóris jarls þegjanda; þau Jörundr 
háls váru frillubörn hans. Ingimundr undi hvergi; 
því fýsti Haraldr konungr hann at leita forlaga 
sínna til Íslands. Ingimundr lézt þat eigi ætlat 


hafa, enn þó sendi hann þá Finna tvá í hamför- 
um til Íslands eftir hlut sínum; þat var Freyr ok 


gerr af silfri. innar kvámu aftr, ok höfðu 
fundit hlutinn ok náð eigi; vísuðu þeir Ingi- 
mundi tl í dal einum milli holta tveggja, ok 
sögðu Ingimundi alt landslag, hvé háttat var þar er 
hann skyldi byggja. Eftir þat byrjar Ingimundr 
för sína til Íslands, ok með honum Jörundr háls, 
mágr hans, ok Eyvindr sörkvir ok Ásmundr ok 
Hvati, vinir hans, ok þrælar hans: Friðmundr, 
Böðvarr, Þórir refskegg, Úlfkell. Þeir tóku fyrir 
sunnan land, ok váru allir um vetrinn á Hvann- 
eyri með Grími, fóstbróður Ingimundar; enn 
um várit fóru þeir norðr um heiðar. Þeir kvámu 
í fjörð þann er þeir fundu Tel brá þat köll- 
uða þeir Hrútafjörð; síðan fóru þeir norðr um 
heruð ok gáfu víða örnefni; hann var um vetr 
í Víðidal í Ingimundarholti; þeir sá þaðan fjöll 
snælaus í landsuðr, ok fóru þann veg um vánt; 
þar kendi Ingimundr lönd þau, er honum var 
til vísat. Þórdís, dóttir hans, var alin í Þórdis- 

arholti. Ingimundr nam Vatnsdal allan upp frá 
Helgavatni ok Urðarvatni fyrir austan; hann 

bjó at Hofi, tA er hann gróf Kr Á. 
fyrir öndvegissúlum sínum.  Þörsteinn var som /) 
þeira Vígdísar ok Jökull ok Þórir hafrsþjó ok ? 
Högni. Smiðr hét ambáttar son ok Inginundar, 

enn dætr Jórunn ok Þórdís. 

3. Jörundr nam út frá Urðarvatni til Mó- 
gilslækjar, ok bjó á Grund undir Jörundarfelli ; 
hans son var Már á Másstöðum. Hvati nam 
út frá Mógilslæk til Giljár, ok bjó á Hvatastöð- 
um. Ásmundr nam út frá Helgavatni um Þing- 
eyrasveit ok bjó undir Gnúpi. Friðmundr nam 
Forsæludal.  Eyvindr sörkvir nam Blöndudal; 
hans son var Hermundr ok Hrómundr enn halti. 
Ingimundr fann beru ok húná tvá hvíta á Húna- 
vatni; eftir þat fór hann útan ok gaf Haraldr 
konungi dýrin; ekki höfðu menn í Noregi áðr 
séð hvíta björnu. Þá gaf Haraldr konungr Ingi- 
mundi skip með viðarfarmi, ok silgdi hann tveim 
skipum fyrir norðan land fyrstr manna fyrir 
Skága, ok hélt upp í Húnavatn; þar er Stig- 
andahróf hjá Þingeyrum. Eftir þat var Hrafn 
austmaðr með Ingimundi; hann hafði sverð gótt ; 
þat bar hann í hof; því tók Ingimundr af honum: 
sverðit. Hallormr ok Þórormr bræðr kvámu út. 
ok váru með Iigimundi; þá fekk Hallormr Þór- 
dísar dóttur hans, ok fylgðu henni Kornsár 
lönd; þeira son var Þorgrímr Kornsárgoði. Þór- 

ormr bjó í Þórormstungu. Ingimundi hurfu svín 
tíu, ok fundust annað haust í Svínadal, ok var 
þá hundrað svína; göltr hét Beigaðr; hann hljóp 
á Svínavatn ok svam þar til er af gengu klauf- 
Arnar; hann sprakk á Beigaðarhváli. 

4. Hrolleifr enn mikli ok Ljót, móðir hans, 
kvámu út í Borgarfjörð; þau fóru norðr um 
sveitir ok fengu hvergi ráðstafa, áðr þau kvámu 
í Skagafjörð til Sæmundar. Hrolleifr var son 
Arnhallz, bróður Sæmundar; því vísaði hann þeim 
norðr á Höfðaströnd til Þórðar, enn hann fekk 
tionum land í Hrolleifsdal, ok bjó hann þar. 
Hrolleifr fifldi Hróðnýju, dóttur Una ór Unadal; 
Oddr Unason sat fyrir honum ok vá Ljót svstr- 
ung hans, enn særði hann á fæti, því at kyrtil 
hans bitu eigi járn. Hrolleifr vá Odd ok tvá 
menn aðra, enn {veir kvámust undan; fyrir þat 
gerði Höfða-Þórðr hann heraðssekan, svá vitt 
sem vatnsföll deildi til sjóvar í Skagafirði; 
þá sendi Sæmundr Hrolleif til Ingimundar ens 
gamla; Ingimundr setti hann niðr í Oddsás gegnt 
Hofi. Hann átti veiði í Vatnsdalsá við Ingi- 
mund, ok skyldi hann ganga ór á fyrir Hofs- 
mönnum, enn hann vildi eigi ór ganga fyrir 
sonum Ingimundar, ok börðust þeir um ána; þá 
var sagt Ingimundi; hann var þá blindr, ok lét 
hann smalasvein leiða hestinn undir sér á ána 
milli þeira. Hrolleifr skaut spjót í gegnum hann; 
þeir fóru þá heim. Ingimundr sendi sveininn at 


nn an nn nn nn 

segja Hrolleifi, enn hann var dauðr í öndvegi, þá 
er synir hans kvámu heim. Hrolleifr sagði móður 
sinni; hon hvað þá reyna mundu, hvárt meira 
mætti gifta Ingimundarsona eða kunnusta henn- 
ær, ok bað hann fyrst á braut fara. Þorsteinn 
skyldi reyna eftir Hrolleifi ok hafa kostgrip af 
arfi. Eigi settust Ingimundarsynir í hásæti föð- 
ur síns; þeir fóru norðr til Geirmundar, ok gaf 
Þorsteinn honum sex tigi silfrs til, at hann 
skyti Hrolleifi á braut; þeir röktu spor hans 
norðan um hálsa til Vatnsdals. Þorsteinn sendi 
húskarl sinn í Ás á njósn; hann kvað tólf vís- 
ur, áðr til dura var gengit, ok sá fatahrúgu á 
bröndum, ok kom undan rautt klæði; Þorsteinn 
kvað þar verit hafa Hrolleif: „ok mun Ljót hafa 
blótat til langlífis honum“. Þeir fóru í Ás, ok 
vildi Þorsteinn sitja fyrir dyrum, ok náði eigi 
fyrir Jökh, því at hann vildi þar vera. Maðr 
gekk út ok sást um; þá leiddi annarr Hrolleif 
æftir sér. Jökull brást við ok feldi ofan skíða- 
hlaða, enn gat kastat kefli til bræðra sínna. 
Eftir þat rann hann á Hrolleif, ok ultu þeir of- 
an fyrir brekkuna, ok varð Jökull efri; þá kom 
Þorsteinn at, ok neyttu þeir þá vápna. Þá var 
Ljót út komin ok gekk öfig; hon hafði höfuðit 
mill fóta sér, enn klæðin á baki sér. Jökull 
hjó höfuðið af Hrolleifi, ok rak í andlit Ljótu; 
þá kvaðst hon of sein orðit hafa: „nú mundi 
am snúast jörðin fyrir sjónum mínum, enn þér 


v 


a) 

mundut allir ærzt hafa“. Eftir þat kaus Þor- 
steinn Hofsland, enn Jökull hafði sverðit ok bjó 
í lungu; Þórir hafði goðorð ok bjó at Undorntelli, 
ok gekk berserksgang; Högni hafði Stiganda, 
ok var formaðr; Smiðr bjó á Smiðsstöðum.  Þor-. 
steinn átti Þuríði gyðju, dóttur Sölmundar í Ás- 
bjarnarnesi; þeira son var Ingólfr hinn fagri ok 
uðbrandr. Jökull var son Bárðar Jökulssonar, 
Óláfr konungr hinn helgi lét drepa. Þat 
*áagði Jökull stigamaðr, at lengi mundi glapvíg 
haldast í ætt þeiri. Þorgrímr bjó á Hjallalandi, 
Þeir synir Ingimundar ok Jörundarsynir 
börðust um Deildarhjalla, ok fell þar Högnt 
ok leysingi Þorsteins, enn ór Más liði dótt- 
wrson Jörundar ok fimm menn aðri. Jökull 
hjó Þorgrím á þjó ok flýði á braut. Már galt 
átta tigi silfrs ok hafði Hjalla(land). Þeir 
Þorsteinn ok Jökull drápu Þórólf heljarskinn 
ok tvá menn aðra. 

Þórólfr sleggja bjó á Sleggjustöðum, upp frá 
Helgavatni; hann elti á kaf Hallvarð, aust-. 
mann Þorsteins, í fen fyri þeim bræðrum, ok 
banaði þeim báðum. Bergr enn rakki systrson. 
Finnboga ens ramma frá Borg (kom út). Þor-. 
grímr fekk dóttu Skíða af Skíðastöðum í Vatns-. 
dal; þar sló Jökull Berg með sverðshjöllum at: 


„brúðlaupi; fyrir því skyldi Þorsteinn ganga 


undir jarðarmen þrjú á Húnavatns þingi, ok 
„vildi eigi; þá skoraði Finnbogi á Þorstein til: 
Mer 

Að 

hólmgöngu, enn Bergr á Jökul. Faxa-Brandr 
bjó fyrir ofan Hóla ; hann fór til hólms með þeim 
Þorsteinií Víðidalsey; þar reisti Jökull níð Finn- 
boga. Gróa ok Þórey kómu út; Gróa bjó á Gróu- 
stöðum hjá Hofi; Þórey bjó í Vestrhópi at Þór- 
eyjargnuúpt; þá gerði Gróa haustboð Þorstesní 
ok þeim bræðrum; Þorstein dreymdi þrisvar, 
at hann skyldi eigi fara ; þá hleypti Gróa skriðu 
á þá menn alla, er þar váru, af fjölkyngi. Þá hét 
Þorsteinn á þann, er sólina skapaði, at berserks- 
gungr hyrfi af Þóri, at hann fæddi upp Þorkel 
kröflu Þorgrímsson frá Kornsá, ok komst svá 
at goðorði. Ingólfr orti um Valgerði Óttarsdótt- 
ur mansöngsdrápu; þá sótti Óttarr Ingólf ok 
ónýttist þat. Þá andaðist Þórir, enn Ótlarr 
réðst á braul. Guðbrandr bjó á Guðbrandsstöð- 
um. Þórir varð sekr um konu; hann var flugu- 
maðr til Ingólfs at ráði Óttars; hann hljóp til 
Huðbrands, enn Guðbrandr vá hann. Þá vildu 
Þeir gera til Óttars ok náðu eigi. Óttarr galt 
fimm hundruð silfrs. Enn Svartir kom út á Min- 
Þbakseyri ór Suðreyjum brotnu skipi ; hann var 
fugumaðr (tal Ingólfs ok Guðbrands). Hestar 
váru í dyngju. Ingólfr varaðist (enn Svartr vá ) 
Guðbrand meðal sels ok vetrarhúsa ; þar lá ok 
Svartr eftir á Svartsmýri; þá galt Ótlarr þrjú 
hundruðsilfrs. Þá fekk Ingólfr HildárÓlafsdótt- 
ur frá Haukagili. Ingólfr vá tvá menn í einu 
höggi af Hellismönnum í seli í Miklagili, ok þrjá 

menn aðra; þar fell förunautr hans, enn 
hann varð sárr mjök ok dó litlu síðar. 
Þorgils gjallandi bjó at Svínavatni, er út kom 
með Auðuni skökli, hans synir váru þeir Digr- 
Ormr, er vágu Skarphéðinn Véfreðarson á Vatns- 
skarði, ok Þorkell. Glæðir var bróðir hans 
enn. systurson Guðmundar ens ríka. Þorkell 
( krafl a)vá Þorkel frá Helgavatni at mannfundi 
at Kornsá, ellefu vetra gamall; síðan fór Þor-. 
kell utan, ok var með Sigurði Hlöðvéssyni. 
Þorkell Þorgilsson fekk Hildar,dóttur Þórorms 
frá Þórormslungu ; at því brúðlaupi vá Þorkell 
(krafla) Glæði. Hildr Hermundardóttir, Ey- 
vindarsonar, fylgdi honum ;hann falst í Kröflu- 
helli undir forsi í Vatnsdalsá. Þórdís spákona 
réð ráð til, at Þorkell ska ldi ljósta sprota henn- 
ar í höfuð Guðmundi (ríka ) at dómi, er Hegnöðr 
hét, ok mundi hann þá eigi at mæla, enn (þeir } 
tóku tvau hundruð silfrs. Þá tók Þorkell við 
Hofslandi ok goðorði, ok hafði meðan hann lifði; 
hann fekk Vigdísar, dóttur Óláfs frá Haukagili. 
Í þann tíma kom út Friðrekr biskup með Þor-. 
valdi Koðránssyni, ok var at Giljá með þeim: 
Ormi Koðránssyni feðgum ; biskup var at haust- 
boði at Óláfs, ok vígði biskup þar elda ; þar váru 
ok berserkir tveir, ok hét Haukr hvárrlveggja > 
þeir váðu eldinn ok brunnu báðir, ok heitir þar 
síðan Haukagil; þá tók Þorkell skírn ok allir 

Vatnsdælar. Hann lét kirkju qera at Hofi, ok: 


veitti þar gröft öllum þingmönnum sínum. 

ð. Eyvindr auðkúla hét maðr; hann nam all- 
an Svínadal ok bjó á Auðkúlustöðum; Þorbjörn. 
kolka hét maðr; hann nam Kolkumyýrar ok bjó- 
þar maðan hann lifði. 

Eyvindr sörkvir nam Blöndudal, sem fyrr er 
ritat; hans son var Hrómundr enn halti, er vá 
Högna Ingimundarson, þá er þeir Már ok Ingi- 
mundarsynir börðust um Deildarhjalla; því var 
hann gerr úr Norðlendinga fjórðungi. Hans syn- 
ir váru þeir Hásteinn ok Þorbjörn, er börðust. 
við Sleitu-Helga í Hrútafirði. Annar son Ey: 
vindar var Hermundr, faðir Hildar, er átti Ávaldr 
Íngjaldsson; þeira börn váru þau Kolfinna, er 
átti Gríss Semingsson, ok Brandr, er vá Galta 
Óttarsson á Húnavatnsþingi fyrir níð Hallfreðar- 

Ævarr hét maðr, son Ketils helluflaga ok 
Þuríðar, dóttur Haraldar konungs gullskeggs ór 
Sogni. Ævarr átti .......... þeira son 
var Véfroðr. Synir Ævars laungetnir váru 
þeir Karli ok Þorbjörn strjúgr ok Þórðr mikill. 
Ævarr fór til Íslands ór víkingi, ok synir hans 
aðrir enn Véfroðr; með honum fór út Gunn- 
steinn, frændi hans, ok Auðólfr ok Gautr, enn 
Véfrgðr var fyrir víkingu; Ævarr kom skipr 
sinu í Blönduós; þá váru numin lönd fyrir vest- 
an Blöndu. Ævarr fór upp með Blöndu at leita 
sér landnáms, enn er hann kom þar sem heita 


#3 

Móbergsbrekkur, setti hann þar niðr stöng háva, 
ok kveðst þar taka Véfroði syni sínum bústað. 
Síðan nam hann Langadal allan upp þaðan ok 
svá þar fyri norðan háls; þar skifti hann lönd- 
með skipverjum sínum. Ævarr bjó í Ævars- 
skarði. Véfraðr kom út síðar í Gönguskarðs- 
árós ok gekk norðan til föður síns, ok kendi 
faðir hans hann eigi. Þeir glímdu, svá at upp 
gengu stokkar allir í húsinu. áðr Véfröðr sagði 
til sín. Hann gerði bú at Móbergi, sem ætlat 
var, enn Þorhjörn strúgr á Strúgsstöðum, enn 
Gunnsteinn á Gunnsteinsstöðum, Karli á Karla- 
stöðum, Þórð á Mikilsstöðum, Auðólfr á Auð- 
ólfssöðum. Gautr bygði Gautsdal; hann var ein- 


chendr. Þeir Eyvindr sörkvir fóru sér sjálfir, 


<ok vildu eigi lifa Ingimund enn gamla. Haukr 
bjó þar sem nú heita Hauksgrafir. Véfrgðr átti 
Gunnhildi, dóttur Eiríks ór Guðdölum, systur 
Hólmgöngu-Starra. Þeira synir váru þeir Úlf- 
heðinn, er þeir Þjóstólfr vágu við Grindarlæk, 
ok Skarphéðinn, er þeir Digr-Ormr vágu í Vatns- 
skarði, ok Húnroðr, faðir Más, fóður Hafliða. 
Halldóra hét dóttir Húnröðar, móðir Vigdísar, 
móður Úlfheðins, föður Rafns, föður Hallberu, 
móður Valdísar, móður Snorra, föður Hall- 
beru, er átti Markús Þórðarson á Melum. 
Holti hét maðr, er nam Langadal ofan frá 
Móbergi, ok bjó á Holtastöðum; hann var faðir 
Ísroðar, föður Ísleifs, föður Þorvalds, föður Þór- 

arins ens spaka. Dóttir Þorvalds var Þórdís, 


er átti Halldórr, son Snorra goða. Þeira dætr 
váru þær Þorkatla, er átti Guðlaugr Þorfinns- 
son í Straumfirði; þaðan eru Sturlungar komn- 
ir ok Oddverjar. Önnur var Guðrún, er átti 
Kjartan Ásgeirsson ór Vatnsfirði; þeira son 
Þorvaldr, faðir Ingiríðar, er Guðlaugr prestr átti. 
Fóstólfriok Þjóstólfr bjoggu í Engihlíð í Langa- 
dal; þeir tóku við sekum manni, þeim er Þor- 
grímr hél; þann vágu þeir Húnrgðr ok Þór- 
ólfr leikgoði á Kili. Eftir þat vágu þeir Fóstólfr 
ok Þjóstólfr Úlfheðin, bróður Húnrsðar hjá 
Grindalæk; þeir bjoggu þá í Holti, enn Finnr 
Jörundarson á Beiðabólstað í Vestrhópt, frændi 
Fóstólfs, barg beim, enn Þorkell krafla kom 
þeim útan. Úlfheðinn leyndi sári sínu, ok bað 
eigi til hefnda at leita, kvað engum auðil 
mundu verða. Síðan vágu þeir Fóstólfr austr 
á Noregi Skúm, leysingja Húnrgðar, vellauðg- 
an al fé, enn sendu alt féit út Húnrgði, ok 
þá sættust þeir heilum sáttum. 

Hólmgöngu-Máni hét maðr, er nam Skaga- 
strönd fyrir vestan inn til Fossár, enn fyrir 
austan til Mánaþúfu, ok bjó í Mánavík; hans 
dóttur átti Þorbrandr í Dölum, faðir Mána, föð- 
ur Kálfs skálds. A 


9. Eilífr örn hét maðr, son Atla Skíðasonar. 


ens gamla, Bárðarsonar í Ál. Son Eilífs arnar 
var Konráð at Giljá ok Þjóðólfr goði at Hofi á 
10 


; á 


< 

Skagaströnd, ok Eysteinn, faðir Þorvalds tin- 
teins ok Þorsteins heiðmennings ok Arnar fí 
Fljótum. Eilífr nam land inn frá Mánaþúfu til 
Gönguskarðsár, ok Laxárdal, ok bjó þar. Eilífr 
átti Þorlaugu dóttur Sæmundar ór Hlíð; þeira 
synir váru þeir Sölmundr, faðir Guðmundar, 
föður þeira Víga-Barða ok bræðra hans; annarr 
var Atli enn rammi, er átti Herdísi, dóttur Þórð- 
ar frá Höfða; þeira börn váru þau Þórlaug, er 
átti Guðmundr enn ríki, ok Þórarinn, er átti 
Höllu, dóttur Jörundar háls; son þeira var 
Styrbörn, er átti Yngvildi, dóttur Steinroðar 
Heðinssonar frá Heðinshöfða; þeira dóttir Arn- 
dis, er átti Hamall Þormóðarson, Þorkelssonar 
mána. 

Sæmundr enn suðreyski, félagi Ingimundar 
ens gamla, sem ritat er, hann kom skipi sínu 
í Gönguskarðsárós. Sæmundr nam Sæmundar- 
hlíð alla til Vatnsskarðs, fyrir ofan Sæmundar- 
læk, ok bjó á Sæmundarstöðum; hans son var 
Geirmundr, er þar bjó siðan. Dóttir Sæmundar 
var Reginleif, er átti Þóroddr hjálmr; þeira 
dóttir Hallbera, móðir Guðmundar ens ríka, 
föður Eyjólfs, föður Þóreyjar, móður Sæmundar, 
föður Rjúpu, er átti Þorgeirr, son Þórðar frá 
Höfða; þeira son var Halldórr frá Hofi. 

Skefill hét maðr, er skipi sínu kom í Göngu: 
skarðsárós á enni sömu viku ok Sæmundr; enn 

meðan Sæmundr fór eldi um landnám sitt, þá 
nam Skefill land alt fyrir útan Sauðá; þat tók 
hann af landnámi Sæmundar at ólofi hans, ok 
lét Sæmundr þat svábúit vera. 
Ulfljótr hét maðr; hann nam Langaholt alt 
fyrir neðan Sæmundarlæk. 
Þorkell vignir, son Skíða ens gamla, hann 
nam land um Vatnsskarð alt ok Svörtárdal; 
hans son var Arnmóðr skjálgi, faðir Galta, föð- 
ur Þorgeirs, föður Styrmis, föður Halls, föður 
Kolfinnu. 
Álfgeirr hét maðr, er nam um Ásgeirsvöllu 
ok upp til Mælifellsár, ok bjó á Álfgeirsvöll- 
um. 
Þórviðr hét maðr, sá er land nam upp frá 
Mælifellsá til Giljár. 
Hrosskell hét maðr, er nam Svartárdal allan 
ok Ýrarfellslönd öll með ráði Eiríks; hann nam 
ofan til Gilhaga ok bjó at Ýrarfelli. Hann átti 
þræl þann, er Roðrekr hét; hann sendi hann 
upp eftir Mælifellsdal í landaleitan suðr á fjöll; HR 
hann kom til gils þess, er verðr suðr frá Mæli- *“ ð 
felli ok nú heitir Roðreksgill; þar setti hann. 1 


niðr staf nýbirktan, er þeir kölluðu landkönn. .. 
uð, ok eftir þat snýr hann aftr. 


1. Eiríkr hét maðr ágætr; hann fór af Nor- 
egi til Íslands; hann var son Hróalds Geir- 
mundarsonar, Eiríkssonar örðigskeggja. Eiríkr 


nam land frá Giljá um A alla ok ofan til 
10* 

Norðrár; hann bjó að Hofi í Goðdölum. Eiríkr 
átti Þuríði, dóttur Þórðar skeggja, systur Helgu, 
er Ketilbjörn átti enn gamli at Mosfelh; börn 
þeira Eiríks váru þau Þorkell ok Hróaldr. Þor- 
geirr ok Hólmgöngu-Starri ok Gunnhildr. Þor- 
geirr Eiríksson átti Yngvildi Þorgeirsdóttur; 
þeira dóttir Rannveig, er átti Bjarni Brodd- 
Helgason. Gunnhildi Eiríksdóttur átti Véfrgðr 
Ævarsson. 

Vékell enn hamrammi hét maðr, er land nam 
ofan frá Giljá til Mælifelsár, ok bjó at Mæli 
feli; hann spurði til ferða Roðreks; þá fór hann 
lítlu síðar suðr á fjöll í landaleitan; hann kom 
til hauga þeira, er nú heita Vékelshaugar; 
hann skaut milli hauganna ok hvarf þaðan aftr. 
Enn er þetta spurði Eirikr í Goðdölum, sendi 
hann þræl sinn suðr á fjöll, er hét Röngöðr; 
fór hann enn í landaleit;: hann kom suðr til 
Blöndukvísla, ok fór þá upp með á þeiri, er 
fellr fyrir vestan Hvinverjadal, ok vestr á 
hraunit milh Reykjavalla ok Kjalar, ok kom þar 
á manns spor, ok skildi, at þau lágu sunnan 
at; hann hlóð þar vörðu þá, er nú heitir Rang- 
aðarvarða; þaðan fór hann aftr, ok gaf Eiríkr 
honum frelsi fyrir ferð sína, ok þaðan af tók- 
ust ferðir um fjallit milli Sunnlendinga ok Norð- 
lendinga. 

Kráku-Hreiðarr hét maðr, enn Ófeigr lafskegg 
faðir hans, son Öxna-Þóris; þeir feðgar bjoggu 

skip sitt til Íslands; enn er þeir kvámu í land- 
sýn, gekk Hreiðar til siglu, ok sagðist eigi 
mundu kasta öndvegissúlum fyrir borð; kveðst 
þat þykkja ómerkilegt at gera ráð sitt eftir 
því; kveðst heldr mundu heita á Þór, at hann 
vísaði honum til landa, ok kveðst þar mundu 
berjast til landa, ef áðr væri numit. Enn hann 
kom í Skagafjörð ok sigldi upp á Borgarsand til 
brots; Hávarðr hegri kom til hans, ok bauð hon- 
um til sín, ok þar var hann um vetrinn í Hegra- 
nesi. Um várit spurði Hávarðr, hvat hann vildi 
ráða sinna, enn hann kveðst ætla at berjast við 


Sæmund til landa; enn Hávarðr latti þess, ok 


kvað þat illa gefizt hafa; bað hann fara á fund 
Eiríks í Goðdölum ok taka ráð af honum; „því 
at hann er vitrastr maðr í heraði þessu“. Hreið- 
arr gerði svá. Enn er hann fann Eirík, latti 
hann þessa ófriðar ok kvað þat óheyrt, at menn 


deildi, meðen svá. væri mannfátt á landi; kveðst 
heldr vilja gefa honum tunguna alla niðr frá 


þr; 


Skálamýri; kvað Þór þangat hafa vísat honum, 


ok þar stafn á horft, þá er hann sigldi upp 
Borgarsand; kvað honum ærit þat landnám ok 
hans sonum. Þenna kost þekkist Hreiðarr, ok 
bjó á Steinsstöðum; hann kaus at deyja í Mæli- 
fell. Son hans var Ófeigr þunnskeggr, faðir 
Bjarnar, föður Tungu-Steins. | 

8. Önundr viss hét maðr, er land nam upp 
frá Merkigili enn eystra dal alt fyrir austan; 

enn þá er Eiríkr vildi til fara at nema dalinn 
allan alt fyrir vestan, þá feldi Önundr blótspán 
til at hann skyldi verða viss, hvern tíma Eiríkr 
34 mundi til fara at nema dalinn, ok varð þá Ön- 
undr skjótari, ok skaut yfir ána með tundröru 
ok helgaði sér svá landit fyrir vestan, ok bjó 
mill á. 

Kári hét maðr, er nam land milli Norðrár 
ok Merkigils, ok bjó í Flatatungu; hann var 
kallaðr Tungu-Kári; frá honum eru Silfrstæð- 
ingar komnir. 

Þorbrandr örrek nam upp frá Bólstaðará 
Silfrastaðahlíð alla, ok Norðrárdal allan fyrir 
norðan ok bjó á Þorbrandsstöðum, ok lét þar 
gera eldhús svá mikit, at allir þeir menn, er 
þeim megin fóru, skyldu þar bera klyfjar í gegn- 
um, ok vera öllum matr heimil; við hann er 
kend Örreksheiði upp frá Hökustöðum; hann var 
enn göfgasti maðr ok enn kynstærsti. 

Maðr hét Hjálmólfr, er land nam um Blöndu- 
hlíð; hans son var Þorgrímr kuggi, faðir Odds 
í Axlarhaga, föður Sela-Kálfs; þaðan eru Axl- 
hegingar komnir. 

Þórir dúfunef var leysingi Öxna-Þóris; hann 
kom skipi sínu í Gönguskarðsárós; þá var bygt 
herað alt fyrir vestan; hann fór norður yfir Jök- 
ulsá at Landbroti, ok nam land á milli Glóða- 
feykisár ok Djúpár, ok bjó á Flugumýri. Í þann 
tíma kom út skip í Kolbeinsárósi, hlaðit kvikfé, 

enn þeim hvarf í Brimnesskógum unghryssi eitt; 
enn Þórir dúfunef keypti vonina ok fann síðan; 
þat var allra hrossa skjótast, ok var kölluð Fluga. 
Örn hét maðr; hann fór landshorna í millum, 
ok var fjölkunnigr; hann sat fyrir Þóri í Hvin- 
verjadal, er hann skyldi fara suðr um Kjöl, ok 
Í SL 
ara, því at hann hafði allgóðan hest, ok lagði 
hvárr þeira við hundrað silfrs. Þeir riðu báðir 
suðr um Kjöl, þar til er þeir kvámu á skeið þat, 
er síðan var kallat Dúfunefs-skeið; enn eigi varð 
minni skjótleiksmunr hrossa enn Þórir kom í 
móti Erni á miðju skeiði. Örn undi svá illa við 
félát sítt, at hann vildi eigi lifa, ok fór upp und“ pp.und- IR se) 
ir fjallit, er nú heitir Arnarfell, ok týndi sér. 
þar sjálfr, en Fluga stóð þar eftir, } því at hr 
var mjök móð. Enn er Þórir fór af þingi, fann 
hann hest föxóttan ok grán hjá Flugu; við þeim 
hafði hon fengit; undir þeim var alinn Eiðfaxi, 
er utan var Íærðr ok var sjau manna bani við 
Mjörs á einum degi, ok lézt hann þar sjálfr. 
Fluga týndist í feni á Flugumýri. 

Kollsveinn enn rammi hét maðr, er nam land 
á milh Þverár ok Gljúfrár, ok bjó á Kollsveins- 
stöðum yfir frá Þverá; hann hafði blót á Hofs- 
stöðum. 

9. Gunnólfr hét maðr, er nam land milli 
Þverár ok Glóðafeykisár, ok bjó í Hvammi. 

Gormr hét hersir ágætr í Svíþjóð; hann átti 

Þóru, dóttur Eiríks konungs at Uppsölum; Þor- 
gils hét son þeira; hann átti Elínu, dóttur Buris- 
láfs konungs ór Görðum austan ok Ingigerðar, 
systur Dagstyggs Risakonungs. Synir þeira váru 
þeir Hergrímr ok Herfinnr, er átti Höllu, dótt- 
ur Heðins ok Arndísar Heðinsdóttur. Gróa hét 
dóttir Herfinns ok Höllu; hana átti Hróarr; þeira 
son Sléttu-Björn, er land nam fyrst á milh Grjót- 
ár ok Deildarár, áðr þeir Hjalti ok Kolbeinn 
kvámu út; hann bjó á Sléttu-Bjarnarstöðum. 
Hann átti ....; þeira börn váru Örnólfr, er 
átti Þorljótu dóttur Hjalta Skálpssonar, ok Arn- 
björn, er átti Þorlaugu Þórðardóttur frá Höfða 
ok Arnoddr; hann átti Þórnýju, dóttur Sigmund- 
ar Þorkelssonar, er Glúmr vá. Arnfriðr hét 
dóttir Sléttu-Bjarnar, er Spak-Böðvarr átti, son 
Öndotts. Öndottr kom út í Kolbeinsárósi, ok 
kaupir land at Sléttu-Birni ofan frá Hálsgröf 
enum eystra megin ok út til Kolbeinsárós, enn 
enum vestra megin ofan frá læk þeim, er verðr 
út frá Nautabúi ok inn til Gljúfrár, ok bjó í 
Viðvík. | 

Sigmundr á Vestfold átti Ingibjörgu, dóttur 
Rauðs ruggu í Naumudal, systur Þorsteins svarf- 
aðar; þeira son var Kolbeinn; hann fór til"Ís- 
lands ok nam land á milli Grjótár ok Deildar- 
ár, Kolbeinsdal ok Hjaltadal. 

Hjalti, son Þórðar skálps, kom til Íslands 
ok nam Hjaltadal at ráði Kolbeins, ok bjó at 


ðð 


M Ni 
r rr 


LANDNÁMABÓK. 145 


Hofi; hans synir váru þeir Þorvaldr ok Þórðr, 
ágætir menn. Þat hefir erfi verit ágætast á Ís- 
landi, er þeir erfðu föður sinn, ok váru þar MCG 
boðsmanna, ok váru allir virðingamenn með 
gjöfum brutt leiddir. At erfi færði Oddr Breið- 
firðingr drápu, þá er hann hafði ort um Hjalta. 
Áðr hafði Glúmr Geirason stefnt Oddi til Þorska- 
fjarðarþings; þá fóru Hjaltasynir norðan skipi 
til Steingrímsfjarðar, ok gengu norðan um heið- 
ina, þar sem nú er kölluð Hjaltdæla laut; enn 
er þeir gengu á þingit, váru þeir svá vel búnir, 
at menn hugðu, at Æsir væri komnir. Þar um 
er þetta kveðit: | 

Mangi hugði manna, 

morðkannaðir, annat, 

ísarnmeiðr enn Æsir 

almærir þar færi, 

þás á Þorskafjarðar 

þing með ennitinglum 

holtvartaris Hjalta 

harðfengs synir gengu. 
Frá Hjaltasonum er mikil ætt komin ok göfig. 

Þórðr hét maðr ágætr; hann var son Bjarn- 

ar byrðusmjörs, Hróaldssonar hryggs, Bjarnarson- 
ar járnsíðu, Ragnarssonar loðbrókar; Þórðr fór til 
Íslands, ok nam Höfðaströnd í Skagafirði á milli. 
Unadalsár ok Hrolleifsdalsár, ok bjó at Höfða. 
Þórðr átti Þorgerði, dóttur Þóris hímu ok Frið-. 
gerðar, dóttur Kjarvals Írakonungs; þau áttu 
nitján börn. Björn var son þeira; hann átta 

Þuríði, dóttur Refs frá Barði, ok váru þeira 
börn Arnórr kerlingarnef ok Þórdís, móðir Orms, 
föður Þórdísar, móður Bótólfs, föður Þórdísar, 
móður Helgu, móður Guðnýjar, móður Sturlu- 
sona. Þorgeirr hét annar son Þórðar; hann 
átti Rjúpu, dóttur Arnhallz Sæmundarsonar; 
þeira son Halldórr at Hofi. Snorri var enn þriði; 
hann átti Þórhildi rjúpu, dóttur Þórðar gellis. 
Þeira son var Þórðr hesthöfði faðir Karlsefnis, 
er fann Vínland hit góða, föður Bjarnar, föð- 
ur Steinunnar, konu Þorsteins ranglálts, föður 
Guðrúnar, móður Höllu, móður Flosa föður 
Valgerðar, móður herra Erlends sterka. Þor- 
valdr holbarki var enn fjórði; hann kom um haust 
eitt á Þorvarðsstaði til Smiðkels, ok dvaldist þar 


um hríð; þá fór hann upp til hellisins Surts ok: 


færði þar drápu, er hann hafði ort um jötun- 
inn í hellinum. Síðan fekk hann dóttur Smið- 
kels, ok þeira dóttir var Jórunn, móðir Þor- 
brands í Skarfsnesi. Bárðr var enn fimti son 
Þórðar; hann átti Þórörnu, dóttur Þórodds 
hjálms; þeira son var Daði skáld. Söxólfr var 
enn sétti son Þórðar, sjaundi Þorgrímr, átti Hró- 
arr, níundi Knörr, tíundi Þormóðr skalli, ellefti 
Steinn. Dóttir Þórðar var Þorlaug, er átti Arn- 
björn Sléttu-Bjarnarson; þeira dóttir Guðlaug, er 
átti Þorleikr Höskuldsson; þeira son Bolli. Her- 
dís var önnur dóttir Þórðar; hana átti Atli enn 
rammi; Þorgríma skeiðarkinn var en þriðja, 

fjórða Arnbjörn, fimta Arnleif, sétta Ásgerðr, 
sjaunda Þuríðr, átta Friðgerðr í Hvammi. Son 
Arnórs Björnssonar, Þórðarsonar var Eld- 
Járn, faðir Halls, föður Ragnhildar, móður 
Rafns, föður Hallberu, móður Valdísar, móður 
Snorra, föður Hallberu, er átti Markús Þórð- 
arson á Melum. 

Hrolleifr enn mikli bygði Hrolleifsdal, sem 
Titat er, áðr Þórðr gerði hann norðan fyrir víg 
Odds Unasonar; þá fór hann í Vatnsdal. 

11. Friðleifr hét maðr, gauzkr at föðurkyni, 
enn Bryngerðr hét móðir hans, ok var hon 
flamsk; Friðleifr nam Sléttahlið alla ok Friðleifs- 
al milli Friðleifsdalsár ok Stafár, ok bjó í Holti; 
hans son var Þjóðarr, faðir Ara ok Bryngerðar, 
móður Tungu-Steins. 

Flóki, son Vilgerðar Hörða-Káradóttur, fór til 
Íslands ok nam Flókadal milli Flókadalsár ok 
Reykjarhóls; hann bjó á Mói. Flóki átti Gró, syst- 
mr Þórðar frá Höfða; þeira son var Oddleifr stafr, 
er bjó á Stafhóli ok deildi við Hjaltasonu; dóttir 
Flóka var Þjóðgerðr, móðir Koðráns, föður Þjóð- 
gerðar, móður Koðráns, föður Kárs í Vatnsdal. 

Þórðr knappr hét maðr sænskr, son Bjarnar 
at Haugi; annar hét Nafar-Helgi; þeir fóru 
samskipa til Íslands, ok kvámu við Haganes. 
Þórðr nam land upp frá Stíflu til Tunguár ok 
bjó á Knappsstöðum; hann átti Æsu, dóttur 
Ljótólfs goða; þeira son var Hafr, er átti Þuríði, 

dóttur Þorkels ór Goðdölum; þeira son var Þór- 


arinn, faðir Ófeigs. Nafar-Helgi nam land fyrir . 


austan, upp frá Haganesi til Flókadalsár fyrir 
neðan Barð ok upp til Tunguár, ok bjó á Grindli; 
hann átti Gró. ena snarskygnu; þeira börn váru 
þau: Þórólfr ok Arnórr, er barðist við Frið- 
leif á Stafhóli; ok Þorgerðr, er átti Geirmundr 
Sæmundarson; ok Úlfhildr, er átti Arnórr Skefils- 
son í Gönguskarði; þeira son var Þorgeirr of- 
láti, er vá Blót-Má at Móbergi. Þórunn blá- 
kinn var ein. 

Bárðr Suðreyingr nam land upp frá Stíflu til 
Mjóvadalsár; hans son var Hallr mjódælingr, 
faðir Þuríðar, er átti Arnórr kerlingarnef. 

Bruni enn hvíti hét maður ágætr, son Háreks 
Upplendinga jarls; hann fór til Íslands af fýsi 
sínni ok nam land á milli Mjóvadalsár ok Úlfs- 
dala; hann bjó á Brunastöðum; hann átti Arn- 
óru, dóttur Þorgeirs ens óða, Ljótólfssonar goða ; 


þeira synir vár þeir Ketill ok Ulfheðinn ok 


Þórðr, er Barðverjar eru frá komnir. 

Úlfr víkingr ok Óláfr bekkr fóru samskipa. 
til Íslands. Úlfr nam Úlfsdali ok bjó þar. Ó- 
láfr bekkr var son Karls ór Bjarkey af Háloga-- 
landi; hann vá Þóri enn svarta, ok varð fyrir 
þat útlægr. Óláfr nam alla dali fyrir vestan, ok. 
Óláfsfjörð suman til móts við Þormóð, ok bjó- 
at Kvíabekk; hans synir váru þeir Steinmóðr, 


I 

faðir Bjarnar, ok Grímólfr, ok Arnoddr, faðir 
Vilborgar, móður Karls ens rauða. 

Þormóðr enn rammi hét maðr; hann vá Gyrð, 
móðurföður Skjálgs á Jaðri, ok varð fyrir þat 
landflótti ok fór til Íslands; hann kom skipi 
sínu í Siglufjörð ok sigldi inn at Þormóðseyri, 
ok kallaði af því Siglufjörð; hann nam Siglu- 
fjörð allan á milli Úlfsdala ok Hvanndala, ok 
bjó á Siglunesi; hann deildi um Hvanndali við 
Óláf bekk, ok varð sextán manna bani, áðr þeir 
sættust, enn þá skyldi sitt sumar hvárr hafa. 
Þormóðr var son Haralds víkings, enn hann átti 
Arngerði, systur Skíða ór Skíðadal; þeira synir 
váru þeir Arngeirr enn hvassi, ok Narfi, faðir 
Þrándar, föður Hríseyjar-Narfa, ok Alrekr, er 
barðist í Sléttahlið við Knör Þórðarson. 

Gunnólfr enn gamli, son Þorbjarnar þjóta ór 
Sogni, hann vá Végeir, föður Vébjarnar sygna- 
kappa, ok fór síðan til Íslands; hann nam Ó-. 
láfsfjörð fyrir austan upp til Reykjaár, ok út til 
Vámúla, ok bjó á Gunnólfsá Hann átti Gró, 
dóttur Þorvarðs frá Urðum; þeira synir váru 
"þeir Steinólfr, Þórir ok Þorgrímr. 

12. Björn hét maðr ágætr á Gautlandi; hann 
var son Hrólfs frá Ám; hann átti Hlíf, dóttur 
Hrólfs Ingjaldssonar, Fróða sonar konungs; Ey- 
vindr hét son þeira. Björð varð ósáttr um jörð 
við Sigfast, mág Sölvars Gautakonungs, ok brendi 
Björn hann inni með þrim tigum manna Síð- 

an fór Björn til Noregs með tólfta mann, ok 
tók við honum Grímr hersir, son Þorbjarnar 
sneypis, ok var hann með honum einn vetr; þá 
vildi Grímr drepa Björn til fjár; því fór Björn 
til Öndotts kráku, er bjó í Hvinisfirði á Ögðum, 
ok tók hann við honum. Björn var á sumrum 
í vestrvíking, enn á vetrum með Öndótti, þar til 
er Hlíf, kona hans, andaðist á Gautlandi; þá 
kom Eyvindr, son hans, austan, ok tók við her- 
skipum föður síns; enn Björn fekk Helgu, syst- 
ur Öndotts kráku, ok var þeira son Þrándr. 
Eyvindr fór þá í vestrvíking, ok hafði útgerðir 
fyrir Írlandi; hann fekk Raförtu, dóttur Kjar- 
vals Írakonungs, ok staðfestist þar; því var hann 
kallaðr Eyvindr austmaðr. Þau Raförta áttu 
son þann, er Helgi hét; hann seldu þau til fóstrs 
í Suðreyjar; enn er þau kómu þar út tveim 
vetrum síðar, þá var hann sveltr, svá at þau 


“ „kendu hann eigi; þau höfðu hann brutt með 


sér, ok kölluðu hann Helga enn magra. Hann var 
fæddr á Írlandi; enn er hann var roskinn gerð- 
ist hann virðingamaðr mikill; hann fekk þá Þór- 
unnar hyrnu, dóttur Ketils flatnefs, ok átti þau 
mörg börn; Hrólfr ok Ingjaldr hétu synir þeira. 

Helgi enn magri fór til Íslands með konu sína 
og börn; þar var ok með honum Hámundr helj- 
arskinn, mágr hans, er átti Ingunni, dóttur 
. Helga. Helgi var blandinn mjök í trú; hann 
trúði á Krist, enn hét á Þór til sjófara ok harð- 

ræða. Þá er Helgi sá Ísland, gekk hann til 
fréttar við Þór, hvar land skyldi taka, enn frétt- 
in vísaði honum norðr um landit; þá spurðt 
Hrólfr, son hans, hvárt Helgi mundi halda f 
Dumbshaf, ef Þórr vísaði honum þangat, því at: 
skipverjum þótti mál ór hafi, er áliðit var mjök: 
sumarnt. Helgi tók land fyrir útan Hrísey, enn 
fyrir innan Svarfaðardal; hann var enn fyrsta 
vetr á Hámundarstöðum. Þeir fengu vetr mik- 
inn. Um várit gekk Helgi upp á Sólarfjall, þá. 
sá hann at svartara var miklu at sjá inn till 
ljarðarins, er þeir kölluðu Eyjafjörð af eyjunr 
þeim, er þar lágu úti fyrir. Eftir þat bar Helgi: 
á skip sitt alt þat, er hann átti; enn Hámundr 
bjó eftir. Helgi lendi þar við Galtarhamar; þar 
skaut hann á land svínum tveimr, ok hét göltr-- 
inn Sölvi; þau fundust þremr vetrum síðar Í: 
Sölvadal, ok váru þá saman lxx svína. Helgi 
kannaði um sumant herat alt, ok nam allan. 
Eyjafjörð milli Sigluness ok Reynisness, ok gerði 
eld mikinn við hvern vatnsós ok helgaði sér. 
svá alt herað. Hann sat þann vetr at Bíldsá,. 
enn um várit færði Helgi bú sitt í Kristsnes, 
ok bjó þar meðan hann lifði. Í búfærslunni 
varð Þórunn léttari í Þórunnareyju í Eyjafjarð-- 
ará; þar fæddi hún Þorbjörgu hólmasól. Helgt 
trúði á Krist ok kendi því við hann bústað- 
sinn. „Eftir þetta tóku menn at byggja í land-- 
námi Helga at hans ráði. 

13. Maðr hét Þorsteinn svarfaðr, son Rauðs 
ruggu í Numudal; hann átti Hildi, dóttur Þrá- 
ins svarta þurs. Þorsteinn fór til Íslands ok 
nam Svarfaðardal at ráði Helga. Börn hans 
váru þau Karl enn rauði, er bjó á Karlsá, ok 
Guðrún, er átti Hafþórr víkingr; þeira börn 
váru þau Klaufi ok Gróa, er átti Gríss gleðill. 
Atli 1llingr hét maðr; hann drap Hafþór, enn 
setti Karl í járn; þá kom Klaufi á óvart ok 
drap Atla, enn tók Karl ór járni. Klaufi átti 
Yngvildi rauðkinn, dóttur Ásgeirs rauðfeldar, 
systur þeira Óláfs völubrjóts ok Þorleifs; fyrir 
þeim hjó hann jafnabelg, er þeir tóku í landi 
hans. Þá kvað Þorleifr þetta: 

Belg hjó fyr mér 
boggvir snöggvan, 
enn fyr Óláfi 
ál ok verju; = 
svá skal verða, 
ef vér lifum, 
við böl búinn 
boggvir höggvinn. 
Þar af gerðist Svarfdæla saga. 

Karl hét maðr /Steinrgðarson|, er nam Srönd 
alla upp frá Upsum til Mígandi. 

Hámundr heljarskinn, son Hjörs konungs, 
miðlaði lönd við Örn, frænda sinn, þá er hann 
kom vestan, þann er numit hafði Arnarfjörð, 
ok bjó hann í Arnarnesi; hans dóttir var Iðunn, 
er átti Ásgeirr rauðfeldr. Son Arnar var Narfi, 

er Narfasker eru við kend; hann átti Úlfeiði, 
dóttur þIngjalds ór Gnúpufelli; þeira synir váru 
þeir Ásbrandr, faðir Hellu-Narfa, ok Eyjólfr, 
faðir Þorvalds í Haga, ok Helgi, faðir Gríms á 
Kálfskinni. 

Galmi hét maðr, er nam Galmaströnd, á milli 
Þorvaldsdalsár ok Reistarár; hans son var Þor- 
valdr, faðir Orms, föður Barna-Þórodds, föður 
Þórunnar, móður Dýrfinnu, móður Þorsteins 
smiðs Skeggjasonar; Þorvaldi gaf Hámundr land 
milli Reistarár ok Hörgár, enn hann hafði áðr 
búit í Þorvaldsdal. 

Geirleifr hét maðr; hann nam Hörgárdal upp 
til Myrkár; hann var Hrappsson ok bjó í Hag- 
anum forna; hans son var Björn enn auðgi, er 
Auðbrekkumenn eru frá komnir. 

14. Maðr hét Þórðr slítandi; hann nam Hörg- 
árdal upp frá Myrká ok ofan til Dranga öðrun 
megin; hans son var Örnólfr, er átti Yngvildi 
allrasystur; þeira synir váru þeir Þórðr ok Þór- 
varðr í Kristnesi, ok Steingrímr at Kroppi; Þórðr 
slítandi gaf Skólm, frænda sinum, af landnámi 
sínu; hans son var Þórálfr enn sterki, er bjó 
at Myrká. 

Þórir þursasprengir hét maðr; hann var fæddr 
í Ömd á Hálogalandi, ok varð missáttr við Há- 
kon jarl Grjótgarðsson, ok fór af því til Íslands; 
hann nam Öxnadal allan, ok bjó at Vatnsá; 


hans son var Steinröðr enn rammi, er mörgum 
11 

manni vann bót, þeim er aðrir meinvættir gerðu 
meim. Geirhildr hét fjölkunnig kona ok' mein- 
söm: þat sá ófreskir menn, at Steinröðr kom at 
henni óvarri, enn hon brá sér í nautsbelgs líki 
vatnsfulls. Steinraðr var járnsmiðr; hann hafði 
Járngadd mikinn í hendi; um fund þeira er 
þetta kveðit: 

Fork lætr æ sem orkar 

atglamrandi hamra 

á glotkylli gjalla 

Geirhildar hví meira. 

Járnstafr skapar ærna 

(eru sollin rif trolli) 

hár á Hjaltaeyri 

hríð kerlingar síðu. 


Dóttir Steinrgðar var Þorljót, er átti Þorvarðr 
í Kristnesi. 

Auðólfr hét maðr; hann fór af Jaðn til Ís- 
lands ok nam Hörgárdal niðr frá Þverá til. 
Bægisár, ok bjó at enni syðn Bægisá; hann 
átti Þórhildi, dóttur Helga ens magra; þeira. 
dóttir var Yngvildr, er átti Þóroddr hjálmr, fað- 
ir Arnljóts, föður Halldórs, föður Einars, föður 
Jórunnar, móður Halls, föður Gizurar, föður 
Þorvalds, föður Gízurar jarls. 

Eysteinn son Rauðúlfs Öxna-Þórissonar nam 
land niðr fra Bægisá til Kræklingahlíðar, ok. 
bjó at Lóni; hans son var Gunnsteinn, er átti. 
Hlíf, dóttur Heðins ór Mjólu; þeira börn váru. 

þau Halldóra, er Víiga-Glúmr átti, ok Þorgrímr 
ok Grímr eyrarleggr. 

Eyvindr hani hét maðr göfigr; hann kom út 
sið landnámatíðar; hann átti skip við Þorgrím 
Hlifarson; hann var frændi Öndottssona; þeir 
gáfu honum land, ok bjó hann í Hanatúni, ok 
var kallaðr Túnhani; þar er nú kallat Marbæli. 
Hann átti Þórnýju, dóttur Stórólfs Öxna-Þóris- 
sonar; hans son var Snorri Hlíðmannagoði. 

15. Öndottr kráka, er fyrr var getið, gerð- 
ist ríkr maðr; enn er Björn mágr hans andað- 
ist, þá kallaði Grímr hersir konungi allan arf 
hans, er hann var útlendr, enn synir hans váru 
fyrir vestan haf. Öndottr hélt fénu til handa 
Þrándi systursyni sínum; enn er Þrándr frá 
andlát föður síns, þá sigldi hann ór Suðreyjum 
svá mikla sigling, at fyrir þat var hann kall- 
aðr Þrándr mjöksiglandi. Enn er bann hafði 
við erfð tekit, þá fór hann til Íslands ok nam 
fyrir sunnan land, sem enn mun sagt verða; 
enn fyrir þá sök vá Grímr Öndott, er hann 
náði eigi fénu í konungs trausti; enn á enni 
sömu nótt bar Signý, kona Öndotts, á skip alt 
lausafé sitt, ok fór með sonu þeira, Ásgrím ok 
Ásmund, til Sighvats föður sins, enn sendi sonu 
sína til Heðins fóstra síns í Sóknadal, enn þeir 
undu þar eigi, ok vildu fara til móður sínnar, 
ok kvámu at jólum til Ingjalds tryggva í Hvini; 


hann tók við þeim af áeggjun Gyðu konu sinn- 
11* 

ar. Um sumarit eftir gerði Grímr hersir veizlu 
Auðuni, jarli Haralds konungs, enn þá nótt er 
ölhita var at Gríms, brendu Öndottssynir hann 
inni, ok tóku síðan bát Ingjalds, fóstra síns, 
ok roru á braut. Auðun kom til veizlu sem 
ætlat var, ok misti þar vinar í stað; þá kvámu 
Öndottssynir þar snemma um morguninn at 
svefnbúri því, er Auðun lá í, ok skutu stokki á 
hurð. Ásmundr varðveitti húskarla jarls tvá, 
enn Ásgrímr setti spjótsodd fyrir brjóst jarli, 
ok bað hann reiða föðurgjald; hann seldi fram 
þrjá gullhringa ok guðvefjarskikkju, enn Ás- 
grímr gaf jarli nafn ok kallaði Auðun geit. Síð- 
að fóru þeir í Súrnadal til Eiríks ölfuss, lends 
manns, ok tók hann við þeim; þar bjó Hall- 
steinn hestr, annarr lendr maðr, ok höfðu þeir 
Jóladrykkju saman, ok veitti Eiríkr fyrr vel ok 
trúlega, enn Hallsteinn veitti síðar óvingjarn- 
lega; hann laust Eirík með dýrshorni; fór 
Eiríkr þá heim, enn Hallsteinn sat eftir með hús- 
karla sína; þá gekk Ásgrimr inn einn, ok veitti 
Hallsteini mikit sár, enn þeir þóttust veita Ás- 
grími bana, enn hann komst út ok til skógar, 
ok græddi kona hann í jarðhúsi, svá at hann 
varð heill. Þat sumar fór Ásmundr til Íslands, 
ok hugði Ásgrím bróður sinn dauðan. Helgi 
enn magri gaf Ásmundi Kræklingahlíð, ok bjó 
(hann) at Glerá enni syðri; enn þá er Ásgrímr 
varð heilll, gaf Eiríkr honum langskip, ok herj- 

aði hann vestr um haf, enn Hallsteinn dó ór 
sárum. Enn er Ásgrímr kom ór hernaði, gifti 
Eiríkr honum Geirhildi dóttur sína; þá fór Ás- 
grímr til Íslands; hann bjó at Glerá enni norðri. 
Haraldr konungr sendi Þorgeir enn hvinverska 
til Íslands at drepa Ásgrím; hann var of vetr 
á Kili í Hvinverjadal, ok kom engu fram um 
hefndina. Sonr Ásgríms var Elliða-Grímr, föður 
Ásgríms ok Sigfúss, fóður Þorgerðar, móður 
Gríms, föður Svertings, föður Vigdísar, móður 
Sturlu í Hvammi. 

16. Helgi enn magri gaf Hámundi, mági sín- 
„ um, land milli Merkigils ok Skjálgdalsár, ok 
bjó hann á Espihóli enum syðra; hans son var 
Þórir, er þar bjó síðan; hann átti Þórdísi Kað- 
alsdóttur; þeira son var Þórarinn á Espihóli 
enum nyrðra, ok Þorvaldr krókr á Grund, enn 
Þergrímr í Möðrufelli var eigi hennar son; Vig- 
dís var dóttir þeira. 

Helgi gaf Þóru, dóttur sína, Gunnari, syni 
Úlfljóts, er lög hafði út, ok land. upp frá Skjálg- 
dalsá til Háls; hann bjó í Djúpadal; þeira börn 
váru þau Þorsteinn, Ketill ok Steinmóðr, enn 
dætr Yngvildr ok Þórlaug. 

Helgi gaf Auðuni rotni, syni Þórólfs smjörs, 
Þorsteins sonar skrofa, Gríms sonar kambans, 
Helgu dóttur sína, ok land upp frá Hálsi til 
Villingadals; hann bjó í Saurbæ. Þeira börn 
váru þau Einarr, faðir Eyjólfs Valgerðarsonar, 

ok Vigdús, móðir Halla ens hvíta, föður Orms, 
föður Gellis, föður Orms, föður Halla, föður 
Þorgeirs, föður Þorvarðs ok Ara, föður Guð- 
mundar biskups. Einarr Auðunarson átti 
Valgerði Rúnólfsdóttur ; þeira son Eyjólfr, (er) 
átli Hallberu Þórodds dóttur hjálms, ok bjoggu 
þau á Jórunnarstöðum langa æti, enn síðan 
á Möðruvöllum. Hallfríðr var dóttir Einars 
Eyjólfssonar, móðir Halldórs, föður Snorra, 
föður Guðrúnar, móður Hreins ábóta, föður 
Valdísar, móður Snorra, föður Hallberu, er 
átti Markús Þórðarson. Vigfúss Víga-Glúms- 
son vá Bárð, son Halla ens hvíta, ok er um 
hann ort Bárðardrápa, er þetta er stef í: 

Bároðr of rístr báru 

brautland varar andri, 
Enn Brúsi, bróðir Bárðar ok Orms, orti vísu 
bessa, þá er Glúmr stökk af þinginu; 

Höfum vér vegs af vígum 

— veit ek orð á því — borða- 

stóðs við stýrimeiða 

stafns, göndul, hlut jafnan; 

hó hygg fúrviðu fóru 

fleygarðs enn mik varði 

beiðthlökk fyr brekku 

bliks harðara miklu. 
Hámundr heljarskinn fekk Helgu Helgadóttur 
eftir andlát Ingunnar, systur hennar, ok var 
þeira dóttir Yngvildr, er kölluð var allrasystir, 
er Örnólfr átti. 

Helgi gaf Hrólfi, syni sínum, öll lönd fyrir 
austan Eyjafjarðará, frá Arnarhváli upp, ok 
bjó hann í Gnúpufelli, ok reisti þar hof mikit; 
hann átti Þórörnu, dóttur Þrándar mjóbeins; 
þeira börn váru þau Hafliði enn örvi ok Val- 
þjófr, Viðarr, Grani ok Böðvarr, Ingjaldr ok 
Eyvindr, enn dóttir Guðlaug, er Þorkell enn 
svarti átti. Valþjófr var faðir Helga, föður 
Þóris, föður Arnórs, föður Þuríðar, móður Þór- 
dísar, móður Vigdísar, móður Sturlu í Hvammi. 

Helgi enn magri gaf Ingjaldi, syni sínum, 
land út frá Arnarhváli til Þverár ennar ytri; 
hann bjó á Þverá enni efri, ok reisti þar hof 
mikit; hann átti Salgerði Steinólfsdóttur; þeira 
son Eyjólfr, faðir Víga-Glúms, ok Steinólfr, fað- 
ir Þórarins illa ok Arnórs ens góða, Rauðæings. 
Víga-Glúmr var faðir Más, föður Þorkötlu, móð- 
ur Þórðar, föður Sturlu. 

Helgi gaf Hlif, dóttur sina, Þorgeiri, syni 
Þórðar bjálka, ok land út frá Þverá til Varð- 
gjár; þau bjoggu at Fiskilæk; börn þeira Þórðr 
ok Helga. 

Skagi Skoftason hét maðr ágætr á Mæri; hann 
varð ósáttr við Eystein glumru ok fór af því 
til Íslands; hann nam at ráði Helga Eyjafjarð- 
arströnd ena eystri, út frá Varðgjá til Fnjóska- 
dalsár, ok bjó í Sigluvík; hans son var Þor- 
björn, faðir Heðins ens milda, er Svalbarð lét 

gera sextán vetrum fyrir kristni; hann átti Ragn- 
heiði dóttur Eyjólfs Valgerðarsonar. 

14. Þórir snepill hét maðr, son Ketils brim- 
ils; hann bjóst til Íslandsfarar; Gautr hét skip- 
veri hans; enn er þeir lágu til hafs, kvámu at 
þeim víkingar ok vildu ræna þá, enn Gautr 
laust stafnbúann þeira með hjálmunveli, ok lögðu 
víkingar við þat frá; síðan var hann kallaðr 
Hjálmun-Gautr. Þeir Þórir fóru til Íslands, ok 
kvámu skipi sínu í Skjálfandafljótsós. Þórir 
nam Kaldakinn á milli Skuggabjarga ok Ljósa- 
vatnsskarðs; hann nam þar eigi yndi ok fór á 
braut; þá hvað hann þetta: 

Hér liggr, kjóla keyrir, 

Kaldakinn of aldr, 

enn vér höldum heilir 

Hjálmun-Gautr á braut. 
Þórir nam síðan Hnjóskadal allan til Ódeilu, 
ok bjó at Lundi; hann blótaði lundinn. Hans 
son var Örmr töskubak, faðir Hlenna ens gamla, 
ok Þorkell svarti í Hleiðargarði; hann átti 
Guðlaugn Hrólfsdóltur; þeira synir Öngull enn 
svarti, ok Hrafn, faðir Þórðar at Stokkahlöð- 
um, ok Guðríðr, er átti Þorgeirr goði at Ljósa- 
vatni. 

Þengill mjöksiglandi fór af Hálogalandi til 
Íslands; hann nam land at ráði Helga út frá 
Hnjóská til Grenivíkr; hann bjó í Höfða; hans 
synir váru þeir Vémundr, faðir Ásólfs í Höfða 


LANDNÁMABÓK. 161 


ok Hallsteinn, er þetta kvað, þá er hann siglds 
af hafi ok frá andlát föður síns: 
Drúpir Höfði, 
dauðr er Þengill, 
hlæja hlíðir. 
við Hallsteini 


Þormóðr hét maðr, er nam Grenivík ok Hval-- 
látr, ok Strönd alla út til Þorgeirsfjarðar;. 
hans son var Snörtr, er Snertlingar eru frá. 
komnir. 

Þorgeirr hét maðr, er nam Þorgeirsfjörð ok: 
Hvalvatnsfjörð. 

Loðinn öngull hét maðr; hann var fæddrlí 
Öngley á Hálogalandi; hann fór fyrir ofríki“Há- 
konar jarls Grjótgarðssonar til Íslands, ok dóli 
hafi; enn Eyvindr son hans nam Flateyjardal 
upp til Gunnsteina, ok blótaði þá; þar liggr Ó- 
deila á milli ok landnáms Þórir snepils. Ásbjörn 
dettiáss var son Eyvindar, faðir Finnboga ens 
ramma, föður Narfa, föður Yngvildar, móður 
Jódísar, móður Höllu, móður Þorgils, föður 
Geirnýjar, móður Valgerðar, móður Helgu, 
er átti Snorri Markússon á Melum. 

IS  Bárðr, son Heyjangrs-Bjarnar, kom skipi 
sínu í Skjálfandafljótsós, ok nam Bárðardal all- 
an upp frá Kálfborgará ok Eyjardalsá, ok bjó. 
at Lundarbrekku um hríð; þá markaði hann at. 
veðrum, at landviðri váru betri enn hafviðri, ok 
ætlaði af því betri lönd fyrir sunnan heiði. Hann. 

sendi sonu sína suðr um gói. Þá fundu þeir 
góbeitla ok annan gróðr; enn annat vár eftir 
þá gerði Bárðr kjálka hverju kykvendi, því er 
gengt var, ok lét hvat draga sitt fóðr ok fjár- 
hlut; hann fór Vonarskarð, þar er síðan heitir 
Bárðargata; hann nam síðan Fljótshverfi, ok bjó 
at Gnúpum; þá var hann kallaðr Gnúpa-Bárðr. 
Hann átti mörg börn; hans son var Sigmundr, 
faðir Þorsteins, er átti Æsu, dóttur Hrólfs rauð- 
:skeggs; þeira dóttir var Þórunn, er átti Þorkell 
deifr, ok var þeira son Þorgeirr goði at Ljósa- 
vatni. Annarr son Bárðar var Þorsteinn, faðir 
Þóris, er var á Fitjum með Hákoni konungi, 
ok skar rauf á oxahúð, ok hafði þá hlíf; því 
war hann Leðrháls kallaðr; hann átti Fjörleifu 
Eyvindardóttur; þeira synir váru þeir Hávarðr 
í Fellsmúla, Herjólfr at Mývatni, Ketill í Húsa- 
wík, Vémundr kögr, er átti Halldóru, dóttur 
Þorkels svarta, ok Áskell ok Háls; hann bjó á 
Helgastöðum. 

Kampa-Grímr fór ór Suðreyjum til Íslands, 
ok velkti þá úti alt sumar, ok braut skip sítt við 
Skjálfandafljótsós; hann nam Kaldakinn í ann- 
at sinn ok seldi ýmsum mönnum síðan; hans 
dóttir var Arnbjörg, er Ásólfr í Höfða átti. 

Þorfiðr máni hét maðr, son Áskels torfa; hann 
nam land fyrir neðan Eyjardalsá til Landamóts, 
ok sumt um Ljósavatnsskarð, ok bjó at Öxará. 

Þórir, son Gríms gráfeldarmúla af Kogalandi, 

nam um Ljósavatnsskarð; hans son var Þorkell 
leifr enn hávi, faðir Þorgeirs goða. Þorgeirr 
átti fyrst Guðríði, dóttur Þorkels svarta; þeira 
synir Þorkell hákr ok Höskuldr, Tjörfi, Kolgrímr, 
Þorsteinn ok Þorvarðr, enn dóttir Sigríðr. Siíð- 
an átti hann Álfgerði, dóttur Arngeirs ens aust- 
ræna; Þorgeirr átti ok Þorkötlu, dóttur Dala- 
Kolls; synir hans ok þeira kvenna váru þeir 
ia Þorgils, Óttarr; þessir váru laungetn- 

: Þorgrímr ok Finni enn draumspaki; hans 
móðir hét Lecný, útlend. 

Heðinn ok Höskuldr, synir Þorsteins þurs, 
fóru til Íslands ok námu fyrir innan Tunguheiði, 
Heðinn bjó at Heðinshöfða ok átti Guðrúnu; þeira 
dóttir var Arnríðr, er Ketill Fjörleifarson átti; 
Guðrún var dóttir þeira, er Hrólfr átti /£ Gnúpu- 
felli.) Höskuldr nam lönd öll fyrir austan Laxá 
ok bjó í Skörðuvík; við hann er kent Höskuld- 
arvatn, því at hann druknaði þar. Í þeira land- 
námi er Húsavík, er Garðarr hafði vetrsetu. Son 
"Hóskulds var Hróaldr, er átti Ægileifu, dóttur 
Hrólfs Helgasonar. 

19. Vestmaðr ók Úlfr fóstbræðr fóru einu 
'skipi til Íslands; þeir námu Reykjadal allan fyr- 
ir vestan Laxá upp til Vestmannsvatns. Vest- 
maðr átti Guðlaugu. Úlfr þjó undir Skratta- 
felli; hann átti ........ ; þeira son Geir- 
„Ólfr, er átti Vigdísi Konálsdóttur síðar enn Þor- 
grímr; þeira son Hallr. 

Þorsteinn höfði hét maðr; hann var hersir á 
Hörðalandi; hans synir váru þeir Eyvindr ok 
Ketill hörðski.  Eyvindr fýstist til Íslands eftir 
andlát föður síns, enn Ketill bað hann nema 
báðum þeim land, ef honum sýndist síðar at fara. 
Eyvindr kom í Húsavíix skipi sínu, ok nam 
Reykjadal upp frá Vestmannsvatni; hann bjó at 
Helgastöðum ok er þar heygðr. Náttfari er með 
Garðari hafði út farit, eignaði sér áðr Reykjadal, 
ok hafði merkt á viðum, enn Eyvindr rak hann 
á braut ok lét hann hafa Náttfaravík. Ketill fór 
út at orðsendingu Eyvindar; hann bjó á Einars- 
stöðum; hans son var Konáll ok Þorsteinn, fað- 
ir Einars, er þar bjó síðan. Sonr Eyvindr var 
Áskell goði, er átti dóttur Grenjaðar; þeira syn- 
ir Þorsteinn ok Víga-Skúta. Dóttir Eyvindar 
var Fjörleif. Konáll átti Oddnýju Einarsdóttur, 
systur Eyjólfs Valgerðarsonar; þeira börn váru 
þau Einarr, er átti sex sonu, ok dóttur Þórey- 
ju, er átti Steinólfr Másson, ok önnur Eydís, er 
Þorsteinn goði átti ór Ásbjarnarvík. Þórðr 
Konálsson var faðir Sokka á Breiðamýri, föður 
Konáls. Dóttir Konáls var Vigdís, er átti Þor- 
grímr, son Þorbjarnar skaga, ok var þeira son. 
Þorleifr Geirólfsstjúpr. 

Grenjaðr hét maðr, Hrappsson, bróðir Geirleifs ; 
hann nam Þegjandadal ok Kraunaheiði, Þor- 
gerðarfell ok Laxárdal neðan; hann bjó á Gren- 
jaðarstöðum; hann átti Þorgerði, dóttur Helga 


H 

hests; þeira son var Þorgils vámúli, faðir Ön- 
undar, fáður Hallberu, móður Halldóru, móður 
Þorgerðar, móður Halls ábóta, ok Hallberu, er 
átti Hreinn Styrmisson. 

Böðoólfr hét maðr, son Gríms Grímólfssonar af 
Ögðum, bróður Böðmóðs; hann átti Þórunni, 
dóttur Þórólfs ens fróða; þeira son var Skeggi. 
Þau fóru öll til Íslands, ok brutu skip sítt við 
Tjörnes, ok várn at Auðólfsstöðum enn fyrsta 
vetr; hann nam Tjörnes alt á milh Tunguár ok 
Óss. „Böðólfr átti síðar Þorbjörgu hólmasól, 
dóttur Magr-Helga; þeira dóttir var Þorgerðr, 
er átti Ásmundr Öndottsson; þeira son Þor- 
leifr, faðir Þuríðar, er áll Valla-Ljótr. 

Skeggi Böðólfsson nam Kelduhverfi upp til 
Kelduness, ok bjó í Miklagarði; hann átti Helgu, 
dóttur Þorgeirs at Fiskilæk; þeira son var Þór- 
ir farmaðr; hann lét gera knör í Sogni; þann 
vígði Sigurðr biskup; af þeim knerri eru brand- 
ar veðrspáir fyrir durum í Miklagarði. Um 
Þóri orti Grettir þetta: | 

Ríðk-at ek rækimeiðum 
randar hóts á móti 

(sköpuð er þessum þegni 
þraut); ferr ek enn á brautu. 
Vilk-at ek Viðris bálka 
vinnendr spaka finna 

(ek man þér eigi þykja 

orr); leitak mér fora. 


Hnekkik frá þar er flokkar 

fara Þóris mjök stórir; 

er-a mér í þys þeira 

berfilegt at hverfa. 

Forðumk frægra virða 

fund, á eg veg til lundar 

(verð ek Heimdala at hirða 

hjör); björgum svá fjöru. 
Án hét son Þóris, faðir Arnar, föður Ingi- 
bjargar, móður Skúms, föður Þorkels ábóta. 

20. Máni hét maðr, hann var fæddr í Ömd 
á Hálogalandi; hann fór til Íslands ok braut 
við Tjörnes, ok bjó at Máná nokkura vetr; 
síðan hrak Böðólfr hann á braut þaðan, ok nam 
hann þá fyrir nefan Kálfborgará; milli Fljóts ok 
Rauðaskriðu, ok bjó at Mánafelli; hans son var 
Ketill er átti Valdísi Þorbrandsdóttur, er keypti 
Rauðaskriðulönd at Mána; hans dóttir var Dalla, 
systir Þorgeirs Galtasonar; hana átti Þorvaldr 
Hjaltason. 

Ljótr óþveginn hét maðr, er nam Kelduhverfi 
upp frá Keldunesi; hans son var Gríss, faðir 
Galta í Ási; hann var vitr maðr ok vígamaðr 
mikill. 

Önundr nam Kelduhverfi frá Keldunesi, ok 
bjó í Ási; hann var son Blæings Sótasonar, bróð- 
ir Bálka í Hrútafiði. Dóttir Önundar var Þor- 
björg, er átti Hallgils Þorbrandsson ór Rauða- 
skriðu. 

Þorsteinn, son Sigmundar Gnúpa-Bárðarsonar, 
bjó fyrst at Mývatni; hans svo var Þorgrímr, 

faðir Arnórs í Reykjahlíð, er átti Þorkötlu, dótt- 
ur Böðvars Hólfssonar ór Gnúpufelli; Böðvarr 
var son þeira. 

Þorkell enn hávi kom ungr til Íslands, ok bjó 
fyrst at Grænavatni, er gengr af Mývatni. Sig: 
mundr hét son hans; hann átti Vigdísi, dóttur 
Þóris af Espihóli; hann vá Glúmr á akrinum 
Dóttir Þorkels var Arndís, er átti Vigfúss, bróð- 
ir Víga-Glúms. Þorkell gat son í elli sinni; sá 
hét Dagr; hann var faðir Þórarins, er átti Yng- 
vildi, dóttur Halls af Síðu, síðar enn Eyjólfr 
enn halti. 

Geiri hét maðr norrænn, er fyrstr bjó fyrir 
sunnan Mývatn á Geirastöðum; hans son var 
Glúmr ok Þorkell. Þeir feðgar börðust við Þor- 
berg höggvinkinna ok feldu Þorstein son hans; 
fyrir þau víg váru þeir gerðir norðan ór sveit- 
um. (Geiri sat um vetr á Geirastöðum við Húna- 
vatn; síðan fóru þeir í Breiðafjörð, ok bjoggu í 
Geiradal í Króksfirði. Glúmr fekk Ingunnar, 
dóttur Þórólfs Véleifssonar; þeira börn váru þau: 
Þórðr, er átti Guðrúnu Ósvéfrsdóttur, ok Þor- 
gerðr, er átti Þórarinn Ingjaldsson; þeira son 
Helgu-Steinarr. 

Torf-Einarr jarl gat dóttur í æsku; sú hét 
Þórdis; hana fæddi Rögnvaldr jarl, ok gifti hana 
Þeirgeiri klaufa; þeira son var Einarr; hann fór 
til Orkneyja at finna frændr sína; þeir vildu 
eigi taka við frændsemi hans; þá kaupir Ein- 

ærr í skipi með bræðrum tveimr, Vestmanni ok 
Vémundi; þeir fóru til Íslands ok sigldu fyrir 
norðan landit, ok vestr um Sléttu í fjörðinn; 
þeir settu öxi í Reistargnúp ok kölluðu því Öx- 
arfjörð; þeir settu örn upp fyrir vestan, ok köll- 
„ðu þar Arnarþúfu; enn í þriðja stað settu þeir 
kross; þar nefndu þeir Krossás; svá helguðu þeir 
sér allan Öxarfjörð. Börn Einars váru þau Ey- 
ólfr, er Galti Grisson vá, ok Ljót, móðir Hróa 
„ens skarpa, er hefndi Eyjólfs ok vá Galla. Syn- 
ir Glíru-Halla, Brandr ok Bergr, váru dóttur- 
synir Ljótar; þeir fellu í Böðvarsdal. 

Reistr, son Bjarneyja-Ketils ok Hildar, syst- 
ur Ketils þistils, faðir Arnsteins goða, hann nam 
land á milli Reistargnúps ok Fla DagnupS ok 
bjó í Leirhöfn. 

Arngeirr hét maðr, er nam Sléttu alla milli 
Hávararlóns ok Sveinungsvíkr; hans börn váru 
þau Þorgils ok Oddr ok Þuríðr, er Steinólfr í 
Þjórsárdal átti. Þeir Arngeir ok Þorgils gengu 
heiman í fjúki at leita fjár, ok kvámu eigi heim; 
Oddr fór at leita þeira ok fann þá báða örenda, 
ok hafði hvítabjörn drepit þá, ok lá þá á pasti, 
er hann kom at. Oddr drap björninn ok færði 
heim, ok segja menn, at hann æti allan, ok kall- 
aðist þá hefna föður síns, er hann drap björn- 
inn, enn þá. bróður síns, er hann át hann. Oddr 
var síðan 1llr ok ódæll við at eiga; hann var 
hamrammr svá mjök, at hann gekk heiman ór 

Hraunhöfn um kveldit, enn kom um morguninn 
eftir í Þjórsárdal til liðs við systur sína, er 
Þjórsdælir vildu berja grjóti í hel. 

Sveinungr nam Sveinungsvík, enn Kolli Kolla= 
vík ok bjó þar hvárr sem við er kent síðan. 

Ketill þistill nam Þistilsfjörð, mili Hunds- 
ness ok Sauðaness; hans son var Sigmundr, fað- 
ir Laugarbrekku-Einars. 

Nú eru rituð landnám í Norðlendinga fjórð- 
ungi, ok eru þessir þar ágætastir landnáms- 
menn: Auðun skökull, Ingimundr, Ævarr, Sæ- 
mundr, Eiríkr í Goðdölum, Höfða-Þórðr, Helgi 
enn magri, Eyvindr Þorsteins son höfða; enn 
þar váru MCC bónda þá er talit var. 


IV. 


Þessir menn hafa land numit í Austfirðingafjórð- 

ungi, er nú munu upp taldir, ok ferr hvat af hendi 

norðan til fjórðungamóts, frá Langanesi á Sólheima- 

sand, ok er þat sögn manna, at þessi fjórðungr hafi 
fyrst albygðr orðit. 


1. Gunnólfr kroppa hét maðr, son Þóris hauk- 
nefs, hersis; hann nam Gunnðlfsvík ok Gunn- 
ólfsfell ok Langanes alt fyrir útan Helkundu- 
heiði, ok bjó í Fagravík; hans son var Skúlt 
herkja, faðir Geirlaugar. 

12 

Finni hét maðr, er nam Finnafjörð ok Við- 
fjörð; hans son var Þórarinn, faðir Sigurðar, 
föður Glíru-Halla. 

Hróðgeirr enn hviti Hrappsson nam Sandvík 
"fyrir norðan Digranes, alt til Viðfjarðar, ok bjó 
á Skeggjastöðum; hans dóttir var Ingibjörg, er 
átti Þorsteinn enn hvíti; kon var móðir Þorgils, 

iður Helga, föður Bjarnar, föður Yngvildar, 

ur Amunda, föður Guðrúnar, móður Þór- 


dísar, móður Helgu, móður Þórðar prests, 


fóður Markúss á Melum. Alrekr var bróðir 
Hróðgeirs, er út kom með honum; hann var 
faðir Ljótólfs goða í Svarfaðardal. 

Eyvindr vápni ok Refr enn rauði, synir Þor- 
steins þjokkubeins, bjoggust til Íslands af Strind 
ór Þrándheimi, því at þeir urðu missáttir við 


Harald konung ok hafði sítt skipit hvárr þeira. 


Refr varð aftrreka, ok lét konungr drepa hann, 


enn Eyvindr kom í Vápnafjörð ok nam fjörðinn 


allan frá Vestradalsá, ok bjó í Krossavík enni 
iðri; hans son var Þorbjörn. 


Steinbjörn kortr hét son Refs ensrauða; hann 


fór til Íslands ok kom í Vápnafjörð. Eyvindr 
föðurbróðir hans gaf honum land alt milli Vápna- 
fjarðarár ok Vestradalsár; hann bjó at Hofi. Hans 
synir váru þeir Þormóðr stikublígr, er bjó á 
Sunnudal; annarr Refr á Refsstöðum; þriði Egill 
á Egilsstöðum, faðir Þórarins ok Þrastar ok Hall- 
bjarnar ok Hallfríðar, er átti Þorkell Geitisson. 

Hróaldr bjóla var fóstbróðir Eyvindar vápna ; 
hann nam land fyrir vestan Vestradalsá, dalinn 
hálfan, ok Selárdal allan út til Digraness; hann 
bjó á Torfastöðum. Hans son var Ísroðr, faðir 
Gunnhildar, er átti Oddi, son Asólfs í Höfða. 
Gunnhildr var móðir Gríms, föður Halldóru, 
móður Markúss, föður Valgerðar, móður Böð- 
vars, föður Þórðar prests, föður Markúss á 
Melum. | 

Ölvér enn hvíti hét maðr, son Ósvalds Öxna- 
Þórissonar; hann var lendr maðr ok bjó í Álm- 
dölum; hann varð ósáttr við Hákon jarl Grjót- 
garðsson, ok fór á Yrjar ok dó þar, enn Þor- 
steinn enn hvíti, son hans, fór til Íslands, ok 
kom skipi sínu í Vápnafjörð eftir landnám ; hann 
keypti land af Eyvindi vápna, ok bjó á Tófta- 
velli fyrir útan Síreksstaði nökkura vetr, áðr 
hann komst at Hofslöndum, með því móti at 
hann heimti leigufé sítt af Steinbirni kort, enn 
hann hafði eigi til at gjalda nema landit; þar 
bjó Þorsteinn Lx. vetra síðan ok var vitr maðr 
ok góðr. Hann átti Ingibjörgu, dóttur Hróð- 
- geirs ens hvita; þeira börn váru þau Þorgils 
ok Þórðr, Önundr, Þorbjörg ok Þóra. Þorgils 
átti Ásvöru, dóttur Þóris Graut-Atlasonar ; þeira 
son var Bodd-Helg. Hann átti fyrr Höllu 
Lýtingsdóttur, Arnbjarnarsonar; þeira son var 
Víga-Bjarni. Hann átti Rannveigu, dóttur Ei- 


ríks ór Goðdölum; þeira son var Skegg-Broddi 
12 

enn dóttir Yngvildr, er átti Þorsteinn Hallsson. 
Skegg-Broddi átti Guðrúnu, dóttur Þórarins 
sælings ok Halldóru Einarsdóttur; þeira börn 
Þórir ok Bjarni húslangr. Þórir átti Steinunni, 
dóttur Þorgríms ens háva; þeira dóttir var Guð- 
rún, er átti Flosi Kolbeinsson; þeira son var 
Bjarni, faðir Bjarna, er átti Höllu Jörundar- 
dóttur; þeira börn váru þau Flosi prestr ok 
Torfi prestr, Einarr brúðr ok Guðrún, er Þórðr 
Sturluson átti, ok Goðrún, er Einarr Berþórs- 
son átti, ok Helga, móðir Sigríðar Sighvatsdóttur. 
Flosi prestr átti Ragnhildi, dóttur Barkar á 
Baugsstöðum; þeira börn Bjarni ok Einarr, 
Halla, móðir herra Kríistoforus, ok Þórdís, 
móðir frú Ingigerðar, móður frú Guðrúnar 
ok Hallberu. Valgerðr var dóttir Flosa, móðir 
herra Erlends sterka, föður Hauks ok Valgerðar. 

2. Þorsteinn torfi ok Lýtingr bræðr fóru til 
Íslands.  Lýtingr nam Vápnafjarðarströnd alla 
ena eystri, Böðvarsdal ok Fagradal, ok bjó í 
Krossavík, frá honum eru Vápnfirðingar komnir. 
Hans son var Geitir, faðir Þorkels, föður 
Ragneiðar, móður Höllu, móður Bótólfs, föð- 
ur Þórdísar, móður Helgu, móður Þórðar 
presls, föður Markúss á Melum. 

Þorfiðr hét maðr, er fyrst bjó á Skeggjastöð- 
um at ráði Þórðar hálma; hans son var Þor- 
steinn fagri, er vá Einar, son Þóris Graut-Atla- 


—-———— A.A... 


sonar, ok bræðr hans tveir, Þorkell ok Heðinn, 
er vágu Þorgils, föður Brodd-Helga. 

Þorsteinn torfi nam Hlíð alla útan frá Ósfjöll- 
um ok upp til Hvannár, ok bjó at Forsvelli; 
hans son var Þorvaldr, faðir Þorgeirs, föður 
Hallgeirs, föður Hrapps á Forsvelli. 

Hákon hét maðr, er nam Jökulsdal allan fyrir 
vestan Jökulsá ok fyrir ofan Teigará, ok bjó 
á Hákonarstöðum; hans dóttir var Þorbjörg, 
er áttu synir Brynjólfs ens gamla, Gunnbjörn 
ok Hallgrimr. Teigr lá ónuminn millum Þor- 
steins torfa ok Hákonar; þann lögðu þeir til 
hofs, ok heitir sá nú Hofsteigr. 

Skjöldólfr Vémundarson, bróðir Berðlu-Kára, 
nam Jökulsdal fyrir austan Jökulsá upp frá 
Knefilsdalsá, ok bjó á Skjöldólfsstöðum; hans 
börn váru þau Þorsteinn, er átti Fastnýju 
Brynjólfsdóttur, ok Sigríðr, móðir Bersa Özur- 
arsonar. | 

Þórðr hét maðr, son Þórólfs hálma, bróðir 
Helga bunhauss; hann nam Tungulönd öll á 
milli Lagarfljóts ok Jökulsár, fyrir útan Rangá; 
hans son var Þórólfr hálmi, er átti Guðríði 
Brynjólfsdóttur; þeira son var Þórðr þvari, fað- 
ir Þórodds, föður Brands, föður Steinunnar, 
móður Rannveigar, móður Sæhildar, er Gizurr 
átti. 

Özurr slagakollr nam land milli Ormsár ok 

Rangár; hann átti Guðnýju Brynjólfsdóttur; 
þeira son var. Ásmundr, faðir Marðar. 

Ketill ok Graut-Atli, synir Þóris þiðranda, 
fóru ór Veradal til Íslands, ok námu land í 
Fljótsdal fyrr enn Brynjólfr kom út, Lagar- 
fljótsstrandir báðar. Ketill nam fyrir vestan 
Fljót á milli Hengiforsár ok Ormsár. Ketill 
fór útan, ok var með Véþormi, syni Vémundar 
ens gamla; þá keypti hann at Véþormi Arneiði, 
dóttur Ásbjarnar jarls skerjablesa, er Hólmfastr, 
son Véþorms, hafði hertekit, þá er þeir Grímr syst- 
urson Véþorms, drápu Ásbjörn jarl. Ketill keypti 
Arneiði, dóttur Asbjarnar, tveim hlutum dýrra enn 
Véþormr mat hana í fyrstu; enn er kaupit var 
orðit, þá gerði Ketill brúðkaup til Arneiðar. Eft- 
ir þat fann hon grafsilfr mikit undir viðarrót- 
um; þá bauð Ketill at flytja hana til frænda sinna, 
enn hon kaus þá honum at fylgja. Þau fóru út ok 
bjoggu á Arneiðarstöðum; þeira son var Þiðrandi, 
faðir Ketils í Njarðvík. Jóreiðr var dóttir Þiðr- 
anda, móðir Þorsteins, föður Guðríðar, móð- 
ur Rannveigar, móður Salgerðar, móður Guð- 
rúnar, móður Hreins ábóta, föður Valdísar, 
móður Snorra, föður Hallberu, er átti Mark- 
ús Þórðarson á Melunn. 

3. Graut-Atli nam ena eystri strönd Lagar- 
fljóls, alt á milli Giljár ok Vallaness, fyrir vest- 
an Öxnalæk; hans synir váru þeir Þorbjörn ok 
Þórir, er átti Ásvöru Brynjólfsdóttur. 


Fl 


SE 

# Þorgeirr Vestarson hét maðr göfigr; hann átti 
þrjá sonu: var einn Brynjólfr enn gamli, ann- 
arr Ævarr enn gamli, þriði Herjólfr. Þeir fóru 
allir til Íslands á sínu skipi hverr þeira. Bryn- 
jólfr kom skipi sínu í Eskifjörð, ok nam land 
fyrir ofan fjall, Fljótsdal allan fyrir ofan Hengi- 
forsá, fyrir vestan, enn fyrir ofan Gilsá, fyrir 
austan, Skriðudal allan,. ok svá Völluna út til 
Eyvindarár, ok tók mikit af landnám Una 
Garðarssonar, ok bygði þar frændum sínum ok 
mágum;, hann átti þá tíu börn, enn síðan fekk 
hann Helgu, er átt hafði Herjólfr, bróðir hans, 
ok áttu þau þrjú börn; þeira son var Özurr, 
faðir Bersa, föður Hólmsteins, föður Órækju, 
föður Hólmsteins, föður Helgu, móður Hólm- 
steins, föður Hallgerðar, móður Þorbjargar, er 
átti Loftr biskupsson. 

Ævarr enn gamli, bróðir Brynjólfs, kom út í 
Reyðarfirði, ok fór upp um fjall; honum gaf 
Brynjólfr Skriðudal allan fyrir ofan Gilsá; hann 
bjó á Arnallzstöðum; hann átti tvá sonu ok 
dætr þrjár. 

Ásreðr hét maðr, er fekk Ásvarar Herjólfs- 
dóttur, bróðurdóttur Brynjólfs ok stjúpdóttur; 
henni fylgdu heiman öll lönd milli Gilsár ok 
Eyvindarár; þau bjoggu á Ketilsstöðum. Þeira 
son3var Þorvaldr holbarki, faðir Þorbergs, föð- 
ur Hafljóts, föður Þórhadds skálar. Dóttir Hol- 
barka var Þórunn, er átti Þorbjörn Graut-Atla- 

son; önnur Ástríðr, móðir Asbjarnar loðinhöfða, 
föður Þórarins í Seyðarfirði, föður Ásbjarnar, 
föður Kolskeggs ens fróða ok Ingileifar, móður 
Halls, föður Finns lögsögumanns. 

Hrafnkell hét maðr, Hrafnsson; hann kom út 
síð landnámatíðar; hann var enn fyrsta vetr í 
Breiðdal, enn um várit fór hann upp um fjall; 
hann áði í Skriðudal ok sofnaði; þá dreymdi 
hann at maðr kom at honum ok bað hann upp 
standa ok fara braut sem skjótast; hann vakn- 
aði ok fór braut. Enn er hann var skamt kom- 
inn, þá hljóp ofan fjallit alt, ok varð undir 
göltr ok griðungr, er hann átti. Síðan nan 
Hrafnkell Hrafnkelsdal ok bjó á Steinrgðarstöð- 
um; hans son var Ásbjörn, faðir Helga, ok 
Þórir, faðir Hrafnkels goða, föður Sveinbjarnar, 
föður Þorsteins, föður Bótólfs, föður Þór- 
dísar, móður Helgu, móður Þórðar prests, 
föður Markúss á Melum. 

Uni, son Garðars, er fyrst fann Ísland, fór til 
Íslands með ráði Haralds konungs hárfagra, ok. 
ætlaði at leggja undir sik landit, enn siðan hafðs 
konungr heitit honum at gera hann jarl sinn. 
Uni tók land þar sem nú heitir Unaóss, ok hús- 
aði þar; hann nam sér land til eignar fyrir 
sunnan Lagarfljót, alt herað til Unalokjar. 
Enn er landsmenn vissu ætlun hans, tóku þeir 
at ýfast við hann, ok vildu eigi selja honum 
kvikfé eðr vistir, ok mátti hann eigi þar hald- 

ast. Uni fór í Álftafjörð enn syðra; hann náði 
þar eigi at staðfestast; þá fór hann austan 
með tólfta mann, ok kom at vetri til Leiðólfs- 
kappa í Skógarhverfi; hann tók við þeim. Uni 
þýddist Þórunni, dóttur Leiðó!fs, ok var hon: 
með barni um várit; þá vildi Uni hlaupast á 
braut með sína menn; enn Leiðólfr reið eftir 
honum ok fundust þeir hjá Flangastöðum ok 
börðust þar, því at Uni vildi eigi aftr fara 
með Leiðólfi; þar fellu nökkurir menn af Una, 
enn hann fór aftr nauðigr, því at Leiðólfr vildi 
at hann fengi konnnnar ok staðfestist ok tækt 
arf eftir hann. Nökkuru síðar hljóp Uni á 
braut, þá er. Leiðólfr var eigi heima, enn Leið- 
ólfr reið eltir honum, þá er hann vissi, ok 
fundust þeir hjá Kálfagröfum; var hann þá svá 
reiðr, at hann drap Una ok förunauta hans alla. 
Sonr Una ok Þórunnar var Hróarr Tungugoði; 
hann tók arf Leiðólfs allan, ok var et mesta 
afarmenni; hann átti dóttur Hámundar, svstur 
Gunnars frá Hlíðarenda; þeira son var Há- 
mundr enn halti, er var enn mesti vígamaðr,. 
Tjörvi enn háðsam1 ok Gunnar váru systur- 
synir Hróars. Tjörvi bað Ástríðar mannvits- 
brekku Móðólfsdóttur, enn bræðr hennar Ketill 
ok Hrólfr synjuðu honum konunnar, enn þeir 
gáfu hana Þóri Ketilssyni; þá dró Tjörvi líkn- 
eski þeira á kamarsvegg, ok hvert kveld, er 
þeir Hróarr gengu til kamars; þá hrækti hann 

í andlit líkneski Þóris, enn kysti hennar líkn- 
eski, áðr Hróarr skóf af. Eftir þat skar Tjörvi 
þau á hnifskefti sínu ok kvað þetta: 

Vér höfum þar með Þóri 

(þat var sett við glettu) 

auðar unga Þrúði 

áðr á vegg of fáða. 

Nú hefik rastakarns ristit 

(réð ek mart við Syn bjarta 

hauka skofts) á hefti 

Hlín ölbækis mínu. 
Hér af gerðust vig þeira Hróars ok systursona 
hans. 

Þorkell fullspakur hét maðr, er nam Njarð- 
vík alla ok bjó þar; hans dóttir var Þjóðhaldr, 
er átti Ævarr enn gamli; ok var þeira dóttir 
Yngvildr, móðir Ketils í Njarðvík, Þiðranda- 
sonar. | 

Vetrliði hét maðr, son Arnbjarnar Ólafs sonar 
langháls, bróðir þeira Lýtings, Þorsteins torfa 
ok Þorbjarnar í Arnarholti; Óláfr langháls var 
son Bjarnar reyðarsíðu; Vetrliði nam Borgar- 
fjörð ok bjó þar. 

Þórir lína hét maðr, er nam Breiðavík, ok 
bjó þar; hans synir váru þeir Sveinungr ok 
Gunnsteinn. | 

Nú hefir Kolskeggr fyrir sagt héðan frá um 
landnám. 

5. Þorsteinn kleggi nam fyrst Húsavík ok 


- 


hn 

bjó þar; hans son var Án, er Húsvíkingar eru 
frá komnir. 

Loðmundr enn gamli hét maðr, enn annarr 
Bjólfr, fóstbróðir hans; þeir fóru til Íslands af 
Vors, af Þulunesi. Loðmundr var rammauk- 
£nn mjök ok fjölkunnigr; hann skaut fyrir borð 
öndvegissúlum sínum í hafi ok kvaðst þar byggja 
skyldu sem þær rækju á land. Enn þeir fóst- 
bræðr tóku Austfjörðu, ok nam Loðmundr Loð- 
mundarfjörð, ok bjó þar þenna vetr; þá frá 
hann til öndvegissúlna sínna fyrir sunnan land. 
Eftir þat bar hann á skip öll föng sín; enn er 
segl var dregit, lagðist hann niðr, ok bað ongv- 
an mann vera svá djarfan at hann nefndi sík. 
Enn er hann hafði skamma hríð legit, varð gnýr 
mikill; þá sá menn, at skriða mikil hljóp á bæ 
Þann, er Loðmundr hafði bútá; eftir þat settist 
hann upp ok tók til orða: „Þat er álag mitt, at 
þat skip skal aldri heilt af hafi koma, er hér 
siglir út“. Hann helt síðan suðr fyrir Horn ok 
vestr með landi, alt fyrir Hjörleifshöfða, ok lendi 
mökkuru vestar; hann nam þar land sem súl- 
urnar höfðu komit, ok á milli Hafrsár ok Fúla- 
lækjar; þat heitir nú Jökulsá á Sólheimasandi ; 
hann bjó í Loðmundarhvammi, ok kallaði þar 
Sólheima. Þá er Loðmundr var gamall, bjó 
Þrasi í Skógum; hann var ok fjölkunnigr; þat 
var eitt sinn at Þrasi sá um morgun vatna- 
hlaup mikit; hann veitti vatnit með fjölkyngi 

austr fyrir Sólheima; enn þræll Loðmundar sá, 
ok kvað falla sjó norðan um landit at þeim. 
Loðmundr var þá blindr; hann bað þrælinn 
færa sér í dælikeri þat, er hann kallaði sjó; ok 
er hann kom afir, sagði Loðmundr: „Ekkt 
þikki mér þetta sjór“. Síðan bað hann þrælinn 
fylgja sér til vatnsins: „ok slikk stafsbroddi min- 
um í valnit“; hnngr var í stafnum, ok helt 
Loðmundr tveim höndum um stafinn, enn beit 
í hringinn; þá tóku vötnin at falla vestr aftr 
fyrir Skóga; síðan veitti hvárr þeira vötnin frá 
sér, þar til er þeir fundust við gljúfr nökkur; 
þá sættust þeir á þat, at áin skyldi þar falla 
sem skemst væri til sjóvar. Sú er nú kölluð 
Jökulsá, ok skilr landsfjórðunga. / Í þeim vatna- 
gangi varð Sólheimasandr. Son Loðmundar 
var Sumarliði, faðir Þorsteins holmunz, föð- 
ur Þóru, móður Steins Brandssonar. föður 
Þóru, er átti Skafli lögmaðr.| 

6. Bjólfr, fóstbróðir Loðmundar, nam Seyðis- 
fjörð allan, ok bjó þar alla ævi; hann gaf Helgu, 
dóltur sína, Áni enum ramma, ok fylgði henni. 
heiman öll en nyrðri strönd Seyðisfjarðar, til 
Vestdalsár. sólir hét sonr Bjólfs, er þar bjó 
síðan, ok Seyðfirðingar eru frá komnir. 

Eyvindr hét 1naðr, er út kom með Brynjólfi, 
ok færði síðan bygð sína í Mjóvafjörð ok bjó 
þar; hans son var Hrafn, er seldi Mjóvafjarðar- 

land Þorkatli klöku, er þar bjó síðan; frá hon- 
um er Klökuætt komin. 

Egill enn rauði hét maðr, er nam Norðfjörð 

ok bjó í Nesi út; hans son var Óláfr, er Nes- 
menn eru frá komnir. 
“ Freysteinn enn fagri hét maðr; hann nam 
Sandvík, ok bjó á Barðsnesi, Viðfjörð ok Hellis- 
fjörð; frá honum eru Sandvíkingar ok Viðfirð- 
ingar ok Hellisfirðingar komnir. 

Þórir enn hávi ok Krumr, þeir fóru af Vors 
til Íslands; ok þá er þeir tóku land, nam Þór- 
ár Krossavík á milli Gerpis ok Reyðarfjarðar; 
þaðan eru Krossvíkingar komnir; enn Krumr 
nam land í Hafranesi ok til Þernuness ok alt 
et ytra, bæði Skrúðey ok aðrar úteyjar, ok þrjú 
lönd öðrum megin gegnt Þernunesi; þaðan eru 
Krymlingar komnir. 

Ævarr var fyrst í Reyðarfirði áðr hann 
fór upp um fjall; enn Brynjólfr í Eskifirði, áðr 
hann fór upp at byggja Fljótsdal, sem áðr var 
rtat. 

Vémundr hét maðr, er nam Fáfskrúðsfjörð all- 
an, ok bjó þar alla ævi; hans son var Ölmóðr, 
er Ölmæðlingar eru frá komnir. 

Þórhaddr enn gamli var hofgoði í Þrándheimi 
á Mæri; hann fýstist til Íslands ok tók áðr of- 
an hofit, ok hafði með sér hofsmoldina ok súl- 
urnar; enn hann kom í Stöðvarfjörð, ok lagði 
Mærina-helgi á allan fjörðinn, ok lét angu tor- 

týna þar nema kvikfé heimilu; hann bjó þar alla. 
ævi, ok eru frá honum Stöðfirðingar komnir. 

í. Hjalti hét maðr, er nam Kleifarlönd ok 
allan Breiðdal þar upp frá; hans son var Kol- 
grímr, er mart er manna Írá komit. 

Herjólfr hét maðr, er nam land alt út tið 
Hvalsnesskriðna; hans son var Vápni, er Væpn- 
ingar eru frá komnir. 

Herjólfr, bróðir Brynjólfs, nam Heydalalönd 
fyrir neðan Tinnudalsá ok út til Ormsár; hans 
son var Özurr, er Breiðdælir eru frá komnir. 

Skjöldólfr hét maðr, er nam Stræti alt fyrir 
útan Gnúp, ok inn öðrum megin til Óss ok til 
Skjöldólfsness hjá Fagradalsá í Breiðdali; hans 
son var Háleygr, er þar bjó siðan; frá honum 
er Háleygjaætt komin. 

Þjóðrekr hét maðr; hann nam fyrst Breiðdal 
allan, enn hann stökk braut þaðan fyrir Brynj- 
ólfi, ok ofan í Berufjörð, ok nam alla ena nyrðri 
strönd Berufjarðar, ok fyrir sunnan um Bú- 
landsnes, ok inn til Rauðaskriðna öðrum megin, 
ok bjó þrjá vetr sem nú heitir Skáli; síðan 
keypti Björn enn hávi jarðir at honum, ok eru 
frá honum Berufirðingar komnir. 

Björn sviðinhorni hét maðr, er nam Álftafjörð 
enn nyrðra, inn frá Rauðaskriðum, ok Sviðin- 
hornadal. 

Þorsteinn trumbubein hét frændi Böðvars ens 
hvíta, ok fór með honum til Íslands; hann nam 

land fyrir utan Leiruvág til Hvalsnesskriðna; 
hans son var Kollr enn grái, faðir Þorsteins, 
föður Þorgríms í Borgarhöfn, föður Steinunnar, 
er átti Gizurr biskup. 

Böðvarr enn hvíti var son Þorleifs miðlungs, 
Böðvarssonar snæþrymu, Þorleifssonar hvala- 
skúfs, Ánssonar, Arnarsonar hyrnu, konungs, 
Þórissonar konungs, Svina-Böðvarssonar, Kauns- 
sonar konungs, Sölgasonar konungs, Hrólfs son- 
ar ór Bergi, ok Brandönundr, frændi hans, fóru 
af Vors til Íslands ok kvámu í Álftafjörð enn 
syðra. Böðvar nam land inn frá Leiruvági, dali 
þá alla, er þar liggja, ok út öðrum megin til 
Múla ok bjó at Hofi; hann reisti þar hof mikit. 
Sonr Böðvars var Þorsteinn, er átti Þórdísi, 
dóttur Özurar keiliselgs, Hrollaugssonar; þeira. 
son var Síðu-Hallr; hann átti Jóreiði Þiðranda- 
dóttur, ok er þaðan mikil ætt komin. Som 
þeira var Þorsteinn, faðir Ámunda, föður Guð-. 
rúnar, móður Þórdísar, móður Helgu, móður 
Guðnýjar, móður Sturlusona. 

Brandönundr nam land fyrir norðan Múla-- 
Kambsdal ok Melrakkanes, ok inn til Hamarsár, 
ok er mart manna frá honum komit. 

Þórðr skeggi, son Hrapps, Bjarnar sonar bunu, 
hann átti Vilborgu Ósvaldsdóttur ok Úlfrúnar 
Játmundardóttur. Þórðr fór til Íslands ok nam 
land í Lóni, fyrir norðan Jökulsá, milli ok Lóns- 
heiðar, ok bjó í Bæ tíu vetr eða lengr; þá frá. 

hann til öndvegissúlna sinna fyrir neðan heiði 
í Leiruvági; þá réðst hann vestr þannig ok bjó 
á Skeggjastöðum, sem fyrr er ritat; hann seldi 
Þá Lónlönd Úlfljóti, er lög flutti út hingat. | Bjó 
Þórðr þó mokkora vetr síðan í Lónl. Dóttir 
Þórðar var Helga, er Ketilbjörn enn gamli átti 
at Mosfelli. — Þat var upphaf enna heiðnu laga, 
at menn skyldu eigi hafa höfuðskip í hafi, enn ef 
þeir hefði, þá skyldi þeir af taka höfuð, áðr þei 
kæmi í lands sýn, ok sigla eigi at landi með 
gapandi höfðum eða gínandi trjónum, svá at land- 
vættir fælist við. Baugr tíeyringr eða meiri 
skyldi liggja í hverju höfuðhofi á stalla; þann 
baug skyldi hverr goði hafa á hendi sér tal lög- 
þinga allra, þeira er hann skyldi sjálfr heyja. 
ok (rjóða hann þar áðr í roðru nautblóðs, þess 
er hann blótaði þar sjálfr. Hver sá maðr, er 
bar þurfti lögskil af hendi at leysa at dómi, skyldi 
áðr eið vinna at þeim baugi, ok nefna sér vátta 
tvá eða fleiri; „nefni ek í þat vætt“, skyldi hann 
segja, „at ek vinn eið atbaugi,lögeið ; hjálpi mér 
svá Freyr ok Njörðr ok hinn almáttki Áss, sem 
ek man svá sök þessa sækja, eða verja, eða vitnt 
bera, eða kviðu, eða dæma, sem ek veit réttast ok 
sannast ok helzt at lögum, ok öll lögmæt skil af 
hendi leysa, þau er undir mik koma, meðan ek 
er á þessu þingi“. Þá var landinu skift á fjórð- 
unga, ok skyldu vera þrjú þing í fjórðungi, enn 
þrjú höfuðhof í þingsókn hverri; þar váru menn 

valdir til að geyma hofanna at viti ok réttlæti; 
þeir skyldu nefna dóma á þingum ok stýra sak- 
ferli ;því váru þeir guðar kallaðir ; hverr maðr 
skuldi gefa toll til hofs, sem nú til kirkju tíund. 

8. Þorsteinn leggr, son Bjarnar blátannar, 
fór ór Suðreyjum til Íslands, ok nam lönd öll 
fyrir norðan Horn til Jökulsár í Lóni, ok bjó í 
Böðvarsholti þrjá vetr, enn seldi síðan löndin 
ok fór aftr í Suðreyjar. 

Rögnvaldr jarl á Mæri (var) son Eysteins 
glumru, Ívars sonar Upplendingajarls, Hálfdan- 
ar sonar ens gamla; Rögnvaldr átti Ragnhildi, 
dóttir Hrólfs nefju; þeira son var Ívarr, er fell 
í Suðreyjum með Haraldi konungi enum hárfagra; 
annarr var Göngu-Hrólfr, er vann Norðmandi; 
frá honum eru Rúðujarlar komnir ok Englakon- 
ungar; þriði var Þórir jarl þegjandi, er átti 
Álöfu árbót, dóttur Haralds konungs hárfagra, 
ok var þeira dóttir Bergljót, móðir Hákonar 
jarls ens ríka. Rögnvaldr jarl átti frillusonu 
þrjá: hét einn Hrollaugr, annarr Einarr, þriði 
Hallaðr; sá veltist ór jarlsdómi í Orkneyjum. 
Ok er Rögnvaldr jarl frá þat, þá kallaði hann 
saman sonu sína ok spurði, hverr þeira þá vildi 
til eyjanna; enn Þórir bað hann sjá fyrir um 
sina för; jarlinn kvað honum vel fara, enn kvað 
hann þar skyldu ríki taka eftir sínn dag. Þá 
gekk Hrólfr fram ok bauð sik til farar; Rögn- 

hreysti, enn kveðst ætla, að meiri ofsi væri Í 
skapi hans enn hann mætti þegar at löndum setj- 
ast. Þá gekk Hrollaugr fram ok spurði, ef hann 
vildi at hann færi; Rögnvaldr kvað hann ekki 
mundu jarl verða: „Hefir þú þat skap, er engi 
styrjöld fylgir; munu vegir þínir liggja til Ís- 
lands; muntu þar göfigr þikkja í því landi, ok 
verða kynsæll, enn engi eru hér forlög þín“. 
Þá gekk Einarr fram ok mælti: „Láttu mik 
fara til Orkneyja; ek mun þér því heita, er þér 
mun bezt þikkja, at ek mun aldri aftr koma 
þér í augsýn“. Jarlinn svarar: „Vel þiíkki 
mér, at þú farir brutt, enn lítils er mér ván at 
þér, því at móðurætt þín er öll þrælborin“. Eft- 
ir þat fór Einarr vestr, ok lagði undir sig eyj- 
arnar, sem segir Í sögu hans. Hrollaugr fór þá 
til Haralds konungs ok var með honum um hríð, 
því at þeir feðgar kómu eigi skapi saman eftir 
þetta. 

9. Hrollaugr fór til Íslands með ráði Har- 
alds konungs, ok hafði með sér konu sína ok 
sonu; hann kom austr at Horni ok skaut þar 
fyrir borð öndvegissúlum sínum, ok bar þær á 
land í Hornafirði, enn hann rak undan ok vestr 
fyrir land; fekk hann þá útivist harða ok vatn- 
fátt. Þeir tóku land vestr í Leiruvági á Nesj- 
um; var hann þar enn fyrsta vetr, þá frá hann 
til öndvegissúlna sínna ok fór austr þann veg; 
var hann annan vetr undir Ingólfsfeli. Síðan; 

fór hann austr í Hornafjörð, ok nam land aust- 
an frá Horm tl Kvíár, ok bjó fyrst undir Skarðs- 
brekku í Hornafirði, enn síðan á Breiðabólstað 
í Fellshverfi. Þá hafði hann lógat þeim lönd- 
um, er norðr váru frá Borgarhöfn, enn hann 
átti til dauðadags þau lönd, er suðr váru frá 
Hreggsgerðismúla. Hrollaugr var höfðingi mik- 
ill ok helt vingan við Harald konung, enn fór 
aldri útan /ok eigi vitjaði hann Rögnvalds 
jarls föður síns, því at honum var ótítt við stjúp- 
móður sína |. Haraldr konungr sendi Hrollaugi 
{gersímar á deyjanda degi, | sverð ok ölhorn ok 
gullhring, þann er vá fimm aura; sverð þat átti 
Kolr, son Síðu-Halls, enn Kolskeggr enn fróði 
hafði sét hornit. Hrollaugr var faðir Özurar 
keiliselgs, er átti Gró, dóttur Þórðar illuga; dótt- 
ir þeira var Þórdís, móðir Halls á Síðu. Ann- 
arr son Hrollaugs var Hróaldr, faðir Óttars hval- 
róar, föður Guðlaugar, móður Þorgerðar, móður 
Járngerðar, móður Valgerðar, móður Böðvars, 
föður Guðnýjar, móður Sturlusona. Önundr var 
enn þriði son Hrollaugs. Hallr á Síðu átti Jó- 
reiði Þiðrandadóttur; þeira son var Þorsteinn, 
faðir Magnúss, föður Finars, föður Magnúss bysk- 
ups. Annarr son Halls var Egill, faðir Þorgerð- 
ar, móður Jóns byskups ens helga. Þorvarðr 
Hallsson var faðir Þórdísar, móður Jórunnar, 
móður Halls prests, föður Gizurar, föður Magn- 

Yngvildr Hallsdóttir var móðir Þóreyjar, móð- 
ur Sæmundar prests ens fróða. Þorsteinn Halls- 
son var faðir Guðríðar, móður Jóreiðar, móður 
Ara prests ens fróða. Þorgerðr Hallsdóttir var 
móðir Yngvildar, móður Ljóts, föður Járngerð- 
ar, 1nóður Valgerðar, móður Böðvars, föður Guð- 
nýjar, móður Sturlusona. 

10. Ketill hét maður, er Hrollaugr seldi Horna- 
fjarðarströnd útan frá Horní ok inn til Hamra; 
hann bjó at Meðalfelli; frá honum eru Hornfirð- 
ingar komnir. 

Auðunn enn rauði keypti land at Hrollaugi 
útan frá Hömrum ok út öðrum megin til Viðborðs; 
hann bjó í Hofsfelli ok reisti þar hof mikit; frá 
honum eru Hofsfellingar komnir. 

Þorsteinn enn skjálgi keypti land at Hrol- 
lagi alt frá Viðborði suðr um Mýrar ok til 
Heinabergsár; hans son var Vestmarr, er Mýra- 
menn eru frá komnir. 

Úlfr enn vorski keypti land at Hrolllaugi suðr 
frá Heinabergsá til Hreggerðismúla, ok bjó at 
Skálafelli fyrstr manna; frá honum eru Vorsar 
komnir. Síðan færði Úlfr bú sitt í Papíli ok 
bjó á Breiðabólstað, ok er þar haugr hans 
ok svá Þorgeirs haugr. Þorgeirr var son 
Vorsa-Úlfs, er bjó at Hofi á Papíli. 

Þórðr illugi, son Eyvindar eykikróks, braut 
skip sitt á Breiðasandi; honum gaf Hrollaugr 
land milli Jökulsár ok Kvíár, ok bjó hann und- 

ir Felli við Breiðá; hans synir váru þeir Örn „ 
enn sterki, er deildi við Þórdísi jarlsdóttur, 
systur Hrollaugs, ok Eyvindr smiðr. Dætr hans 
váru þær Gróa, er Özurr átti, ok Þórdís, móð- 
ir Þorbjargar, móður Þórdísar, móður Þórðar 1ll- 
uga, er vá Víga-Skútu. 

Asbjörn hét maðr, son Heyangrs-Bjarnar, hers- 
is ór Sogni; hann var son Helga Helgasonar, 
Bjarnar sonar bunu. Ásbjörn fór til Íslands ok dó í 
hafi, enn Þorgerðr kona hans ok synir þeira kvámv 
út. Ænn þat var mælt, at kona skyldi eigi 
víðara nema land, enn leiða mælti kvígu 
tvævelra várlangan dag sólsetra millum, hálf- 
stalit naut ok haft vel. Því leiddi Þorgerðr 
kvígu sína undan Tóftafelli, skamt frá Kvíá 
ok í Kíðjaleit hjá Jökulsfelli fyrir vestan. Þor- 
gerðr nam því land um alt Ingólfshöfðahverfi 
á milh Kvíár og Jökulsár, ok bjó hon at Sand- 
felli, ok Guðlaugr, son þeira Ásbjarnar, eftir 
hana; frá honum eru Sandfellingar komnir. 
Annarr son þeira var Þorgils, er Hnappfelling- 
ar eru frá komnir; þriði var Özurr, faðir Þórð- 
ar Freysgoða, er mart manna er frá komit. 

Helgi hét annarr son Heyjangrs-Bjarnar ; hann 
fór til Íslands ok bjó at Rauðalæk; hans sen 
var Hildir, er Rauðlækingar eru frá komnir. 

Bárðr var enn þriði son Heyjangrs-Bjarnar, er 
fyrr er getit; hann nam fyrst Bárðardal norðr, 
enn síðan fór hann suðr um Vánarskarð Bárðar- 

* götu, ok nan Fljótshverfi alt, ok bjó at Gnúp- 
um; þá var hann kallaðr Gnúpa-Bárðr. Hans 
synir váru þeir Þorsteinn og Sigmundr, þriði 
Egill, fjórði Gísli, fimti Nefsteinn, sétti Þorbjörn 
krumr, sjaundi Hjörr, átti Þorgrímr, níundi Björn, 
faðir Geira at Lundum, föður Þorkels læknis, 
föður Geira, föður Þorkels kanoka, vinar Þor- 
láks byskups ens helga; hann setti regúlastað í 
Þykkvabæ. 

li. Eyvindr karpi nam land milli Almanna- 
fljóts ok Geirlandsár, ok bjó at Forsi, fyrir vest- 
an Móðólfsgnúp; hans synir váru þeir Móðólfr, 
faðir þeira Hrólfs ok Ketils ok Ástríðar mann- 
vitsbrekku; annarr var Önundr, föður Þraslaug- 
ar, móður Tyrfings ok Halldórs, föður 1 yrfings, 
föður Teits. Áðr Almannafljót hlypi var þat 
kallat Raflalækr. 

Maðr hét Ketill enn fíflski, son Jórunnar mann- 
vitsbrekku, dóttur Ketils flatnefs; hann fór af 
Suðreyjum til Íslands; hann var kristinn; hann 
nam land milli Geirslandsár ok Fjarðarár, fyrir 
ofan Nýkoma. Ketill bjó í Kirkjubæ; þar höfðu 
áðr setit Papar, ok eigi máttu þar heiðnir menn 
búa. Ketill var faðir Ásbjarnar, föður Þorsteins, föð- 
ur Surts, föður Sighvats lögsögumanns, föður Kol- 
beins /föður Guðrúnar, móður Narfa ok Loð- 
mundar Skeggjasonar|. Hildr hét dóttir Ásbjarnar, 
móðir Þóris, föður Hildar, er Skarpheðinn átti. Þor- 
björg hét dóttir Ketils ens fíflska; hana átti Váli, 


LANDNÁMABÓK. 191 


son Loðmundar ens gamla. /Þórðr hét son Surts 
ór Kirkjubæ, faðir Guðrúnar, móður Þóru, 
móður Þorsteins holmuns, föður Gunnhildar, 
móður Jódísar, móður Vilborgar, móður Magn- 
úss, föður Snorra, föður Hallberu, er átti 
Markús Þórðarson á Melum. 

Böðmóðr hét maðr, er land nam milli Drif- 
andi ok Fjarðarár, ok uppp til Böðmóðshorns; 
hann bjó í Böðmóðstungu; hans son var Óleifr, 
er Óleifsborg er við kend; hann bjó í Holti. 
Hans son var Vestarr, faðir Helga, föður Gró, 
er Glæðir átti. | 

Eysteinn enn digri fór af Sunnmæri til Íslands; 
hann nam land fyrir austan Geirlandsá til móts 
við Ketil enn fiflska, ok bjó í Geirlandi; hans 
son var Þorsteinn frá Keldugnúpi; (hann var fað- 
ár Þorkels, föður Þorsteins frá Keldugnúpi, 
föður Þuríðar, móður Álofar, móður Guðrúnar, 
móður Þorvalds, föður Ingiríðar, móður Ást- 
ríðar, móður Ingibjargar, móður Þuríðar, móð- 
ur Hallberu „er átti Markús Þórðarsoná Melum). 

Eysteinn son Hrana Hildissonar paraks, fór 
ór Noregi til Íslands; hann kaupir lönd at Ey- 
steini digra, þau er hann ha:ði numit, ok kvað 
vera Meðallönd; hann bjó at Skarði. Hans börn 
váru þau Hildr ok Þorljót, er átti Þorsteinn at 
Keldugnúpi. MHildir vildi færa bú sitt í Kirkju- 
bæ eftir Ketil ok hugði, at þar mundi heiðinn 
maðr mega búa; enn er hann kom nær at tún- 

garði, varð hann bráðdauðr; þar liggr hann í 
Hildishaugi. 

Vilbaldr hét maðr, bróðir Áskels hnokkans; 
hann fór af Írlandi til Íslands ok hafði skip 
þat, er hann kallaði Kúða, ok kom í Kúðafljóts- 
ós; hann nam Tunguland á mill Skaftár ok 
Hólmsár, ok bjó á Búlandi; hans börn váru þau 
Bjólan, faðir Þorsteins, ok Ölvér muðr, ok Bjol- 
lok er átti Áslákr örgoði. 

Leiðólfr kappi hét maðr; hann nam land fyrir 
austan Skaftá til Drífandi, ok bjó at Á fyrir 
austan Skaftá, út frá Skál, en annat bú átti 
hann á Leiðólfsstöðum undir Leiðolfsfelli, ok var 
þar þá mart bygða, Leiðólfr var faðir Þórunn- 
ar, móður Hróars Tungugoða. Hróarr átti Arn- 
gunni Hámundardóttur, systur Gunnars frá Hlíð- 
arenda; þeira börn váru þau Hámundr halti ok 
Ormhildr. Vébrandr hét son Hróars ok ambátt- 
ar. Hróarr tók Þórunni brún, dóttur Þorgils ór 
Hvammi í Mýdal; Þorfinnr hét son þeira. Hró- 
arr bjó fyrst í Ásum; síðan tók hann Lómagnúps- 
lönd af Eysteini, syni Þorsteins titlings ok Uðar 
Eyvindardóttur; systur þeira Móðólfs ok Branda. 
Þraslaug var. dóttur Þorsteins titlings, er átti 
Þórðr freysgoði. Önundr töskubak, frændi Þor- 
steinsbarna, skoraði Hróari á hólm á Skaftafells- 
þingi, ok fell at fótum Hróari. Þorsteinn Upp- 
lendingr tók Þórunni brún ok flutti útan; Hró- 
arr fór ok útan; þá drap hann Þröst berserk á 


LANDNÁMABÓK. | 193 


hólmi, er nauðiga vildi eiga Sigríði konu hans, 
enn þeir Þorsteinn sættust. Móðólfssynir váru 
at vígi Hróars, ok Þórir, mágr þeira, Brandr 
frá Gnúpum ok Steinólfr búi hans. Hámundr 
hefndi þeira Hróars. 

12. Ísólfr hét maðr; hann kom út síð land- 
námstíðar ok skoraði á Vilbald til landa eðr 
hólmgöngu, enn Vilbaldr vildi eigi berjast ok 
fór brutt af Búlandi; hann átti þá land milli 
Hólmsár ok Kúðafljóts. Enn Ísólfr fór á Búland 
ok átti land milli Kúðafljóts ok Skaftár. Hans son 
var Hrani á Hranastöðum, enn dóttir Björg, er 
átti Önundr, son Eyvindar karpa; Þraslaug var 
dóttir þeira, er átti Þórarinn son Ölvés í Höfða. 

Hrafn hafnarlykill var víkingr mikill; hann 
fór til Íslands ok nam land milli Hólmsár ok 
Eyjarár ok bjó í Dynskógum; hann vissi fyrir 
elds uppkvámu ok færði bú sítt í Lágey; hans 
son var Áslákr örgoði, er Lágeyingar eru frá 
komnir. 

Maðr hét Hrólfr höggvandi; hann bjó á Norð- 
mæri, þar sem hét Moldatún; hans synir váru 
þeir Vémundr ok Molda-Gnúpr; þeir váru víga- 
menn miklir ok járnsmiðir. Vémundr kvað þetta, 
er hann var í smiðju: 

Ek bar einn 
af ellifu 


bana orð. 
Blástu meir! 

Gnúpr fór til Íslands fyrir vígasakir þeira bræðra, 
ok nam land milli Kúðafljóts ok Eyjarár, ok 
Alftaver alt; þar var þá vatn mikit ok álftaveiðr 
á. Molda-Gnúpr seldi mörgum mönnum af 
landnámi sínu, ok gerðist þar fjölbygt, áðr jarð- 
eldr rann þar ofan, enn þá flýðu þeir vestr tl 
Höfðabrekku, ok gerðu þar tjaldbúðir, er heitir á 
Tjaldavelli; enn Vémundr, son Sigmundar kleykis, 
leyfði þeim eigi þarvist; þá fóru þeir í Hrossa- 
garð ok gerðu þar skála, ok sátu þar um vetr- 
inn, ok gerðist þar ófriðr með þeim ok vígafar. 
Enn um várit eftir fóru þeir Molda-Gnúpr vestr 
í Grindavík ok staðfestust þar; þeir höfðu fátt 
kvikfjár. Þeir váru þá fulltíða synir Molda- 
Gnúps, Björn ok Gnúpr, Þorsteinn hrugnir ok 
Þórðr leggjaldi. Björn dreymdi um nótt at berg- 
búi kæmi at honum ok bauð at gera félag við 
hann, enn hann þóttist játa þvi; eftir þat kom 
hafr til geita hans, ok tingaðist þá svo skjótt 
fé hans, at hann varð skjótt vellauðigr; síðan 
var hann HafreBjörn kallaðr. Þat sá ófreskir 
menn, at landvættir allar fylgðu Hafr-Birni 
til þings, enn þeim Þorsteini ok Þórði til veið- 
ar ok fiskó.  Hafr-Björn átti Jórunni, stjúp= 
dóttur Gnúps bróður síns; þeira son var Svert- 
ingr, er átt Húngerði, dóttur Þórodds Tungu- 
Oddssonar ok Jófríðar Gunnarsdóttur; þeira dótt- 
ár Þorbjörg, móðir Sveinbjarnar, föður Bótólfs, 
föður Þórdísar, móður Helgu, móður Guð- 

nýjar, móður Sturlusona. Gnúpr Molda-Gnúps- 
son átti Arnbjörgu Raþormsdóttur. Iðunn var 
dóttir Molda-Gnúps, er átti Þjóstarr á Álftanesi. 
Þormóðr var son þeira, sem fyrr er ritat. 

13. Eysteinn hét maðr, son Þorsteins dranga- 
karls; hann fór til Íslands af Hálogalandi ok 
braut skip sitt, enn meiddist sjálfr í viðum. 
Hann bygði Fagradal, enn kerlingu eina rak af 
skipinu í Kerlingarfjörð; þar er nú Höfðársandr. 
Ölvér, son Eysteins, nam land fyrir austan Grímsá ; 
þar hafði engi maðr þorat at nema fyrir land- 
vættum, síðan Hjörleifr var drepinn. Ólvér bjó 
í Höfða; hans son var Þórarinn í Höfða, bróðir 
sammæðri Halldórs Örnólfssonar, er Mörðr ó- 
rækja vá undir Hömrum, ok Arnórs, er þeir 
Flosi ok Kolbeinn, synir Þórðar Freysgoða vágu 
á Skaftafells þingi. 

Sigmundr kleykir, son Önundar bílds, nam 
land milh Grímsár ok Kerlingarár, er þá fell 
fyrir vestan Höfða; frá Sigmundi eru þrir bysk- 
upar komnir: Þorlákr ok Páll ok Brandr. ' 

Björn hét maðr, auðigr ok ofláti mikil; hann 
fór til Íslands af Valldresi, ok nam land milli 
Kerlingarár ok Hafrsár, ok bjó at Reyni; hann 
átti ilt við Loðmund enn gamla. Frá Reyni-Birni 
er enn helgi Þorlákr byskup kominn /langfeðg- 
um at telja|. 

Loðmundr enn gamli nam land milli Hafrsár 
ok Fúlalækjar, sem fyrr er ritat; þat er þá hét 

Fúlalækr er nú kölluð Jökulsá á Sólheimasandi, 
er skilr landsfjórðunga. 

Loðmundr enn gamli á Sólheimum átti sex 
sonu eðr fleir: Váli hét son hans, faðir Sigmund- 
ar, er átti Oddlaugu, dóttur Eyvindar ens eyverska. 
Sumarliði hét annar son Loðmundar, faðir Þor- 
steins holmunns í Mörk, föður Þóru, móður Steins, 
föður Þóru, móður Surts ens hvita Skaftastjúps; 
hann var Sumarliðason; Skafti lögsögumaðr 
átti Þóru síðar enn Sumarliði; þat segir í Ölfus- 
inga kyni. Vémundr hét enn þriði son Loðmund- 
ar, faðir Þorkötlu, er átti Þorsteinn YVifill; þeira 
dóttir var Arnkatla, móðir Hróa ok Þórdísar, er 
átti Sveinn Brandsson; þeira dóttir var Þóra, er 
átti Sumarliði ok Skafti lögsögumaðr. Ari hét 
enn fjórði, Hróaldr hét enn fimti, Ófeigr hét 
enn sétti son Loðmundar, laungetinn; hann átti 
Þraslaugu, dóttur Eyvindar eyverska, systur Odd- 
laugar; frá þeim öllum er mart manna komit. 

Nú eru rituð landnám í Austfirðinga fjórðungi, 
eftir því sem vitrir menn ok fróðir hafa sagt; 
hefir í þeim fjórðungi mart stórmenni verit sið- 
an, ok þar hafa margar stórar sögur gerzt. Enn 
þessir hafa þar stærstir landnámsmenn verit: 
Þorsteinn hviti, Brynjólfr enn gamli, Graut-Atli 
ok Ketill Þiðrandasynir, Hrafnkell goði, Böðvarr 
enn hvíti, Hrollaugr, son Rögnvalds jarls, Özurr, 
son Ásbjarnar Heyjangrs-Bjarnarsonar, er Freys- 

gyðlingar eru frá komnir, Ketill enn fíflski, 
Leiðólfr kappi. 


V. 


Hér hefjast upp landnám í Sunnlendinga fjórðungi, 

er með mestum blóma er alls Íslands fyrir lands- 

kosta sakir ok höfðingja þeira, er þar hafa bygt, 
bæði lærðir ok ólærðir. 


1. Austfirðir bygðust fyrst á Íslandi, enn 
á millum Hornafjarðar ok Reykjaness varð 
seinast albygt; þar réð veðr ok brim landtöku 
manna fyrir hafnleysis sakir ok öræfis. Sumir 
þeir, er fyrstir kómu út, bygðu næstir fjöllum, ok 
merkðu at því landkostina, at kvikféit fýstist 
frá sjónum til fjallanna. Þeim mönnum, er síð- 
ar kómu út, þóttu hinir numit hafa of víða land, 
er fyrri kómu, enn á þat sætti Haraldr kon- 
ungr þá hinn hárfagri, at engi skyldi víðara 
nema enn hann mælti eldi yfir fara á degi 
með skipverjum sínum. Menn skyldu elda gera, 
þá er sól væri í austri; þar skyldi gera aðra 
reyki, svá at hvára sæi frá öðrum, enn þeir 
eldar, er gervir váru þá er sól var í austri, 
skyldi brenna til nætr; síðan skyldu þeir 
ganga til þess er sól væri í vestri, gera þar 
aðra elda. 

Þrasi hét maðr, son Þórólfs (Herjólfssonar ?) 

hornabrjóts; hann fór af Hörðalandi til Íslands, 
ok nam land milli Kaldaklofsár ok Jökulsár; 
hann bjó í Skógum enum eystrum; hann var 
rammaukinn mjök, ok átti deilur við Loðmund 
enn gamla sem áðr er ritat. Sonr Þrasa var 
Geirmundr, faðir Þorbjarnar, föður Brands í 
Skógum, /föður Skeggja í Skógum, föður Bolla 
í Skógum, föður Skeggja, föður Hildar, er 
átti Njáll í Skógum Sigmundarson; þeira son 
Skeggi faðir Eyjólfs, föður Brands, er nú 
býr í Skógum). 

Hrafn enn heimski hét maðr, son Valgarðs 
Vémundar sonar orðlokars, Þórólfs sonar vága- 
nefs, Hræreks sonar slöngvandbauga, Haralds 
sonar Hilditannar Danakonungs; hann fór ór 
Þrándheimi til Íslands, ok nam land milli Kalda- 
klofsár ok Lambafellsár; hann bjó at Rauða- 
felli enu eystra ok var et mesta göfigmenni; 
hans börn váru þau Jörundr goði ok Helgi 
bláfauskr ok Freygerðr. 

2. Ásgeir kneif hét maðr, son Óleifs hvíta 
Skæringssonar, Þórólfssonar; móðir hans var Þór- 
hildr, dóttir Þorsteins haugabrjóts; Ásgeirr fór til 
Íslands ok nam land milli Bambafellsár ok Selja- 
landsár, ok bjó þar er nú heitir at Auðnum; hans 
son var Jörundr ok Þorkell, faðir Ögmundar föð- 
ur Jóns byskups ens helga. Dóttir Ásgeirs var 
Helga, móðir Þórunnar, móður Þorláks, föður 
Þórhalls, föður Þorláks byskups ens helga. 


% 

Þorgeirr enn hörðski, son Bárðar blönduhorns, 
fór ór Viggjum ór Þrándheimi til Íslands; hann 
keypti land at Ásgeiri kneif, milli Lambafellsár 
ok Írarár, ok bjó í Holti. Fám vetrum síðar 
fekk hann Ásgerðar, dóttur Asks ens ómálga, 
ok váru þeira synir Þorgrímr enn mikli ok 
Holta-Þórir, faðir Þorleifs kráks ok Skorrar- 
Geirs. 

Ófeigr hét ágætr maðr í Raumsdælafylki; 
hann átti Ásgerði dóttur Asks ens ómálga. 
Ófeigr varð missáttr við Harald konung hár- 
fagra, ok bjóst af því til Íslandsferðar; enn er: 
hann var búinn, sendi Haraldr konungr menn 
til hans, ok var (hann) tekinn af lífi, enn Ás- 
gerðr fór út með börn þeira, ok með henni Þór- 
ólfr, bróðir hennar laungetinn. Ásgerðr nam: 
land millum Seljalandsmúla ok Markarfljóts, ok. 
Langanes alt upp til Joldusteins, ok bjó norðan. 
í Katanesi. Börn Ófeigs ok Ásgerðar váru Þor-- 
geirr gollnir ok Þorsteinn flöskuskegg, Þorbjörn 
kyrri ok Álof elliðaskjöldr, er átti Þorbergr 
kornamúli; þeira börn Eysteinn og Haf þóra, er 
Eiðr Skeggjason átti. Þorgerðr var ok Ófeigs. 
dóttir, er átti Fiðr Otkelsson. | 

Þórólfr, bróðir Ásgerðar, nam land að ráði 
hennar fyrir vestan Fljót milli Deildará tveggja, 
ok bjó í Þórólfstelli; hann fæddi þar Þorgeir. 
gollni, son Ásgerðar, er þar bjó síðan; hans son. 
var Njáll, er inni var brendr. 

Ásbjörn Reyrketilsson ok Steinfiðr bróðir hans 
námu land fyrir ofan Krossá fyrir austan Fljót. 
Steinfiðr bjó á Steinfinnsstöðum, ok er ekki 
manna frá honum komit. Asbjörn helgaði land- 
nám sitt Þór ok kallaði Þórsmörk; hans son 
var Ketill enn auðgi, er átti Þuríði Grollnisdótt- 
ur; þeira börn váru þau Helgi ok Asgerðr. 

8. Ketill Hæingr hét ágætr maðr í Naum- 
dælafylki, son Þorkels Naumdælajarls ok 
Hrafnhildar, dóttur Ketils hæings ór Hrafnistu. 
Ketill bjó þá í Naumudal, er Haraldr konungr 
hárfagri sendi þá Hallvarð harðfara ok Sigtrygg 
snarfara til Þórólfs Kveldúlfssonar, frænda Ket- 
ils; þá dró Ketill líð saman og ætlaði að veila 
Þórólfi, enn Haraldr konungr fór et efra um 
Eldueið, ok fekk skip í Naumdælafylki ok fór 
svá norðr í Alost á Sandanes, og tók þar af 
lífi Þórólf Kveldúlfsson; fór þá norðan et ytra 
ok fann þá marga menn, er til liðs ætluðu við þá 
Þórólf; hnekti konungr þeim þá. Enn litlu 
síðar fór Ketill hæingr norðr í Torgar, ok 
brendi inni Hárek ok Hrærek Hildiríðarsonu, 
er Þórólf höfðu rægðan dauðarógi; enn eftir 
þat réð Ketill til Íslandsferðar með Ingunni 
konu sína ok sonu þeira. Hann kom skipi sínu 
í Rangárós, ok var enn fyrsta vetr at Hrafns- 
tóftum. Ketill nam öll lönd á milli Þjórsár ok 
Markarfljóts; þar námu síðan margir göfgir 
menn með ráði Hæings. Ketill eignaði sér eink- 

um land milh Rangár ok Hróarslækjar, alt fyr- 
ir neðan Reyðarvatn, ok bjó at Hofi. Þá er 
Ketill hafði fært flest föng sín til Hofs, varð 
Ingunn léttar og fæddi þar Hrafn, er fyrst 
sagði lög upp á Íslandi; því heitir þar at Hrafns- 
tóftum. Hæingr hafði undir sik lönd öll fyrir 
austan Rangá ena eystri ok Vatnsfell, til lækj- 
ar þess, er er fellr fyrir útan Breiðabólstað, ok 
fyrir ofan Þverá, alt nema Dufþaksholt ok 
Mýrina; þat gaf hann þeim manni, er Dufþakr 
hét; hann var hamrammr mjök. Helgi hét 
annar son Hæings; hann átti Valdísi Jólgeirs- 
dóttur; þeira dóttir var Helga, er átti Oddbjörn 
askasmiðr; við hann er kent Oddbjarnarleiði. 

Börn þeira Oddbjarnar ok Helgu váru þau Hró- 
aldr, Kolbeinn, Kolfinna ok Ásvör. Stóróltr var 

enn þriði son Hæings; hans börn váru þau Örmr 
enn sterki ok Otkell ok Hrafnhildr, er átti 
Gunnar Baugsson; þeira son var Hámundr, 
faðir Gunnars á Hlíðarenda. Vestarr hét enn 
fjórði son Hæings, hann átti Móeiði; þeira dóttir 
var Ásný, er átti Ófeigr grettir; þeira börn váru 
þau Ásmundr skegglaus, Ásbjörn, Aldís, móðir 
Valla-Brands ok Ásvör, móðir Helga ens svarta; 
Æsa hét ein. Herjólfr hét enn fimti son Hæings 
faðir Sumarliða, föður Vetrliða skálds; þeir 
bjoggu í Sumarliðabæ; þar heitir nú undir Brekk- 
um. Vetrliða vágu þeir Þangbrandr prestr ok 


Guðleifr Arason af Reykhólum um níð. Sæ- 
14 

björn goði var son Hrafns Hæingssonar, er 
átti Unni, dóttur Sigmundar; þeira son Arn- 
geirr. | 

Sighvafr rauði hét maðr göfigr á Hálogalandi ; 
hann átti Rannveigu, dóttur Eyvindar lamba ok 
Sigríðar, er átt hafði Þórólfr K veldúlfsson; Rann- 
veig var systir Finns ens skjálga. Sighvatr fór 
til Ísland at fýsn sinni, ok nam land at ráði 
Hæings í hans landnámi fyrir vestan Markarfljót, 
Einhyrningsmörk fyrir ofan Deildará, ok bjó í 
Bólstað; hans son (var) Sigmundr faðir Marðar 
gigju, ok Sigfúss í Hlíð ok Lamba á Lambastöð- 
um, ok Rannveig, er átti Hámundr Gunnars- 
son ok Þorgerðr, er átti Önundr bildr í Flóa. 
Annarr son Sighvats var Bárekr, faðir Þórðar, 
föður Steins. 

Jörundr goði, son Hrafns ens heimska, bygða 
fyrir vestan Fljót, þar er nú heitir á Svertings- 
stöðum; hann reisti þar hof mikit. Bjórr lá ó- 
numinn fyrir austan Fljó tmilli Krossár ok Joldu- 
steins; þat land fór Jörundr eldi, ok lagði til 
hofs. Jörundr átti Þuríði, dóttur Þorbjarnar 
ens gaulverska; þeira son var Valgarðr goði, 
faðir Marðar, ok Ulfr örgoði, er Oddverjar eru 
frá komnir ok Sturlungar; mart stórmenni er 
frá Jörundi komit á Íslandi. 

Þorkell bundinfóti nam land at ráði Hæings 
umhverfis Þríhyrning, ok bjó þar undi rfjallinu; 
hann var hamrammr mjök. Börn Þorkels váru 

þau Börkr blátannarskgg, faðir Starkaðar uid- 
ir Þríhyrningi, ok Þórný, er átti Ormr enn sterki, 
ok Dagrún, móðir Bersa. 

4. Baugr hét maðr, fóstbróðir Hæings; hann 
fór til Íslands, ok var enn fyrsta vetr á Baugs- 
stöðum, enn annað með Hæingi; hann nam Fljóts- 
hlíð alla at ráði Hæings ofan um Breiðabólstað 
til móts við Hæing, ok bjó at Hlíðarenda; hans 
son var Gunnarr í Gunnarsholti ok Eyvindr at 
Eyvindarmúla; þriði Steinn enn snjalli ok Hildr 
dóttir, er átti Örn í Vælugerði. Þeir Steinn enn 
snjalli ok Sigmundr, son Sighvats rauða, áttu 
för utan af Eyrum, ok kvámu til Sandhólaferju 
allir senn, Sigmundr ok förunautar Steins, ok 
vildu hvárir fyrr fara yfir ána; þeir Sigmundr 
stökuðu húskörlum Steins, ok ráku þá frá skip- 
inu; þá kom Steinn at, ok hjó þegar Sigmund 
banahögg. Um víg þetta urðu Baugssynir allir 
sekir ór Hlíðinni; fór Gunnarr í Gunnarsholt, enn 
Eyvindr undir Fjöll austur í Eyvindarhóla, enn 
Snjallsteinn í Snjallsteinshöfða. Þat líkaði illa { Þor- 
gerði| dóttur Sigmundar, er föðurbani hennar fór 
út þannig, ok eggjaði Önund, bónda sinn, at 
hefna Sigmundar. Önundr fór með þrjá tigi manna 
í Snjallshöfða ok bar þar eld at húsum. Snjall- 
steinn gekk út ok gafst upp; þeir leiddu hann 
í höfðann, ok vágu hann þar; eftir vig þat 
mælti Gunnarr; hann átti þá Hrafnhildi Stór- 


ólfsdóttur, systur Orms ens sterka. Hámundr 
14* 

var son þeira. Þeir váru báðir afreksmenn at 
afli ok vænleik' Önundr varð sekr um víg Snjall- 
steins; hann sat með fjölmenni tvá vetr. Örn 
í Vælugerði, mágr Gunnars, helt njósnum til 
Önundar. Eftir jól enn þriðja vetr fór Gunn- 
arr með þrjá tigu manna at Önundi, at tilvísan 
Arnar; Önundr fór frá leik með tólfta mann til 
hrossa sínna; þeir fundust í Orrostudal; þar 
fell Önundr með fjórða mann, enn einn af Gunn- 
ari. Gunnarr var á blárri kápu; hann reið upp 
eftir Holtum til Þjórsár, ok skamt frá ánni fell 
hann af baki, ok var þá örendr af sárum. Þá 
er synir Önundar vóxu upp, Sigmundr kleykir 
ok Eilífr auðgi, sóttu þeir Mörð gígju at eftir- 
mál, frænda sínn. Mörðr kvað þat óhægt um 
sekjan mann; þeir kváðu sér við Örn verst líka, 
er þeim sat næst. Mörðr lagði þat til, at þeir 
skyldu fá Erni skóggangssök, ok koma honum 
svá ór heraði. Önundarsynir tóku beitinga- 
mál á hendr Erni, ok varð hann svá sekr, at 
Örn skyldi falla óheilagr fyrir Önundarsonum 
hvarvetna nema í Vælugerði ok í örskotshelgi 
við landeign sína. Önundarsynir sátu jafnan 
um hann, en hann gætti sín vel. Svá fengu 
þeir færi á Erni, at hann rak naut ór landi sínu; 
þá vágu þeir Örn, ok hugðu menn, at hann mundi 
óheilagr fallit hafa. Þorleifr gneisti, bróðir Arn- 
ar, keypti at Þormóði Þjóstarssyni, at hann 
helgaði Örn; Þormóðr var þá kominn út á Eyr- 

um; hann skaut þá skot svá langt af handboga 
at fall Arnar varð í örskotshelgi hans. Þá mæltu 
þeir Hámundr Gunnarsson ok Þorleifr fyrir Örn, 
enn Mörðr veitti þeim bræðrum; þeir guldu eigi 
fé, enn skyldu vera heraðssekir ór Flóa; þá bað 
Mörðr til handa Eilíi Þorkötlu Ketilbjarnar- 
dóttur ok fylgðu henni heiman Höfðalönd, ok 
bjó Eilífr þar; enn til handa Sigmundi bað hann 
Arngunnar, dóttur Þorsteins drangakarls, ok 
réðist hann austr í sveit; þá gifti Mörðr ok Rann- 
veigu, systur sína, Hámundi (Gunnarssyni, ok 
réðst hann þá aftr í Hlíðina, ok var þeira son 
Gunnar at Hlíðarenda. 

Hildir ok Hallgeirr ok Ljót, systir þeira, 
váru kynjuð af Vestrlöndum; þau fóru til Ís- 
lands, og námu land milli Fljóts ok Rangár, 
Eyjasveit alla upp til Þverár. Hildr bjó í Hild- 
isey; hann var faðir Móeiðar. Hallgeirr bjó í 
Hallgeirsey; hans dóttir var Mábil, er átti Helgi 
Hæingsson; enn Ljót bjó á Ljótarstöðum. 

ö. Dufþakr í Dufþaksholti var leysingi þeira 
bræðra; hann var hamramr mjök, ok svá var 
Stórólfr Hæingsson; hann bjó þá at Hváli; þá 
skildi um beitingar. Þat sá ófreskr maðr um 
kveld nær dagsetri, at björn mikill gekk frá 
Hváli, enn griðungr frá Dufþaksholti, ok fund- 
ur á Stórólfsvelli, ok gengust at reiðir, ok mátti 
björninn meira. Um morguninn var þat sét, at 
dalr var þar eftir, er þeir höfðu fundizt, sem 

um væri snúit jörðinni, ok heitir þar nú Öldu- 
gröf; báðir váru þeir meiddir. 

Ormr ánauðgi, son Bárðar Bárekssonar, bróð- 
ir Hallgríms sviðbálka, bygði fyrst Vestmanna- 
eyjar, enn áðr var þar veiðistöð ok lítil vetr- 
seta eðr engi;hans dóttir var Halldóra, er átti 
Eilífr Valla-Brandsson. 

Eilífr ok Björn, bræðr, fóru ór Sogni til Ís- 
lands; Eilífr nam Odda enn litla upp til Reyð- 
arvatns og Víkingslækjar; hann átti Helgu, dótt- 
ur Önundar bilds; þeira son var Eilifr ungi, er 
átti Oddnýju, dóttur Odds ens mjóva; þeira dótt- 
ir var Þuríðr, er átti Þorgeirr í Odda; þeira 
dóttir var Helga. 

Björn bjó í Svínhaga, ok nam land upp með 
Rangá; hans börn váru þau Þorsteinn, faðir 
Gríms holtaskalla, ok Hallveig, móðir Þórunn- 
ar, móður Guðrúnar, móður Sæmundar, föður 
Brands byskups. 

Kolr hét maðr, son Óttars ballar; hann nam 
land fyrir austan Reyðarvatn ok Stotalæk fyrir 
vestan Rangá, ok Tröllaskóg, og bjó at Sand- 
gili; hans son var Egill, er sat fyrir Gunnari 
Hámundarsyni hjá Knafahólum, ok fell þar sjálfr 
ok austmenn tveir með honum, ok Ari húskarl 
hans, enn Hjörtr bróðir Gunnars af hans liði. 
Synir Gunnars váru þeir Hrani og Hámundr. 
Gunnar barðist við Otkel ór Kirkjubæ við garð 
ut Hofi, ok fell Olkell þar ok Skammkell. Geirr 

goði ok Gígurr hvíti ok Ásgrímr Elliðagríms- 
son, ok Störkuðr undan Þríhyrningi, son 
Barkar blátannarskeggs, Þorkelssonar bund- 
tnfóta, er átti Þuríði Egilsdóttur frá Sandgili, 
þeir fóru um Leiðarskeið, ok kómu um nótt 
með þrjá tigu manna til Hlíðarenda, enn Gunn- 
arr var fyrir með einn karlmann fulltíða ; tveir 
menn fellu ór liði Geirs, enn seælán urðu 
sárir, áðr Gunnarr fell. 

Hrólfr rauðskeggr hét maðr; hann nam Hólms- 
lönd öll milh Fiskár ok Rangár, ok bjó at Forsi; 
bans börn váru þau Þorsteinn rauðnefr, er þar 
bjó síðan, ok Þóra, móðir Þorkels mána, ok 
Æsa, móður Þórunnar, móður Þorgeirs at Ljósa- 
vatni, ok Helga, móðir Odds frá Mjósyndi. Dótt- 
ir Odds var Ásborg, er átti Þorsteinn goði, faðir 
Bjarna ens spaka, föður Skeggja, föður Markúss 
lögsögumanns. Þorsteinn rauðnefr var blótmaðr 
mikill; hann blótaði forsinn, ok skyldi bera leif- 
ar allar á fossinn; hann var ok framsýnn mjök. 
Þorsteinn lét telja sauði sína ór rétt tuttugu 
hundruð, enn þá hljóp alla réttina þaðan af; 
því var sauðrinn svá margr, at hann sá á haust-. 
um, hverir feigir váru ok lét þá skera. Enn et 
síðasta haust er hann Llfði, þá mælti hann í 
sauðarétt: „Skeri þér nú sauði þá er þér vilt; 
feigr em ek nú, eða allr sauðrinn elligar, nema 
bæði bæði sé.“ Enn þá nótt er hann andaðist, 
rak sauðinn allan í forsinn. 

6. Úlfr gyldir hét hersir ríkr á Þelamörk 
hann bjó á Fíflavöllum; hans son var Ásgrímr, 
er þar bjó síðan. Haraldr konungr hárfagri 
„sendi Þórorm frænda sínn ór Þrumu, at heimta 
skatt af Ásgrími, enn hann galt eigi; þá sendi 
hann Þórorm annat sinn tl höfuðs honum, ok 
drap hann þá Ásgrím. Þá var Þorsteinn, son 
Ásgríms, í víkingu, enn Þorgeirr, annarr son 
hans, var tíu vetra. Nökkuru síðar kom Þor- 
steinn úr hernaði ok lagði til Þrumu, ok brendi 
Þórorm inn ok hjú hans öll, enn hjó búit ok 
tænti öllu lausafé. Eftir þat fór hann til Ís- 
lands, ok Þorgeirr, bróðir hans, ok Þórunn, 
móðursystir þeira; hon nam Þórunnarhálsa alla. 

Þorgeirr keypti - Oddalönd at Hrafni Hæings- 
syni, ok Strandir báðar ok Varmadal, ok alt 
milli Rangár ok Hróarslækjar; hann bjó fyrst í 
Odda, ok fekk Þoríðar Eilifsdóttur. 

Þorsteinn nam land at ráði Flosa, er numit 
hafði áðr Rangárvöllu, fyrir ofan Víkingslæk til 
móts við Svinhaga-Björn ok bjó í Skarðinu eystra; 
um hans daga kom skip út í Rangárós; þar var 
á sótt mikil, enn menn vildu éigi hjálpa þeim; 
þá fór Þorsteinn til þeira, ok færði þá þangat 
er nú heita Tjaldstaðir, ok gerði þeim þar 
tjald, ok þjónaði þeim sjálfr, meðan þeir lifðu; 
enn þeir dó allir; enn sá er lengst lifði gróf 
niðr fé mikit, ok hefir þat ekki fundizt síðan. Af 

þessum atburðum var Þorsteinn tjaldstæðingr 
kallaðr; hans synir váru þeir Gunnar ok Skeggi. 

€. Flosi hét maðr, son Þorbjarnar ens gaul- 
verska; hann drap þrjá sýslumenn Haralds kon- 
ungs hárfagra, ok fór eftir þat til Íslands; hann 
nam land fyrir austan Rangá alla Rangárvöllu 
ena eystri; hans dóttir var Ásný, móðir Þoríðar 
er Valla-Brandr átti. Son Valla-Brands var Flosi, 
faðir Kolbeins, föður Guðrúnar, er Sæmundr fróði 
átti. Flosi átli Guðrúnu Þírisdíttur, Skegg- 
Broddasonar; þeira synir váru þeir Kolbeinn, 
er fyrr var nefndr, ok Bjarni, faðir Bjarna, föð- 
ur Flosa, föður Valgerðar, móður herra Er- 
lends, föður Hauks. Af því fér Loftr hinn gamli, 
systurson Flosa, at blóta á Gaulum, at Flosa 
var ófritt í Noregi. Flosi hinn norræni átti 
Þórdísi ena míklu, dóttur Þírunnar ennar 
auðgu, Ketils dóttur hins einhenda; þeira 
dóttir var Ásný, er átti Þorgeirr. 

Ketill enn einhendi hét maðr, son Auðunar 
þunnkárs; hann nam Rangárvöllu alla ena ytri, 
fyrir ofan Lækjarbotna ok fyrir austan Þjórsá, 
ok bjó at Á; hann átti Asleifu Þorgilsdóttur. 
Þeira son var Auðunn, faðir Brynjólfs, föður 
Bergþórs, föður Þorláks, föður Þórhalls, föður 
Þorláks byskups ens helga. | 

Ketill örriði, bræðrungr Ketils einhenda, nam 
land et ytra með Þjórsá ok bjó at Völlum enum 
ytrum; hans son var Helgi hrogn, er átti Helgu, 

dóttur Hrólfs rauðskeggs; þeira son var Oddr 
mjóvi, faðir Ásborgar, er átti Þorsteinn goði, ok 
Oddnýjar, er Flífr ungi átti. 

Ormr auðgi, son Úlfs hvassa, nam land með 
Rangá at ráði Ketils einhenda, ok bjó í Húsa- 
garði ok Áskell, son hans. eftir hann, enn 
ÍBrandr| son (Áskels| reisti fyrst bæ á Völlum; 
frá honum eru Vallverjar komnir. 

Þorsteinn lunan hét maðr norrænn ok farmaðr 
mikil; honum var þat spáð, at hann mundi á 
því landi deyja, er þá var eigi bygt. Þorsteinn 
fór til Íslands í elli sinni með Þorgilsi syni sín- 
um; þeir námu enn efra hluta Þjórsárholta ok 
bjoggu í Lunansholti, ok þar var Þorsteinn 
heygðr. Dóttir Þorgils var Ásleif, er átti Ketill 
einhendi; synir þeira váru þeir Auðun, er áðr 
var nefndr, ok Eilífr, faðir Þorgeirs, föður Skeggja, 
föður Hjalta í Þjórsárdal; hann var faðir Jór- 
unnar, móður Guðrúnar, móður Einars, föður 
Magnúss byskups. 

Gunnsteinn berserkjabani, son Bölverks blind- 
ingatrjónu, drap tvá berserki, ok hafði annarr 
þeira áðr drepit Grjótgarð jarl í Sölva fyrir inn- 
an Agðanes. Gunnsteinn var síðan skotinn með 
öru finskri ór skógi á skipi sínu norðr í Hefni. 
Son Gunnsteins var Þorgeirr, er átti Þórunni 
ena auðgu, dóttur Ketils einhenda; þeira dóttir 
var Þórdís en mikla. 

8. Ráþormr ok Jógeirr, bræðr, kvámu vest. 


a að nm 

an um haf til Íslands; þeir námu land milli 
Þjórsár ok Rangár; Ráþormr eignaðist land fyr- 
austan Rauðalæk, ok bjó í Vætleifsholti; hans 
dóttir var Arnbjörg, er átti Svertingr Hrolleifs- 
son; þeira börn váru þau Grímr lögsögumaðr 
ok Jórunn. Siðar átti Arnbjörgu Gnúpr Molda- 
Gnúpsson, ok váru þeira börn Hallsteinn á 
Hjalla ok Rannveig, móðir Skafta lögsögumanns, 
ok Geirný, móðir Skáld-Hrafns. Jólgeirr eign- 
aðist land fyrir útan Sauðalæk ok til Steinslækj- 
ar; hann bjó á Jólgeirsstöðum. 

Áskell hnokan, son Dufþaks Dufnialssonar, 
Kjarvals sonar Írakonungs, hann nam land milli 
Steinlækjar ok Þjórsár, ok bjó á Árkelshöfða ; 
hans son var Ásmundr, faðir Ásgauts, föður 
Skeggja, föður Þorvalds, föður Þórlaugar, móður 
Þorgerðar, móður Jóns byskups ens helga. 

Þorkell bjálfi, fósbróðir Ráþorms, eignaðist 
lönd öll milli Rangár ok Þjórsár, ok bjó í Háfi; 
hann átti Þórunni eyversku; þeira dóttir var 
Þórdis, móðir Skeggja, föður Þorvalds í Ási; það- 
an hafði Hjalti mágr hans reiðskjóta til alþingis, 
ok þeir tólf, þá er hann var út kominn með 
kristni, enn engi treystist annarr fyrir ofríki 
Runólfs Úlfssonar, er sektan hafði Á jaa um 
goðgá. 

Nú eru ritaðir þeir menn, er lönd hafa numit 
í landnámi Ketils hæings. 

Loftr, son Orms Fróðasonar, kom af Gaulum 

til Íslands ungr at aldri, ok nam fyrir útam 
Þjórsár, milli Rauðár ok Þjórsár, ok upp til 
Skúfslækjar, ok Breiðamýri ena eystri upp tik 
Súluholts, ok bjó í Gaulverjabæ, ok Oddný, móð- 
ir hans, dóttir Þorbjarnar gaulverska. Loftr fór 
útan et þriðja hvert sumar fyrir hönd þeira 
Flosa beggja, móðurbróður sins, at blóta at hofi. 
því, er Þorbjörn móðurfaðir hans hafði varðveitt. 
Frá Lofti er mart stórmenni komit: Þorlákr 
enn helgi, Páll ok Brandr. 

Þorviðr, son Úlfars, bróðir Hildar, fór af Vors 
til Íslands enn Loftr frændi hans gaf honum 
land á Breiðamýri, ok bjó hann í Vorsabæ; hans 
börn váru þau Hrafn ok Hallveig, er átti Öz- 
urr enn hviti; þeira son Þorgriímr kampi. 

Þórarinn hét maðr, son Þorkels ór Alviðru, 
Hallbjarnarsonar Hörðakappa; hann kom skips 
sínu í Þjórsárós, ok hafði þjórshöfuð á stafni, 
ok er þar áin við kend. Þórarinn nam land 
fyrir ofan Skúfslæk til Rauðár, með Þjórsá ; 
hans dóttir var EAS er Loftr gekk at eiga 
sexlugr. | 

9. Haraldr gullskeggr hét konungr í Sogni ; 
hann átti Sólvöru, dóttur Hundólfs jarls, systur 
Atla jarls ens mjóva; þeira dætr váru þær Þóra, 
er átti Hálfdán svarti Upplendingakonungr, ok 
Þuríðr, er átti Ketill helluflagi. Haraldr ungt 
var son þeira Hálfdanar ok Þóru; honum gaf Har- 
aldr gullskeggr nafn sitt ok ríki. Haraldr kon- 


LANDNÁMABÓK. 918 


ungr andaðist fyrst þeira, enn þá Þóra, enn 
Haraldr ungi síðast; enn þá bar ríkit undir Hálf- 
dan konung, enn hann setti yfir þat Atla jarl 
enn mjóva. Síðan fekk Hálfdan konungr Ragn- 
hildar, dóttur Sigurðar hjartar, ok var þeira son 
Haraldr hárfagri. Þá er Haraldr konungr gekk 
til ríkis í Noregi, ok hann mægðist við Hákon 
jarl Grjótgarðsson, fekk hann Sygnafylki Hákoni 
Jarli, mági sínum, er Haraldr konungr fór í Vík 
austr; enn Átli jarl vildi eigi af láta ríkinu, áðr 
hann fyndi Harald konung. Jarlarnir þreyttu 
þetta með kappi, ok drógust at her; þeir fund- 
ust á Fjölum í Stafanesvági ok börðust; þar 
fell Hákon jarl, enn Atli varð sárr, ok fluttr í 
Atley; hann dó þar ór sárum. Eftir þat helt 
Hásteinn ríkinu, þar til er Haraldr konungr ok 
Sigurðr jarl drógu her at honum; Hallsteinn 
stökk þá undan, ok brá til Íslandsferðar; hann 
átti Þóru Ölvésdóttur; Ölvér ok Atli váru synir 
þeira. Hallsteinn skaut . setstokkum fyrir borð 
í hafi at fornum sið; þeir kómu á Stálfjöru fyr- 
ir Stokkseyri, enn Hallsteinn kom í Hallsteins- 
sund fyrir austan Stokkseyri, ok braut þar. 
Hallsteinn nam land milli Rauðár ok Ölfusár 
upp tl Fyllarlækjar, ok Breiðamýri alla upp at 
Holtum, ok bjó á Stjörnusteinum, ok svá Ólvér 
son hans, eftir hann; þar heita nú Ölvésstaðir. 
Ólvér hafði landnám alt fyrir útan Grímsá, 
Stokkseyri ok Ásgautsstaði, enn Atli átti alt 

milli Grímsár ok Rauðár; hann bjó í Traðar- 
holti. Ölvér andaðist barnlauss. Atli tók eftir 
hann lönd ok lausafé; hans leysingi var Brattr 
í Brattsholti ok Leiðólfr á Leiðólfsstöðum. Atli 
var faðir Þórðar dofna, föður Þorgils Errubeins- 
stjúps, föður Gríms glammaðar, föður Ingjalds, 
föður Gríms, föður þeira Barkar ok Einars, 
föður Hallkötlu, er átti Rafn Sveinbjarnarson ; 
þeira déttir Steinunn, móðir herra Rafns, ok 
Herdís, móðir Ála, föður Steinunnar, er Haukr 
Erlendsson átti. Börkr Grímsson var faðir 
kagnhildar, er Flosi Bjarnason átti; þeira börn 
Einarr ok Bjarni, ok Valgerðr, móðir herra Er- 
lends, föður Hauks. Þórdís var önnur dóttir 
Flosa, móðir frú Ingigerðar, móður frú Guð- 
rúnar ok Hallberu abbadísar; Halla var ok 
dóttir Flosa, móður herra. Kristófórus. 

Hallsteinn hét maðr, er fór ór Sogni til Ís- 
lands, mágr Hallsteins; honum gaf hann ytra hlut 
Eyrarbakka; hann bjó á Framnesi; hans son 
var Þorsteinn, faðir Arngríms, er veginn var at 
fauskagrefti; hans son Þorbjörn á Framnesi. 

Þórir, son Ása hersis, Ingjaldssonar, Hróalds- 
sonar, fór til Íslands ok nam Kallnesinga hrepp 
allan, upp frá Fyllarlæk, ok bjó at Selforsi; 
hans son var Tyrfingr, faðir Þuríðar, móður 
Tyrfings, föður Þorbjarnar prests ok Hámundar 
prests í Goðdölum. 

Hróðgeirr enn spaki ok Oddgeir, bróðir hans, 

er þeir Fiðr enn auðgi ok Hafnar-Ormr keyptu 
brutt ór landnámi sínu, námu Hraungerðinga 
hrepp, ok bjó Oddgeir í Oddgeirshólum; hans 
son var Þorsteinn öxnabroddr, faðir Hróðgeirs, 
föður Ögurs í Kambakistu; enn dóttir Hróðgeirs 
ens spaka var Gunnvör, er átti Kolgrímr enn 
gamli; þaðan eru Kvistlingar komnir. 

Önundr bíldr, er fyrr var getit, nam land fyr- 
ir austan Hróarslæk ok bjó í Önundarholti; frá 
honum er mart stórmenni komit, sem fyrr er 
ritat. 

10. Ögzurr hvíti hét maðr, son Þorleifs ór 
Sogni. Özurr vá víg í véum á Upplöndum, þá 
er hann var í brúðför með Sigurði hrísa; fyrir 
þat varð hann landflótti til Íslands, ok nam fyrst - 
öll Holtalönd milli Þjórsár ok Hraunslækjar; þá 
var hann seytján vetra, er hann vá vigit. Hann 
fekk Hallveigar Þorviðardóttur; þeira son var 
Þorgrímr kampi, faðir Özurar, föður Þorbjarn- 
ar, föður Þórarins, föður Gríms Tófusonar. Özurr 
bjó í Kampaholti; hans leysingi var Böðvarr, 
er bjó í Böðvarstóftum við Víðiskóg: honum gaf 
Özurr hlut í skóginum, ok skildi sér eftir hann 
barnslausan. Örn ór Vælugerði, er fyrr er get- 
it, stefndi Böðvari um sauðatöku; því handsal- 
aði Böðvarr Atla Hallsteinssyni fé sítt, enn hann 
ónýtti mál fyrir Erni. Özurr andaðist, þá er 
Þorgrímr var ungr; þá tók Hrafn Þorviðarson 
við fjárvarðveizlu Þorgríms. Eftir andlát Böð- 

vars taldi Hrafn til Víðiskógs, ok bannaði Atla, 
enn Atli þóttist eiga. Þeir Atli fjórir fóru eftir 
viði. Leiðólfr var með honum; smalamaðr sagði 
Hrafni þat, enn hann reið eftir þeim við átta 
mann. Þeir fundust í Orrostudal ok börðust 
þar; húskarlar Hrafns féllu tveir; hann varð 
sárr; einn fell af Atla, enn hann varð sárr 
banasárum ok reið heim; Önundr bildr skildi 
þá ok bauð Atla til sín. Þórðr dofni, son Atla, 
var þá tíu vetra; enn þá er hann var fimtán 
vetra, reið Hrafn í Einarshöfn til skips; hann 
var í blárri bápu ok reið heim um nótt. Þórðr 
sat einn fyrir honum hjá Haugavaði skamt frá 
Traðarholti, ok vá hann þar með spjóti; þar er 
Hrafns haugur fyrir austan götuna, enn fyrir 
vestan Hallsteins haugr ok Atla haugr ok Ölvés; 
vígin fellust í faðma.  Þórðr hófst af þessu; 
hann fekk þá Þórunnar, dóttur Ásgeirs aust 
mannaskelfis, er drap skipshöfn austmanna í 
- Grímsárósi, fyrir rán þat, er hann var ræntr 
austr. Þórðr hafði þá tvá vetr ok tuttugu, er 
hann keypti skip í Knarrarsundi ok vildi heimta 
arf sinn; þá fal hann fé mikit; því vildi Þór- 
unn eigi fara, ok tók þá við löndum. Þorgils, 
son Þórðar, var þá tvævetr. Skip Þórðar hvarf. 
Vetri siðar kom Þorgrímr errubeinn til ráða 
með Þórunni, son Þormóðar ok Þuríðar Ketil- 
bjarnardóttur; hann fekk Þórunnar, ok var þeira 
son Hæringr. 


A 

Óláfr tvennumbrúni hét maðr; hann fór af 
Lófót til Íslands; hann nam Skeið öll milli 
Þjórsár ok Hvítár til Sandlækjar; hann var 
hamrammr mjök. Óláfr bjó á Óláfsvöllum; hann 
liggr í Brúnahaugi undir Vörðufelli. Óláfr átti 
Áshildi, ok var þeira son Helgi transti ok Þór- 
ir drifa, faðir Þorkels gullkárs, föður Orms, 
föður Helgu, móður Odds Hallvarðssonar. Vaði 
var enn þriði son Óláfs, faðir Gerðar. Þorgrímr 
lagði hug á Áshildi, þá er Óláfur var dauðr, 
enn Helgi vandaði um; hann sat fyrir Þorgrími 
við gatnamót fyrir neðan Áshildarmýri; Helgi 
bað hann láta af komum; Þorgrímr lézt eigi 
hafa barna skap; þeir börðust; þar fell Þor- 
grímr. Áshildr spurði, hvar Helgi hefði verit; 
hann kvað visu: 

Vark þars fell til fyllar 

(fram sótti vinr dróttar) 

Errubeinn, es unnar 

ítr-tungur hátt sungu. 

Ásmóðar gaf ek Óðni 

arfa þróttar djarfan, 

guldum gálgavaldi 

Gauts tafn, enn ná hrafni. 
Ashildr kvað hann hafa höggvit sér höfuðsbana 
Helgi tók sér far í Einarshöfn.  Hæringr, son 
Þorgríms, var þá sextán vetra er hann reið í 
Höfða at finna Teit Gizurarson með þriðja mann. 
Þeir Teitr riðu fimtán at banna Helga far; 
þeir fundust í Merkrhruuni upp frá Mörk við 

| 15 

Helgahvál; þeir Helgi váru þrír saman, komn- 
ir af Eyrum; þar fell Helgi ok maðr með hon- 
um ok einn af þeim Teiti; í faðma fellust víg 
þau. Sonr Helga var Sigurðr enn landverski 
ok Skefill enn haukdælski, faðir Helga dýrs, 
er barðist við Sigurð, son Ljóts löngubaks, í 
Öxarárhólma á alþingi. Um þat orti Helgi 
þetta: 

Band er á hægri hendi 

(hlaut ek sár af Tý báru 


(lýg ek eigi þat) leygjar 

linnvengis B,l) minni. 
Hrafn var annar son Skefils, faðir Gríms, föð- 
ur Ásgeirs, föður Helga. 


11. Þrándr mjöksiglandi Bjarnarson, bróðir 
Eyvindar austmanns, er fyrr er geti, hann var 
í Hafrsfirði mót Haraldi konungi, ok varð síð- 
an landflótti, ok kom til Íslands síð landnáma- 
tíðar; hann nam land milli Þjórsár ok Laxár, 
ok upp til Kálfár ok til Sandlækjar; hann bjó 
í Þrándarholti; hans dóttir var Helga, er Þor- 
móðr skafti átti. = 

Ölvér barnakarl hét maðr ágætr í Noregi; 
hann var víkingr mikill; hann lét eigi henda 
börn á spjótsoddum, sem þá var víkingum titt; 
því var hann barnakarl kallaðr; hans synir 
váru þeir Steinólfr, faðir Unu, er átti Þorbjörn 
laxakarl, ok Einarr, faðir Ófeigs grettis ok Ó- 
leifs breiðs, föður Þormóðar skafta. Steinmóðr 

var enn þriði son Ölvés barnakarls, faðir Kon- 
áls, föður Álfdísar ennar bareysku, er Óleifr 
feilan átti. Son Konáls var Steinmóðr, faðir 
Halldóru, er átti Eilifr, son Ketils einhenda. 
Þeir frændr Ófeigr grettir ok Þormóðr skafti 
fóru til Íslands ok váru enn fyrsta vetr með 
Þorbirni laxakarli, mági sinum; enn um vánt 
gaf hann þeim Gnúpverjahrepp: Ófeigi enn 
ytra hlut milli Þverár ok Kálfár, ok bjó hann 
á Ófeigsstöðum hjá Steinholti; enn Þormóði 
gaf hann enn eystra hlut, ok bjó hann í Skafta- 
holti. Dætr Þormóðar váru þær Þórvör, móð- 
ir Þórodds goða, föður Lög-Skafta, ok Þórvé, 
móðir Þorsteins goða, föður Bjarna ens spaka, 
föður Skegga, föður Markúss lögsöyumanns, 
föður Valgerðar, móður Böðvars, föður Þórð- 
ar presls, föður Þorleifs í Görðum ok Mark- 
úss á Melum ok Böðvars í Bæ. Lög-Skafti 
var faðir Þorsteins holmun(n )s, föður Gunn- 
hildar, móður Vilborgar, móður Magnúss, 
föður Snorra á Melum. Ófeigr fell fyrir Þor- 
birni jarlakappa í Grettisgeil hjá Hæl. Dóttir 
Ófeigs var Aldís, móðir Valla-Brands. 

Þorbjörn laxakarl nam Þjórsárdal allan ok 
Gnúpverjahrepp allan ofan til Kálfár, ok bjó 
enn fyrsta vetr at Miðhúsum; hann hafði þrjár 
vetrsetr, áðr hann kom í Haga; þar bjó hann 
til dauðadags; hans synir váru þeir Otkell í 


Þjórsárdal ok Þorkell trandill, ok Þorgils, faðir 
iö* 

Otkötlu, móður Þorkötlu, móður Þorvalds, föður 
Döllu, móður Gizurar byskups. 

Þorbjörn jarlakappi hét maðr, norrænn at 
kyni; hann fór ór Orkneyjum til Íslands; hann 
keypti land í Hrunamannahreppi át Mávi Nadd- 
oðarsyni, alt fyrir neðan Selslæk, á milli (ok) 
Laxár, ok bjó at Hólum; hans synir váru þeir 
Sölmundr, faðir Sviðu-Kára, ok Þormóðr, faðir 
Finnu, er átti Þormóðr í Karlafirði; þeira dótt- 
ir var Álfgerðr, móðir Gests, föður Valgerðar, 
móður Þorleifs beiskalda, föður Álfeiðar móð- 
ur Þorláks. föður Ketils prests, föður Her- 
dísar, móður barna Páls byskups. 

Bröndólfr ok Már, Naddoðar synir ok Jórunn- 
ar, dóttur Övés barnakarls, kómu til Íslands- 
bygðar snemma; þeir námu Hrunamannahrepp, 
svá vítt sem vötn deila. Bröndólfr bjó at Berg- 
hyl; hans synir váru þeir Þorleifr, faðir Brönd- 
ólfs, föður Þorkels skotakolls, föður Þórarins, 
föður Halls í Haukadal ok Þorláks, föður Rún- 
ólfs, föður Þorláks byskups. Már bjó á Más- 
stöðum; hans son var Beinir, faðir Kolgrímu, 
móður Skeggja, föður Hjalta. 

Þorbrandr son Þorbjarnar ens óarga, ok Ás- 
brandr son hans, kómu til Íslands síð land- 
námstiðar, ok vísaði Ketilbjörn þeim til land- 
náms fyrir ofan múla þann, er fram gengr hjá 
Stakksá, ok til Kaldakvíslar, ok bjoggu í Hauka- 
dal. Þeim þóttu þau lönd of litil, er tungan 

eystri var þá bygð; þá jóku þeir landnám sitt, 
ok námu enn efra hlut Hrunamannahrepps sjón- 
hending ór Múla í Ingjaldsgnúp fyrir ofan Gyld- 
arhaga. Börn Ásbrands váru Vébrandr ok Arn- 
gerðr. Vébrandr var faðir Oddlaugar, er 
átti Svertingr Rúnólfsson. 

Eyfrðr enn gamli nam tunguna eystri milli 
Kaldakvíslar ok Hvítár, ok bjó í Tungu; með 
honum kom út Drumboddr, er bjó á Drumb- 
oddsstöðum. 

12. Ketilbjörn hét maðr ágætr í Naumudal; 
hann var Ketilsson ok Æsu, dóttur Hákonar 
jarls Grjótgarðssonar; hann átti Helgu dóttur 
Þórðar skeggja. Ketilbjörn fór til Íslands, þá 
er landit var víða bygt með sjá; hann hafði 
skip þat, er Elliði hét; hann kom í Elliðaárós 
fyrir neðan heiði; hann var enn fyrsta vetr með 
Þórði skeggja, mági sinum. Um várit fór hann 
upp um heiði at leita sér landkosta; þeir höfðu 
náttból ok gerðu sér skála; þar heitir nú Skála- 
brekka. Enn er þeir fóru þaðan, kvámu þeir 
at á þeiri, er þeir kölluðu Öxará; þeir týndu þar 
öxi sinni; þeir áttu dvöl undir fjallsmúla þeim, 
er þeir nefndu Reyðarmúla; þar lágu þeim eftir 
- áreyðar þær, er þeir tóku í ánni. Ketilbjörn nam 
Grímsnes alt upp frá Höskuldslæk, ok Laugar- 
þal allan, ok alla Biskupstungu upp til Stakks- 
ár, ok bjó at Mosfelli. Börn þeira váru þau 
Teitr ok Þormóðr, Þorleifr, Ketill, Þorkatla, Odd- 

leif, Þorgerðr, Þuríðr. Skæringr hét einn son 
Ketilbjarnar laungetinn. Ketilbjörn var svá auð-. 
gr at lausafé, at hann bauð sonum sínum at 
slá þvertré af silfri í hofit, þat er þeir létu gera; 
þeir vildu þat eigi; þá ók hann silfrit upp á 
fjallit á tveimr öxnum, ok Haki, þræll hans, ok 
Bót, ambátt hans; þau fálu féit svá at eigi finst. 
Síðan drap hann Haka í Hakaskarði, enn Bót í 
Bótarskarði. Teitr átti Álöfu, dóttur Böðvars 
af Vors, Víkinga-Kárasonar; þeira son var Giz- 
urr hvíti, faðir Ísleifs byskups, föður Gizurar 
byskups. Annarr son Teits var Ketilbjörn, fað- 
ir Kols, föður Þorkells, föður Kols Víkverkjabysk- 
ups. Mart stórmenni er frá Ketilbirni komit. 

Ásgeir hét maðr, Úlfsson; honum gaf Ketil- 
björn Þorgerði, dóttur sína, ok lét henni heim- 
an fylgja Hlíðarlönd öll fyrir ofan Hagagarð; 
hann bjó at Hlíð enni ytri; þeira son var (1eirr 
goði ok Þorgeir, faðir Bárðar at Mosfell. 

Eilífr auðgi, son Önundar bílds, fekk Þorkötlu 
Ketilbjarnardóttur, ok fylgdu henni heiman Höfða- 
lönd; þar bjoggu þau; þeira son var Þórir, fað- 
ir Þórarins sælings. 

Véþormr, son Vémundar ens gamla, vár hersir 
rikr; hann stökk fyrir Haraldi konungi austr á 
Jamtaland ok ruddi þar merkr tl bygðar. 
Hólmfastr hét son hans, enn Grímr hét systurson 
hans; þeir váru í vestrvíking, ok drápu í Suðr- 
eyjum Ásbjörn jarl skerjablesa, ok tóku þar at 

herfangi Álöfu, konu hans, ok Arneiði, dðttur 
hans, ok hlaut Hólmfastr hana ok seldi hana í 
hendr föður sínum ok lét vera ambátt. Grímr 
fekk Álofar, dóttur Þórðar vaggagða, er jarl 
hafði átta. Grímr fór til Íslands og nam Gríms- 
nes alt upp til Svínavatns. ok bjó í Öndurðu- 
nesi fjóra vetr, enn síðan at Búrfelli; hans son 
var Þorgils, er átti Æsu, systur Gests { Oddleifs- 
sonar; þeira synir váru þeir Þórarinn at Búr- 
felli ok Jörundr í Miðengi. 

Hallkell, bróðir Ketilbjarnar sammæddr, kom 
til Íslands, ok var með Ketilbirni enn fyrsta 
vetr; Ketilbjörn bauð at gefa honum land; Hall- 
katli þótti lítilmannlegt at þiggja land, ok skor- 
aði á Grím til landa eðr hólmgöngu. Grímr 
gekk á hólm við Hallkel undir Hallkelshólum 
ok fell þar, enn Hallkell bjó þar síðan; hans 
synir váru þeir Otkell, er Gunnarr Hámundar- 
son vá, ok Oddr at Kiðjabergi, faðir Hallbjarnr 
ar, er veginn var við Hallbjarnarvörður, ok Hall- 
kell, faðir Hallvarðar, föður Þorsteins, er Ein- 
arr Hjaltlendingr vá. Son Hallkels Oddssonar 
vat Bjarni, faðir Halls, föður Orms, föður Bárð- 
ar, fóður Valgerðar, móður Halldóru, er Magnús 
byskup Gizurarson átti. 

Nú er komit at landnámi Ingólfs; enn þeir 
menn, er nú eru taldir, hafa bygt í hans land- 
námi. 

13. Þorgrímr bildr, bróðir Önundar hílds, 

nam lönd öll fyrir ofan Þverá ok bjó at Bilds- 
felli; hans leysingi var Steinraðr, son Melpatrix 
af Írlandi; hann eignaðist öll Vatnslönd, ok bjó 
á Steinrgðarstöðum ; Steinrgðr var manna vænstr; 
hans son var Þormóðr, faðir Kárs, föður Þor- 
móðar, föður Brands, föður -Þóris, er átti Helgu 
Jónsdóttur. 

Hrolleifr, son Einars, Ölvés sonar barna- 
karls, kom í Leiruvág, þá er bygt var alt með 
sjó; hann nam lönd til móts við Steinrgð öll 
fyrir útan Eæará, er fellr um Þingvöll, ok bjó 
- í Heiðabæ nokkora vetr. Þá skoraði hann á 
Eyvind í Kvíguvágum til hólmgöngu eðr land- 
sölu,enn Eyvindr kaus heldr at þeir keyptu lönd- 
um. Eyvindr bjó nökkora vetr síðan í Heiðarbæ, 
„ok fór síðan á Rosmhvalanes til Bearskerja, enn 
Hrolleifr bjó síðan í Kvíguvágum, ok er þar 
heygðr; hans son var Svertingr, faðir Gríms 
lögsögumanns at Mosfelli. 

Örmr enn gamli (var) son Eyvindar jarls, Arn- 
móðs sonar jarls, Nereiðs sonar jarls ens gamla; 
Ormr nam land fyrir austan Varmá til Þverár, ok 
um Ingólfsfell alt, ok bjó í Hvammi; hansson var 
Darni, faðir Árnar. Eyvindr jarl var með Kjötva 
auðga mót Haraldi konungi í Hafrsfirði. 

Álfr enn egðski stökk fyrir Haraldi konungi 
af Ögðum ór Noregi; hann fór til Íslands ok 
kom skipi sínu í ós þann, er við hann er kendr 
ok Alfsós heitir; hann nam lönd öll fyrir útan 

Varmá ok bjo at Gnúpum. Þorgrímr Grímólfs- 
son var bróðurson Álfs; hann fór út með hon- 
um ok tók arf eftir hann, því at Álfr átti ekki 
barn. Sonr Þorgríms var Eyvindr, faðir Þór- 
odds goða, ók Özurar, er átti Beru, dóttur Egils 
Skalla-Grímssonar. Móðir Þorgríms var Körmlöð, 
dóttir Kjarvals Írakonungs. Dóttir Þórodds goða 
var Helga, móðir Gríms glömmauðs, föður Ingj- 
alds, föður Gríms, föður Barkar, föður Ragn- 
hildar, föður Valgerðar, móður herra Erlends, 
föður Hauks. 

14. Þórir haustmyrkr nam Selvág ok Krýsu- 
vík, enn Heggr, son hans, bjó at Vági. Böð- 
móðr, annarr son hans, var faðir Þórarins, föð- 
ur Súganda, föður Þorvarðar, föður Þórhildar, 
móður Sigurðar Þorgrimssonar. 

Molda-Gnúpssynir bygðu Grindavík, sem fyrr 
er rtat. | 

Steinuðr en gamla, frændkona Ingólfs, fór til 
Íslands ok var með Ingólfi enn fyrsta vetr; 
hann bauð at gefa henni Rosmhvalanes alt fyr- 
ir utan Hvassahraun, enn hon gaf fyrir heklu 
flekkótta ok vildi kaup kalla; henni þótti þat 
óhættara við riftingum. Steinunni hafði átt 
Herlaugr, bróðir Skalla-Gríms ; þeira son var 
Njáll ok Arnórr. 

Eyvindr hét maðr, frændi Steinunnar ok fóstri; 
honum gaf hon land milli Kvíguvágabjarga ok 
Hvassahrauns; hans son var Egill, faðir Þórar- 

ins, föður Sigmundar, föður Þórörnu, móður 
Þorbjarnar í Krýsuvík, ok Álofar, móður Finns 
lögmanns, ok Freygerðar, móður Lofts, föð- 
ur Guðlaugs smiðs. 

Herjólfr, sá er fyrr var frá sagt, var frændi 
Ingólfs ok fóstbróðir; af því gaf Ingólfur hon- 
nm land milli Reykjaness ok Vágs; hans son 
var Bárðr, faðir Herjólfs, þess er fór til Græna- 
lands ok kom í hafgerðingar. Á skipi hans 
var suðreyskr maðr; sá orti Hafgerðinga- 
drápu; þar er þetta upphaf 

Allir hlýði ossu fulli 
amra fjalla Dvalins hallar 

Ásbjörn Özurarson, bróðurson Ingólfs, nam 
land milli Hraunsholtslækjar ok Hvsssahrauns, 
Álftanes alt, ok bjó á Skúlastöðum; hans son 
var Egill, faðir Özurar, föður Þórarins, föður 
Óláfs, föður Sveinbjarnar, föður Ásmundar, föð- 
ur Sveinbjarnar, föður Styrkárs, föður Hafr- 
Bjarnar, föður þeira Þorsteins ok Gisurar 
4 Seltjarnarnesi. 

15. Nú er yfir farit um landnám þau, er vér 
höfum heyrt at verit hafi á Íslandi, enn þessir 
landnámsmenn hafa göfgastir verit í Sunnlend- 
ingafjórðungi: Hrafn enn heimski, Ketill hæingr, 
Sighvatr rauði, Hallsteinn Atlason, Ketilbjörn 
enn gamli, Ingólfr, Örlygr gamli, Helgi bjóla, 
Kolgrímr enn gamli, Björn gullberi, Önundr 
breiðskeggr. 

Svá segja fróðir menn, at landit yrði albygt 
á sex tigum vetra, svá at eigi hefir síðan orðit 
fjölbygðara; þá lifðu enn margir landnámsmenn 
ok synir þeira. Þá er landit hafði sex tigu 
vetra bygt verit, váru þessir höfðingjar mestir 
á landinu: í Sunnlendinga fjórðungi: Mörðr gígja, 
Jörundr goði, Geirr goði, Þorsteinn Ingólfsson, 
Lungu-Oddr; enn í Vestfirðinga fjórðungi: Egill 
Skalla-Grímsson, Þorgrímr Kjallaksson, Þórðr 
gellir; enn norðr: Miðfjarðar-Skeggi, Þorsteinn 
Ingimundarson, Guðdælir, Hjaltasynir, Eyjólfr 
Valgerðarson, Áskell goði; enn í Austfirðinga- 
fjórðungi: Þorsteinn hvíti, Hrafnkell goði, Þor- 
steinn, faðir Síðu-Halls, Þórðr Freysgoði. Hrafn 
Hæingsson hafði þá lögsögu. 

Svá segja vitrir menn, at nökkurir landnáms- 
menn hafi skírðir verit, þeir er bygt hafa Ís- 
land, flestir þeir er kvámu vestan um haf; er 
til þess nefndr Helgi magri ok Örlygr enn gamli, 
Helgi bjóla, Jörundr kristni, Uðr djúpauðga, 
Ketill enn fiflski ok enn fleiri menn, er kvámu 
vestan um haf, ok héldu þeir sumir vel kristni 
til dauðadags; enn þat gekk óvíða í ættir, því at 
synir þeira sumra reistu hof ok blótuðu, enn 
land var alheiðit nær hundraði vetra. 


Viðbætir. 


1. Úr Skarðsárbók. 

Óaldar vetr varð mikill á Íslandi í heiðni, f 
þann tíma er Haraldr konungr gráfeldr fell, enn 
Hákon jarl tók ríki í Noregi; sá hefir mestr 
verit á Íslandi; þá átu menn hrafna ok mel- 
rakka, ok mörg óátan ill var etin, enn sumir 
létu drepa gamalmenni ok ómaga, ok hrinda 
fyri hamra; þá sultu margir menn til bana, enn 
sumir lögðust út at stela, ok urðu fyrir þat 
sekir ok drepnir; þá vágust skógarmenn sjálfir, 
því at þat var lögtekit at ráði Eyjólfs Valgérð- 
arsonar, at hverr frelsi sik sá er þrjá dræpi 
seka. 

Áttatigi vetra síðar varð annat óáran; þat 
hófst þann vetr er Ísleifr tók byskupsvígslu af 
Alberto Brima biskupi; þat var um daga Har- 
alds konungs Sigurðssonar. Enn þann fyrsta 
vetr er Ísleifr byskup var á Íslandi, var mann- 
dauði sem mestr á Íslandi af sulti; þá var alt 
þat etit, er tönn festi á. Enn um sumarit lét. 
byskup því heita á þingi, at menn skyldu fasta 
enn tólfta dag jóla um þrjú ár, því at svá var 
gert í Herfurðu, þar er byskup hafði í skóla 
verit, á Saxlandi. Þá var svá snæmikit hvar- 
vetna, at menn gengu flestir til alþingis; enn. 

ær heitit var, batnaði þegar veðrátta, ok varð 
sumat hit bezta, enn vetrinn eftir var svá góðr 
at engi kom þeli í jörð, ok gengu menn ber- 
fættir til tíða um jól, enn húsuðu ok lögðu 
garða á þorra. Hit næsta sumar eftir var þat 
í lög tekit, at jafnan skyldi fasta hinn tólfta 
dag jóla, ef eigi bæri á drottins dag. Son Ís- 
leifs byskups var Gizurr byskup. 

Bjarni Skegg-Broddason sótti eldhúsið til Nor- 
egs ok gerði eldhús í Krossavík hálffertugt föðm- 
um, enn fjogrtán alna hátt ok fjogrtán alna breitt; 
hann var því kallaðr Bjarni húslangr; hann 
druknaði með sjaunda mann á Skjálfanda, er 
hann fór til þings. Broddi Þórisson, bróðurson 
Bjarna húslangs, færði skálann mikla ór Krossa- 
vík til Hofs ok lét þar upp gera; hann var 
þá hálfþrítogr föðmum ok þrettán alna breiðr ok 
þrettán alna hár. Broddi var hinn mesti ágæt- 
ismaðr, ok varð félauss; hann fór þá vestr til 
Hóla í Hjaltadal til Ketils byskups Þorsteins- 
sonar ok andaðist þar með honum. 

Sigurðr, son Sigmundar konungs, er kallaðr 
var Fáfnisbani, ok Brynhildr Buðladóttir áttu 
dóttur þá, er Áslaug hét; hon var fædd með 
Heimi jarli í Hringdölum, þar til er hann var 
drepinn, Ragnarr loðbrók, son Sigurðar hrings, 
átti Þóru, dóttur Herraðar Gautajarls; þeira 
börn váru Agnarr, ok Eiríkr ok Óluf, er átti 
Hunda-Steinarr Englajarl; þeira son var Björn, . 

faðir Auðunar skökuls, föður Þóru mosháls, 
móður Úlfhildar, er átti Guðbrandr kúla; þeira 
dóttir Ásta, móðir Óláfs konungs ens helga- 
Annarr son Hunda-Steinars ok Ólofar hét Eiríkr; 
hann var faðir Sigurðar bjóðaskalla, föður Vík- 
inga-Kára, föður þeira Böðvars ok Vigfúss ok 
Eiríks á Ofrustöðum, föður Ástríðar, móður Ó- 
láfs konungs Tryggvasonar. Dóttir Vigfúss var 
. Ástríðr, móðir Víga-Glúms, föður Vigfúss, fóður 
Bergs, föður Steinunnar, móður Þorsteins rang- 
láts, föður Guðrúnar, móður Höllu, móður Flosa, 
föður Valgerðar, móður herra Erlends lögmanns, 
föður herra Hauks lögmanns. Óluf hét dóttir 
Böðvars hersis, er átti Teitr Ketilbjarnarson frá 
Mosfelli; þeira son Gizurr hvíti, faðir Ísleifs 
byskups, föður Gizurar byskups. Ragnarr loð- 
brók átti síðar Áslaugu, dóttur Sigurðar Fáfnis- 
bana; Sigurðr ormr í auga var son þeira, ok 
Hvítserkr ok Björn járnsíða, ok Ívarr hinn 
beinlausi ok Ragnhildr. 

Hálfdan svarti Upplendingakonungr, son Guð- 
rgðar ljóma, átti Þóru, dóttur Haralds gull- 
skeggs Sygnakonungs ok Sólvarar Hundólfs- 
dóttur jarls ór Fjörðum, systur Atla jarls ens 
mjóva. Son þeira Hálfdánar ok Þóru var Har- 
aldr; enn er hann var ungr, þá andaðist móð- 
ir hans, enn sveinninn litlu síðar. Litlu síðar 
fekk Hálfdan Ragnhildar, dóttur Sigurðar hjart- 
ar; móðir Sigurðar var Áslaug, dóttir Sigurðar 

orms í auga; þeira son var Haraldr enn hár- 
fagri. Enn þá er hann var tíu vetra, þá drukn- 
aði Hálfdan, faðir hans, á Hringaríki, í vatni 
því, er Rönd heitir, er hann ók eftir ísinum; þá 
brast ísinn, er þeir kómu á nautabrunna fyrir 
Sverðsstöðum í Rykinvík, ok druknaði hann þar“ 
ok alt lið hans; tók þá Haraldr konungsnafn.. 
Enn þá er hann var tvítogr, þá lagði hann fyrst: 
undir sig Sygnafylki; enn Atli jarl hafði aldri 
skatt goldit; enn síðan lagði hann undir sik all-. 
an Noreg, sem segir í sögu hans. 

Vikarr hét konungr, son Haralds Egða kon- 
ungs; hans son var Vatnarr konungr, sá er“ 
haug á fyrir sunnan Hákonarhellu. Enn kaup- 
maðr í Noregi var sá, er sagði sögu Vatnars,. 
er þeir sigldu með landi fram, ok kallaði hann: 
verit hafa ágætan mann; enn er hann lá við. 
Vatnarshaug, dreymdi hann, at Vatnarr konungr: 
kom at honum ok mælti við hann: „Þú hefir 
sagt sögu mína, vil ek þat launa þér; leita þér 
feár í haugi mínum ok muntu finna“. % Hann, 
leitaði ok fann þar mikit fé. 

Svá er sagt, þá er Haraldr konungr.harðráði 
lá við Glaumstein í Hallandi með her sinn, þeir: 
sá þar haug mikinn á sjávarhellunni ok annan 
lítlu ofar; hann spurði, hverir þar væri leiddir, 
enn þat kunni enginn at segja; enn um nóttina. 
eftir, er hann hafði þessa spurt, dreymdi Sig: 

urð enn hvíta, at maðr kom at honum í her. 
klæðum ok kvað þetta: 

Snjallr á haug á hellu, 

Hjaldr á búð til kalda, 

veki þér í dag dreyra 

drótt, nú er sigr á spjótum. 

Valdr man hitt, at Hildar 

hlæjandi rauð ek blæju 

(skjöld nefni ek svá) sköfnum 

skjóma, fyrstr at rómu. 
Ena sömu nótt dreymd: Björn bukk, at ann-, 
arr;maðr kom at honum með hinum sama bún- 
ingi ok kvað visu: 

Mín stóð búð síz bræðra 

branz gekk hvárr fyr annan 

hyllr ok heldum snjallir 

hér (fellum þá) velli. 

Hrósar hug fyr vísa 

Hjaldr, eru víg til sjaldan; 

gleðr oss þat, er val Viðri 

veit ek þik gefa teitan. 
Enn er Haraldr konungr kom til Noregs, þá 
sagði honum Kári enn svarti, frændi Þjóðólfs ór 
Hvini, at þeir váru synir Vatnars konungs þeir 
Snjallr ok Hjaldr, ok váru hinir mestu her- 
menn. Snjallr var faðir Einars, föður Ölvés 
barnakarls; hans son var Steinólfr ok Grímr 
ok Einarr, faðir þeirra Hrolleifs, föður Svert- 
ings, föður Gríms at Mosfelli, ok Óleifs breiðs, 
föður þeira Þormóðs skafta ok Ófeigs grettis. 
Svá segja sumir menn, at Guðbrandr kúla væri, 

son Óleifs breiðs. Enn Hjaldr var faðir Gríms, 
föður Bjarnar bunu. Björn buna átti Vélaugu, 
systur Vémundar hins gamla; þeira synir váru 
þeir Ketill flatnefr ok Hrappr ok Helgi, faðir 
Helga, föður Heyangurs-Bjarnar, hverr er ríkr 
hersir ok ágætr var í Sogni. 

Yxna-Þórir hét maðr ágætr á Ögðum ok auð- 
igr; hann átti þar þær þrjár eyjar, er átta tigir 
yxna var á hverri; enn er Haraldr konungr 
hárfagri bað hann strandhöggs, þá gaf hann 
honum eina eyna ok alla yxnina með. Af því 
var hann kallaðr Yxna-Þórir, ok er frá hon- 
um komit mart stórmenni á Íslandi ok í Nor- 
vegi. Son Þóris var Ósvaldr, faðir Ölvés hins 
hvíta, föður Þorsteins hins hvita, föður Þorgils, 
föður Brodd-Helga, föður Viga-Bjarna. 

Á því ári er Gizurr byskup Ísleifsson andað- 
ist gerði hallæri mikit á Íslandi ; þá kom hríð 
svá mikit á dymbildögum, at menn máttu eigi 
veita tíðir í kirkjum í sumum stöðum ok heruð- 
um fyrir norðan land.  Föstudag hinn langa 
tök upp knör undir Eyjafjöllum ok sneri á lofti 
ok kom hvalfandi niðr; hann var sex rúm ok 
tuttugu.  Páskadaginn fyrsta máttu fáir menn “ 
tíðir sækja ok taka þjónustu, enn sumir urðu 
úti dauðir. Annat illviðri kom um sumarit 
eftir andlát hans, þann dag er menn riðu á 
þing; þá braut kirkju á Þingvelli, þá er Har- 
aldr konungr Sigurðarson lét höggva viðinn til; 

16 

þat sumar fóru fjórir tigir skipa út hingat, ok 
braut mörg við land, enn sum týndust í hafi 
ok leysti sundr undir mönnum, enn átta ein 
 kvámust brott, með þeim er áðr váru hér, ok: 
kvámust þau engi fyrir Micháelmessu af hafi; 
af þeim mannfjölda varð hallæri mikit hér á 
landi. 

Þá er Gizurr byskup andaðist, váru þessir 
mestir höfðingjar á Íslandi: Hafliði Másson norðr 
ok synir Ásbjarnar Arnórssonar í Skagafirði, Þor- 
geirr Hallason ok Ketill Þorsteinsson prestr; enn 
austr: Gizurr Einarsson, Sigmundr Þorgilsson ;: 
hann andaðist á því ári í Rómför; enn suðr: 
Hallr Teitsson, Skúli Egilsson; enn vestr: Styrm- 
ir Hreinsson, Halldórr Egilsson, Þorgils Odda-. 
son, Þórðr Gilsson, Þórðr Þorvaldsson ór Vatns-. 
firði. Einum vetni eftir andlát Gizurar byskups. 
var Þorsteinn Hallvarðsson veginn, göfigr maðr;. 
enn vetri eftir þat var þing fjölment; þau miss- 
eri hafði svá mikill manndauði verit, at Sæmundr- 
prestr enn fróði sagði svá á þingi, at eigi mundi; 
færri menn hafa andazt af sótt enn þá váru til. 
þings komnir. Þat sumar var þröng mikil at. 
dómum; þá særði Þorgils Oddason Hafliða Más-. 
son; þá varð um ekkert mál at lögum dæmt. 
Þorgils varð sekr um áverkann ok sat í sekt 
um vetrinn; þá var svá lítill vápnaburðr, at ein, 
var stálhúfa á alþingi, ok reið drjúgum hverr“ 
bóndi til þings er þá var á Íslandi. | 

Þat vár er þrir vetr váru liðnir frá andláti 
Gizurar byskups, andaðist Jón byskup at Hól- 
um níunda kalend. maji; þat sumar sat Hafliði 
Másson á efrum völlum með xce manna, ok 
ætlaði at banna Þorgilsi Oddasyni þingreið; þar 
var með honuin Hallr Teitsson ok Þórðr ór Vatns- 
firði, mágr hans, ok margir aðrir höfðingjar; þat 
var hinn næsta dag fyrir Jónsmessu. Þorlákr. 
byskup gekk þannig til með kennimenn, ok leit- 
aði marga vega um sættir með þeim; enn er 
þat tjáði eigi, þá fyrirbauð hann þeim þar at 
sitja, ok lézt mundu bannsetja þá, ef þeir gengi 
eigi heim; þá kvað Hafliði, at þeir skyldi heim 
ganga til búða. Þorgils reið á þing með sjau 
manna; með honum váru flestir höfðingjar ór 
Vestfirðinga fjórðungi nema Þorðr ór Vatnsfirði; 
enn er um sættir var leitat, var þat í meðal 
þeira, at Hafliði vildi hafa sjálfdæmi um alt, 
óskorat, enn Þorgils vildi undan taka goðorð 
ok staðfestu ok sektir allar; þann skakka gat 
Ketill prestr Þorsteinsson niðr feldan með um- 
tölum sínum. Þat sumar var hann kosinn til 
byskups í stað Jóns byskups, ok fór útan. Þor- 
gils handsalaði Hafliða sjálfdæmi, enn hann gerði 
sextigi hundraða sex álna aura vöruvirðis fjár í 
gulli og brendu silfri eðr í rifum aurum, eðr í 
gripum þeim, er honum þætti.gersimum sæta 
ok hann virði sjálfr eðr þeir menn, er hann tæki 


til; þetta fé handsöluðu sex menn ok unnu at. 
16* 

fimtardóms eið at þeir skyldu þetta fé gjalda 
sem fyrr var mælt. Þorgils ok Hafliði veittu 
sjálfir trygðir ok heldu vel sætt þessa. Hafliði 
Másson átti fyrr Þuríði, dóttur Þórðar Sturlu- 
sonar; Þórðr hét son þeira; hann átti Sólvöru, 
dóttur Ásgríms Þórhallssonar; Ivarr hét son 
þeira. Hafliði átti síðar Rannveigu, dóttur Teits 
ór Haukadal; Sigriðr hét dóttir þeira, er átti 
Þórðr í Vatnsfirði; Þórðr ok Páll váru synir 
þeira. Valgerðr hét önnur dóttir þeira Hafliða; 
hana átti Ingimundr prestr Illugason ok Ornýj- 
ar, dóttur Þorkels Gellissonar; Illugi var son 
þeira, er druknaði þá er hann flutti lím til stein- 
kirkju þeirar, er hann ætlaði at láta gera á 
Breiðabólstað á Vestrhópi. 

Rögnvaldr jarl kali var veginn fimm nóttum 
eftir Máríumessu fyrri. 

Óláfr konungr Tryggvason barðist á Orminum 
langa næsta dag eftir Máríumessu síðari. 

Þessi eru nöfn byskupa þeira útlendra, er verit 
hafa á Íslandi: Friðrekr, Bjarnarðr, Óláfr Græn- 
lendingabyskup, Kolr, Roðólfr, Jón, Bjarnarðr, 
Heinrekr, Arnaldr Grænlendingabyskup, Jón 
Grænlendingabyskup ok Helgi Grænlendinga- 
byskup; verit hafa enn þeir fleiri, er byskupar 
létust vera: Guðiskólkr, „Örnólfr, ok fjórir af 
Armenia; Petrús, Stephánús ok Ábrahám. 

Friðrekr byskup kom í heiðni til Íslands með 
Þorvaldi víðförla, ok var at Giljá ok Lækja- 

móti; Bjarnarðr enn bókvísi var á Íslandi fimm 
vetr. Hungrvaka segir, at Bjarnarðr Vilráðs- 
son hinn bókvísi hafi verit af Englandi ok far- 
át til Íslands af ráðum Ólafs konungs ens helga, 
því hann hafi með honum verit áðr. Kolr fá ár; 
hann var með Halli í Haukadal, ok er jarðaðr 
í Skálholti fyrstr byskupa, segir Hungravaka. 
Roðólfr nitján ár; hann setti munklíf í Bæ í Borq- 
arfirði; hann bjó ok á Lundi. Hungrvaka segir 
Úlfr byskup hafi verit af Rúðuborg ór Englandi, 
ok nefndr því Rúðuólfr. Jón hinn saxneski fjogr 
ár; Hungrvaka segir Jón írskan, ok farit heðan 
til Vindlands, kristnat þar, verit þar síðan píndr 
ok drepinn. Heinrekr tvau ár. Bjarnarðr nítján ár; 
hann bjó at Giljá í Vatnsdal. Hungvaka talar svá 
um þenna Bjarnarð: hinn sjölti útlengkr byskup 
var Bjarnvarðr byskup enn saxlenzki, er var 
með Magnúsi konungi enum góða, Óláfssyni, ok 
fór síðan til Íslands, ok var á Íslandi ææ vetr ; 
hann hafði tvá bústaði í Vatnsdal, at Giljá ok 
Steinstöðum (ek meina þat Steinnes); hann 
vígði marga hluti, þá er mörg merki hafa at 
vorðit: kirkjur ok klukkur, brúar ok brunna, 
vöð ok vötn, björg ok bjöllur, ok þíkkja þessir 
hlutir hafa birt sanna tígn hans ok gæzku. 
Bjarnvarðr var á Íslandi meðan Haraldr kon- 
ungr var í Noregi Sigurðarson, því at þeir váru 
eigi samsáltir; síðan fór hann útan, ok til handa 
Óláfi konungi kyrra Haraldssyni, ok síðan fór 

hann til Róms at bæn konungs, ok friðaði fyrir 
önduðum; er byskup kom aftr, þá skipaði kon- 
ungr hann byskup í Selju, enn síðan fór hann 
á Björgvin ok andaðist þar, ok er einmal 
hann hafi verit hinn mesti merkismaðr. 


2. Úr Melabók hinni yngri. 


Ulfljótr hét maðr norrænn, systurson Þorleifs 
spaka; hann kom út í Lóni ok keypti land at 
Þórði skeggja alt fyrir austan Jökulsá. Enn þá 
er hann var nær hálfsextugr at aldmn, fór hann 
útan ok var þrjá vetr með Þorleifi frænda sin- 
um; þeir samanskrifuðu lög þau, er hann hafði 
út ok þá váru kölluð Ulfljótslög. Enn er hann 
kom út, þá var sett alþingi, ok höfðu þá allir 
ein lög hér á landi, ok váru þau nokkurn veg 
samin eftir Gulaþingslögum. Landinu var skift 
í fjórðunga um daga Þórðar gellis; þá skyldu 
vera þrjú þing í hverjum fjórðungi, enn þrjú 
höfuðhof í hverri þingsókn; þar váru menn vand- 
aðir til at varðveita hofin, at vitrleik ok rétt- 
læti; þeir skyldu dóm nefna á þingum ok stýra 
sakferlum; því váru þeir goðar kallaðir ok hof- 
goðar, enn þeira tígn ok umdæmi kallat goðorð. 
Hverr skyldi ok gjalda hofstóll, eigi síðr enn 
nú kirkjutíund. Fé þat, er til hofs var gefit, 
skyldi hafa til mannfagnaðar, þar er blótveizlur 
váru. Norðlendinga fjórðungi var skift í fjogr 
þing; hann var stærri enn hinir fjórðungarnir. 

Þat er upphaf hinna heiðnu laga, at menn 
skyldu eigi hafa höfðuð skip í haf, enn ef þeir 
hefði, þá skyldu þeir af taka höfuðit áðr enn 

þeir kæmi í landsýn, og sigla eigi at landi með 
gapandi höfðum né gínandi trjónu, svá at land- 
vættir fældist við. 


Baugr tieyringr eðr meira skyldi liggja at 
hverju hofi á stalli; þann baug skyldi hverr goði 
. hafa á hendi sér til lögþinga þeira allra, er hann 
skyldi sjálfr heyja, ok rjóða þar í rauðu blót- 
nauts þess, er hann blótaði. 

Dómhringr var á þingstaðnum, er þeir menn 
váru Í skipaðir, er þat straft höfðu, at þeir váru 
dæmdir til blóts. Á Þórnes þingi stendr steinn- 
inn eftir, sem þeir menn váru brotnir við, ok 
sér enn blóðlitinn á steininum, segir Eyrbyggja. 

Sá maðr hverr, er lögskil En af hendi at 
leysa at dómi, skyldi áðr eið vinna at baugi, 
ok nefna sér vátta tvá eða fleiri, ok mæla svá: 
„Ykkr nefni ek í þat vætti“, skyldi hann segja, 
„at ek vinn eið at baugi, lögeið; hjálpi mér svá 
Freyr ok Njörðr ok Áss hinn almáttki, sem ek 
mun þessa sök sækja, eða verja, vitni eða vætti 
eða kviðu bera, eða dóm dæma, ok öll lögmæt 
skil af hendi leysa, þau er undir mik koma, 
meðan ek er á þessu þingi, sem ek veit réttast 
ok sannast ok helzt at lögum“. Svá sagði vitr 
maðr, Þormóðr, er allsherjar goði var á Íslandi, 
at með þessum orðum ok þingmörkum helguðu 
langfeðgar hans alþingi. 

Böðvarr enn hvíti af Vors ór Noregi bygði 
fyrstr at Hofi; hann reisti þar hof ok gerðist 
þar hofgoði; hann var faðir Þorsteins, föður 

alls á Síðu. 

Hof í Vatnsdal ok Hof á Kjalarnesi hafa hér 
á landi stærst verit, einkum stórt hundrað fóta 
á lengð, þat syðra var ok sex tigu fóta breitt. 

Kór eða goðastúka var hjá hverju hofi; þar váru 
í goðin; Þórr eða Júppiíter var æðstr ok mest 
gölgaðr, þá Freyr, sonr Óðins, conditor, sá er 
fyrst bygði Uppsali í Svíaríki; ok þó eigi sé 
glögt að skilja, hvé mörg goð eða með hverju 
nafni þau hafa verit hér dýrkuð at sérhverju 
hofi, þá eru þó í gömlum eiðstaf ánefndir þessir 
þrir: Freyr, Njörðr, ok Ass, sem vér hyggjum 
þá meina með Óðin, af því hann var æðsti höfð- 
ingi hingat í Norðrlönd kominn ór Asía. Æsar 
eða Æsir kölluðust fleiri. Þessi goð stóðu á 
stalli eða hávum bekk; frammi fyrir þar stóð 
stalli með miklum hagleik, ok þiljaðr ofan með 
járni; þar skyldi á vera eldr, sá er aldri slokn- 
aði; þat kölluðu þeir vigðan eld; á þeim stalli 
skyldi standa bolli mjök af kopar; þar skyldi 
í láta blóð þat alt, sem kæmi af fé því, er þar 
var til gefit, eða mönnum þeim, sem til blóts 
váru dæmdir; þat kölluðu þeir hlaut eða hlaut- 
bolla, enn hlautinni skyldi bæði dreifa yfir menn 
ok fé. Vatzhyrna. 

Vísnaskýringar. 


II, 6., 64: Steinastoðl, ek byggi einn. Atals hrafnið 
stafnrúm; skal-at þrangbýlt of þegn á þiljum á ranga 
marð. Böðvitrumf, knáum brimdýrs5 stýri es betra rúm 
enn ilt ofð gengi?; þat man lifa lengr (lengi) með lofðum. 

1. Steinastoð, kvenkenning. — 2. Átall, sækonungr; 
Atals hrafn, skip. — 8. ranga-marr, skip. — 4. böðvitr, 
herkænn (böð = orrusta). — 5. brimdýr, skip. — 6. of 
er sett hér til fyllingar til þess að samstöfur séu nógu 
margar. — 7. gengi, fylgd, föruneyti. 

Kona, ég vildi mega búa einn í stafnrúmi skipsins; 
skyldi eigi vera þröngt um mig á þiljum. Mér er betra 
að hafa (nóg) rúm enn ilt föruneyti (þræl); það mun 


lengi uppi vera. 


II, 7., 66: Ek vas þar es flóðkorni móður jötuns, 
heiðins bergrisa, fell af fjalli ór hám himni á nóleiðar?. 
Ífingafoldð, fár jötunn gorir fleiri báta hamváta mér 
moldu hömluþrumlu heiðar. 

1. flóðkorn, steinn, bjarg. — 2. nór, skip; nóleiðar, 
skipsleiðar, sjór. — 8. ífingamold, kenkenning; ífingr, 
höfuðdúkr. — 4. hömluþrumla, skip; hömlu-þrumlu 
heiðr, sjór. 

Ég var þar er tröllkonu-bjarg úr fjalli féll úr háva 
lofti í sjó. Fáir jötnar gera fleiri báta alvota af sjó enn ég. 

11, S—9., 67 og %0. Þessar vísur þurfa eigi skýr- 
ingar við. 

II, 14., 80; Ek bið meinalausan! munkareyni? beina 
farar mínar; dróttinn hárar foldarhallar? haldi heiðis- 
stallif of mér. | 

1. meinalauss, góðr. — 2. munkareynir, guðs. — 38. 
höll, hvelfing; foldarhöll, himinn. — 4. heiðir, haukr; 
heiðisstallr, hönd. 

Ég bið góðan guð (að) beina ferðir mínar; drottinn 


himinsins haldi hendi sinni yfir mér. 
II, 19., 90: Þessi vísa þarf eigi skýringar við. 


II, 30., 113: Ölkarma eik!, línbundin erma Lofn? 
lætr mik leika fyr lesnis stafnið sínum; firrumk þat. Ek 
man aldrigi bíða bótir of brúði; böl gorir mik fölvan; 
harmr snertumk í hjarta hrótt. 

1. ölkarma eik, kvenkenning. — 2. erma Lofn, kven- 
kenning. — 8. lesnis stafn, höfuð? — 4. hrót, rót. 

Hin línklædda kona lætr mig leika frammi fyrir sér; 
ég forðast það; ég mun aldrei bíða hennar bætr; harmr- 


inn snertir hjartarætr mínar. 
11, 30 „ 114: Þessi vísa þarf eigi skýringar við. 


II, 33., 120: Ek heyri út bláfjallaðan! sára þorns? 
sveita svan gjalla, es mornar; bráð vekr borginmóðað. 
Svá gól Gunnarf haukr fyrr, es fólknárungar? váru feig- 
ir, es gaukar Gauts“ bragða sagðu spá. 

1. bláfjallaðr, með bláu eða svörtu skinni (fell, skinn). 
— 2. þorn, þyrnir; sáraþorn, sverð; sáraþorns sveiti, 
blóð, sáraþorns sveita svanr, hrafn. — 8. hrafn. — 4. 
Gunnr, valkyrja; Gunnar haukr, hrafn. — 5. fólk. 

nárungr, höfðingi. — 6. Gaur, Óðins heiti; gaukar 
Gauts bragða, hrafnar. 

Ég heyri svartan hrafn gjalla úti er mornar; bráðin 
vekr hann. Svo gól hann fyrr, þá er höfðingjar vóru 
feigir og hrafnar vóru að spá. 


II, 33., 120: Már valkastar báru! hlakkar hagli stokk. 
inn es (hann) kemr at hræs sævi?; (hann) krefr móðr 
morginbráðar. Svá gól hræva gaukr? endr“ af fornum 
meiði? þá es unda haukar“ vildu eiðs mjöð“ hildingar. 

1. bára valkastar, blóð; blóðs már, hrafn. — 2. hræs 
sær, blóð. — 8. hrafn. — 4. forðum. — 5. tré. — 86. 
hrafnar. — "7. eiðsmjöðr, blóð, nefnt svo af því, að menn 
blönduðu blóði saman, er þeir sórust í fóstbræðralag. 

Hrafninn hlakkar, hagli stokkinn, er hann kemr á víg- 
völlinn; hann er: móðr og krefr morgunbráðarinnar. Svo 
gól hann forðum á tré, er hrafnar vídu höfðingablóð. 


II, 33., 120: Draugr flatvallar bauga', vas-at mér 
áðr of ráðinn dauði í dag né gær; búumk við Ilmar 
Jálmi?. Ek ræki lítt, þót litvöndr Heðins fitjarð leiki við 
rauða skjaldu; oss var áðr of markaðr aldr. 

1. Draugr, viðr; flatvallar baugr, skjöldr; draugr flat- 
vallar bauga, mannkenning. — Ilmar jálmr, bardagi. 
— 3. Heðins fit, brynja; litvöndr Heðins fitjar, sverð. 

Maðr, mér var ekki ákveðið að deyja í gær né í dag; 
ég býst við bardaga. Ég hirði ekki, þótt sverð leiki við 
rauða skjöldu. Aldr minn var áðr markaðr. 


II, 33., 121: Sex svipnjörðungar sverðal, þeir es 
sæfast sárteini?, hafa hér bana sútlaust úti á brústein- 
mm. Hygg, at heftendr laga liggi hálfir eftir; ek lét 
óbíðingumð svíða eggskeindar undir. 

1. svipr, sveiflan ; njörðungar, afkomendr Njarðar, svip- 
njörðungar sverða, veifendr sverða, menn. —2. sárteinn, 
sverð. — 3. óbíðingar, þeir sem eigi bíða, ragmenni. 


Sex menn, sæfðir sverði, hafa hér bana úti á brú- 
steinum, og ekki harmdauðir. Helmingc lögbrolsmann- 
anna hygg ég að liggi eftir; ég lét ragmenninu svíða 
eggjasárin. 


II, 33., 121: Ek bark-at fetla stigs fúrl at vígi með 
fleiri; várum þar fyrir fjórir frændr, vændir olfstopa; enn 
tólf hvatir gunnþingsrunnar? af Gylfa glað?, þeir es 
vildu skunda til várs fundar, ruðu köld vápn sín. 

1. fetill, sverðsfetillinn, er hggr utan á brynjunni; fetla- 
stígr, brynja; fúr, eldr; fetla stígs fúr, sverð. — 2. 
mannkenning. — 3. Gylfi, sækonungr; glaðr, hestr; 
Gylfa glaðr, sækonungs hestr, skip. 


Ég bar eigi sverð til vígs við fleiri; vér frændr vórum 
þar fjórir fyrir og bjuggumst við ofstopa. Enn tólf 
röskvir menn of skipinu, er vildu finna oss, ruðu sín 


köldu vopn. 


II, 383., 121: Sjav sækitívar Svölnis garðs! hafa. 
höggvit nösum til jarðar; varmt blóð, valdögg, fell tið 
vallar. Mun-at fleiri Fjölnis þings fúrviðir? færa Jálks 
mærar skæð út of Ekkils brautirf, enn hingat. 


1. Svölnir, Óðins heiti; Svölnis garðr, skjöldr; ívar, 
guðir; Svölnis garðs sækitívar, menn. — 2. Fjölnir, Óð- 
insheiti; Fjölnis þing, bardagi; Fjölnisþingsfúr, bardaga- 
eldr, sverð. — 8. Jálkr, sækonungsheiti; Jálks mærr, 
sækonungs mýri, sjór; skær, hestr; Jálks mærar skær, 
skip. — 4 Ækkill, sækonungsheiti; Ekkils brautir, sjór. 


Sjö menn hafa höggvið nösum til jarðar; varmt blóð 

(valdögg) féll til vallar. Munu eigi fleiri menn færa 
skipit út, enn hingað (komu á þvi). 


Il, 88., 122: Hælibörvar skjóma hljóms! megu hér 
séa merki dýrs dagverks daltangar?, hvat fjórir drýgðu; 
enn ek hugða, Gunnar ræfrs hyrbrigðirð, at gefim grið. 
bítum lítinn frið; hrafn sleit beitu af ná. 

1. skjómi, sverð; hælivörvar skjóma hljóms, hælandi 
viðir sverðahljóms, mannkenning. — 2. dalr, bogi; dal- 
töng, hönd. — 3. Gunnar ræfr, valkyrju þak, skjöldr; 
Gunnar ræfrs hyrbrigðir, mannkenning. 


Hér megu menn sjá ágæt merki handaverks fjögurra 
manna á einum degi; éz hygg, at vér höfum gefið grið. 


rofunum lítinn frið; hrafn át af náum (þeirra). 


II, 33., 122; Unnum auðimönnum! dreyruga Gunnar 
scrki?; ek á þunnan hjör; vér drýgðum verk at vigi. 
Herðilofðar3 höfðu hildarborðs valfasta tungur“ und 
skildi; hangvölum> þvarr hengihungr“. 

1. auðímenn líkl. eyðingarmenn, spillvirkjar. — 2, 
Gunnar serkr, brynja. — 8. herðilofðar, herðimenn, 
hreystimenn. — 4. hildarborð, skjöldr; valfasti, eldr; 
hildarborðs valfasta tunga, sverð. -- 5. hangvalr = 
hanga valr, hrafn. — 6. hengikungr. líklega ákaft hungr 
(sbr. hanga niðr), ef orðið er rétt tekið saman. 


Vér gerðum spillvirkjum blóðuga serki; ég á hvasst 
sverð; vér störfuðum að vígi. Hinir vösku menn höfðu 


sverð undir skjöldum sínum; hrafnar söddu hungr sitt. 


II, 33., 122: Harðr vas gnýr þá er görðum snarpa 
grjótvarps lotu, grá Þundar klæði! gengr sundr at sverðs 
söngvi, áðr hækings viðir æki á hæl til hvílðar; þeir - 
hlutu fleiri bana; hjaldrs hríð kom á skjöldu. 

1. Þundr, Óðinsheiti; Þundar klæði, herklæði, brynjur. 
— 2. hækingr, sverð; í klæking áð sverðaviðir, mann- 
kenning. ; 


Þá var harðr gnýr, er vér gerðum snarpa grjóthrið; 
hinar gráu brynjur gengu sundr í bardaganum áðr 
mennirnir hörfuðu undan. Fleiri af þeim hlutu bana 
Hríðin kom (og) á skjölduna. 


11, 33., 122—23: Heyri sára svan! gjalla of ná, þar 
es sigrstalls viðir? fulla; benskárið drekkr blóðsfalls 
báru. Örn fekk þar sylg!, er segð-auðigr? Sleitu-Helgs 
feltð rauðu; enn greipr eru erni hræjum sveipðar. 

1. sára svanr, hrafn. — 2 sigrstallr, skjöldr; sigr- 
stalls viðr, mannkenning. — 8. Lenskári, hrafn (skári = 
már). — Í. sylgr, drykkr. — 5. 7 = sekt? — 6. felt 
= faldaði. 

Ég heyri (eða heyri þér) hrafn gjalla yfir ná, þar sem 
menn falla; hrafn drekkr blóðfallsöldu. Örn fekk þar 
drykk, er Sleitu-Helgi faldaði rauðu (var drepinn); enn 


klær hans eru hræugar. 


I!, 33., 128: Ýtar álmþings! báru. sáma? hjálma at 
móti oss upp af allþakklegumð ára blakki?; enn goðunr 
leiðir beiðendr hauðrmens hliða? báru á braut rauðar 
skarar“ tl beitis?, herðimeiðar?. 

1. álmþing, bogaþing, bardagi; ýtir, hrærandi; ýtir 
álmþings, mannkenning. — 2. — sámr, dökkr. — 3. all- 
þakklegr = allþekkilegr. fagr. — 4. blakkr, hestr; ára- 
blakkr, skip. — 5. hliðr, uxi; hauðrmen, sjór, beiðandi 
hauðrmens hliða, mannkenning. — 6. skör, höfuð. — 7. 
beit, skip. — 8. herðir, sverð; herðimeiðr, mannkenning. 


Menn báru dökkva hjálma mót oss upp af hinu tagra 

skipi; enn þeir báru blóðug höfuð til skips, leiðir goð- 
unum, drengir ! 


1IT, 10., 145: Manna morðkannaðir!, mangi ísarn- 
meiðr? hugði annat enn almærirð Æsir færi þar, þá es 
synir harðfengs Hjalta gengu á Þorskafjarðarþing með 
ennitingum holtvartaris!. 

1. morðkannaðr, sá er kannar morð, bardagamaðr. — 
2. ísarn = járn (e. iron, þ. Eisen), ísarnmeiðr mann- 
kenning. — 3. almærr, alfrægr; á að rita með æ, enm 
ekki æ, þótt hér sé svo ritað, vegna hendinga. — 4. 
vartari, fiskr, holtvartari, holtfiskr, ormr; enni tingl holt- 
vartaris, einhver gullskrautskenning. 


Bardagamenn, engi maðr hugði annað enn hinir al- 
frægu Æsir færi þar, er synir hins harðfenga Hjalta 
gengu á Þorskafjarðarþing í gullskartinu. 


111. 13., 152: Boggvir' hjó fyr mér snöggvan belg, 
enn ál? ok verju fyr Óláfi, svá skal boggvir verða höggv- 
inn ef vér lifum, búinn við böl. 

1. boggvir, byggvir, bóndi. — 2. ál, ól. — 3. verja, 
yfirhöfn. 


III, 14., 154: Atglamrandi hamra! lætr æ hví meira 
fork gjalla á glotkylli? Geirhildar, sem orkar. Hár járn- 
stafr skapar kerlingar siðu cærna hríð á Hjaltueyri; 
trolli eru sollinð rif. 

1. járnsmiðr. — í. glot, lögr (sbr. glæta), glotkyllir, 
belgr með lög í, hér vatnsbelgr. — 3. bólgin. 

Járnsmiðr lætr ávalt járnstaf sinn, sem er hverju meiri, 
dynja á vatnsbelg Geirhildar eftir megni. Járnstafrinn 
gerir síðu kerlingar harða hríð; rif tröllsins eru bólgin. 

III, 16., 158:  Bároðr! of rístr báru brautland? varar 
andrið. 

1. Bároðr = Bárðr. — 2. báru brautland, sjór. — 
3. andurr, skíð, varar andurr, skip. 


IlI, 16., 158: Þessi visa verðr hér eigi skýrð, því 
að hún á heima í Víga-Glúms sögu. 


III, 17., 160: Kjólakeyriri, hér liggr Kaldakinn of 
aldr, enn vér höldum heilir á braut, Hjálmun-Gautr. 


1. kjóll, eins konar skip; kjólakeyrr, skipstjóri. 
III, 17., 161: Þessi vísa þarf eigi skýringar við. 


1IT, 19., 165—166: Þessar vísur verða ekki skýrðar 
hér, því að þær eiga heima í Grettissögu. 


IV, 4., 178: Vér höfum áðr of fáða þar á vegg unga 
auðar Þrúði! með Þóri; þat var sett við glettu. Nú hefik 
ristit rastakarns Hlín? á ölbækis heftið mínu; ek réð 
mart við bjarta hauka skofts Syn!. 


1. Þrúðr, Ásynja, auðar Þrúðr, kvenkenning. — 2. 
Hlín, Ásynja, rastakarn, steinn; rastakarns Hlín, kven- 
kenning. — 3. ölbækis hefti; ölbæki er líklega viðarteg- 
und, sem hnifskeftið hefir verið gert af. — 4. Syn, Ásynja; 
haukaskoft, hönd, haukaskofts Syn, kvenkenning. 

Vér höfum áðrídregið líkneski hinnar ungu konu á 
vegg með líkneski Þóris; það var gert af glettni. Nú 
hefi, ég ristið myndóhennar á hniífskefti mínu; ég hefi 
talað mart við þá konu. 


V, 10, 217: Ek vas þar er Errubeinn fell til fyllar!, 
es ítr-tungur unnar? sungu hátt; vinr dróttar sótti fram. 


VÍSNASKYRINGAR. 249 
Eg gaf Óðni þróttardjarfan arfa Ásmóðar; guldum gálga- 
valdit Gauts tafn5, enn hrafni ná. 

1. fyllr = fylli; að falla til fyllar = að falla til bráð. 
ar. — 2. einhver hluti sverðs ; fértungur unnar, brandar. 
— 3. drótt, menn. — 4. gálgavaldr, Óðinn. — 5. Gautr, 
Óðinn; tafn Gauts, fórn til Óðins. 

Ég var þar sem (Þorgrímr) errubeinn fell og varð að 
bráð, er brandar kváðu hátt við. Ég gaf Óðni hinn hrausta 
son Ásmóðar; vér guldum Óðni fórnina og hrafninum 


náinn. 


V, 10., 218: Band er á hægri hendi minni; ek hlaut 
sár af báru leygjar Tý!'; ek lýg þat eigi, linnvengis Bil?. 

1. leygr, eldr, báruleygr, gull; báruleygjar Týr, mann- 
kenning. — 2. linnr, ormr; línnvengi, gull, innvengis 
Bil, Ásynja gulls, kvenkenning. 


Viðbætir I, 232: Snjallr á haug á hellu; Hjaldr á 
til kalda búð. Veki þér drótt dreyra í dag, nú es sigr 
á spjótum. Valdr! man hitt, at ek rauð hlæjandi blæju 
Hildar (ek nefni skjöld svá) fyrstr at rómu. 

1. Þetta orð er annaðhvort mannsnafn, eða vísuorðið 
er aflagað. Það gæti verið: Þat man Hjaldr at Hildar. 

Snjallr á haug á sjávarhellu; Hjaldr á of kaldan bú- 
stað. Ef þér vekið mönnum blóð (berizt) í dag, þá er nú 
sigr í vopnum. Ég man það, að ég rauð skjöld minn 
hlæjandi fyrstr allra að bardaga. | 


Viðbætir I, 232: Hyllr brandz!, mín búð stóð hér 
sir? hvárr bræðra gekk fyr annan ok heldum sjallir 
velli; fellum þá. Hjaldr hrósar hug fyr vísa; víg eru 
til sjaldan; þat gleðr oss at ek veit þik teitan gefa 
Viðri“ val. 

1. hyllr, viðartegund (d. Hyld, n. Hyll); hyllr brands. 
mannkenning. — 2. síz = síð es == síðan er. —ð. víst. 
konungr. — 4. Víðurr, Oðinn. 


Maðr, haugr minn hefir staðið hér síðan við bræðr 
börðumst saman og heldum vígvelli, enn féllum. Hjaldr 
lofar hug konungs; víg eru of sjaldan, enn það gleðr 
oss að þú gengr glaðr fram í bardaga. 


=: 

I—————.— 


Nöfn landnámsmanna. 


Álfarinn Válason 63, 67, | 


68. 
Álfgeirr á Álfgeirsvöllum 
189. 
Álfr enn egðski 224. 
Ar(n)móðr enn rauði 101, 
102. 
Arndís en auðga 94, 119. 
Arngeirr á Sléttu 168. 
Ásbjörn Reyrketilsson 201 
Ásbjörn Özurarson 226. 
Ásbrandr Þorbrandsson220 
221. 
Ásgeirr kneif 198. 
Ásgerðr Asksdóttir 199. 
Áskell hnokan 1989, 211, 
Ásmundr Atlason 63, 641. 
Ásmundr undir Gnúpi 129. 
Atl Valason 68, 61. 
Auðun skökull126 154, 169, 
Auðun stoti 71, 72. 
Ávangr enn írski 40. 


Bálki Blæingsson 48, 58. 
Bárðr suðreyingr 148. 
Baugr Rauðsson 203. 


Bekan á Bekansstöðum 44. 
Bersi goðlauss 58, 118. 
Bjólfr í Seyðarfirði 179, 160. 
Björn enn austræni 36, 72, 
13, 83, 88, 98, 128. 
Björn í Bjarnarfirði 100118. 
Björn gullberi 89, 48, 638, 
226. 
Björn Herfinnsson = 
Skjalda-Björn. 
Björn at Reini 195. 
Björn sviðinhorni 182. 
Björn í Svínhaga 206, 208. 
Brandönundr 183. 
Brynjólfr enn gamh 178, 
174, 175, 180, 181, 182, 
196. 
Brúni enn hviti 148. 
Bröidólfr Naddaðarson 220 
Böðólfr ór Hvini 165, 166. 
Böðvarr enn hvíti 188 239, 


Dala-Kollr 82, #5, 100, 163, 
Egill enn rauði 181. 


Eilifr örn 187, 188. 
i7* 

Einar Þorgeirsson 167, 168. 
Eiríkr í Goðdölum 136, 139. 
140, 141, 142, 169, 171. 
Eiríkr í Keldudal 104. 
Eiríkr snara 117. 
Eiríkr enn rauði 10, 78, 79, 
80, B1, 84, 97 117. 
Eyfroðr enn gamli 221. 
Eysteinn enn digri 191. 
Eysteinn Hranason 191. 
Eysteinn Rauðúlfsson 154. 
Eysteinn Þorsteinsson 195, 
Eyvindr auðkúla 135. 
Eyvindr í Eyvindarfirði 117. 
Eyvindur kné 104, 110. 
Eyvindr Loðinsson 161. 
Eyvindr sörkvir 128, 135. 
186. 
Eyvindr Þorsteinsson 162, 
164, 169. 
Eyvindr vápni 170, 171. 


Finni í Finnafirði 170. 

Flóki þræll Ketils gufu 48, 
98. 

Flóki Vilgerðarson = 
Hrafna-Flóki 28, 29, 147. 

Flosi en norræni 208, 209 
212. 

Freysteinn enn fagri 181. 

Friðmundr í Forsæludal 
128, 120. 


Galmi á Galmaströnd 153, 
Gautr í Gautsdal 135, 136. 

Geiri í Geiradal 92, 96, 145, 
167. 

Geirleifr Eiríksson 40, 101, 
102. 

Geirleifr Hrappsson 158. 

Geirmundr  Gunnbjarnar- 
son Öl. 

Geirmundr heljarskinn 90, 
91, 92, 93, 94, 99, 103, 
111, 116, 123. 

Geirr enn auðgi 49. 

Geirsteinn kjálki 101. 

Geirþjófr Valþjófsson 104. 

Gils skeiðarnef 92, 95, 96, 
118. 

Gnúpa.Bárðr 161, 162, 166, 
189, 190. 

Graut-Atli 171, 172, 174, 

Grenjaðr Hermundarson 
119. 

Grenjuðr Hrappsson 164. 

Grímkell Ulfsson 67. 

Grímr við Grímsgil 50. 

Grímr í Grímsnesi 101, 174, 
222, 228. 

Grímr enn háleyski 46, 47, 
51, 55, 127, 128. 

Gunnólfr í Hvammi 143. 

Gunnólfr enn gamli 149. 

Gunnólfr kroppa 169. 


Hafnar-Orme 41, 44, 45, 
48, 915. 

Hákon á Hákonarstöðum 
17 

Halldórr Gunnbjarnarson 
111 


Hallgeirr í Hallgeirsey 205 
Hallkell Hrosskelsson 44, 
64, 67. 
Hallr goðlauss 36. 
Hallsteinn (eða Hásteinn) 
Atlason 30, 81, 218, 214, 
215, 216, 236. 
Hallsteinn Þorskafjarðar- 
- goði 8, 75. 87, 97. 
Hallvarðr súgandi 109. 
Haraldr hringr 185. 
Heðinn at Heðinshöfða 138, 
163. 
Helgi enn magri 6, 21, 82 
96, 101, 106, 118, 150, 
151, 152, 154, 157, 158, 
159, 160, 163, 169, 227. 
Helgi  Heyangrs-Bjarnar. 
son 189. 
Helgi Hrólfsson 109. 
Helgi bjóla 36, 38, 83, 226, 
227. 
Herjólfr í Breiðdal 182. 
Herjólfr Þorgeirsson 175, 
182. 
Herjólfr hokinrazi 70. 
Hjálmólfr í Blönduhlíð 142. 
Hjalti í Breiðdal 182. 
Hjalti Þórðarson 144. 
Hölmgöngu Máni 137. 
Holti á Holtastöðum 138. 
Hrafn hafnarlykill 198. 
Hrafn enn heimski 198, 202, 


226. 
Hrafnkell Hrafnsson 176. 
Hróðgeirr enn hvíti 170. 
Hróðgeirr enn spaki 41,45, 
214, 215. 
Hrólfr enn digri 64. 
0! rauðskeggr 162, 207, 

Hrollaugr Rögnvaldsson 5, 
20, 183, 185, 186, 187, 

188. 189, 196. 

Hrolleifr Einarsson 211, 
224, 232. 

Hrómundr Þórisson 39, 55, 
56, 227. 

Hrosskell at Ýrarfelli 139. 

Hrosskell Þorsteinsson 54, 
123. 

Hvamm-Þórir 14. 


“Hvati á Hvatastöðum 128, 


129. 
Höfða-Þórðr 130, 138, 144, 
145, 146, 147, 169. 
Höskuldr Þorsteinsson 168, 


Ingjaldr Brúnason 107. 

Ingimundr enn gamli 126, 
127, 128, 129, 130 181, 
132, 185, 186, 138, 169. 

Ingólfr enn sterki Ánason 


Ingólfr Arnarson 4, 6, 10, 
30, 31, 32, 38, 34, 35, 
36, 87, 40, 45, 46, 80, 
223. 225, 226. 

Ingólfr í Ingólfsfirði 117. 

Ísleifr á Ísleifsstöðum 56. 

Ísraðr á Ísroðarstöðum 56. 


Jólgeirr á Jólgeirsstöðum 
201, 210. 

Jörundr háls 128, 129, 132, 
188. 


Kalman enn suðreyski 41, 
592, 53. 

Kampa-Grímr 87, 162. 

Karl undir Karlsfelli 58. 

Ketilbjörn enn gamli 5, 11, 
20, 36, 112, 140, 184, 

205, 216, 220, 221, 222, 
223, 226, 230. 

Kelill enn einhenti 87, 209, 
210, 219. 

Ketill blundr 49, 55. 

Ketill Bresason 41, 44, 54. 

Ketill enn fíflski 190, 191, 
197, 227. 

Ketill þistill 64, 169. 

Ketill ilbreiðr 92, 96. 108. 

Ketill Þórisson 174, 196, 

Ketill hæingr 200, 201, 209, 
203, 205, 208. 211, 226. 

Ketill enn hörðski 164. 

Ketill gufa 45, 48, 59, 98, 
99, 100, 116. 

Kjallakr enn gamli 63, 71, 
12, 78, 175. 

Kjallakr á Kjallaksstöðum 
Ss, 89, 93. 

Kolbeinn í Kolbeinsdal 144. 

Kolgrímr enn gamli 41. 

Kolli undir Felli 118, 200. 

Kolli Hróaldsson 60. 

Kolli í Kollavík 169. 

Kollr í Kollsvík 37, 38, 102. 

Kollsveinn enn rammi 143, 

Kolr at Kolgröfum "71. 

Kolr Óttarsson 206. 

Kráku-Hreiðarr 140, 141. 

Krumr á Hafranesi 181. 


Leiðólfr kappi 177, 192, 197. 

Ljót á Ljótarstöðum 205. 

Ljótr óþveginn 166. 

Loðmundr enn gamli 179, 
180, 191, 195. 196, 198. 

Loftr enn gamli 35, 63, 
203, 212. 

Lýtingr Arnbjarnarson 57, 
171, 172, 178. 


Máni at Mánafelli 166, 


Molda-Gnúpr 40, 193, 194, 


195, 211. 


Nafar-Helgi á Grind 147, 
148 


Nesja-Knjúkr 100, 101, 
103, 106. 


Oddgeirr í Oddgeirshólum 
45, 214. 215. 

Ófeigr í Ófeigsfirði 117. 

Óláfr bekkr, 148. 

Óláfr belgr 68, 95. 

Óláfr feilan 8, 21, 29, 49, 

„ 15, S2, 87, 88, 219. 

Oláfr jafnakollr 104, 115. 

Óláfr tvennumbráni 217. 

Óleifr hjalti 7, 48. 

Ormr enn auðgi 210. 

Ormr enn ánauðgi 206. 

Ormr enn gamli 224. 


R auða-Björn 57, 58. 

Rauðr at Rauðsgili 50. 

Rápormr í Vetleifsholti 210, 
911. 

Reistr Ketilsson 168. 


Sel-Þórir Grímsson 50, 61, 
62, 76, 123. 

Sighvatr enn rauði 202, 203, 
2920. 

Sigmundr Ketilsson 64, 65, 
66, 169 

Sigmundr kleykir 194, 195, 
204, 205 

Skagi Skoftason 159. 

Skalla Grímr 45, 46, 47, 48, 
49, 58, 69, 60, 86, 99, 
223, 225. 

Skefill á Reykjaströnd 138, 
139, 148. 

Skeggi Böðólfsson 156, 

Skjalda-Björn 95, 116. 

Skinna-Björn 125. 

Skjöldólfr á Stræti 182. 

ár Þ Vémundarson 
178. 

Skorri leysingi Ketils gufu 
48, 98. 99. 

Sléttu-Björn 86, 94, 116 
144, 146. 

Snæbjörn Eyvindarson 112, 

Sóti undir Sótafelli126. 

Steinfiðr Reyrketilsson 200, 

Steingrímr í Tröllatungu 
1 


88 
Steinn mjöksiglandi 60, 77, 
98 


Steinólfr í Hraundal 59, 60, 

Steinólfr enn lági 91, 94, 
95, 96, 119. 

Svartkell enn katneski 39. 

Sveinungr í Sveinungsvík 
169. 

Sæmundr enn suðreyski 
127, 130, 188, 139, 1411, 
146, 148, 169. 

Sölvi á Sölvahamri 164. 


'Tungu-Kári 142. 


Úðr en djúpauðga 6, 21, 
36, 81, 82, £3, 84, 8á, 

„ 87, 88, 123, 207. 

Ulfljótr á Langaholti 239. 

Ulfljótr Grímsson 61. 

Ulfr hinn skjálgi 90. 91, 
96, 97, 104, 123. 

Uni enn danski 28, 176, 

176, 177. 


V alþjófr enn gamli 38 39, 

48, 50, 67, 100. 
Vébjörn Sygnakappi 105, 
110, 111, 115, 149. 

Vékell enn hamrammi 140. 

VémundríFáskrúðsfirði181 

Vestarr á Eyri 70, 171,98, 
101. 

Vésteinn Végeirsson 104, 
105, 110. 

Vestmaðr í Reykjadal 168. 

Vetrliði Arnbjarnarson 178. 

Vilbaldr Dofnaksson 1989, 
1983. 

Völu-Steinn 93, 107, 109. 


Bengill mjöksiglandi 160, 
161. 


Þjóðrekr í Berufirði 189. 

Þórarinn krókr 95, 986. 

Þórarinn Þorkelsson 212. 

Þorbergr í Langadal 77. 

Þorbjörn í Arnarholti 48, 
57, 178. 

Þorbjörn bitra 118. 

Þorbjörn blesi 57. 

Þorbjörn loki 98. 

Þorbjörn skúma 27, 103. 

Þorbjörn tálkni 37, 103. 

Þorbjörn jarlakappi 219,220 

Þorbjörn laxakarl 219 

Þorbrandr Þorbjarnarson 
220. 

Þorbrandr örrek 142. 

Þórðr knappr 147. 

Þórðr hálmi 172 (= Þórðr 

Þórólfsson ?). 

Þórðr skeggi 36, 140, 188, 
184, 221, 238. 

Þórðr gnúpa 62. 

Þórðr slitandi 158. 

Þórðr Víkingsson 100, 105, 
106, 109, 123. 

Þórðr Þórólfsson 173 (= 
Þórðr hálmi?). 

Þorfiðr máni 162. 

Þorgeirr enn hörðski 42, 199 

Þorgeirr meldun 48. 
Þorgeirr í Þorgeirsfirði 161. 
Þorgerðr at Sandfelh 189. 
Þorgils knappi, leysingi 60. 
Þorgrímr bildr 223. 
Þórhaddr enn gamli 181. 
Þórhaddr í Hitárdal 58 60, 
78, 119. 
Þórir Ásason 214. 
Þórir lína 178. 
Þórir Grímsson 162. 
Þórir enn hávi 181. 
Þórir snepill 160, 161. 
Þórir haustmyrkr 77, 225. 
Þórir dúfunef 149, 143. 
Þórir þursasprengir 158. 
Þorkell enn hávi 144, 167. 
Þorkell bjálfi 211. 
Þorkell kornamúli 51. 
Þorkell fullspakr 178. 
Þorkell vignir 139. 
Þorkell bundinfóti 202, 207. 
Þormóðr enn gamli 38,41,49 
Þormöðr enn rammi 149. 
Þormóðr goði 62, 71, '73. 
Þormóðr í Grenivík 161. 
Þórólfr Asksson 199. 
Þórólfr brækir 104. 
Þórólfr fasthaldi 115, 124. 
Þórólfr heljarskinn 132. 
Þórólfr mostrarskegg 8, 778, 
74, 16, 97, 123. 
Þórólfr spörr 100, 102, 108. 
Þorsteinn torfi 179, 178. 
Þorsteinn tjaldstæðingr 
208, 209. 
Þorsteinn leggr 185. 
Þorsteinn kleggi 178. 


Þorsteinn lunan 210. 
Þorsteinn svörfuðr 144, 152. 
Þorsteinn Sölmundarson 
40, 102. 
Þorsteinn enn hvíti 170, 
171, 196, 233. 
Þorvaldr Ásvaldsson 78, 116 
Þórríðr í Skagafirði 139. 
Þrándr mjöksiglandi 150, 
155, 218. 
Þrándr mjóbeinn 92, 96, 159. 
Þrasi í Skógum 179,197, 198 
Þröstr Hermundarson 119. 


Þuríðr rymgylta 104, 110. 
Þuríðr sundafyllir 109. 


„Ævarr enn gamli Ketilsson 
185, 186, 140, 169. 

Ævarr enn gamli Þorgeirs- 
son 175, 178, 181. 


Ölvér Eysteinsson 193, 195. 
Önundr Blæingsson 166. 
Önundr bíldr, 195, 202 203, 
204, 206, 125, 222, 228. 
Önundr tréfótr 117. 
Önundr breiðskeggr 49. - 
Önundr Víkingsson 109. 
Önundr víss 141, 142. 
Örlygr enn gamli 37, 38, 
39, 50, 51, 54, 55, 100, 
102, 103, 226, 221. 
Örn í Arnarnesi 108, 152. 
Örn enn gamli 57. 
Örn á Örnólfsstöðum 55. 
Ózurr slagakollr 173. 
Ózurr enn hvíti 219, 215. 

